
> iei Ajunsă la destinaţie, după o oră mi-am pus costu- 
mul de baie și ochelarii fumurii pe nas, îndreptîndu-mă 
spre plajă. ; ; 
„» Cărarea nisipoasă cobora Printre dunele de nisip din 
care, ici şi colo, răsăreau arbuști pitici de pin, contorsio- 
„ naţi în chip ciudat. | 
În faţă aveam marea, care respira prin valuri leneşe. 
Pe imensitatea ei netedă, departe, în larg, se reflectau 
„razele scînteietoare ale, soarelui iar acolo, unde linia ori- 
zontului separă apa de cer, se zărea conturul minuscul 
al unui vapor. Părea că stă pe loc, deși în urma lui se 
prelingea un firişor subţire de fum. 
M-am uitat la el o clipă şi-apoi mi-am întins pe nisip 
cu un sentiment de uşurare. 
Fiind obosită, simţeam că voi adormi imediat. Moleșită 
acum de arşiţă, după o noapte de călătorie, în freamătul 
| uniform al valurilor leneșe şi nepăsătoare, care spălau - 
„Plaja, mă simţeam ca într-un leagăn ce mă trăgea la 
|. “somn. : 
| „Sosirea mea în această mică localitate pescărească, pier- 
i 


_dută, undeva, printre dune, împodobită cu cîteva vili- 
şoare moderne nu era un capriciu și nici măcar o alegere 
liberă. Rațiunea a fost cea care mi-a dictat să ascult 
sfatul dat. Nu pot nega însă că această hotărîre nu-mi 

„+ convenea. 

După tragedia suferită, mă simțeam complet dărimată. 
Eram abătută şi epuizată nervos. Cu toate acestea, a tre- 
buit să reflectez asupra multor lucruri și tot atit de 
„multe să mi le reamintesc. Trebuia să reconstitui în 
minte cît mai multe amănunte secundare din perioada 
premergătoare dramei prin care am trecut, amănunte pe 3 
care omul le trăieşte oarecum involuntar, fără a şi le 
” întipări special în memorie. Numai, undeva, printre aces- 

tea putea să se afle răspunsul la ceea ce s-a întim- 
plat. : 

Meditam la toate întîmplările într-un ritm din ce în 
ce mai lent 'şi mai haotic, deoarece oboseala și canicula 


nu erau! prielnice unei funcţionări normale a gîndirii. 


Ideile mi se întrerupeau, apărind perioade de destindere 
tot mai mari, ca în curînd să adorm. : 


* 


N-am scris în viaţa mea un jurnal intim, dar „Oache- 
şul“ a reuşit să mă convingă în cursul ultimei noastre 
întrevederi să-mi fac însemnări zilnice. Mă voi strădui 
acum să mă ţin de cuvînt, deși simt unele împotriviri 
lăuntrice. “Cu totul altceva este să cauţi să-ţi scormoneşti 
mintea, reînviind imaginea evenimentelor şi sentimentelor 
trăite şi altceva este cînd trebuie să îmbraci în haina cu- 
vidtului toate acestea, cînd trebuie ca desenul nebulos 
să-l] conturezi cu o linie precisă, încît totul să constituie — 
precum fotografia — o reflectare fidelă a trecutului. 

Conştiinţa că nu scriu numai pentru mine constituie o 
mare piedică în calea acestui efort. Mă străduiesc însă 
să depășesc bariera lăuntrică pentru a putea fi cît mai 
exactă şi sinceră. : 

Prima cunoştinţă, în această staţiune, am făcut-o într-un 
mod destul de ciudat. Din somnul meu pe plajă am 
fost trezită de cineva care îmi scutura braţul. Mi-am 
ridicat brusc capul, fără să-mi dau seama, în primul 
moment, unde mă aflu. Nu ştiam de unde a apărut marea 
nesfirșită din faţa mea şi de ce stau întinsă pe nisipul 
fierbinte. 

Memoria mi-a revenit în momentul următor şi, lucidă 
deja, m-am uitat la persoana care se afla lîngă mine. Soa- 
rele îl lumina din spate așa că, iniţial, trăsăturile feţei 
lui nu erau altceva decît o pată întunecată. Abia după 
cîteva secunde i-am putut distinge conturul şi, imediat, 
mi-a venit să rîd. 

Nu-i puteam stabili vîrsta exact. Era de talie mijlocie, 
suplu și, în pofida arşiţei dogoritoare, avea pe el un 
costum de culoare închisă. Pe cap purta o pălărie înaltă, 
neagră, iar la gît nodul strîns al cravatei îi încheia 
gulerul cămășii. Să te îmbraci în felul acesta la mare 

pe o temperatură de treizeci de grade la umbră! Motivul 


desfătării mele a fost însă altul. Și anume — faţa aces- 
tui om. 4 a: 
Avea obrajii puţin căzuţi, trași. Deasupra pleoapelor 


„grele arcurile sprîncenelor se ridicau în sus. În schimb, 


colțurile gurii erau lăsate în jos, într-o grimasă amară. 
Rezultatul acestei combinaţii din faţa ochilor mei crea 
o imagine melancolică, care mă făcea să rîd. Avea în el 


„ceva dintr-un clovn de circ, dintr-un om neajutorat în 


faţa greutăților. 
— Ce doriţi cu mine??!! i-am zis pe un ton agresiv, 


„deşi mă amuzam în sinea mea. 


— Vă rog să mă scuzaţi domnişoară... am... am 


vrut să' spun doamnă... Poate vă inoportunez ... cu si- 


guranţă că este o mare îndrăzneală din parea mea... 
dar... mi-am permis *.. 

— Dar spune odată, despre ce este vorba? i 

Necunoscutul a ridicat pleoapele și atunci am observat 
că are ochii mari, negri, cu o privire ciudată. Te priveau 
scrutător sau se uita în gol, fără nici o expresie. 

S-a îndreptat și-a arătat cu degetul spre cer. 

_— Dormeaţi .. . şi-am crezut că va fi mai bine dacă... 
Trebuia să ... y 
- — Mă treziţi?... I-am venit în ajutor pentru a pune 
capăt bilbiielii. 

— Exact! Întocmai! — răspunse încuviinţind din cap, 
cuprins parcă de o înviorare neașteptată. Vedeţi, dragă 
doamnă ... hm... iertați-mă, stimată doamnă, este deo- 
sebit de periculos să dormiţi Sub un astfel de soare... 
Insolaţia este foarte, foarte... Ştiţi dumneavoastră ... 
— Am făcut, într-adevăr, o prostie şi trebuie să vă 
mulțumesc pentru că aţi intervenit — i-am răspuns pe 
un ton împăciuitor, căci începusem să-mi simt capul de 
parcă s-ar fi compus din citeva bucăţi, iar fiecare din ele 
mă durea altfel. 

— V-aş “sfătui să vă întoarceţi la „Diana“ şi să vă 


„închideţi în camera d-voastră. Așa vă veţi putea odihni 
„mai bine de pe urma călătoriei. 


— De unde știți?! De astă dată a fost rîndul meu să 
nu-mi isprăvesc fraza. 


A 


- 


| 

Necunoscutul o fi zimbit ori asta a vrut să însemne 
arcuirea caraghioasă a buzelor? . 

— Locuiesc şi eu acolo așa că am fost martorul so- 
sirii dumneavoastră azi-dimineaţă . . . 


Bănuielile mele s-au risipit brusc. Explicaţia era prea 
clară şi simplă. Dealtminteri, fiecare putea fi, numai el 
nu! Chiar dacă mi l-ar fi arătat cu degetul nu aș fi 


crezut că el ar putea fi cel care... 
Mi-am revenit complet. 


_— Am să ascult de sfatul dumneavoastră. M-am ridicat 
în picioare şi m-am aplecat să-mi iau halatul de baie. 


Necunoscutul mi-a luat-o însă înainte. L-a scuturat de 


nisip şi mi l-a întins cu un gest de curtoazie puţin demo- 


dâtă. 


Fi 


— Mă reîntore şi eu la vilă, v-aş putea însoți? a 


Bineînţeles, dacă ... 

— N-am nimic împotrivă. 

— Atunci putem porni! Şi-a îndreptat corpul printr-o 
scurtă scuturare de parcă ar fi fost un cocoș. O nouă 
strimbătură a buzelor arăta că zîmbește. Pentru o clipă 
am fost tentată să-l mîngii pe cap. Între timp însă necu- 
noscutul a preluat din nou iniţiativa. 

— Înainte însă, dacă îmi permiteţi, hm... aș vrea să 
mă prezint... şi-a întins mîna. Mă numesc Sudra... 
Sînt salariat la Uzina de automobile, lucrez la secţia de 
aprovizionare ... pe postul de referent șef... a încheiat, 
nu fără o nuanţă de mîndrie în glas. 

I-am întins mîna, rostindu-mi numai numele. 

Mi-a strins-o slab și fără vlagă. 

Cind am părăsit plaja, îndreptîndu-ne spre cărarea ce 
ne ducea la vilă, doi tineri întinşi pe nisip au ridicat 
capul. 
unuia din ei — și ce boşorog a agăţat-o! 


* 


în timpul prînzului i-am cunoscut şi pe ceilalți loca- 
tari ai vilei. O mare surpriză pentru mine a constituit-o 
întîlnirea cu docentul Tarski şi soţia acestuia. Știam că 
sînt la mare dar nu mi-am imaginat că din sute de 


/ . 

— Ia te uită ce tipă! — mă ajunse din urmă vocea 

localităţi ipsibile îi voi întilni tocmai aici și, mai mult, în 
aceeaşi vilă. 

În timp ce ascultam strigătele de bun venit rostite de 
Mada, m-a străfulgerat gîndul că poate „Oacheşul“ a 
contribuit şi el la această întîlnire. Cu i juev-ea ştia că 
familia Tarski se află la „Diana“ și de aceea?... Doar 
și ei au fost atunci în vizită, la familia Tworzni. 

— Ai venit să te odihneşti după nenorocirea prin care 


„ai trecut? — ciripea Mada. Te-am ii pei din toată 


inima, împreună cu Zenon, draga mea... . Și toată ancheta 
care a urmat! Le-am spus că.... 

— Nu se discută astfel de lucruri înţr-un loc ca acesta 
— a întrerupt-o Tarski. O să vorbim altădată despre 
toate astea. Dintr-o clipă în alta vor apărea și iri 

— Bine, bine, pisălogule! Â propos, draga mea... În 


Discutam stînd în pragul sufrageriei încă ra cu 
toate că era ora prinzului. În pofida paragrafelor severe 
ale regulamentului, nimeni nu-se prezentase încă la masă. 
Aveam astfel prilejul să ascult informarea pe care mi-o 
făcea Mada. 

— Sînt numai persoane neinteresante! — a oftat, 
uitîndu-se spre soţ care, luîndu-şi un ziar, se îndrepta 
spre fereastră. Dealtfel sezonul este pe sfîrşite! I-am spus 
lui Zenon încă de la Varșovia, dar n-a putut să scape 


mai devreme... Și-acum, nici nu am cu cine schimba 
două vorbe măcar. 
— Oare?... m-am mirat eu cu ipocrizie. Am hotărit 


"totuși să aflu ceva mai concret despre prima mea cu- 


noştință. Așa că am continuat: Cu puţin timp în urmă 
am cunoscut pe unul din locatarii vilei. E adevărat că 
avea o îmbrăcăminte cam ciudată, dar mi-a făcut o im- 
presie destul de bună. 


— Cine era? 
— Îl cheamă, dacă am înţeles bine — Sudra. 
— Ei, ştii că-mi placi! — îmi ripostă Mada. Vechitura 


aia ea de pe vremurile bunicii! Cînd îl văd, tot timpul 
îmi vine să rîd de parcă m-ar gîdila cineva. Mi-am rea- 
mintit de prima mea reacţie la întîlnirea cu: domnul 
Sudra, şi-am rămas uimită de concordanța noastră de 
păreri. 


— Mi s-a părut foarte simpatic — i-am replicat hotărît 
Madei. În plus, îi sînt foarte Pg 6 a VOR căci m-ă 
salvat de la insolaţie. 

— Ia te uită ce galant! — Mada făcu un semn dispre- 
țuitor cu mîna. Poţi să-l treci în inventar, n-am nimic 
împotrivă! 

— Dar ceilalţi? ha 

— Cu nimic mai grozavi. Ţi-i spun pe rînd. Primul - 
este domnul Ulmer. Nu ştiu cu ce se ocupă, deoarece a - 
sosit abia ieri. E un grăsan, destul de jovial, cu o cărare 
în mijlocul capului și un nas mic care răsare ca o ciuper- 
cuţă dintre obrajii dolofani. Urmează apoi domnul Jan 
Lukasz, şef într-o instituţie centrală. Un scrupulos limitat, 
scund și pătrat. În sfîrşit, Wojski, singurul bărbat mai 
interesant, înalt şi bine făcut. Lucrează în sectorul parti- 
cular, are un atelier pe undeva şi se pare că dispune 
de bani destui. Mai este şi avocatul Deresz cu soţia. Slab, 
agitat, vorbeşte piţigăiat și are chelie. Se străduie, săr- 
manul, să și-o acopere cu părul pe care și-l piaptănă din 
toate părțile capului. ; 

După această descriere, eram sigură că voi recunoaște, 
cu uşurinţă, toate persoanele amintite. 

— Dar sexul nostru de cine e reprezentat? 

— Fără noi mai sînt încă două femei. Doamna Natalia 
Deresz, cu păr vopsit roşu — care trebuie să fi fost cîndva 
foarte bine, şi domnișoara Maryla Zak, o isterică ce face 
pe originala. E destul de uriîtă dar trebuie să recunose 
că are o siluetă remarcabilă. 

— Deci, împreună cu noi, zece persoane? 

— Da. Nu sîntem prea mulţi, asta pentru că sezonul 
s-a cam terminat. Cine şi-a mai putut imagina că după 
săptămînile ploioase va urma o asemenea căldură? 

În acel moment au intrat în sufragerie primii oaspeţi. 
M-am gîndit imediat că trebuie să fie familia Deresz. 
însoţită de Ulmer şi Lukasz. 

* 
Mi-am petrecut după-amiaza pe plajă împreună cu 


familia Tarski și Wojski, pe care Mada se străduia din 
răsputeri să-l atragă pe orbita sa. După cină i-am părăsit 

însă pe toţi, urcîndu-mă sus în camera mea. Mă simțeam 


încă obosită în urma călătoriei făcute. 

„Notez această relatare a primei zile petrecută la mare 
şi tocmai îmi trece prin minte că nu m-am hotărît încă 
unde îmi voi ascunde jurnalul cu însemnări. Nu îmi este 
permis ca el să ajungă pe miîini străine — acest avertis- 
ment l-am primit din partea „Oacheşului“ care a insistat 
în mod deosebit, lucru dealtfel inutil, deoarece îmi dă- 
deam seama foarte bine şi singură. 

Deci, unde să-l ascund? 

Mi-am bătut capul o bună bucată de vreme pentru a 
rezolva această problemă. Camera mea era relativ spa- 
țioasă, cu două ferestre ce dădeau. spre mare. Interiorul 
era amenajat cu mobilă tipică acestui gen de vile. 

Lîngă ușă se afla o nişă în care se găseau chiuveta, 
oglinda și cuierul pentru prosoape — totul fiind acoperit 
cu o draperie. Perdelele colorate dădeau întregii DD cap 


o impresie destul de plăcută și intimă. - 


Dar unde să găsesc eu, aici, un loc în care să ascund 
caietul? E adevărat că sertarele noptierei și ale toaletei 
erau prevăzute cu chei, ale dulapului de asemenea, dar 
sînt convinsă că pot fi deschise foarte ușor, cu o simplă 
agrafă. 

„_— Deci, unde? Să le închid în valiză? Încuietoarea 
acesteia nu este, de asemenea, prea complicată . 
În sfîrşit, am găsit ascunzătoarea căutată. Cred, că, în 


„condiţiile existente, este singura pe care o am la dispo- 


ziţie. 
După o cercetare amănunţită a camerei m-am convins 


că oglinda de deasupra chiuvetei nu este fixată direct în 


perete, ci se sprijină pe patru dibluri de lemn ieșite din 
zid, în care sînt înșurubate cuiele de susținere. Astfel, 
între oglindă și perete a rămas un spaţiu liber, în care 
eu voi putea ascunde caietul. 

După ce am rezolvat şi această problemă mi-au mai 
rămas de făcut cîteva lucruri. 
În sertarul noptierei mi-am așezat dosarul cu unele 
însemnări științifice de-ale mele, de mică însemnătate, pe 
care l-am acoperit cu o revistă de specialitate. Deasupra 
am presărat firişoare de tutun. Am închis apoi sertarul 
cu grijă şi l-am încuiat cu cheia. Tot așa am procedat 


ini 


şi cu valiza golită de haine, în care am mai lăsat citeva 
cărţi. 5 
Cele două chei le-am ascuns în geantă. 

Cînd am coborit la micul dejun, în jurul mesei se aflau 
deja domnișoara Zak şi Sudra. Ea m-a salutat, înclinîn- 


du-şi capul cu o graţie afectată, iar domnul Sudra: a reu 


șşit, ca după cîteva bilbiieli, să emită un „bună ziua“ 
drept salut. După aceea şi-a strîns gura de parcă aces- 
tea ar fi fost ultimile cuvinte pe care hotărise să mi le 
adreseze. 

“Presupunerea mea s-a dovedit însă a fi greşită deoa- - 
rece de-abia luasem loc, cînd s-a şi uitat la mine pe fu- 
riş odată, de două ori, iar apoi, lăsîndu-şi pleoapele în jos, 
a început să se bilbiie în felul său: 


— Cum... cum, ...hm...aţi dormit, domnişoară 
Skoron. Sper că v-aţi odihnit după călătorie? Vă rog 
să-mi scuzaţi... asta... curiozitatea asta... a mea. 


Mi-am luat o chiflă și am început s-o ung cu unt. Con-. 
comitent, am aruncat o privire interlocutorului meu, stră- 
duindu-mă totuşi să nu fie lipsită de expresie. Domnul 
referent avea însă ochii, ca de obicei, acoperiţi de 
pleoape. : 

“Prebuie să recunosc cinstit că m-a cuprins o poftă 
nemaipomenită să cochetez puţin cu acest tip caraghios. 
cu înfățișarea atît de tristă. Dacă aș fi înghiţit momeala 
aş fi avut puţină distracţie, ceea ce în situaţia mea nu 
era cîtuşi de puţin de disprețuit. Dealtfel şi din alte con- 
siderente mă interesa reacţia lui. 

— Este foarte amabil din partea dumneavoastră că îmi 
arătaţi atita bunăvoință — i-am răspuns cu căldură. 

Privirea mea a fost captată de această dată făcînd ca 
domnul Sudra să-şi plece capul şi să-și bage nasul, oare- 
cum jenat, în farfurie. Amuzîndu-mă în sinea mea, o0b- 
servam cum 0 ușoară roșeaţă- i acoperea obrajii bron- 
zaţi deja. 

În acel moment în sufragerie intră Ulmer. Se înclină 
din mers cu un zimbet larg pe faţa-i rotundă, salutînd vo- 
ios în dreapta şi-n stînga: 

— Bună ziua! Bună ziua! După ce se așezară, se adre- 
să Franiei, care tocmai aducea un nou rînd de mîncare: 
„1 — A, ouă moi! Am o poftă de lup! Era impresionat, ba 

chiar mişcat. Lăcomia îi sclipea intens în priviri. Cu. si- 
guranţă că numai prezenţei moastre îi datoram faptul că 
nu începuse să plescăie din limbă de plăcere. Se şi apu- 
că imediat de mîncare, lucru care mi-a permis să mă 
"ocup din nou de Sudra. 

— Pentru mine aerul de mare este nemaipomenit de 
bun! Am lăsat ferestrele deschise şi am dormit neîn- 
toarsă! 

— Aţi dormit cu ferestrele deschise? Ulmer și-a ridicat 
capul de deasupra ceştii. Eu n-aș face asta niciodată! 

— De ce? am întrebat mirată. Vă deranjează cumva 
 freamătul valurilor? 

— Nu, nu! Dar, s-ar putea ca cineva să se' strecoare în 
camera dumneavoastră! Pinii aceia rămuroși cresc chiar 
lîngă casă. Sînt bărbat — şi se uită pe rînd la fiecare din 
noi ca şi cum ar fi vrut să se asigure dacă cineva se în- 
doieşte de cele spuse — dar prefer să nu risc. 

— Şi, ca bărbat, nu vă jenaţi să recunoașteţi această 
lipsă de curaj? 

Ulmer curăţă grijuliu cu linguriţa coaja de ou, iar apoi, 

cu gura plină, spuse pripit: 
„— Ce-are de-aface asta cu bărbăţia? Din contră, pru- 
denţa şi precauţia sînt trăsături mult mai bărbătești de- 
cât riscul inutil! Auzim dbar în permanenţă de infrac- 
țiuni, atacuri şi alte întîmplări de genul acestora . .. 

„Probabil că nici el nu este“... m-am gîndit din nou, 
deoarece această problemă mă urmărea ca, un coșmar. 

—'Da...hm... desigur... şi eu sînt de acord cu dom- 
nul Ulmer — intră în vorbă şi Sudra. Cu cel puţin două 
luni în urmă... hm... poate chiar trei... am fost atacat 
pe stradă. Era chiar pe lîngă fabrica noastră și din feri- 
cire cîţiva muncitori m-au salvat. Cu toate acestea am 
suferit de pe urma acestui incident... am inima slabă şi 
m-am enervat foarie tare... 

Mi-am adus aminte de Robert 'şi de siguranța lui de 
sine ce seamănă cu nonşalanţă. Mi-am rotit privirea peste 
amîndoi şi mi-a pierit orice chef de-a mai continua dis- 
cuţia. A 

M-a scos din încurcătură domnişoara zale. 

— Și eu am lăsat pînă acum ferestrele deschise, dar, 
începînd din OLEA aceasta, le voi închide. Și, mai als, 
ușa. 

Îşi scoase Bărtțipare bă. din care cu degetele ei lungi şi 
subţiri, cu unghiile vopsite roşu aprins, își alese o ţi- 
gară. 

— De ce, stimată doamnă! se interesă Ulmer, oferin- 
du-i foc... Ce s-a întîmplat în timpul nopții? : 

— Umbla cineva pe coridor ... îi răspunse cu un accent 
„de groază“ domnișoara Zak. 

Ulmer făcu un semn dispreţuitor cu mina. 

— Astfel de lucruri se întîmplă curent în vile... Spu- 
nîâd acestea se uită la mine cu înțeles. Idiotul! Domni- 
șoara Zak făcu din buze o grimasă disprețuitoare. 

— Știu asta. Nu sînt doar o domnişoară crescută la 
mănăstire. Dar asta era cu totul altceva. : 

— Hm, hm... îşi drese glasul Sudra. De ce consideraţi 
că a fost altceva?. 

— Vă spun îndată. Am dormit foarte rău azi-noapte. 
Cînd m-am deșteptat în mijlocul nopţii, nu ştiu a cîta 
oară, m-am uitat la ceas. Era aproape două. Întunericul 
mă înconjura din toate părţile iar casa era cufundată în 
liniște. De undeva, de departe, ajungea pînă la mine frea- 
mătul uniform al mării. La un moment dat, am avut im- 
presia că aud un zgomot de pași pe culoar. În primul 
moment m-am gîndit că am prilejul să descopăr un amant 
întîrziat — zimbi răutăcios, scoţînd printre buze un ro- 
tocol de fum — şi m-am ridicat din pat, trăgînd pe mine 
un capot. Abia atunci mi-a venit în minte ideea că la 
noi în vilă lipsesc doar partenerele pentru discuţii la ore 
mici din noapte. Doamna — se uită la mine cu o fami- 
liaritate colegială — abia venise, iar celelalte locatare se 
aflau sub ocrotirea soţilor. 

În urma acestor reflexii, m-a cuprins spaima. În timp 
ce cugetam asupra acestei situaţii, paşii s-au apropiat de 
camera mea. M-am îndreptat spre ușă, din fericire închi- 
să cu cheia şi mi-am lipit urechea de ea. De cealaltă 
parte era liniște. Abia după un moment s-au auzit din 
nou zgomotul ușor al paşilor care se îndepărtau și care 
deveneau din ce în ce mai slabi. 

_— Noaptea, pe coridor, arde lumina — spuse plin de 


"importanţă Ulmer. Aţi scos capul pe ușă? Cine a fost? 


— Da, dar ceva mai tîrziu. Pînă cînd am întors eu 
cheia în broască și-am întredeschis uşa, pe coridor nu mai 
era nimeni. Am zărit numai în depărtare o umbră care 
se deplasa pe perete. Plimbăreţul nocturn dăduse deja 
colţul; probabil că se: îndrepta spre scările ce duc la 


„parter. 


— Hm... curios... mormăi Ulmer. Și n-aţi mai auzit 
nimic? 

— Nu nimic. Bineînţeles că am închis ușa cu cheia, 
răsucind-o de două ori în broască. Nu după mult timp 
am adormit şi m-am trezit dimineaţa tîrziu. 

Se lăsă un moment de tăcere. 

— Dumneavoastră ce părere aveţi? m-am adresat lui 
Sudra. Acesta își ridică pleoapele şi se uită la mine o 
clipă. Cu privirea lui ştearsă, după care se strîimbă şi cu 
o expresie jalnică a feţei începu să se bilbiie în felul lui: 

— Hm, hm... mi-e greu să spun... direct, dragă 

doamnă ... nu am nici o părere în această problemă... 


“Poate a fost cineva din personalul vilei? Nu văd... 


hm... altă explicaţie. 

— Dar de ce să circule noaptea pe coridor?! îi replică 
agresiv Ulmer. 

— Poate căuta sau controla ceva? . 
„— Noaptea? bufni domnişoara Zak. Ei nici în timpul 


zilei nu dau dovadă de exces de zel! 


— Dacă am şti cine a fost, am găsi mult mai uşor 
explicaţia acestui mister... am replicat, sculîndu-mă de 
la masă. 

Trebuie să recunosc că poveştile auzite n-au influenţat 
în bine cîtuși de puţin, starea mea de spirit. Aveam im- 
presia c-am fost mîngiiată de prima adiere, ușoară încă, 
dăr prevestitoare, a furtunii ce avea să vie. 

— Mergeţi la plajă? mă întrebă Ulmer. 

— Da, dar ceva mai tirziu! Trebuie să-mi mai fac 
puţină ordine printre lucruri — i-am răspuns pentru 
a preîntimpina o eventuală ofertă de însoţire. Vroiam să 


fiu singură. 

Mi-am găsit un colţişor retras pe plajă, departe de în- 


grămădeala obișnuită. Într-un anumit loc dunele se ia - 


naseră formînd o mică pilnie, cu pereţii acoperiţi, 

alocuri, cu o iarbă tare şi cu arbuști pitici de pin. Mall 
mării era puțin mai departe. Cuprinzînd cu privirea 
imensitatea ei pustie, plină de forţă maiestuoasă, simt 
întotdeauna cum se naște în mine o încîntare greu de 


exprimat, ceva din sfera dorului și a evlaviei. Totodată, 


văzduhul nemărginit îmi trezeşte dorinţa de-a zbura, de-a 


pluti în înaltul cerului peste întinderea fără ae mar- 


gini. 

Valurile alergau spre mal într-o cursă neîntreruptă. 
Virfurile lor înspumate apăreau și. dispăreau într-o ur- 
mărire continuă, îndîrjită. Cufundată în gînduri, doar în 
subconștient îmi dădeam seama de SPORI RAE unitorm ai 
mării. 

Să fie adevărat, oare, că numai sorbele negîndite ale 
tatei, spuse în seara aceea la familia Tworzni, au consti- 
tuit cauza tragediei? 


În „ultima vreme, bătrinelul meu scump era în per- 


manenţă surescitat de un succes apropiat și mai mult de- 
cît sigur. Se prea poate ca pe fundalul acestei suresci- 
tări ultimul imbold să fi fost paharul de vin, băut atunci 
la masă sau partida de bridge cîștigată? La vîrsta lui, 
avînd în vedere şi încordarea nervoasă permanentă în 
care se aflau în ultimul timp, nu era nevoie de prea mult 
pentru a putea da frîu încărcăturii de emoție acumu- 
lată... : 

Aceasta a fost dealtfel singura situaţie cînd a pus în 
discuţie, în mod public, acest subiect. Deobicei stătea mai 
tot timpul în casă, preocupat de munca sa. În vremea 
din urmă, rareori îl părăseam, deoarece lucram împreună 
absorbiți cu totul de rezolvarea problemei. 

Cînd ne întorceam de la vizita aceea am început să-i 
fac reproşuri. Mi-a răspuns printr-un gest al miîinii, zi- 
cîndu-mi supărat: 

— Dar, draga mea, nu are nici o importanţă! Mai avem 


încă două săptămîni şi isprăvim! Nu le-am spus doar ni- 


mic în afara concepţiei generale! 
— Şi asta trebuia să rămînă secretă! Adu-ţi aminte de 


cele stabilite... 

— Am stabilit, am stabilit! Se enervase de-a binelea. 
Puțin îmi pasă! i 
__— Trebuie să mai fi scăpat ceva, mai înainte! Tarski. 
părea că ştie despre ce este vorba, dacă ţi-a pus aseme- 
nea întrebări concrete. Nu i-ai spus ceva, cumva, mai 
înainte? 

— Nu cred... Am simţit în glasul lui o mică ezitare. 

— Dealtfel... poate că am discutat cu el pe această 
temă... Asta ar fi putut să aibă, loc în perioada în care 
ideea abia începuse să mi se cristalizeze. Atunci apare 
dealtfel și nevoia de a discuta cu cineva, care nu e 
străin de problemă. ş 

Mi-am dat seama că nu mai are nici un rost să prelun- 
gesc discuţia și-am trecut la alt subiect... M-am întors, 
expunîndu-mi acum spatele la soare. Freamătul mării 
devenise parcă mai distinct şi mai apropiat. 

Cine a fost atunci la familia Tworzni? Gazdele, fami- 
lia Tarski, noi şi Robert. În total șapte persoane. 

Familia Tworzni este o familie de pensionari. El, prie- 
ten al tatălui meu, fost profesor, ea o bătrinică trăită în 
umbra soţului, harnică şi tăcută, era cunoscută pentru 
inima ei bună şi bucătăria excelentă. Amindoi — niște 
oameni fără nici o pată şi în afara oricăror bănuieli. 

- "Tarski era docent la catedra de fizică nucleară. Mada, 
de profesiune actriţă, a părăsit scena la dorinţa lui. Este, 
dealtfel, o vară de-a mea.mai îndepărtată. 

În sfîrşit, Robert. S-a aflat și el acolo deoarece mă cu- 
noştea. Este inginer şi lucrează la Academia de Științe. 
Pe el îl cunosc doar de puţin timp însă suficient de bine - 
pentru a-mi da seama că prin modul său de-a fi lipsit de 
griij, prin francheţea comportamentului şi modul direct 
de-a-și spune gîndurile — este poate cel din urmă care 
poate fi bănuit. 

Dacă nici unul din ei nu s-a folosit de informaţia aflată 
şi o asemenea concepție mi s-a părut de la început ab- - 
surdă — atunci a mai rămas doar eventualitatea ca unul 
„în faţa unor terțe persoane. 

din cei prezenţi să fi repetat această discuţie nefericită 

O nouă pauză în gîndurile mele şi, din nou, zgomotul 
mării îmi dă senzaţia că s-a apropiat şi amplificat. 

Deşi Ulmer mi-a propus o plimbare, am preferat să-mi 
petrec, după-amiaza în cameră. Am cerut o cafea „sus | 
și, mulțumită de singurătate, m-am închis între cei patru 
pereți ai încăperii. 

De fiecare dată cînd îmi scot caietul din ascunzătoare, 
îl cercetez cu atenţie dacă nu a umblat cineva la el. As- 
tăzi am cercetat şi conţinutul sertarului o Bie 753) Firi- 
şoarele de tutun se aflau la locul lor. 

Toate aceste măsuri de precauţie nu sînt însă deter- 
minate de anumite bănuieli concrete. Vreau, pur și sim- 
plu, să-mi controlez temerile care mă urmăresc. Consi- 
der ca prea puţin probabilă controbăirea prin lucrurile 
mele şi constatarea unui asemena fapt ar fi o mare sur- 
priză. Dar tocmai aceste temeri, neliniștea apese şi 
continuă, cereau o astfel de constatare. 

M-am 'considerat întotdeauna un om căruia nervii nu-i 
fac niciodată greutăţi în viaţă iar starea psihică nu osci- 
lează mai mult decît normele justificate de împrejurări. 
Nu mi-am schimbat părerea pînă în ultimele zile, cu toate 
momentele grele prin care am trecut. 

În prezent însă, trec prin niște stări care-mi sînt com- 
plet străine. Aceasta se datorează spaimei care mă stă- 
pînește în permanenţă şi a cărei amploare în continuă 
creștere nu o mai pot stăpiîni. Ea este cea care poten- 


„țează bănuielile mele, cauzează pierderea spiritului critic 


imparţial. 

Nu m-am aflat nicicînd în pericolul de a-mi pierde 
viaţa, pericol care, în plus, îmi atîrnă permanent de-asu- 
pra capului ca celebra sabie a lui Dameocles agăţată de 
un fir de păr. 

În aceste condiţii chiar şi incidentul cel mai nesemni- 
ficativ, căruia în mod normal nici nu i-aş da vreo impor- 
tanţă, îmi provoacă panică. : 

Așa s-a întîmplat și azi de dimineaţă cu relatarea fă- 


„cută de domnișoara Zak. M-am străduit să nu las să se 


vadă în exterior că această istorioară mi-a produs o 1m- 
presie atît de puternică. Deoarece, în pofida tuturor ex- 
plicaţiilor normale, posibile, am întrezărit aici posibilita- 
tea asociaţiei ei cu persoana mea. i 

Ce putea căuta în fond acel musafir nocturn? Cu sigu- 
ranţă că fata avea dreptate — este greu să asociem plim- 

barea lui cu o aventură romantică. Și încercarea de-a ex- 
plica a lui Sudra? N-a reuşit să ne convingă pe deplin,. 
nici pe domnișoara Zak și nici pe mine. 

După călătoria făcută am avut un somn adînc, așa că 
nu am auzit nimic. Se prea poate ca acel om să fi venit 
numai să încerce dacă ușa camerei mele e închisă cu 
cheia. 

Oare viitorul meu asasin, necunoscut — pe care doar 
îl aştept — nu vroia să lovească dintr-o dată? Chiar în 
prima noapte a sosirii mele aici? 

Probabil că vroia să se orienteze cum va putea să-și în- 
deplinească. planul fără să fie pedepsit? Oare nu va în- 
cerca să-și stabilească un asemenea plan de acţiune care 
să lase“impresia unui accident nefericit, creindu-și astfel 
șanse mari de securitate? 

Nu, acest raţionament este greşit. Concursul de împre- 
jurări de acest fel, cum este moartea a două persoane 
legate de aceeași problemă exclude acceptarea concep- 
ției de accident nefericit. Cu toate circumstanţele cît se 
poate de convingătoare, organele de anchetă nu se vor 
lăsa trase pe sfoară. Făptașul trebuie să înţeleagă acest 
lucru şi să aibă în vedere acest aspect în stabilirea pla- 
nului său. Deci, baza acestui plan va fi ștergerea tuturor 
urmelor ce vor duce spre făptaş şi nu orientarea lor în- 
spre o direcţie falsă. 

Oare făptașul o fi sosit aici- înaintea mea? Faptul că 
trebuia să vin tocmai în. această localitate era cunoscut 
numai de „Oacheşt“ și de Sala. Nici Robert nu trebuia să 
știe acest lucru, fapt care, trebuie s-o recunosc, mi-a pro- 
vocat 0 anumită mîhnire. 

Cu toate aceste metode de „autoconvingere“ nu mă sim- 
ţeam cîtuşi de puţin mai liniștită. Mi-am întrerupt scrisul 
și m-am îndreptat spre fereastră pentru a mă stăpiîni. 

În faţa mea, printre ramurile răsucite ale pinilor, 
strălucea marea argintie. Dinspre stînga venea o cărare 

"care ducea spre ea, iar în depărtare, dincolo de crestele 
dunelor, se vedea etajul superior și vilei „Neptun“ și te- 
rasa-sufragerie acoperită cu geam. 

În partea dreaptă se întindea cîmpul sterp al nisipu- 
rilor, pe care creștea, în smocuri risipite, o iarbă tare, 
rară. Ceva mai departe începeau primele căsuțe ale așe- 


le, 


zării pescăreşti, scunde, înnegrite, înțepenite între colinele 
nisipoase. [ci şi colo erau împrejmuite cu garduri din 
lemn sau resturi ale acestora, pline de găuri rămase în 
urma scîndurilor rupte. În faţa căsuţelor, nu departe de 
mare, se aflau niște pari înalţi, pe care erau întinse la us- 
cat plasele. Plutele lor, precum boabele unui rozariu, lă- 
sau pe azurul de fundal al cerului pete întunecate. Ceva 
mai în interiorul plajei stăteau neclintite bărci pînte- 
coase. Înclinate pe o parte, lăsau să li se vadă burţile 
negre unse cu smoală. Sub ele se întindeau pete întu- 
necate de umbră. 

Din spatele vilei pornea un drum îngust care făcea un 
semicerc înainte să dispară printre casele satului. Ştiam 
că acesta coteşte, apoi, printre coline, mergînd pînă la 
"şoseaua care ducea în orăşel. Orăşelul acesta îşi avea gara 
sa, unde dealtfel am coborit, și reprezenta, totodată, lo- 
cul unde se făceau cumpărăturile necesare. Prin interme- 
diul Oficiului Poştal asigura legătura cu lumea, avea un 
medic, post de miliţie și alte instituţii necesare confortu- 
lui și liniştii locuitorilor. 

Din acest orășel erau aduşi cu mașina clienţii vilei; 
iar din două în două zile venea camioneta eare ne apro- 
viziona cu alimente. Acum tocmai se afla lîngă colțul 
casei și vedeam cum un muncitor în salopetă gri descăr- 
ca din ea lăzile cu băuturi. M-am! aplecat pe fereastră şi 
mă uitam cu oarecare imprudenţă la mașină și la ceea 
ce se întîmpla jos... 

De după colț apăru Domnul Radtke, portarul şi inten- 
dentul nostru în aceeaşi persoană. Nasul ascuţit îi ieşea 
în evidenţă pe faţa slabă iar sub el atîrna o mustață de 
culoare închisă. Am văzut cum aruncă o privire de jur 
împrejur, după care se apropie de camionetă. Cum l-a 
zărit, şoferul sări din cabină. Îşi duse cu un gest negli- 
jent două degete la cozorocul şepcii după care începură 
să discute ceva în şoaptă. Nu auzeam despre ce vorbeau, 
în schimb vedeam privirile repezi şi iscoditoare pe care 
portarul: le arunca împrejurul său ca şi cum ar fi vrut 
să se asigure că nimeni nu trage cu urechea la ceea ce-și 
spun. i dei 

Despre ce anume puteau discuta? Nu cumva despre 
niște afaceri dubioase, despre vînzări de mărfuri „pe sub 

mînă“, sau despre contrabandă — plagă atât de răspîn- 


„dită pe litoral? Numai o discuţie de acest fel ar fi pu- 
„tut justifica semnele de prudenţă de care dădea dovadă 
„Radtke. i 

„La un moment dat, şoferul băgă mîna în buzunar și de- 
puse în mîna întinsă a portarului nostru un obiect întune- 
cat. Nu puteam zări de sus ce era, dar îmi făcu impresia 
că ar fi ceva ca un metal oxidat. 

M-am retras de la fereastră şi m-am dus “pînă în capatat 
să al camerei. 

» Ce putea fi oare? Vreun revolver? 

M-am întins pe fotoliu, lăsîndu-mă din nou cuprinsă 
SA furie. N-am început oare să am vedenii? S-ar prea 
„putea ca acea stare de spaimă nervoasă, despre care abia 
vorbisem, să-mi provoace aceste plăsmuiri? Poate așa- 
zisul revolver €ra pur și simplu o conservă sau tutun 
„străin? 

Femeie, stăpînește-te, căci altfel ajungi la spital! 

Da... femeie... Pînă acum mi se părea că sînt un om 
independent, autonom, capabil să facă faţă indiferent că- 
rei situaţii pe baza propriei inteligenţe şi forţe, iar acum? 

Acum, Justyna, trebuie să fii sinceră și să recunoști că 
îţi lipsește așa-numitul „sprijin bărbătesc“, că simţi ne- 
„voia de solicitudine. Căci nu poţi acorda atenţie cîtorva 
îrînturi de cuvinte, aruncate la despărţire, printre altele, 
de „Oacheș“: „și vă rog să nu vă temeţi — vă vom 
„ocroti. 

Oh, de ce nu este aici Robert... 


* 


După cină toată societatea s-a adunat în sala de lec- 
tură. Aceasta este o cameră spațioasă, amenajată în spa- 
tele sufrageriei, frumos şi bogat mobilată, cu o mică bi- 
bliotecă, cîteva măsuţe de bridge și o pianină. 

Familia Deresz s-a aşezat să joace cu Ulmer și L.ukasz. 
Mi s-a Propus locul 5 dar le-am mulţumit, deoarece sim- 
țeam că nu voi putea să-mi concentrez suficient atenţia 
asupra regulilor jocului. 

Domnișoara Zak s-a aşezat la pian şi începu să cînte 
în surdină o melodie oarecare în timp ce Sudra, îmbră- 
cat ca de obicei în costumul lui închis, se aşeză cu un 

maldăr de ziare lîngă lampa din colţ. Am observat cum, 


„ înainte de a se așeza în fotoliu, aruncă o privire peste 


toți cei de față oprindu-se asupra mea. M-am prefăcut 
că nu mă uit spre el, cu toate acestea am reușit să ob- 
serv că are o privire pătrunzătoare şi scrutătoare care 
nu se potrivea cîtuși de puţin cu modul lui obișnuit de 


a privi: distrat de parcă ar fi fost mirat de tot ce sepe- 


“trece în jur. 
După un moment îşi lăsă capul în jos, ascunzîndu-se 
în spatele unui ziar, iar eu încercam să mă dumiresc ce 


putea să însemne privirea lui. 
Începusem să mă orientez destul de bine în “modul lui 


de a fi încît puteam să-mi dau seama că reacţiile acestui 


Om sînt curioase, Strîmbarea buzelor care normal aş fi 
interpretat-o ca 'o expresie a durerii sau supărării, la 
domnul Sudra trebuia luată ca un zîmbet care trăda sim- 
patia sau mulțumirea. Privirea îngîndurată însemna că 


nu se gîndește la nimic concret iar expresia distrată din 


contra, că se gîndeşte foarte profund la ceva. De aceea, 
sensul acestei priviri scrutătoare puteam să-l interpretez 
cum vream: tot așa de bine că în momentul respectiv îl 
doare vreo măsea sau că modul cum cînta la pian dom- 
nișoara Zak.melodia respectivă, l-a făcut să cadă pe gîn- 
duri. 

De ce revin mereu la omul acesta? Dealtfel, destul de 


ciudată este atitudinea mea față de el. În prezent, îl. 


bănuiesc nu mai puţin decît pe ceilalți din jurul meu, 
cu toate că, trebuie s-o recunosc, această bănuială este 
puternic atenuată de două sentimente suplimentare. Unul 
din ele este senzaţia, cu nimic justificată, că el îmi este 
o bună și veche cunoștință, iar al doilea un ușor dispreţ 
care mă întovărășeşte întotdeauna cînd mă gîndesc la 
persoana lui. 

Cu siguranţă aceasta se întîmplă deoarece el este sin- 
gurul de care nu mă tem, în fond, prea mult. Este atît 
de caraghios cu timiditatea lui excesivă! 


Îmi reamintesc acum, cînd descriu această seară atît de 


puţin interesantă (cu tot incidentul care a avut loc) că, 
atunci, stînd într-un fotoliu lîngă Wojski, care tot îmi 
spunea ceva, mi-a trecut prin cap ideea că nu am nici 
un fel de motive să bănuiesc pe cineva, din cei prezenţi 

ea ui 


în vilă. Toţi cei de faţă, pe care i-am găsit aici, nu pu- 
teau să reprezinte un pericol pentru mine, căci am sosit 
aici în urma lor. 

Furată de acest gînd, un altul și mai obsedant mi-a 
venit în minte, care mă urmărea ca o fantomă din clipa 
cînd am înţeles de ce a murit tatăl meu... E indiferent 
dacă asasinul va veni aici după mine sau se află deja la 
fața locului deoarece, fără -îndoială, că următoarea lovi- 
tură va fi îndreptată asupra mea. Altfel, cealaltă crimă 


„„ perfidă şi care n-a lăsat nici o urmă, nu ar fi avut 


sens... Voi reuși oare să mă feresc de el? 

— Nici nu auziţi ce vă spun! — mă făcu să tresar 
brusc, vocea lui Wojski. 

Avea dreptate. Mă simţeam de parcă m-aș fi trezit 
dintr-o amorţeală. Din nou auzeam muzica, vocile celor 
care jucau bridge și mi-am dat seama că vecinul meu 
“într-adevăr îmi spusese ceva. 

Își aplecase asupra mea fața prelungă și puternic bron- 
zată şi mi se uita în ochi. 

— Ce este cu dumneavoastră, domnişoară Juto? Fetiţa 
se simte rău? îşi termină întrebarea cu vocea șoptită în 
care se făceau simţite accente destul de tipice. 

— Scuzaţi-mă vă rog — am încercat eu să mă dezvino- 
văţesc arborînd un zîmbet de rigoare — cu siguranţă că 
din cauza căldurii prea puternice. Am avut pur și simplu 
o ameţeală... 

— Vă este mai bine acum?... Am simţit cum şi-a pus 
mîna peste palma mea care se odihnea pe braţul foto- 
liului. 

— Îmi este mai bine. Mi-am retras mîna însă nu 
mi-am deslipit privirea din ochii lui întunecaţi ce-mi stă- 
teau în faţă. 

— Ah, ce buze minunate... — adăugă încet. — De ce 
nu sîntem acum singuri? 

Am zîmbit cu încăpăţinare. 

— Mă tem că aţi fi fost deziluzionat. . 

— Două pici... se auzi vocea stridentă și agresivă a 
lui Deresz. 

— Două fără atu! îi replică Ulmer pe un ton amuzat. 
Privi în direcţia lui Sudra și-a domnișoarei Zak. Dom- 
nul referent, scuzaţi, referent principal, stătea cu capul 

aplecat scufundat în lectură, în schimb domnişoara Zak 
încetase să mai cînte. Ochii ei puţin oblici, tătărăști, erau 
îndreptați spre noi, iar buzele groase schițau un surîs iro- 
nic. Cînd şi-a dat seama că mă uit spre ea mi-a făcu 
ştrengăreşte cu ochiul. < 

— "Trei caro! licită Nata Deresz. 

Îmi mutai privirea spre ea.: 

În lumina aplicei sub care se afla, părul ei roşcat că- 
pătase culoarea unei flăcări aurii. Îşi ţinea cărțile desfă- 
cute în mînă iar trăsăturile feţei îi erau schimonosite de 
o grimasă de neînțeles pentru mine. Lumina care cădea 
de sus lăsa pe faţa ei frumoasă pete întunecoase din cau- 
za cărora îmi părea a fi o mască din lemn. 

Abia cînd i-am întîlnit privirea am înţeles ce însemna 
acea grimasă. În ea clocotea mînia. 

— Nata, fii amabilă, te rog, şi ieşi cu cărțile pe masă! 
9) apostrofă Deresz, iar femeia își lăsă privirea pe cărţile 
din mînă. 

— Aveţi de gînd să staţi mult la mare? Din nou se 
făcu auzită vocea lui Wojski şi reușşii să-i răspund rela- 
tiv placidă la întrebare prin întrebare: 2 

— Dar de ce vă interesează? 

— Vreţi să mă provocaţi să vă fac confidenţe? 

— De unde pînă unde vă interesează persoana mea? 

— Vă uimeşte? Cred că nu sînt primul care vă spune 
că sînteţi o fată înnebunitoare! Aveţi o putere de atrac- 
ție nemaipomenită! 

— Mi-aţi spus doar că nu sînteţi specialist în compli- 
mente subtile. 

Interlocutorul meu zimbi. 

— Ei şi ce! Mă străduiesc și eu să fiu în pas cu lu- 
mea! În afară de asta vă aduc la cunoștință că n-am 
primit răspunsul la întrebarea mea! 

— Dar cartea aia de cupă ce e?!!! De ce nu ai jucat-o, 
se auzi brusc strigătul plin de mînie al avocatului De- 
resz. Cap sec! Aţi mai pomenit aşa eg spumegă, De- 
resz mai departe. « 

Nata Deresz se smulse de pe scaun. 

— Jueaţi mai departe fără mine! Trînti cărţile pe 
masă. i 

— Doamnă Nata, nu merită să vă supăra! Vă ru- 
găm, jucaţi mai departe! încercă Ulmer s-o liniștească. 

Nata se opri în mijlocul camerei, întorcîndu-și capul 
spre el. : 

— Vă mulţumesc foarte mult! Mai bine liniștiţi-l pe so- 


ul meu! 


După care, cu sprincenele încruntate şi ochii plini de 


miînie, își plimbă privirea spre mirie și ieși din cameră. 


Tăcerea stînjenitoare a fost spartă de Lukasz, care mi 
se adresă cu o propunere: 

— Nu v-aţi lăsa acum convinsă să jucaţi un rober? 
Veţi salva situaţia căci este prea devreme ca să mer- 
gem la culcare. ş / 

Am fost de acord, vrînd astfel să închei discuţia cu 


„Wojski. Avocatul împărţi cărţile cu o reală satisfacţie, 


Wojski se ridică odată cu mine şi se apropie de masă. 
— Poate vreţi să. fiţi al cincilea? îl întrebă Ulmer. 
— Nu, mulţumesc, mă duc deja. Nu mă sperie faptul că 


-e încă devreme, dorm doar ca un prunc! 


— Aa, la fel ca mine! strigă Deresz. Nici nu vă închi- 
puiţi cît de bine dorm aici! Ca niciodată! 

Nu/am putut înţelege zimbetul ironic care flutură im- 
perceptibil ca un scurt reflex, pe faţa lui Wojski. 

Am împărţit cărţile iar drept partener l-am cooptat pe 
Lukacz. Roberul se prelungi destul de mult iar cînd l-am 
terminat am întrerupt jocul. M-am convins că Lukacs era 
un jucător atent şi inspirat care calcula precis. 

Cînd a venit prima dată vorba despre, proiectele noas- 
tre de lucrări? Cînd şi cu cine am vorbit despre asta? 

Aceste întrebări mă frămîntau continuu în timpul an- 
chetei. Tot ceea ce mi-am. adus aminte am menţionat în 
procesul verbal. Acum, cînd reconstitui din nou, în me- 
morie, acele zile, nu-mi pot reaminti ca vreodată, în afa- 
ra acelui. singur caz, să fi discutat în mod public despre 
tema cercetărilor noastre. ? 

„Și tata şi eu eram conştienţi de însemnătatea lucrărilor 
pe care le făceam. Făceam singuri aproape toate experi- 
enţele de laborator. Numai cîteva de o valoare secundară 

sau care necesitau un grup mai mare de cercetători, le-am 
făcut împreună cu colegii mei de institut însă întotdeau- 
na numai fragmentate ca să nu se poată orienta nimeni 
în ceea ce priveşte direcţia cercetărilor. ) 

Tot materialul scris, însemnări, calcule și rezultatele 
“experienţelor, îl ţineam acasă, într-un seif. Numai noi 
doi aveam acces la el și, dealtfel, nu am remarcat nici- 
odată să fi fost-mişcate de la locul lor sau să fi dispă- 
rut ceva. 

Mi s-a imputat că nu am anunţat organele competente. 
despre intenţiile noastre, lucru care ne-ar fi asigurat o 
protecţie corespunzătoare. Trebuia să-l cunoşti însă pe 
tata ca să înţelegi că o asemenea declarare a lucrări- 
lor pe care intenţiona să le facă ar fi considerat-o un fel 
de angajament de realizare 'a lor, lucru care, avînd în 
vedere importanţa cuvîntului dat cât şi riscul întregii ex-. 
periențe — ar fi dezlănţuit asupra capului meu o adevă- 
rată furtună, dacă i-aş fi propus aşa ceva. 

Şi exact cu puţin înaintea finalizării unor serii întregi 
de căutări şi încercări minuţioase, aproape în ajunul suc- 
cesului, moartea tăcută și vicleană și-a făcut apariţia în 
casa noastră. 25 

Pe tata l-am găsit mort la opt.şi un sfert dimineaţa. 
Cobora la micul dejun în sufragerie totdeauna la ora opt. 
L-am așteptat cincisprezece minute după care, mirată de 
prima lui nepunctualitate, am bătut la ușa dormitorului. 
Deoarece nu mi-a răspuns nimeni am intrat în cameră. 

Tata era întins în pat, culcat pe o parte, așa încât în 
primul moment mi-a făcut impresia că mai doarme. Cu 
toate acestea, ora neobişnuită pentru somn cît și braţul 
care îi atîrna nenatural peste marginea patului m-au fă- 
cut, să mă gîndesc, într-o clipă, că s-a întîmplat ceva rău. 
Am alergat la el şi de la prima atingere mi-am dat sea- 
ma că nu trăieşte. 

Plină de disperare, cu gîndurile împrăștiate, am fugit 
la telefon. Am fost prevenită să nu ating nimic în locul 
unde am găsit cadavrul şi mi s-a promis că vorsosi 
imediat. După aceea m-am dus în bucătărie să-i spun Sa- 
lomeii despre această nenorocire. A avut un atac de cord 
și, în timp ce mă învîrteam în jurul ei, se auzi zbîrniîi- 
tul lung și insistent al soneriei. ; 

Erau patru. Trei în civil și un ofiţer în uniformă. După 
ce ne-am salutat, i-am condus în dormitorul tatălui. 

— Nu aţi atins nimic? mi se adresă ofiţerul care avea 
gradul de căpitan. 

— Nu. Dealtfel, din clipa în 'care v-am telefonat şi 
pînă ce aţi venit, m-am ocupat de eri zica menajerei 
noastre. 

Unul din cei sosiți, un tînăr, se apropie de cadavru. 
Luă pulsul, ridică o pleoapă, după care se aplecă asupra 
feţei mortului. 

— Ei, ce e, doctore? îl întrebă ofiţerul. 


— E mort — constată, întorcîndu-se spre noi. Dar. 
ezită un moment — am bănuiala că s-ar fi otrăvit cu: 
ciânură. 


— Otrăvit?! am strigat eu. 
— Din cele declarate rezultă că este tatăl dumnea- 


voastră — mi se adresă ofițerul. 


— Da. 

— Unde a lucrat? 

— A fost profesor de chimie la Politehnică. 

— lar dumneavoastră? 

— Și eu sînt chimistă. Eram asistenta lui. 

— Vă rog să vă uitaţi cu atenţie prin cameră şi să 
constataţi dacă este totul la locul lui sau dacă nu lipseşte 
cumva, ceva. 

Imediat mi-au venit în minte notițele noastre. Le ţi- 
neam în casa de fier iar aceasta se afla în cabinetul tatei. 
Conform însă indicaţiei, m-am uitat cu atenţie 'prin ca- 
meră. Patul se afla în mijlocul încăperii cu căpătiiul li- 
pit de perete. Alături, o noptieră, pe ea o lampă, o cană 
cu apă şi un pahar pe jumătate plin, iar lingă pahar un. 
tub cu tablete cholamid, pe care tata le avea în perma- 
nenţă la îndemiînă, suferind de ficat. Se mai aflau o 
carte, scrumiera cu un muc de ţigară, portţigaretul şi 
chibriturile. 

Nu departe de pat se afla un dulap mare, demodat. În 
partea opusă, între ferestre, o masă, pe ea o lampă cu 
abajur, vreo 2—3 reviste şi o fructieră cu cîteva mere. 
Lîngă masă un fotoliu uriaș, iar apoi o comodă pentru 
lenjerie la fel de veche ca şi dulapul. Pe ea o oglindă, 
o perie, pieptene, un flacon cu apă de colonie. 


pi 

M-am întors spre bărbaţii care așteptau în tăcere. 

— 'Toate se află la locul lor obișnuit şi am impresia că 
nu lipseşte nimic. 

— Acum vom trece în cealaltă cameră, iar tovarăşii 
mei vor rămîne aici să-și facă misiunea. Veniţi cu noi, 
doctore, nu-i așa? Căpitanul se adresă de această dată 
tînărului care cerceta din nou cadavrul, mult mai atent 
însă de această dată. 

— Da. În principiu mi-am isprăvit treaba. Moartea a 
survenit în jurul orei două noaptea. Îmi face impresia că 
va fi necesară autopsia — se uită spre mine interogativ, 
așteptîndu-se la un protest energic din partea mea, cu 
care era obişnuit în asemenea situaţii. 

— Înţeleg această necesitate — şi am dat aprobator 
din cap. Cu atit mai mult cu cît sînt surprinsă și zgudui- 
tă de cauza morţii presupusă de dumneavoastră. 

— Aceasta nu este decît o supoziție. Dealtfel, dum- 
neavoastră fiind chimistă, vă puteţi convinge personal. 

M-am apropiat şi aplecat deasupra feței dragi, acope- 
rită de riduri. Într-adevăr am simţit mirosul uşor de mig- 
dale abia perceptibil. i 
" Profitînd că eram întoarsă cu spatele spre cei prezenţi 
am depus pe fruntea mortului un sărut scurt. A fost ul- 
timul meu adio. de la tata. De-acum rămăsesem singură. 

— Se pare că aveţi dreptate — am spus întorcîndu-mă 
“spre medic. Sînt la dispoziţia dumneavoastră, domnule 
căpitan. 

Am trecut în sufragerie. Ofiţerul se așeză în faţa mea 
şi își scoase un carnet. 

Dimineaţa mi-am petrecut-o scriind. Cînd în cameră 
căldura începu să se facă din'ce în ce mai simțită, pă- 
trunzînd prin fereastra deschisă, mi-am pus pe mine cos- 
tumul de plajă şi halatul de baie şi am pornit-o spre 
See | 

Am trecut prin Sp pic pustiu şi coborînd scara în 
epirală am ajuns în hol. Jos, l-am zărit pe Lukasz. Stă- 
tea în ușa deschisă spre verandă și privea către mare. 
'Am avut impresia că era foarte absorbit de gînduri, căci 
se întoarse abia cînd eram la cîţiva paşi de el, cuoex- 
presie de surprindere pe faţă. 

— Bună ziua! i-am spus prima. 

— Sărut mîinile, îmi răspunse, subliniindu-și cuvintele 
cu o uşoară plecăciune. Trupul scund, cu umerii laţi era 
acoperit cu un halat de baie care-i atingea SPP ARE pă- 
mâîntud. 

— Priviţi marea? 

— Cam aşa ceva... 

Cobori împreună cu mine spre verandă. 

— Te căldură nesuferită, spuse oftînd, ștergîndu-și 
" faţa cu batista. 

Mergeam pe cărarea ce ducea spre mare. 

— Aveţi de gînd să staţi mult aici, doamnă? 

— L-am privit. De ce oare pe toţi îi interesează pro- 
„ blema asta? 

Nu se uita spre mine, mergea cu capul plecat. Îi ve- 
„deam din profil conturul fălcii puternice, aş putea spu- 
ne chiar brutale și nasul drept şi scurt. Buzele subţiri îi 
erau strînse. 

— De ce întrebaţi? Am hotărît să merg 'şi eu pe ace- 
laşi şablon. 

Ridică capul, mă privi din cap pînă în picioare după 
care îmi răspunse puţin înţepat: 

„— N-am avut nici un fel de intenţii ascunse, stimată 
doamnă. A fost doar o formă de interes amabil din par- 
tea mea şi nimic mai mult... încheie accentuînd pe ul- 
timele cuvinte. S 

Am zîmbit. 

— Trebuie să vă trădez secretul acestei feîncrederi pe 
care poate aţi simţit-o în întrebarea mea. O aud pentru 
a doua oară într-o formă aproape identică! Ieri, de pildă, 
domnul Wojski m-a întrebat acelaşi lucru. 

Lukasz zîmbi uşor. 

— Nu trebuie să vă miraţi de asta... 

Absorbită fiind de bănuielile mele n-am înţeles cum 
trebuie din primul moment, sensul acestor vorbe. De 
aceea, surprinsă, am replicat rapid: 

— De ce? 

— Cum, de ce? Vocea lui trăda din nou o anumită re- 
zervă. Vă miraţi că treziţi interesul bărbaţilor? 

— Aha, la asta vă gîndeaţi! 

— Dar la ce altceva? Făcu un semn imperceptibil din 
mînă, după care adăugă: Și ce i-aţi răspuns? 
— La fel ca şi dumneavoastră. Prin nice Baie la între- 
bare. 

— Și el? 

Gîndindu-mă de ce l-ar interesa pe Lukasz discuţia - 
mea cu Wojski i-am spus adevărul: 

— M-a acuzat că-l provoc să facă mărturisiri. 

— 0oo... înţeleg... A lăsat să se înţeleagă către ce 
mărturisi. 
Se părea că domnul Lukasz nu era așa de îngust la 
minte. După partida de bridge de ieri am început să mă 
îndoiesc că toate părerile Madei despre el ar fi juste. 
”— Nu-l prea agreaţi pe Wojski. Îl cunoaşteţi mai bine? 

— Am avut ocazia să-l cunosc, răspunse scurt. 

— Ce fel de om e? 

Privirea cercetătoare a lui Lukasz se fixă din nou pe 
chipul meu. 

— Vă interesează? 

— Cituși de puţin! am negat eu în grabă. Trebuie că 
a simţit sinceritatea din vocea mea, căci mi-a răspuns 
cu un accent prietenesc. 

— Perfect. În orice caz nu vă strică dacă am să vă 


sfătuiesc, cu toate acestea să fiţi foarte atentă. Nu este .. 


genul de om în care poţi avea încredere... 

N-am mai avut prilejul să pun și alte întrebări dom- 
nului Lukasz, căci ajunseserăm deja pe plajă unde ne-am 
întîlnit cu toate cunoştinţele. Erau acolo familia Deresz, 
Mada, domnișoara Zak,.Ulmer și Wojski. 

M-am aşezat alături de Mada şi am început să mă ung 
cu cremă. Lukasz şi-a scos halatul, l-a întins încet şi cu 
grijă pe nisip, după care s-a aşezat cu demnitate p 

Deresz stătea întins cu fața acoperită cu un ziar, ală- 
turi se'afla Nata, iar lingă ea Wojski. Domnișoara Zak 
şi 'Ulmer stăteau puţin mai departe. 

— De ce așa tîrziu? mă întrebă Wojski. 

— Nu trebuie să pui asemenea întrebări unei femei, 
i-am răspuns eu îndărătnică. 

— Asta nu-i întrebare. Este numai o mărturisire a 
nerăbdării trăite, iar femeile apreciază la cuvenita lor 
valoare declaraţiile . . . 

— Dacă sint făcute la adresa care trebuie — mormăi 
“Nata, care era întinsă alături. 

— Părerile domnului Wojski sînt însă, din acest punct 
de vedere, competente — se amestecă Lukas. 

— Vă mulțumesc pentru sprijin! îi răspunse cu un 
Zimbet Wojski, deși am zărit o ușoară scînteie care pentru 
un moment i s-a aprins în ochi. 

— N-aveţi pentru ce — replică liniștit Lukasz, după 
care adăugă: Nu vă sfătuiesc să vă bazaţi prea mult pe 
mine! Am unele rezerve în ceea ce privește faptele 
dumneavoastră . 

— Le cunoaşteţi oare atît de bine? În întrebare se 
simţea clar iritarea. 

— Dumneavoastră ce părere aveţi ... 

Lukasz se întoarse şi se întinse pe halat ca şi cum ar 
fi vrut să dea de înţeles că apreciază subiectul ca 
epuizat. 

— Începe să-mi sporească din ce în ce mai mult res- 
pectul față de persoana dvs., replică ironic Wojski... 
Dacă-i cunoașteţi tot atît de bine și pe ceilalţi, cred că 
acest respect va fi general. 

Lukasz nu dădu nici un răspuns, iar discuţia şi-a pier- 
dut specificul înțepăturilor personale. După un timp însă 
una din observaţiile făcute de Wojski, dădu naștere la o 
nouă controversă. De această dată, eu eram obiectul 
atacului. 

La propunerea de a se face baie, lansată de domni- 
şoara Zak, Wojski adăugă imediat: : ” 

— Da, dar-cu condiţia ca una din doamne să mă ia 
sub aripa sa ocrotitoare! După cum cunoaşteţi eu nu știu 
să înot... 

Nata Deresz mi se adresă cu un zîmbet amabil 

— Dumneavoastră, ştiţi? 

— Desigur, ba chiar, se pare destul de bine 

— Uite că aveţi un înger ocrotitor! 

Am tăcat, prefăcîndu-mă că nu înţeleg provocarea, 
deși clocoteam de furie. 

— Să dăm oare crezare norocului? Wojski își întovă- 
răşi întrebarea cu o privire amuzată. 

— Dacă o să am chef, voi avea grijă de dumnea- 
voastră. Chiar și numai pentru a face o plăcere doamnei 

Deresz — i-am răspuns tot cu un suris. Deocamdată nu 
vreau să intru în apă. i 

Prima bănuială apărută în urma serii anterioare s-a 
confirmat. Nata Deresz se interesa îndeaproape de 
Wojski. Se părea însă că în ceea ce-l privește ar fi 
schimbat cu plăcere obiectul flirtului. 

— Vedeţi — se adresă în glumă Natei — m-aţi expus 
la un refuz! 

'— N-a fost refuz! Trebuie așteptată însă clipa feri- 
cirii. 

— Pentru că înainte de desert trebuie terminată frip- 
tura, chiar dacă este puţin cam tare... am completat, 
zîmbind. 

Privirea care mi-a aruncat-o Nata nu mai lăsa nici o 
îndoială în privinţa sentimentelor care o stăpîneau. 

„— O, muieri... muieri... se auzi de sub ziar vocea 
lui Deresz. În acelaşi moment o umbră îmi e aia soa- 
rele. M-am întors și: l-am zărit pe Sudra. , 

Omul acesta avea un dar special de a-mi provoca sur- 
prize. Dacă în timpul primei întîlniri m-a uimit îmbră- 
cămintea lui, în prezent mirarea mea se datora nu lip- 
sei acesteia, ci celor dezvăluite de această lipsă. 

Mi-l imaginasem pe domnul Sudra ca pe un omuleţ 
slăbănog cu pielea albă aidoma cu cei pe care medicii sau 
comisiile de recrutare au norocul să-i vadă deseori. În 
schimb, în faţa mea se afla un bărbat bronzat, suplu şi 
bine făcut, cu muşchi fără exagerare frumos conturaţi, 
care la fiecare mișcare îi alergau pe sub piele trădind 
condiţie fizică şi forță. Din nou un contrast surprinzător 
— de ce atunci strîngerea lui de mînă era atît de fără vi- 
goare și slabă? 

Sub influenţa şocului, am sărit în picioare. 

— Domnule Sudra! Haideţi în apă! Vă învăţ să îno- 
taţi! IAN 

— Eu...hm... hm... cunosc puţin... 

— Atunci e perfect! Mada, vii cu noi? 

— Nu! Duceţi-vă singuri! 

» Domnişoara Zăk și Ulmer ni se alăturară. Fugeam spre 
mare trăgîndu-l pe Sudra de mînă. După un moment am 
început să împroșcăm apa cu picioarele. 

„— Oh, doamnă... domnişoară Juta... Mai încet... mă 

“înăbuş... inima! 
— Nu se întîmplă nimic! 
M-am aruncat spre valul care se apropia. 
— Intraţi cu mine? 

„— Dacă nu mergeţi prea departe... căci... nu am mai 
auzit sfîrşitul frazei; iar cînd m-am întors după o clipă 
l-am zărit pe Sudra nu prea departe. Ulmer în schimb 

-înota, conform principiilor lui, de-a lungul malului, în 
locul în care apa-i ajungea pînă la briîu. : 
Am observat că Sudra, care se ţinea în apropierea mea, 
“înota bine. Avea mișcările corect sincronizate, lejere și 
mlădioase. Cu toate acestea, după 10 minute mi se adre- 
să, scuipînd apa din gură. | 
— Poate e suficient? Ne reînţoarcem? 
Trebuia să ţin cont de posibilitățile: lui așa că, fără să 
mă mai împotrivesc, m-am întors la mal. 
»... Cum a decurs discuţia la familia Tworzni? Dacă 
s-ar putea, vă rog să relataţi cuvînt cu cuvînt... Ss 
Această întrebare revenea în permanenţă tot timpul 
| discuţiilor mele cu „Oacheșul“. 
| Deoarece trebuie s-o mai redau încă o dată şi în însem- 
nările mele, o voi face cât mai precis posibil ca să nu 
mai revin la această problemă. 
Domnul Tworzni a fost cel care a început să vorbească 
despre experienţele nucleare. De aici era, desigur, numai 
„un pas pînă la problemele legate de radioactivitate. 
„ Și-atunci a fost-pusă întrebarea — Tarski a lansat-o: 
— Apropos... cum mai merg lucrările dumneavoastră 
domnule profesor? Era o concepţie foarte intereşantă! 
— Care? — se interesă Tworzni. 
Tarski privi întrebător spre tata. Acesta lăsă ceşcuţa 
cu cafea din mînă și răspunse plin de înflăcărare: 
— Folosirea unor proprietăţi radioactive ale elementu- 
lui Gamma la fabricarea unei emulsii speciale. Obiectele 
acoperite cu această emulsie nu vor putea fi fotografiate. 


„ _— Tăticule! — spusei eu, încercînd să intervin. Aceas- 
w tă problemă este încă departe de a fi rezolvată, pentru 
a putea vorbi despre ea! 
Tata mă privi pe deasupra ochelarilor şi se răsti la 
“mine în glumă: 

— Linişte, mucoaso! Nu stăm chiar aşa de rău! 

— Nu înţeleg — spuse Robert — de ce nu pot fi foto- 

grafiate? 
_— Deoarece emulsia sau vopseaua cum vrei să-i zici, 
care le acoperă are proprietăți radioactive, nedăunătoare 
pentru mediul înconjurător care distrug însă pelicula fo- 
tografică. Dacă, de pildă, am vrea să fotografiem inte- 
riorul acestei camere, iar obiectivul va cuprinde şi cutia 
de chibrituri ce se află aici şi care e acoperită cu emul- 
sia mea, atunci toată fotografia nu va fi bună de nimic 
deoarece pe clișeu va fi doar o pată mare neagră. 

—  Nemaipomenit de interesant! Dar ce- importanţă 
practică are? întrebă Mada. = 

— Colosal! strigă plin de încîntare Robert. Din mo- 
mentul în care va fi folosită această emulsie, toate zbo- 
rurile de. recunoaştere vor fi lipsite de orice sens! 

— Desigur! Este suficient să acoperi cu ea cîteva mici 
obiecte pe teren, cum ar fi, de pildă, pietrele de kilo- 
metraj, stilpi de susținere ai gardurilor sau vîrful coșu- 
rilor de fabrică ca întreg terenul să nu mai poată fi foto- 
_ grafiat, distanța nejucînd aici nici un rol. Radioactivita- 
tea va ajunge împreună cu imaginea obiectului, chiar da- 
că acesta și-a pierdut deja caracterul distinctiv al contu- 
rului. 

-— Credeţi, domnule profesor, că această emulsie va 
putea fi produsă în condiţii industriale? întrebă Tarski. 
__— E prea devreme ca să vorbim despre asta — protes- 
tă tata. Sîntem în prezent abia în faza de finalizare a 
lucrărilor de rezolvare a problemei însăși! Și, vă este 
cunoscut doar, domnule coleg, că poţi să te împotmolești 
chiar şi la un pas de succes! Așa că, de ce să vorbim de 
pe acum despre elaborarea metodei de producţie indus- 
trială! : S 

'Temîndu-mă că va trece acum la explicaţii referitoare 
la problemele legate de producţie, subiect care ar îi ne- 
cesitat mai puţină discreţie, m-am ridicat de la masă. 

Ajunge cu asta! Vă propun să terminăm „turul“! Din 
fericire propunerea „a prins“ și toţi s-au mișcat din loc. 

Deci, iniţiatorul discuţiei a fost Tarski. Rămîne numai 
să lămuresc dacă această iniţiativă a fost involuntară sau 
intenţionată. Dar asta nu mai intră deja în sfera compe- 

tenței mele, cît şi problema dacă într-adevăr această 
discuţie a fost cauza întîmplărilor ulterioare. Cred însă, 
„mai mult ca sigur, că așa a fost; Oricum cauza morţii 
lui tata — lucru de care sînt profund convinsă s-a dato- 
rat cercetărilor pe care le făcea. 

Am folosit pluralul referindu-mă la „întîmplările ulte- 
rioare“, deoarece moartea tatălui a fost precedată de un 
eveniment care ar fi trebuit să ne neliniștească mult mai 
mult decît cele întîmplate. 

Mă gîndesc la spargerea sau mai curînd încercarea de 
spargere a casei de fier a tatii în care erau păstrate în- 
semnările legate de cercetările noastre. Spargerea ar fi 
putut să însemne pentru noi o pierdere irecuperabilă, 
dacă nu ar fi intervenit un concurs fericit de împrejurări.a 
„Ne întorceam cu tata acasă mai, devreme decit prevăzu- 
sem inițial. Aceasta ne-a permis să-l prindem aproape 
pe hoţ la faţa locului. Își, pregătise însă din timp dru- 
mul de retragere, lăsînd fereastra de la cabinet deschisă. 
Cînd a auzit uşa deschizindu-se a mai avut încă timp 
să-şi adune toate sculele. Cînd am auzit aceste zgomote 
suspecte în spatele ușii, eu am pătruns repede în cabinet 
apucînd să mai zăresc încă, în raza de lumină ce venea 
din hol, spatele intrusului care tocmai sărea pe fereastră. 

Cineva, deci, a hotărît iniţial să fure rezultatul muncii 
noastre, iar cînd această probă nu i-a reușit a trecut la 
măsuri criminale, hotărît fiind să nu ne permită să is- 
prăvim cercetările. Este deci evident că va urma o a doua 
tentativă de omor, de astă dată asupra mea, ca cea de-a 
doua şi ultima persoană capabilă să ducă la bun sfîrșit 
lucrările legate de descoperire; Altfel, prima crimă nu 
ar fi adus nici un folos ucigașului. 

Din discuţiile purtate cu „Oacheşulk mi-am dat sea- 
ma că și el este pe deplin conştient de această evoluţie 
a evenimentelor. Adversarul nostru are însă o sarcină 
cu mult mai grea. Cu siguranţă că și el își dă seama că 
viitoarea lui victimă ştie despre pericolul care o amenin- 
ță. Trebuie să aibă, deci, în vedere că vor fi luate unele 
măsuri preventive şi că acum nu va putea să se bazeze 
pe elementul surpriză ... Are însă avantajul pe care i-l 

„dă atacul, adică pote să-și aleagă în voie mijloacele, 
timpul și locul. 

Citisem nu o dată despre luptele care se dau între ser- 
viciile de informaţii şi contrainformaţii ale diferitelor 
țări. Dar niciodată nu mi-am închipuit că unul din obiec- 
tivele acestei lupte: va putea deveni pieleă mea... 

În ceea ce priveşte ocrotirea ei, adică cine o păzeşte, 
reprezintă pentru mine o problemă la fel de absorbantă 
ca și cea legată de cine o pîndește. Mi s-a spus că aici 
„voi avea o pază corespunzătoare — o „gardă“ cum se 
pare că denumesc ei aceasta. Cine este însă? Care din 
oamenii care mă înconjoară răspunde pentru viața mea? 
Înţeleg că nu poate fi vorba de un detașament de miliţie, 
dar e foarte greu să-ţi păstrezi liniștea dacă totul depinde 
numai de un anumit om, de vigilenţa, rutina, inteligența 
şi isteţimea lui. Este o strajă mult prea fragilă. 

Trebuie deci să mă apăr singură. Dar ce să fac, ce 
mijloace de precauţiune trebuie să iau? Sinceră să fiu nu 
mă simt în puteri să fac față acestei situaţii. Lovitura 
va cădea probabil pe negîndite şi în momentul în care 
mă/voi aştepta cel mai puţin la ea. Nu am experienţă, nu 
am idee ce trebuie să fac, cum să mă comport? 

Nu-mi este permis, în orice caz, să-mi pierd liniştea 
asta este sigur; trebuie să mă stăpînesc, să-mi ţin în frîu 
nervii... Nu va fi însă atît de simplu, 

În permanenţă îmi vine în gînd aceeași și aceeași în- 
trebare: care din persoanele care mă înconjoară va fi uci- 
gașul meu? Oare, într-adevăr, trebuie să fie omul care 
va veni aici în urma mea? Această supoziţie ar fi unica 
scînteie în ceata care mă înconjoară. Cît de sigură poate 
fi aceasta? 

Azi după-amiază am stat în cameră scriindu-mi în- 
semnările. La un moment dat am întrerupt lucrul. Con- 
centrarea gîndurilor, datorită scrisului, a slăbit şi rămă- 
sesem cu privirea aţintită la orizontul argintiu-cenușiu, 
lăsîndu-mă cuprinsă de lincezeala pe care mi-o dădea căl- 
dura ce pătrundea prin fereastră. 

La un moment dat am auzit pe coridor un zgomot ușor 
de pași, care parcă se furişau. Mi-am concentrat auzul. 
Paşii s-au oprit. Se auzea numai susurul îndepărtat și 
monoton al mării. 

; După [e) clipă, pașii s-au auzit din nou, de astă-dată 
gi însă mai tari și mai hotăriţi. Se opriseră în faţa uşii mele. 

Cineva stătea de cealaltă parte şi parcă aștepta. M-am 
uitat prin cameră, căutînd în prostie pe unde aş putea 
fugi. În acel moment mă aflam într-o stare psihică, care 
excludea posibilitatea de folosire a raţiunii. Mi-a venit 
ideea că, în caz de ceva, voi ţipa să mă audă toată casa.. 

Recunosc cu părere de rău că gîndul acesta mi s-a pă- 
rut atît de salvator încît m-am simţit mult mai ușurată. 

Clanţa s-a mișcat. În clipa următoare ușa s-a deschis 
ușor şi centimetru cu centimetru începu să apară un cap. 
Prima bucată de mustață, pe care am zărit-o mi-a și 
spus cine-mi este oaspete. În sfîrșit a apărut toată faţa 
și domnul Radtke trecu pragul. Abia atunci am putut 
- scoate din gît întrebarea: 

— Ce... ce doriți? 

— Vă rog să mă iertaţi — zîmbi, înconjurînd totodată 
cu privirea toată camera... Am văzut cheia în ușă 
şi fiind liniște la dumneavoastră m-am gîndit că poate 
ați uitat s-o încuiăţi. 

— Nu, n-am uitat. În orice caz, vă mulţumesc. 

„— Nu că aş acuza pe cineva din locatari, dar întotdeau- 
na 0 cameră 'deschisă reprezintă o ei Iar apoi. 
noi cei de la direcţie sîntem acuzaţi... 

— Nu sînt deobicei distrată. Cînd ies, întotdeauna în- 
cui uşa. 

—. Foarte. bine, doamnă. Din nou, o privire rapidă, de 
astă-dată asupra persoanei mele... Vă rog, încă o dată, 
să mă scuzaţi că v-am deranjat... . 

Domnul Radtke se îndreptă spre ușă. 

— Un moment vă rog, domnule! L-am oprit deoarece 
mi-a venit o idee. 

— Cu ce vă pot fi de folos? ; 

— Am o rugăminte. Aş vrea să văd lista Deea 
„din cartea dumneavoastră de imobil. 

„.— De ce? mă întrebă uimit. 

—- Caut adresa particulară a unuia din domni — l-am 
minţit, zîmbindu-i cu înţeles. Nu se cade să-l întreb 
direct. p 

— Hm... De data asta domnul Radtke nu se mai uită 
la mine. Privirea lui se îndreptă spre fereastra deschi- 
să... A cui, vă rog, doamnă? 

— Bine... i-am răspuns cu un ton resemnat, prefăcîn- 
du-mă că nu vreau să trădez obiectul interesului meu. . 
— Dacă nu se poate... ! 

— În principiu nu este voie... dar dacă vă interesează 
atît de mult. 

— Desigur, mă interesează. 

Mi-am luat geanta şi am scos din ea douăzeci de zloți. 

— Vă sînt foarte recunoscătoare.:. i-am spus, înmi- 
nîndu-i bancnota. 

Portarul îşi ridică mîinile în sus în semn de protest. 

— Nu, nu! Dacă tot trebuie să calc ordinele măcar s-o 
fac din politeţe! Nu iau nici un fel de bani de la dum- 
neavoastră! 

— Vă foarte mulţumesc, domnule Radtke. Nu insist. 
Cînd pot să cobor la dumneavoastră? 

— Cel mai bine ar fi mîine, înaintea micului dejun. 
Căutaţi-mă dimineața. Am să vă dau gaziea şi, vă rog, 
să căutați în ea ce vă interesează. 

Se înclină și ieşi ioebizlait ușa după el cu anumită 


grijă. 
Am rămas singură cuprinsă de îndoială ...,,Vă rog să 
căutaţi în ea ce vă interesează ...,,Deci Radtke mi-a dat 


de înţeles că nu crede în explicaţiile pe care i le-am pre-. 
zentat. Cu toate acestea, a fost de acord să-mi dea car- 
tea. Oare numai ca să se convingă despre ce e vorba în 
realitate? 

A mai spus niște vorbe, mult mai surprinzătoare şi 
ciudate. Ce însemna „nu iau nici un fel de bani de la 
dumneavoastră“. Deci, de la altcineva eventual da, dar 
de la mine nu... 

Înseamnă ceva. Dar ce? În cuvintele astea se află un 
sens ascuns. Care? Să fie de dispreț? Sau o anumită ex- 
presie de colegialitate, o aluzie la rolul de apărător? Sau 
numai etica tipică a asasinului? Superstiţia lui? 

Am renunțat pînă la urmă să mai aleg vreuna din 
aceste variante. Nu mai avea nici un sens să despic fi- 
rul de păr în patru... 

În schimb, m-am hotărît să bag cheia pe dinăuntru și, 
cu toate că era ziua-n amiaza mare, să o răsucesc de 
două ori. Emoţiile trăite nu erau din cele mai plăcute. 
Am deschis întîi ușa și m-am uitat pe coridor. Era pus- 

tiu și cufundat in semiîntuneric. Această semiobsceuritate 
era străpunsă de fişia de lumină din camera mea ce se 
întindea pe dușumea şi peretele opus. În raza aceasta de 
lumină, lîngă stinghia ce înconjura de jur-împrejur par- 
tea de jos a peretelui am zărit un obiect mic, strălucitor. 

Curioasă, m-am aplecat şi-am ridicat o sticluță plină - 
cu pastile albe. Pe ea era o etichetă cu inscripţia „Pha- 
nodorm“. 

M-am retras în cameră, închizînd "ușa cu cheia. „Pha- 
nodorm“-ul este un somnifer. Cine l-a pierdut în acest 
loc, chiar lîngă camera mea? Să fie domnul Radtke? Nu 
prea arăta a om care folosea somnifere. Cînd ţineam sti- 


_cluţa aceasta în mînă și o priveam cu gîndurile concen- 


trate, mi-au venit deodată în minte niște amintiri, ceva 
foarte nebulos, o imagine neclară cum ar fi, de pildă, si- 
lueta unui om stînd pe marginea şoselei, văzută din mer- 
sul rapid al mașinii. A pătruns și a dispărut ștergîndu-se 
din memorie. Scriind aceste cuvinte caut imaginea pier- 
dută. Este însă un efort zadarnic și de aceea atit de iri- 
tant. = 

Încă o enigmă? De ce oare, la naiba, în toate caut nu- 
mai lucruri legate de persoana mea? Este oare într-ade- 
văr o enigmă? În condiţii normale nici n-aş fi băgat în 
seamă întîmplări atît de banale cum a fost vizita porta- 
rului sau găsirea acestei mici sticluţe pierdute! În pre- 
zent însă, îmi pun în permanenţă aceeaşi întrebare: „În 
ce măsură se referă asta la mine?“ Este o obsesie care 
începe să capete trăsături maniace. 
Deci, sticluţa a pierdut-o Radtke sau nu? Poate este 
numai un concurs de împrejurări că am găsit-o exact 
după ce a fost el la mine? Poate a pierdut-o cu totul 
altcineva? 
- Trebuie însă să elucidez această problemă pentru că nu 
văd de ce Radtke ar avea nevoie de somnifere, chiar dacă 
ar avea gînduri dușmănoase faţă de mine. 


La o oră după aceste evenimente a sosit camionul cu 


“aprovizionarea și cu poşta. Printre scrisori era și una 


adresată mie. Îmi scria Robert. 

„Iubita mea Justyna, 


Sînt regele vulpoilor, profesorul şerpilor, padişahul a 
tot ce este viclean și șiret! Am reușit „s-o duc“ pe cinsti- 
ta Salomea și de aici ştiu unde te afli! Să nu te superi . 
pe draga de Sali, mai curînd admiră-mi iscusința! Mij- | 
loacele cele mai simple se dovedesc a fi cele mai eficace 
— i-am spus, deci, că ţi-ai închis din greşeală biroul de 
la Institut şi ai luat cheia. Dacă nu vor primi rapid ma- 
teriale închise acolo. eşti amenințată să fii trasă pe roată. 
Această perspectivă a dat-o gata complet — aşa că pot 
să-ţi adresez rugămintea de a-mi permiie să constat dacă 
nu cumva culoarea ochilor tăi a suferit de pe urma soa- 
relui, care, după cît se pare, strălucește cu intensitate pe 
litoral. 

Dragă Jutko! (Nu da din umeri). Sper că nu vei res- 
pinge rugămintea vasalului tău supus şi nu-l vei obliga 
să recurgă la fapte de insubordonare — şi fii de acord 
ca să vină lîngă tine imediat, cît mai repede, lucru pe. ca- 
re-l doreşte foarte 

foarte 
foarte mult 
Robert 
P.S. Te implor — telegrafiază-mi“ : 


Această scrisoare, atît de specifică stilului în care seria 
Robert, mi-a făcut plăcere. Nu că reflecta un interes vă- 
dit față de persoana mea, lucru care nu lasă indiferentă 
niciodată vreo femeie. După ce am citit-o am simţit o 
ușurare şi o destindere pe care le provoacă sentimentul 
că în această lume sumbră există cineva care își mani- - 
festă cordialitatea şi căldura sufletească. De aceea, cu 
toate că am fost. la început neplăcut surprinsă de faptul 
că se divulgase locul unde mă aflam — îi eram recunos- 
cătoare lui Robert pentru aceste cuvinte.. Venirea lui va 
şterge cel puţin sentimentul solitudinii care începea să 
mă apese din ce în ce mai mult. 

În plus, această scrisoare îmi dovedea cât de mult se 
interesează Robert de mine, lucru pe care, dealtfel, îl 
simţeam mai demult. 

Oare, pe: mine, Robert mă preocupă la fel de mult? 
Este adevărat că-mi place. Deocamdată însă asta este nu- 

mai un preambul la istoria pe care, poate, o va scrie via- 
ţa. În momentul de faţă, bucuria trezită de scrisoarea 
primită, rezulta mai curînd din sentimentele pe care le 
dezvăluia și pe care le doream atit. 

Plină de bucurie am vrut să mă duc dintr-odată la te- 
„lefon și să-i transmit telegrama. M-au cuprins însă unele 
îndoieli. 

Fac oare bine? Ordinul conspirației fusese cît se poate 
de clar. Dacă însă Robert îmi cunoaște deja adresa? Asta 
nu schimbă nimic, iar prezenţa lui mă va ajuta să fac 
faţă situaţiei. În plus, această scrisoare lăsa foarte clar 
să se înţeleagă că nici nu concepe să fie refuzat. Aşa că 
nu era mai înțelept să-i permit să vină, dacă şi aşa nu 
era în puterea mea să menţin interdicţia? 

Toate aceste concluzii, foarte juste, aveau însă partea 
“proastă că se împleteau cu dorinţa de a-i acorda permi- 
_siunea. Serveau mai mult la liniștea propriei conştiinţe. 

Fie — îl chem pe Robert. Ar fi însă foarte rău dacă ar 
mai spune cuiva adresa mea. Din cauza acestei temeri 
telegrama, pe care în cele din urmă am trimis-o, suna 
astfel: 

„Flecarului îi este interzisă venirea“. 

Aerul înăbuşitor din timpul nopţii era sufocant, făcîn- 
du-ţi impresia că ţi se lipeşte de corp. Am făcut un duş 
rece, care nu m-a liniștit decît pe moment, pe urmă fiin- 
du-mi mai rău. Cu toate că ferestrele erau larg deschise, 
nu aveam aer. Mă simţeam ca închisă într-un cuptor în- 
cins. M-am așezat să scriu dar creionul mi se lipea de 
degete, iar rochia subţire de pe mine îmi părea un capot 
din foaie de cort. 

Freamătul valurilor, ce-mi întovărăşea în permanenţă 
meditaţiile, ajungea pînă la mine ca un murmur slab, ca 
o invitaţie discretă. În faţa ochilor imaginaţiei apăru apa 
rece și liniştitoare... 

În aerul sufocant din cameră, acest miraj dădu naștere 
unei tentaţii de nestăpînit. M-am hotărît să fac o plim- 
bare, de una singură, cu tot întunericul serii tîrzii. 

Am trecut prin coridor, am coborit și m-am oprit pen- 
tru un moment în hol. 

Nu era nimeni. De după ușa închisă a salonului se au- 
zeau niște voci în şoaptă. Dinspre camerele gazdelor 

ajungea pînă la mine o voce iritată de femeie. După o 
clipă mi se păru că sus aud scîrțiitul unei uși. 


Deoarece nu vroiam să mă întîlnesc cu nimeni am por- 


“nit-o spre ieşire. 

După lumina din camere, întunericul nopţii se întindea 
în faţa mea ca o sticlă neagră. Abia după un moment am 
putut distinge stelele ce străluceau pe cer, iar datorită 
fîşiilor de lumină ce cădeau de la ferestre, am zărit că- 
rarea care ducea spre plajă. 

Oh, ce alinare! O briză abia perceptibilă, dar învioră- 
toare venea dinspre mare! 

M-am uitat în jur. „Diana“ ardea, cu ferestrele lumi- 
nate, ca un felinar. În spatele ei, în întunericul adînc, 
străluceau luminile ,„Meduzei“ şi „Coralului“. Mai aproa- 
pe, pe partea dreaptă, clipeau cu ochi galbeni căsuţele 
satului pescăresc iar, în partea cealaltă, terasa de la 
„Neptun“ tremura în strălucirea lămpilor. Dintr-acolo se 
făceau auzite şi sunete de muzică. 

Am pornit-o înainte, uşoară şi fericită, ca un elev ce 
chiuleşte de la lecţii. 

Nu am luat-o însă pe cărarea ce ducea direct spre mal. 
Într-un anumit loc, o ramificaţie a ei o lua spre „„Nep- 
tun“. Am ales acest drum ocolit pentru a prelungi plim- 
barea. 

Întinderea apei invizibile din faţa mea, acoperită de 
întunericul nopţii, se făcea simțită prin freamătul uni- 
form al valurilor. Sub cerul înstelat, noaptea părea că 
insuflă linişte, marea că murmură binevoitoare, dar oare 
nu cumva lansa și un avertisment? 

Iar întunericul care se aşternuse peste dunele de nisip, 
beznele misterioase și imobile nu ascundeau vreun pe- 
ricol? < 

Cînd, în cele din urmă, „Diana“ rămăsese deja în ur- 
mă începu să mi se pară că direle de întuneric dimpre- 
jur o pornesc după mine, că ici şi colo, aleargă, că se pi- 

-tesc în adînciturile de teren, sub tufele de pini pitici, că 
dispar și apar, tăcute şi viclene... 

O, acum de pildă! Oare n-a fost cumva umbra unui om 
ce se furișa? O siluetă aplecată? S-a strecurat și a dispă- 
rut de parcă s-ar fi lipit de pămînt... 

Dar acolo?.. Nu este oare figura unui om ce dispare 
după vîrful colinei aceleia, pe care cade lumina reflec- 
tată de ferestrele de la „Neptun“? 

Simţind că imaginaţia începe s-o ia razna am "hotărît 
să-mi întrerup' plimbarea, pentru a-mi stăpîni nervii în- 
cordaţi. Nu după mult timp m-am apropiat de „Neptun“. 
Sunetele muzicii se auzeau clar iar vuietul mării nu mai 
acoperea melodia de dans transmisă în întunericul nop- 
ţii la radio. Pe fundalul ferestrelor luminate am zărit 
figurile perechilor ce dansau. 

Admirîndu-i pe amatorii de dans pe o astfel de zăpu- 
șeală m-am îndreptat spre mare. Cărarea mergea acum 
în jos, Sunetele muzicii începeau să se îndepărteze și să 
se estompeze din nou. După o clipă, dire cenușii, abia 
vizibile, începură să apară şi să dispară pe suprafaţa în- 
tunecată a mării ce se întindea în faţa mea. Respirația 
ei umedă îmi aducea o alinare plină de desfătare. 

Am mai făcut cîţiva pași în dorinţa de a ajunge chiar 
pe mal cînd, brusc, în faţa mea apăru silueta unui om. Pe 
fondul cerului înstelat am distins destul de clar contu- 
rul braţelor și al capului. Era un bărbat. 

M-am oprit nehotărită, ce să fac? S-o iau dintr-odată la 
fugă sau, mai curînd, să aştept în liniște, să nu mă fac 
cumva de rîs. Dacă îmi era duşman, fuga nu mi-ar fi 
dat nici o șansă de scăpare, deoarece omul acesta era 
prea aproape. Să ţip? 

În acel moment am auzit o voce cunoscută. 

— Dumneavoastră sînteţi, domnişoara Skoron? 

— Ce faceţi aici, la această oră, domnule avocat? 

Deresz ieși din întuneric şi se opri în fața mea. 

— Acelaşi lucru ca şi: dumneavoastră — răspunse cu 
sarcasm. 

Eu am avut însă impresia că gîfiia puţin. 

— Mă plimb. E o zăpuşeală că n-am mai putut rezista 
în cameră. 

— Nu demult am auzit cînd vă lăudaţi cu somnul 
minunat pe care-l aveţi! — îi spusei eu rîzînd. 

— Da, dar să dormi într-un aşternut care se lipeşte de 
tine nu e prea plăcut. A 

Stătea exact în faţa mea, sprijinit de baston. Abia îi 
puteam distinge trăsăturile feţei. 


N 


43 


m 


— Nici eu n-am putut rezista în cameră. Briza mării 
e nemaipomenit de înviorătoare! 

— Şi nu v-a fost frică să ieşiţi noaptea la plimbare? 

Simţeam cum mă privește cu atenţie, încercînd să stră- 


- pungă întunericul cu privirea. În vocea lui am simţit un 


accent ironic. 

— De ce să mă tem? m-am prefăcut eu mirată. 

— Femeilor de obicei nu le place să se plimbe pe în- 
tuneric îmi replică cu ambiguitate. 


— Eu nu fac parte din această categorie — i-am răs- 
puns cu răceală. 
— Eee... Am observat cum a dat din mînă. Văd şi 


singur. Aţi ajuns atît de departe de casă. 

Îmi făcu impresia că aruncă o privire "cercetătoare de 
jur-împrejur. i 

— Da, dar tocmai mă întorceam. 

Îmi pierise cheful de plimbare. Doream să mă aflu cît 
mai repede în lumină, să aud şi să văd în jurul meu 
oameni. | 

— Păcat... îşi cobri glasul, nu știu de ce. Tocmai vro- 
iam să propun să ne mai plimbăm puţin... Şi aşa nu 
putem dormi, iar în doi o să vă simţiţi mai bine. 

— Parcă şi dumneavoastră vă întorceaţi la vilă? 

— A, nu-i nimic. M-aş mai plimba încă cu plăcere. 
Bineînţeles dacă doriți și dumneavoastră — încheie cu o 
formulă neașteptată de politeţe. 

- Mi-se păru că disting în vocea lui un accent de insis- 
tenţă. -M-am dojenit în sinea mea pentru această nouă: 
bănuială nejustificată, şi i-am replicat: 

— vă mulţumesc foarte mult, dar cred însă că mă în- 


_tore. Pînă ce ajungem la vilă va fi destul de tirziu ca să 


ne gîndim şi la somn.. . 

— Cum doriţi — îmi răspunse scurt și începurăm să 
urcăm înapoi. Am avut din nou impresia că Deresz se 
uită în jurul său. Mergeam unul lîngă altul în tăcere. 

Vîrful colinei era parcă înconjurat de o aureolă. Sursa 
acesteia era vila „Neptun“. În această lumină slabă se 
zărea conturul acoperişului şi coșurilor. Totodată silueta 
tovarăşului meu apărea acum clară, ca un contur decu- 
pat din hîrtie neagră. 


e Eee ze esa 


Se opri brusc. M-am oprit și eu şi am zărit cum mîna 
lui Deresz intră în buzunarul interior de la haină. 

În aceeași clipă auzirăm în întuneric un zgomot de 
pași. Cineva venea înspre noi dinspre mare. Pașii se 
opreau din cînd în cînd ca și cum cel ce mergea as- 
„cultă ceva. 

Deresz îşi scoase mîna afară din buzunar. Am zărit 
pata albă făcută de batista cu care-și ştergea fruntea. 


— Utt... mormăi. Ce zăpuşeală... Se lasă cu sigu- - 


ranţă cu furtună. 

Ca o confirmare a acestor vorbe un fulger strălucitor 
spintecă cerul. 

— Se pare că cineva vine în urma noastră — i-am spus 
cu jumătate de voce. 

— Da, aud — răspunse liniştit Deresz. Tocmai de aceea 
“m-am și oprit — adăugă. 

— Îl vedeţi? 


— Da, numai silueta. Fără îndoială că e tot un amator 


de plimbări nocturne. 

— Aveţi niște ochi buni, domnule avocat. M-aţi re- 
cunoscut în întuneric perfect. az 

— Vă găseaţi în raza luminii... făcu un semn cu bas- 
tonul înspre pensiunea nevăzută. Oho!... adăugă, nu- 
„mai cunoştinţe! Și dumneavoastră vă plimbaţi, domnule 
Ulmer?! 

Abia acum l-am recunoscut și eu pe noul venit. 

— Ce întâlnire! strigă Ulmer apropiindu-se. Domni- 
șoara Skoron şi domnul avocat într-o plimbare roman- 
tică! Cine s-ar fi: gîndit la o asemenea pereche? 

— Abia ne-am întâlnit — mormăi Deresz. 

— Sînteţi în încurcătură, domnule avocat! — am adău- 
gat nu fără o ușoară înţepătură. 
.— Vă promit că voi fi diseret! Nu voi scoate nici „st“ 
din gură! — Ulmer rise zgomotos ca și cum noaptea și 
întunericul nu ar fi făcut nici o impresie asupra lui. 

— Dar, dumneavoastră domnule Ulmer, ce faceţi aici 
la ora asta? îl întrebă zeflemitor Deresz. 

— Poate o întîlnire ratată — adăugai eu în ziuă 

— De ce ratată, domnişoară? De unde bănuiala asta? 
Oare în vocea lui, ce ajungea prin întuneric la mine, nu 
vibra o notă de ironie? Mi-a venit în minte întrebarea 

ce-ar putea fiecare din ei gîndi în momentul în care 
spuneam vorbele astea ambigui? 

— Pentru că vă reîntoarceţi singuri. 

— Asta nu dovedeşte nimic. În plus v-am întîlnit doar 
pe dumneavoastră .. . 

De astă dată nota de ironie era evidentă. Deresz își 
întoarse capul spre el fără să spună însă nimic. Tot restul 
drumului pînă la „Diana“ l-am străbătut schimbînd între 
noi glume. Nu mă mai simţeam singură, întunericul nu 
mai era atît de misterios și neliniștitor. Cu toate aces- 
tea, la un moment dat am avut impresia că zăresc din 
nou o umbră furişîndu-se, lucru ce ar fi putut să fie încă 
o iluzie din cele în care a abundat seara aceasta. 

În faţa vilei se aflau cîteva şezlonguri întinse. Numai 
într-unul din ele însă se afla cineva, restul erau goale. 
Am făcut încă cîţiva paşi şi am recunoscut în persoana 
întinsă pe Sudra. Cînd ne-am apropiat s-a ridicat cu 
stîngăcie din şezlong şi s-a îndreptat. 

— Acum o clipă a fost pe aici soția — se adresă lui 
Deresz. A întrebat de dumneavoastră. Era oarecum... 
hm... neliniștită. Nu ştia unde sînteţi... 

— lată şi un exemplu de grijă conjugală! adăugă rău- 
tăcios Deresz. Sînt mișcat pînă la lacrimi. Noapte bună 
tuturor, mă duc s-o liniștesc, că s-a găsit obiectul preţios, 
pierdut... 

Urcă pe verandă şi dispăru în spatele uşii. Ulmer privi 
în urma lui. 

— Vulpoi bătrîn ... mormăi mai mult pentru sine. 

— A fost cauza emoţiei prin care am trecut — i-am 
spus. 

— Emoţie? Dar de ce? întrebă Sudra. 

— L-am întîlnit pe neașteptate, în beznă, în timpul 
plimbării. 

— V-am considerat pînă acum o femeie curajoasă — 
spuse Ulmer. De ce v-aţi temut? 

— Și dumneavoastră, cu curajul pe care-l aveţi, cu si- 
guranţă că aţi fi fost surprins de o astfel de întîlnire, 
în singurătatea nopții! : 

— Nu-i frumos să rizi de alţii — răspunse cu blindeţe 
Ulmer. 

— În orice caz nu vă temeţi de plimbări pe întuneric! 

— Iar o aluzie? Vreţi cu orice preţ sa aflaţi ce-am fă- 
cut pe malul mării? Trebuie să vă deziluzionez — nu s-a 
petrecut nimic romantic. La fel ca şi «oi n-am mai putut 
suporta zăpuşeala din cameră. 

— De unde ştiţi că m-am plimbat cu Deresz? 

— Pentru că v-am auzit discuţia. În timpul nopţii vo- 
cile se aud departe. Pot considera, domnule judecător, 
interogatoriul încheiat? 

Sudra stătea lingă noi ascultind discuţia. 

— Imaginaţi-vă numai — m-am întors spre el — că 
este suficient să ieşi la o scurtă plimbare, și asta în 
timpul -nopţii, că te şi întilnești cu doi din locatarii ace- 
leiaşi vile! Nu e caraghios? Pe urmă, în timpul intero- 
gatoriului, încep. s-o scalde, care cum poate! ... 

— Mă bănuiţi că nu spun adevărul? Ulmer își duse 
mîna dolofană la piept. Şi chiar dacă ascund ceva, nu 
sînteţi de părere că și inima asta e capabilă de trăiri ro- 
mantice? ... 

— A, deci tot ceva în genul ăsta? Aştept deci să vă 
destăinuiţi. Îmi menţineam în continuare tonul glumeţ în 
care Ulmer încerca să poarte discuţia. 

— Mă tem de destăinuiri și de aceea fug! Dealtfel în- 
cepe să se răcorească şi ne paşte un guturai! Noapte 
bună, dragii mei! 

Am rămas singură cu Sudra, întinși pe șezlonguri. Ma- 
rea respira din depărtare în ritm egal, stelele clipeau în 
spaţiul neţărmurit al cerului, era linişte şi pace. Temeri- 
le mele, bănuielile, frica crescîndă, totul dispăruse. Eram 
puţin obosită, puţin somnoroasă, dar liniştită şi parcă uşu- 
rată ca un om care a scăpat de o durere supărătoare. - 

Din nou linişte; un fulger violaceu lumină cerul în de- 
părtare. Se stinse brusc lăsînd impresia unei clipiri sem- 
nificative din ochi. 

— De ce nu vă întreţineţi cu mine? am întrerupt cu un 
ton ușor îmbufnat tăcerea prelungită. | 

_—— N-am vrut să vă curm dispoziţia în care vă aflaţi — 
îmi răspunse cu jumătate de glas Sudra. Îmi făcea im- 
presia că liniștea acestei nopţi vă alină. , 

Simţise perfect starea mea şi, în plus, spusese totul 
fără să se poticnească cîtuși de puţin. 

— Aveţi dreptate, domnule... am lăsat pentru un mMo- 
ment vocea în suspensie. î 

— Mă cheamă Emil. £ 

— ... domnule Emil. Într-adevăr, noaptea asta are o 
influenţă binefăcătoare asupra mea... i 

— Trăiţi într-o stare de maximă încordare nervoasă. 
Este vizibil... i e E 

Sudra ca întotdeauna surprinzător! Oare acest papă 
lapte era altul decit îl arăta înfățișarea? De data asta era 
ceva mai mult decit intuirea stării sufleteşti. i 

— Pe ce vă bazaţi această afirmaţie? Contrar inten- 
ției, întrebarea a sunat impertinentă. 

— Căci... hm... pentru că... din nou l-am auzit pe 
Sudra cel obişnuit, poate puţin speriat... Așa mi s-a 
părut. Sînteţi foarte sensibilă şi aveţi o imaginaţie debor- 
dantă.... Aceste două trăsături sar în ochi. 

Tăcu un moment iar eu stăteam fără să scot o vorbă, 
curioasă de ce aş mai putea auzi, în continuare, de la 
acest om ciudat. 

O stea căzătoare tăie bolta cu o parabolă aurie dispă- 
rînd undeva în abisul negru. Pentru că tăcerea se prelun- 
gea m-am adresat zeflemitoare: 

— Cum de aţi ajuns la astfel de concluzie? 

Nu s-a lăsat agăţat. Începu să vorbească mai departe 
de parcă nu ar fi fost nici o pauză în cuvintele ce mi le 
spunea. E 

— 'Ţineţi minte povestirea domnişoarei Zak? Dumnea- 
voastră aţi încercat să ascundeţi impresia pe care v-au 
făcut-o cele 'relatate. De ce? 

— Cum „de ce“? — am încercat să mă eschivez de la 
un răspuns clar. Vă interesează de ce această povestire 
m-a impresionat sau de ce am încercat. să ascund această 
impresie? 

— Cel de-al doilea aspect este mai puţin important. 
Căutăm de obicei să ne ascundem gîndurile și impresiile. 
Am întrebat mai curînd de ce v-a impresionat atît de 
puternic o întîmplare banală? 

— Merită oare să ne gîndim la asta? Dacă aţi afirmat 
o dată că am o imaginaţie debordantă, nici nu e de mi- 
rare că povestirea aceea a putut să mă exalte... 

= Hi, da; se poate, 

„— Dacă tot sîntem la capitolul destăinuirilor, am să 
revin la întrebarea anterioară, la care n-am primit răs- 
puns: de ce vă interesează toate. astea? 

“Sudra nu mi-a răspuns imediat. Am văzut în reflexele 
luminii ce cădeau pe fereastră cum şi-a şters fruntea cu 
mina, cum şi-a trecut-o apoi peste obraji, după care şi-a 


stîngăcia lui cunoscută. Imaginea celuilalt Sudra, pe care 
o întrezărisem cu o clipă înainte, începu să se şteargă iar 
în locul lui reapărulacelaşi omuleţ pe care-l cunoscuse- 
„sem în strălucirea soarelui de după-amiază — sfios, cara- 

„ghios ca un clovn de circ. 


— Pentru 'că, domnişoară... m-am gîndit că e puţin 
„ciudat. Ca o persoană atît de tînără, şi, sincer să spun, 
„atît de bine... hm... chiar foarte bine... să aibă ne- 


„cazuri serioase? 

— Credeaţi că necazurile ocolesc frumuseţea? 

— Nu, nu asta am avut în gînd... Frumuseţea dă însă 

şanse să fie înlăturate... - 

— Ah!... am rîs eu. Așa ceva nu se întîmplă, cum 

spune Ulmer! Cît vezi cu ochii nici un apărător! Dealt- 
fel — am adăugat. eu, de astă dată serioasă — mă simt 
„atit de independentă că n-am nevoie de ajutor! 
i O nouă tăcere prelungită. 

— Siguranţa de sine nu înseamnă o cunoaştere a vie- 
ţii — ajunseră pînă la mine vorbele lui din întuneric. 
Dacă însă ar fi nevoie... poate aş merita puţină încre- 
dere? : 

Ce vroiau să însemne aceste cuvinte? Îmi întindea oare 
o cursă? Cu toată înfățișarea lui, modul de exprimare, 
stingăcia — numai la început mă făcuseră să rîd şi mă 
enervaseră. Repede puteai să te obișnuiești cu asta iar 
atunci apărea cu totul altă înfățișare în care nu mai era 
nimic caraghios dar se afla în schimb... Din păcate, în 
momentul de faţă nu sînt în stare să termin fraza. Poate 
cu timpul voi completa și restul. Însă sub această 
primă mască se afla alta, pe care se pare că acum o ză- 
risem, cum era el în realitate? 

i Asta mă intriga — trebuia să fii cineva ca să poţi face 
aşa ceva. 3 

împreunat mîinile în faţă. În toate aceste gesturi vedeam - 


pă 
7 


— Siînteţi foarte amabil — i-am spus după un moment. 
Fiecare din noi are însă greutăţile sale și nu tuturor le 
place să vorbească despre ele. 

— Vă înțeleg... Vreţi pur şi simplu să spuneţi ... 
hm ... că prea puţin ne cunoaștem... 

„_— Nici măcar asta! Necazurile mele sînt necazuri fe- 
meiești, nimic mai mult... 

— Sînteţi o fată curajoasă, domnişoară Juta... auzii 
din întuneric vocea înceată. 

Se întrerupse brusc, fără să-și mai isprăvească fraza. 

Nu ştiam ce să-i răspund. Cuvintele lui Sudra m-au 
surprins şi m-au speriat. Prin haosul gîndurilor tulburate 
brusc mă străduiam zadarnic să înţeleg adevărata intenție 
a acestor cuvinte. Cum să le înţeleg? 

Nu eram în stare să dezleg problema asta. Am tăcut o 
bucată de timp încercînd să-mi stăpînese agitația. În sfîr- 
şit, spusei: : 

— Să lăsăm în pace discuţiile astea pe căi întorto- 
cheate! Noaptea e frumoasă, să ne bucurăm aşadar de - 
farmecul ei! 

Am auzit un scîrţiit ușor al şezlongului, dar domnul 
Sudra nu a răspuns nimic. Un nou fulger spintecă brusc 
întunericul îndepărtat cu o lumină ireală. 

L-am întîlnit, după micul dejun pe domnul Radtke în 
hol. Se afla într-un loc în care pînă acum nu-l văzusem, 
şi anume în spatele biroului de recepţie. Această prezenţă 
neobișnuită a lui tocmai acolo m-a făcut să presupun că 
stimatul mustăcios îşi alesese poziţia în mod intenţionat. 
Pentru a-l putea găsi eu mai ușor. 

Cînd m-am oprit lîngă el mi-a făcut, lipsit de orice ce- 
remonie, un semn cu degetul după care s-a ridicat și 
fără nici un cuvînt a dispărut în spatele unei uşi înguste 
ce se afla lîngă birou. 

Am mers după el. În cămăruţa mică se afla o măsuţă, 
un dulap pentru acte și două scaune. Nici nu mai era loc 

LA ai pentru altceva. 
Domnul Radtke aprinse lampa, trase sertarul şi puse 
în faţa mea o carte de imobil îmbrăcată în negru. 
I-am zîmbit cît am putut mai fermecător. 
— Vă mulţumesc. O să caut să nu vă răpesc prea mult 
timp. 

- — Nu face nimic. După ce veţi găsi ce căutaţi, lăsaţi 
cartea pe birou. 

Fără să mai spună nimic ieși, lăsîndu-mă singură. Deci 
una din supoziţiile mele a căzut. Nu era curios să afle 
ce voi căuta. ză ' 

Am deschis cartea. Era completat aproape pînă la jumă- 
tatea coloanei rezervată numelor. La celelalte rubrici se 
aflau adresele particulare ale vizitatorilor, profesiile. lor, 


datele sosirilor şi plecărilor. Am întors filele care nu mă 


interesau şi m-am oprit la ultimele poziţii. 

" Familia Tarski se afla aici de cel mai mult timp, de 
pe 10 august. Apoi urmau cîteva nume necunoscute care 
aveau completate rubrica cu data plecării. În 18 sosise 
familia Deresz, o zi mai tîrziu Wojski, Lukasz venise în 
23, domnişoara Zak în 24, Sudra şi Ulmer două zile 
mai tîrziu — adică în 25. Profesiunile diferitelor persoane 
coincideau cu informaţiile Madei. Ulmer, despre care 
încă nu ştiam nimic, era inspector la Asociaţia proprieta- 
rilor de imobile. Toţi veneau din Varşovia în afară de 
Dereszi, care erau din Cracovia. 

Aceste date nu-mi spuneau prea multe. Să renunţ la 


bănuieli numai pentru că cineva venise aici înaintea mea, 


nu avea nici un sens. Se prea poate ca „Oacheşul“ să 
mă fi trimis special aici, unde se afla omul pe care-l 
bănuia, pentru a explica situaţia prin îndeplinirea con- 
diţiei de unitate de loc. 

Gîndurile astea îmi treceau prin cap chiar și atunci 
cînd mă aflam în locul meu preferat de pe plajă. 

Ca de obicei, era liniște şi pustiu. Soarele ardea fără 
milă și nimic nu mai prevestea furtuna pe care noaptea 
trecută se părea că ar fi promis-o. 

Da... noaptea trecută... Nu era oare ciudat că în 
timpul unei plimbări, relativ scurte, am întîlnit două 
persoane din cercul puţin numeros al celor care locuiau 
în vila mea? Și mai era şi al treilea, care cu toată ora 
tirzie nu dormea încă. 

Abia acum îmi dau seama că am făcut o prostie plecînd 
singură la o plimbare atît de departe. Cine știe dacă nu 
cumva numai un simplu concurs de împrejurări m-a sal- 
vat din pericol? Mina lui Deresz care intrase în buzunarul 
hainei ... Şi exact în acel moment s-au auzit pașii lui 

Ulmer ce se apropia... Dar dacă nu ar fi fost aşa — 
oare şi atunci ar fi seos din buzunar o batistă nevinovată? 

La înapoiere mi s-a părut din nou că văd o umbră 
furişindu-se repede... Deresz și Ulmer se aflau atunci 
lingă mine, deci s-ar putea ca încă cineva să se fi strecu- 
rat prin întunericul nopţii? 

M-am lăsat păgubașă de aceste căutări sterile reîntor- 
cîndu-mă cu gîndul la perioada anchetei, ce mi se păreau 
acum atât de îndepărtată. 


După citeva întrebări, referitoare la datele personale, 
căpitanul a tăcut uitindu-se la mine o bucată de vreme 
fără nici o jenă. În cele din urmă mi se adresă: 

— Nu vedeţi cumva posibilitatea sinuciderii în cazul 
tatălui dumneavoastră? 

Abia în momentul în care a fost pusă această întrebare 
mi-am dat seama că ancheta trebuie să aibă în vedere şi 
o astfel de eventualitate. . 

— Exclus! am răspuns categoric. 

— Pe ce vă bazaţi cînd faceţi o afirmaţie atît de 
fermă? 

— L-am cunoscut prea bine pe decedat pentru a ad- 
mite o astfel de posibilitate. 

— Este o afirmaţie mult prea generală. Poate aţi vrea 
să vorbiţi mai pe larg.pe această temă? 3 

— Cunoşteam perfect viaţa tatei, ca omul cel mai 
apropiat mie, la fel și starea lui psihică şi intelectuală. 
Era suficient de rezistent la insuccesele vieţii, neîngădui- 
tor şi sever, şi totodată, cu toţi anii-săi, avea o gîndire 
deosebit de pătrunzătoare. Acestea sînt circumstanţele 
care după părerea mea, exclud sinuciderea, însă repre- 
zintă abia primul aspect. În această situaţie există și un 
al doilea... y 

Am ezitat pentru o clipă, gîndindu-mă ce pot dezvălui 
acestui funcţionar din domeniul cercetărilor noastre. 

— Vă ascult, vă rog vorbiţi mai departe — mă in- 
vită el. | 

— Dacă am da deoparte complet cele spuse de mine 
mai înainte — mă hotărisem să menţionez totuşi despre . 
lucrările noastre — mai există şi al doilea motiv pentru 
care exclud sinuciderea. Lucram împreună cu tata la o 


, 

descoperire foarte importantă pentru unele sfere. Eram la 

un pas de finalizarea acestor cercetări, finalizare, bine- 

înţeles, încununată cu succes. Consider că era imposibil 

“ca în această stare de lucruri tatăl meu să se fi sinucis. 

— Hm, ce fel de descoperire era? 

M-am uitat în ochii interlocutorului meu. 

— Pot vorbi? 

— 'Tot ce veţi spune constituie secretul anchetei. 

— Lucram cu tata la o substanţă radioactivă care adău- 
gată chiar şi unei simple vopseli împiedica fotografierea 
obiectivului ce ar fi fost acoperit cu ea. 

E — Știu! Căpitanul fluieră încet. Interesantă concepție! 

+ Ca fost tanchist mă orientez perfect ce înseamnă asta 
pentru disimularea în faţa recunoașterii aeriene! La vite- 

_ zele actuale, o observaţie cu ochiul liber nici nu mai 
intră la socoteală. . 

„.— Aţi indicat numai una din posibilităţi. Sînt desigur 
mai multe. 

„.— Dacă făceaţi niște cercetări atit de importante pen- 
tru apărarea ţării, de ce tatăl dumneavoastră nu le-a 
anunţat organelor competente?! Ar fi obţinut nu numai 
paza corespunzătoare, ci și ajutor. 

Am ezitat să-i răspund. Cum să-i explic acestui străin 
motivele pur emoţionale ale comportării tatălui meu, da- 
torate caracterului lui? 

— Nu ştiu dacă o să mă înţelegeţi... i-am spus gîn- 
dindu-mă ce cuvinte să aleg. Tata era un om neobişnuit 

- de conştiincios și acorda mare atenţie vorbelor pe care 
le spunea. Nu-i plăceau frazele goale, lăudăroșenia, tot 
ceea ce 'el numea „vorbe aruncate în vînt“. Se temea 
pur şi simplu că numai declararea în sine a intenţiei de 
a efectua aceste cercetări ar fi fost luată drept o pro- 
misiune de terminare a lor cu succes. Şi trebuie să ştiţi 
că începînd aceste lucrări eram conștienți că nu avem 
decit douăzeci la sută şanse de succes. În aceste condiţii 
tata nu voia să spună nimănui nimic înainte, ca nu 
cumva, doamne fereşte, să fie interpretate ca o promi- 

siune de rezolvare a problemei. 

ă Căpitanul dădu de cîteva ori aprobator din cap după 

care se aplecă asupra carnetului său şi notă în grabă 

cîteva cuvinte, revenind apoi la discuţia întreruptă. 


i ui 


Lă 

— Să încercăm să recapitulăm situaţia... Excludeţi si- 
nuciderea dînd o justificare convingătoare. Ce rămîne 
deci? Accident sau crimă? Ce părere aveţi despre acci- 
dent? Este posibil ca tatăl dumneavoastră să se fi otrăvit 
cu cianură din greșeală? 

— Nu, nici o astfel de posibilitate nu întrevăd. E ade- 
vărat că avem în casă un mic laborator, dar în ultimii 
ani nu-am folosit cianură. Nici nu aveam măcar, această 
combinaţie printre chimicalele noastre. Tata era un spe- 
cialist cu prea multă rutină pentru a lăsa să existe con- 
diţii ce ar fi permis o astfel de greşeală! g 

— De aici, concluzia că avem de-a face cu o crimă? 

— Probabil. 

— Moartea tatălui dumneavoastră va zădărnici încheie- 
rea lucrărilor. 

— Nu, căci am lucrat împreună .și cunose problema 
suficient de bine pentru a fi în stare s-o finalizez. 

Căpitanul tăcu uitîndu-se la creionul pe care-l răsucea 
între degete. După un moment își ridică privirea spre 
mine şi îmi puse următoarea întrebare: 

— Mai este vreo persoană, în afară de dumneavoastră, 
care să cunoască această problemă? Poate cineva din 
personalul auxiliar? 

— Nu. Dacă n-aș mai fi nici eu descoperirea ar ti 
îngropată. 

— Înţelegeţi ce înseamnă asta? 

— Sint prea zguduită de moartea asta bruscă pentru 
a mai putea judeca ceva. La ce vă gîndiţi? 

— La punctul de vedere al criminalului, Dacă țelul lui 
a fost zădărnicirea descoperirii, atunci această sarcină și-a 
îndeplinit-o numai pe jumătate. 

Acesta a fost primul avertisment pe care l-am auzit. 
Atunci, în timpul discuţiei, imediat după moartea tatălui 
meu, nu mi-am dat seama de pericolul ce atîrna deasu- 
pra mea. 

Pentru că tăceam, căpitanul vorbi mai departe: 


— Să revenim însă la crimă. Vorbesc despre crimă, 
deoarece am ajuns la concluzia că numai așa se poate 
denumi acest accident. Aveţi cumva unele bănuieli în ce 
privește făptaşul? 

Timp de o clipă am stat pe gînduri, încercînd să mă 


“concentrez. 


— Nu. N-am avut cu nimeni relaţii apropiate, nimeni 
n-a venit la noi, adică aproape nimeni. Genul acesta de 
muncă ne absorbea întru totul, ne gîndeam la ea chiar 


“şi în timpul unor activităţi secundare. O astfel de at- 


mosferă nu era prielnică întreţinerii unor legături amicale. 
_— Câte persoane fac parte din familia cea mai apro- 
piată a dumneavoastră? 

A trebuit să fac un efort pentru a răspunde în mod 
liniştit. 

— Acum numai o singură persoană, eu. În casă se mai 
află îngrijitoarea noastră, bătrina Salomea. Nici nu aș. 


putea să vă spun de cînd este cu noi. M-a învăţat să 


umblu. 

— Doar întreţineaţi unele legături, nu? 

— Desigur, dar foarte puţine. Cu o vară, soţia unui 
docent de la politehnică. O cheamă Magdalena Tarska. Cu 
familia Tworzni şi Robert Molski. 

A urmat o serie de întrebări referitoare la familiile 
Tarski şi Tworzni, iar la urmă a venit rîndul lui Robert. 
Tot timpul creionul căpitanului trasa nişte semne enig- 


“- matice în carnet. 


— Unde lucrează domnul Molski? 

— După cîte ştiu la Academia de Științe. 

— De ce aţi spus „după cîte știu“? Îl cunoaşteţi de 
mult timp? . 

— De... de cîteva luni. 

— Îl întâlniți deseori? 

— În aceste cîteva luni m-am întîlnit cu el de cîteva 
ori. De două ori a fost la noi, din care o dată în seara 
cînd plecam în vizită la familia Tworzni. Agesta a fost 
motivul pentru care l-am luat cu mine. 

— Din inițiativa cui aveau loc aceste întâlniri? 

— O dată sau de două ori ne-am întîlnit întîmplător, 
de cîteva ori mi-a telefonat şi apoi m-am întîlnit la o 
cafenea, dacă puteam cumva să-mi smulg o oră pentru 
mine. Îmi amintesc că şi eu l-am sunat de cîteva ori. 

— Unde l-aţi cunoscut? 

— Unde l-am cunoscut? — am repetat eu întrebarea, 
deoarece mi-am dat seama că de fapt nu-mi prea amin- 

team cum s-a întîmplat. — Aha... Eram la cafenea. 
Vroiam să-mi aprind ţigara și nu aveam chibrituri. Atunci 
cineva mi-a oferit foc. Acel cineva era Molski. A făcut 
o glumă, eu am ris și astfel am început conversaţia. I-am 
acceptat prezenţa căci îmi plăcea și cum se purta și 
cum arăta. « Esta 

— Hm... interesant... Nu l-aţi mai observat înainte 
prin apropierea dumneavoastră? : 

— Nu... mi se pare că nu... În orice caz nu-mi 
reamintesc. : 

— Asta dealtfel nu are nici o importanţă. Puteaţi 
foarte bine să-i fi fost arătată de altcineva. 

— Ce vreţi să spuneţi cu asta? — am ripostat uimită 
El schimbă însă subiectul. E ee 

— Cum şi-a petrecut tatăl dumneavoastră ziua de ieri? 

— Ca de obicei, la ora opt a coborit la micul dejun 
după care s-a dus în camera lui, adică în cabinet, unde 
a lucrat pînă la prînz. Masa de prînz a luat-o la oră 
două. După masă s-a dus în dormitor să-şi facă somnul 
obișnuit de după-amiază. După aceea a lucrat din nou, 
iar după cină a citit, cum îi era obiceiul. La ora zece 
se afla deja în pat, deoarece nu era de acord cu munca 
din timpul nopţii. A fost un program normal de activităţi 
de zi cu zi. 

— A fost cineva ieri pe la dumneavoastră? 

— Nu, nimeni. ă 

— Cum aşa? Siînteţi sigură că nu a venit nimeni? 

— Bineînţeles! Toată ziua am fost acasă. Dealtfel nu 
numai ieri, ci şi în ultimele zile, nimeni nu ne-a vizitat. 
Căpitanul se trase uşor de ureche semn vizibil pentru cei 
aflaţi în încurcătură. : 

— Atunci cum a putut fi otrăvit? Ce credeţi? 

Se uită din nou la mine cu o privire cercetătoare, in- 
tensă. Am dat din umeri. 

— După cum știți sînt chimistă şi nu ofiţer de anchetă 
— i-am răspuns rece. Dumneavoastră trebuie să răspun- 
deţi la întrebarea asta. : 

— Mă străduiesc, vă rog să nu vă îndoiţi de asta 
— îmi răspunse cu același ton, după care stătu un timp 
cu privirea aţintită undeva, în spatele meu. În cele din 
urmă spuse: 

LI 

— Nu s-a întîmplat nimic, în ultimul timp, ce ar fi 
eșit din cadrul evenimentelor cotidiene obişnuite? Vă rog 
ă reflectaţi bine. 

— Nu, nimic. În ultima vreme zilele noastre au fost 
foarte monotone, aşa că dacă ar fi fost un eveniment cit 
de mic, oricît de banal, ce ar fi ieșit din această mono- 
tonie, mi s-ar fi întipărit, cu siguranţă, în memorie. 

— Surprinzătoare istorie — mormăi, închizîndu-şi car- 
“netul. — Bine... Vă rog acum să mă conduceţi prin 
locuinţă, iar după aceea aș dori să stau de vorbă și cu 
„doamna Salomea. 

M-am ridicat de pe scaun. 
— Sper că şi-a revenit, şi că va putea răspunde la 
întrebările dumneavoastră. 

Cu toate acestea însă nici cercetarea locuinţei și nici 
întrebările puse Salei nu au adus nici un element nou, 
„căci plecînd împreună cu tovarășii săi, căpitanul era tăcut 
și vizibil preocupat. 

În dormitorul lui tata a rămas de pază un milițian, iar 

mie şi Salomeiei ni s-a interzis să părăsim orașul pină la 

noi dispoziţii. 


Întorcîndu-mă după prînz în camera mea am suferit 
un şoc. 

Ţin minte că m-am îndreptat şi timp de o clipă am 
stat. nemișcată simțind cum spaima îmi taie respiraţia. 

Miinile au început să-mi tremure, iar picioarele mi s-au 
înmuiat încît a trebuit să mă așez pe marginea canapelei. 
Țineam în continuare în mînă, fără să-mi dau seama 
cartea de pe care dispăruseră firișoarele de tutun. 

După-masă, cînd m-am întors în cameră, am controlat, 
ca de obicei, dacă caietul de însemnări se află la locul 
său. După aceea m-am uitat în sertar şi.... 

Cineva deci mi-a umblat prin lucruri. Dacă nu aș fi 
fost prevăzătoare, așa cum mă sfătuise „Oacheşult nu 
mi-aşi fi dat seama de acest lucru, căci totul se afla la 
locul său. 

M-am uitat apoi în valiză. Și aici, în aparenţă, nu era 
nimic atins. Dar iată o mică zgîrietură, abia vizibilă, pe 
suprafața netedă şi nichelată a încuietorii. Zgîrietură pe 

care n-aș fi observat-o niciodată, dacă nu aș fi avut 
vigilența trează. 

Adversarul există. Pericolul nebulos şi mai curînd înde- 
părtat căpăta brusc dimensiunile unei ameninţări apro- 
* piate şi directe. 

Gîndurile s-au împrăștiat ca un stol de vrăbii în mij- 
locul căruia a căzut o piatră. M-a cuprins bruse o 
dorinţă să fug — indiferent unde, cît mai departe însă 
de casa asta, unde mă pîndea ucigașul... 

Se află doar printre oamenii care mă înconjoară în 
fiecare zi! Deci era un nonsens să presupun că el va veni 
aici în urma mea! Cu siguranţă că vorbesc cu el în fiecare 
zi, poate ne împărtăşim impresiile, ne zîmbim. unul altuia, 
iar în timpul acestor zîmbete el calculează cum să mă 
omoare! 

Cu cîtă uşurinţă a intrat în camera mea! Îmi făcea 
impresia că deschiderea unei uși cu șperaclul necesită un 
anumit timp şi îndemînare. Este deci un om experimentat, 
care-şi cunoaște meseria și care este capabil să treacă 
peste astfel de obstacole! 

În afară de asta, se pare că paza promisă nu este prea 
vigilentă dacă nu a fost în stare să mă apere în fața unei 
astfel de revizii! 

Oh, de-ar fi măcar Robert aici! : = 

Nu este prea ușor să trăieşti sub presiunea unei ame- 
ninţări permanente. Mă simt ca un condamnat care își 
aşteaptă execuţia. Mă străduiesc din toate puterile să-mi 
stăpînesc frica, să mă oblig să fiu liniștită şi să gindesc 
oarecum logic. Cu toate acestea, mi se pare ciîteodată 
că este un efort zadarnic şi că nu mai am mult pînă la 
nebunie. Să se întîmple ce-o vrea numai să se ie 
odată coșmarul ăsta . 

Cu toate că familia “Parski îmi erau cei mai "apropiaţi 
din rîndul oamenilor ce mă înconjurau, nu aveam legături 
prea strînse cu ei. Abia după-amiază, cînd m-am liniștit 
puţin și-am coborit spre mare, i-am întîlnit întinşi pe 
nisip şi în mod neobișnuit — singuri. 

— Juta! a strigat Mada cînd m-a zărit. Vino aici, pisi- 
cuțo care mergi numai pe cărări singuratice! 

M-am apropiat de ei mulțumită că nu voi fi singură. 


58 


3 


— Eşti o vecină foarte scumpă la vedere — mi-a 
spus Tarski. S-a așezat cuprinzîndu-și genunchii cu mii- 
nile. La Varşovia te vedeam mai des decît aici, unde 
locuim sub același acoperiș. i 
— Juta ca de obicei își are cavalerii ei — spuse cu 
îngăduință Mada. Nu trebuie să ai nici o pretenţie de 
la ea. 

— Fără să exagerăm... M-am așezat lîngă ei. Mai 
curînd evit societatea, lucru care cred că-l înţelegeți. 
-— Ei nu lua şi tu vorbele în serios — spuse Tarski. 
Sînt numai niște pretenţii amicale. Nici nu am avut 
pînă acum timpul să vorbim în linişte. 

Îşi întoarse faţa, cu un nas lung ca de barză, spre 
mine. Lentilele ochelarilor au strălucit în soare din care 
cauză: n-am putut să-i zăresc privirea. Nu-mi place să 
discut cu un om căruia nu-i pot vedea ochii. 

— Avem acum această ocazie — i-am răspuns zimbind. 

— Exact! — se amestecă cu însuflețire Mada. Atiît de 
mult am vrut să discut cu tine! Tragedia ta ne-a zdrun- 
- cinat şi pe noi puternic! Săracul unchiu! Cît de puternic 

trebuie să fi suferit tu... 

__.— Să lăsăm asta! — își repezi Tarski soţia. În această 
problemă, sînt aspecte mult mai importante decît emo- 
țiile tale prosteşti! Nu uita că profesorul Skoron a lăsat 


o lucrare extraordinar de interesantă... A terminat-o . 
oare — acesta este, la ora actuală, lucrul cel mai im- 
portant. 


Cu toate că se adresa Madei, ochelarii lui erau îndrep- 
„taţi înspre mine ca şi cum ar fi vrut să accentueze că 
de aici așteaptă răspunsul. 

— Problema a fost aproape rezolvată — i-am PASE 

" la modul general. 

— Aţi spus „aproape“?... Deci tatăl dumneavoastră 
n-a isprăvit cercetările? , ” 

— Din păcate nu... 

— Vă aşteaptă, deci, nu numai ducerea la bun sfîrșit, 
ci și elaborarea metodei de producţie industrială? ... De 
multe ori această problemă nu este mai ușoară decît obți- 
nerea unui succes de laborator! 

— Știu, domnule profesor... 

Tarski îşi întoarse faţa spre soare și tăcu. Nasul său 
lung părea că se îngustează, după aceea lumina soarelui — 
îi sclipi din nou pe lentilele ochelarilor. 

— Ce a stabilit pînă la urmă ancheta? - 

— Nu ştiu ce să vă răspund la această întrebare. Mi 
se pare că nu au ajuns la nici un rezultat. Moartea tatălui 
meu a rămas, în continuare, o enigmă. 

— Dar cauza? Sinuciderea este doar exclusă! 

— Şi eu sînt de aceeași părere. 

— Atunci? Accident sau crimă? 

— Se pare că a doua variantă. , 

— Groaznic! strigă Mada. Bănuiesc pe cineva? 

— De unde aș putea eu să ştiu? Ai fost doar şi tu 
interogată. « 

— Din interogatoriul lor nu poţi să tragi nici o con- 
cluzie! Aceleaşi întrebări într-una! „Cînd l-aţi văzut ul- 
tima dată pe decedat? Cum a fost la familia Tworzni? Ce 
a spus acela şi ce a spus celălalt?* Și lucrul cel mai 
caraghios — închipuieşte-ţi că-l bănuiesc şi pe Zenon! 
Au întrebat de legăturile lui din străinătate, iar în cele 
din urmă a rezultat că presupun posibilitatea înfăptuirii 
acestei crime pe motivul unei invidii profesionale! Ne- 
maipomenit! Mă mir că nu a reacționat la asta așa cum 
trebuia! 

— Nu fii copilăroasă — mormăi Tarski. Emiterea dife- 
ritelor ipoteze face parte din ritual. 

— Cine e făptașul?! Întreb, cine? Numai două persoane 
pot intra aici în joc: tu şi Salomea! 

— Asta e — i-am răspuns liniștită. Se pare că tocmai 
aici s-a împotmolit şi ancheta. Au trebuit să aibă în ve- 
dere și această eventualitate, sînt doar destul de cinici. 
Dar ipoteza singură, fără a fi susţinută de un motiv, nu 
valorează nimic şi toemai asta, se pare, că le-a lipsit. Nu 
m-aş mirg însă dacă vor analiza toate posibilităţile, chiar 
şi cele mai improbabile, deoarece. întîmplarea este foarte 
neobișnuită. Toţi sînt de aceeași părere că avem de-a 
face cu o crimă, în schimb nu pot stabili nici cine și 
nici cum a fost comisă! În, ultimele zile nimeni nu fusese 
la noi, mîncarea am consumat-o împreună, apa din cană 
a fost analizată, medicamentele, fructele — nicăieri n-a 
fost descoperită otravă. Cu toate acestea, autopsia a con- 

mat diagnosticul inițial şi anume că tata o fost otrăvit 
ianură. Această otravă acționează pe loc așa că admi- 
istrarea ei: mai devreme nu poate fi luată în consi- 
derare. 
— Într-adevăr, o enigmă foarte interesantă — constată 
Tarski. 

— Pare o crimă perfectă! 

— Dar motivul? întrebă Mada. 

— Înlăturarea unei descoperiri periculoase prin inter- 

mediul crimei. 
„.— Aşa că — interveni iar Tarski — nu ne rămîne decit 
să vă urăm ca după odihnă să vă achitaţi cît mai repede 
de promisiune să terminaţi lucrarea tatălui. 

— Cu siguranţă că voi face totul ca să îmi ţin cuvîntul. 

— Aş dori să fiu primul care să vă felicite de succesul 
“obţinut — îmi răspunse Tarski cu un zîmbet uşor, după 
care am început să vorbim despre alte lucruri.. 


30 VIII 


Azi-dimineaţă a sosit Robert. Eram pe terasă cînd a 
apărut maşina deschisă cu care soseau locatarii vilei. 
„S-a oprit în faţa intrării, iar Robert, înalt şi bine făcut, 
"a sărit jos fără să mai piardă timpul cu deschiderea por- 
tierei. Trebuie că mă zărise dinainte deoarece o luă ime- 
diat în grabă spre terasă. 

— Jutka! Mă prinşe de braţ şi, cu faţa numai-zîimbet, 
îmi căuta cu privirea ochii. Cum te simţi? Ardeam de 
nerăbdare să te văd! 

_— Ce mai faci Robert — i-am răspuns stăpinită, din 
cauza familiei Tarski şi a lui Wojski, ce se aflau lîngă 
mine şi priveau zimbind la această scenă. 

În realitate însă l-aș fi apucat cu cea mai mare plăcere 
cu braţele de după git pentru a-mi exprima bucuria. În” 
sfîrșit voi avea și eu pe cineva apropiat lîngă mine! 

Robert își dădu imediat seama că salutul său a avut 
un căracter prea spontan aşa că îmi eliberă braţul și se. 
întoarse spre familia Tarski. 

— Ce întîlnire! Bună ziua doamnă! ... se aplecă dea- 
supra mini Madei. 


E] 

— Într-adevăr „Diana“ are succes în cercul de CUNOŞ- 
tințe al domnişoarei Juta — constată pe un ton Ușor 
batjocoritor Tarski, strîngînd mîna lui Robert. 

După un scurt schimb de cuvinte l-am luat cu mine. 
„ Despărţindu-ne în faţa uşii camerei ce-i fusese destinată 
am stabilit să ne întîlnim pentru o plimbare „de orien- 
tare“ înainte de prînz. 

O “jumătate de oră mai tîrziu coboram deja pe cărarea 
ce ducea spre mare. Căldura dogoritoare trăda deja apro- 
pierea amiezii. Aerul înfierbîntat plutea deasupra creste- 
lor dunelor iar azurul cerului părea cenuşiu și decolorat. 
Arşiţa nemiloasă scotea din pini un miros puternic de 
răşină ce irita nările. 

Robert îşi șterse gîtul cu batista. 

— Arde nu glumă — oftă. Nici la Varșovia nu-i mai 
bine. Imaginează-ţi numai ce poate fi în oraş. Dar nu 
de asta mă bucur că sînt aici! 

— Mi-ai înţeles telegrama? 

Mă privi dintr-o parte, iar pe faţa lui cu trăsături 
prelungi înflori un zîmbet. 

— Poţi fi liniştită, n-am spus nimănui nici locul unde 
te afli şi nici scopul vizitei mele. - 

— Nu ţi-a fost greu să obţii permisiunea? 

— Puțin, dar pînă la urmă am obținut-o. Am avut, din 
fericire, încă cîteva zile de concediu nefolosite. 

— Rămii mult aici? 

Am pus întrebarea pe un ton obișnuit, dar cu toate 
acestea se vede că a simţit în ea un accent deosebit, căci 
m-a privit cu atenţie. 

— O săptămînă. Mă bucur că te interesează acest aspect. 

— Sigur că mă interesează — i-am răspuns conform 
adevărului. Am foarte mare nevoie de tine, Robert... 

— Sărmană Juta! Nu-ţi poţi încă reveni după necazul 
acela... 

— Și asta. Ai fost şi tu interogat în legătură cu moartea 
- lui tata? 

— Sigur că da. Chiar de cîteva ori. Vroiau să afle ce 
legătură e între noi şi aşa mai departe. 

— Fără să vrei ai fost.şi tu amestecat în toată chestiu- 
nea asta. Trebuia să stai la distanţă față de mine — am 
zîimbit eu puţin mîhnită. 

_— Nu mai vorbi prostii! Am vrut să te văd imediat 
upă tragedie dar, în permanenţă, la telefon răspundea 
un bărbat. N-a fost greu să-mi dau seama despre ce e 
vorba, aşa că m-am lăsat păgubaș. i 

„— Da, în casă se afla mereu cineva de pază. 

— Cum a ajuns aici familia Tarski? 

— Au venit la mare ca şi mine. Întilnirea cu ei mi-a 
produs o surpriză plăcută. 

— Nu te-a surprins acest concurs de împrejurări? 

— Nu fii copil! Doar eu am fost aceea care am sosit 
în urma lor! 

— E interesant însă că ne-am întîlnit toţi aici... 
__— Și pe tine te ai în vedere?... M-am uitat la el 
zîimbind după care am adăugat pe un ton serios: Faci 
vreo asociaţie în legătură cu venirea lor aici? 

Robert căzu pe gînduri o clipă. : 

— Nu, nu văd într-adevăr nici o legătură, ceea ce nu 

exclude însă că n-ar putea exista. 
- — Cu toate acestea prezenţa lor, ca şi a ta, îmi pro- 
„__ voacă o mare alinare. Nu mă mai simt atît de singură. 
Îmi vine mai uşor să împrăștii gîndurile negre, care mă 
„apasă în ultima vreme. 

— Giînduri negre? Robert se opri. Crezi că te ame- 
ninţă vreun pericol? Nu cumva nervii sînt de vină? De 
unde ești sigură că, într-adevăr, e Aa de descoperirea 
voastră? 

— Arată-mi alt motiv. 

— Excluzi sinuciderea? : 

— Absolut. 

— Am venit aici mînat de două imbolduri — vorbi 
din nou după un moment, întorcîndu-și privirea spre 
mare — dorul de tine şi dorința de a te consola după 
pierderea suferită. Ceea ce am auzit acum dă naştere la 
o situaţie cu totul diferită. Trebuie în primul rînd să ne 
gîndim la securitatea ta!! De aceea mă şi simt ca un 
jongler căruia i-a sărit din joben în locul iepurelui un 
liliac . 

Am mers o bucată de vreme tăcuţi, unul lingă altul. 
Eram chiar pe mal, iar valurile ce spălau nisipul întin- 
E. deau spre tălpile noastre nişte limbi supuse și linguși- 
| toare. 

Robert întrerupse tăcerea. 
” — Într-o astfel de situaţie ar trebui să ai o pază din 
oficiu. Nici nu se poate concepe să te lase în voia'soartei! 
Fie și numai pentru valoarea pe care o reprezinţi! 

— E adevărat că mi s-a promis o păză dar pînă în 
prezent nu o simt. 

— Deci nu ştii cine te are aici în pază? 

— Nu, nu știu. ; : 

— Nemaipomenit! Dar dacă s-ar întîmpla ceva, cui 
trebuie să te adresezi? ... În cazul unui accident neaştep- 
tat, a unei bănuieli brusc ivite? Nu ţi-au dat nici o 
instrucțiune în acest sens? = 

— Nu. 

— Asta este o totală desconsiderare a omului, a ner-. 
vilor și a stării lui! S-ar putea chiar şi a vieţii! 

Indignarea lui Robert îmi umplea inima de o căldură 
plăcută. 

— Sînt doar specialişti şi cu siguranţă că ştiu ce fac. 

— Ei, draga mea! Robert făcu un semn cu mina. Tu 
cauţi să-i justifici, iar pe mine mă înfurie. Să laşi o fată 
singură într-o astfel de situaţie! Cred că ai simțit deja 
ce înseamnă asta? 

— Da, adevărat... 

— Poate, totuși, bănuiești cine ar putea fi? Doar nu 
au adus aici o întreagă companie de armată! 

Robert repeta ideea care și mie îmi trecuse prin cap. 

— N-am nici o idee. 

— Supravegherea ta devine, deci, o necesitate abso- 
lută.. A mai vrut să spună ceva, dar l-am oprit apu- 
cîndu-l de mînă. : 

— Uită-te! i-am arătat valea, de care ne-apropiam. 
Aici vin de cele mai multe ori să reflectez singură. 

— Era vreun locușor şi pentru mine în gîndurile tale? 
Se aplecă spre mine. Cu toate că nu sînt o femeie scundă, 
a trebuit să-mi ridic totuşi privirea pentru a-i întilni 
ochii. 

— Nu fii prea curios — i-am spus cu căldură. i-ar 
trebui un loc mult prea mare. 

După-amiază Robert dispăru de pe lîngă mine. Se pare 
că oboseala călătoriei își spunea cuvîntul și că rămăsese 
„să-şi pună capul pe pernă“. ? 

N-aveam chef să merg pe plajă, aşa că m-am dus în 
cameră pentru a-mi completa însemnările. 

Înainte să mă apuc de scris mi-am reamintit, timp de 
o clipă, fragmente din discuţia purtată. lar apoi gînduri 
agasante, obișnuite pătrunseră în aceste amintiri ca vuie- 
tul sirenei de alarmă în timpul unei melodii plăcute. 

“Să-i spun oare totul? Despre chinul neliniștei perma- 
nente și gîndurile pline de temeri, despre clipele cînd 
aceste temeri cresc şi cresc pînă dau naştere groazei? 
Despre frica continuă, măsurată cu minutele? 

Astfel de destăinuiri nu vor veni oare în contradicție 
cu indicaţiile de a fi discretă? Poate i-am şi spus deja 
prea multe lui Robert? 

Chiar înainte de plecare „Oacheșult mi-a amintit despre 
aceasta. Trebuia să notez totul, iar însemnările să le 
ascund cît mai bine. _ 

Îndeplinirea acestei sarcini nu mi se părea atunci cîtuşi 
de puţin grea, necesita însă o anumită vigilență şi un 
control prin. gîndire asupra celor ce intenţionam să vor- 
besc. Acum însă sentimentul de singurătate, rezultat toc- 
mai din necesitatea de a tăcea, a început să-mi dep ace 
forţele și rezistența nervoasă. 

În acest moment, m-a cuprins furia. Pe mine însămi. 
Că sînt femeie cu sensibilitatea, cu slăbiciunea caracteris- 
tică, cu lipsa de rezistență psihică şi nevoia dezgustătoare 
de a se înfășura în jurul altei individualităţi, mai puter- 
nice, precum mazărea în jurul aracului. 

La naiba cu „Oacheşul“ şi cu pretenţiile lui! Nu mă 
voi supune lor, nu! 

Cu toate aceste însă prin furia și iritaţia care mă cu- 
prinsese îşi făcea drum vocea calmă a raţiunii. Cu toată 
enervarea mea nu am încercat să o înăbuş. Ceea ce îmi 
spunea era mult prea convingător. 


* 


„Oacheşul“ ... Omul cu gîndirea agilă şi pătrunzătoare, 
lipsit de rigiditatea oficială, om „descurcăreţ“, care însă 
pentru el nu este nimic altceva decît metodă de lucru... 
“Trebuie să recunosc că mi-a plăcut chiar de el, iar de 
numit l-am numit așa căci... 

În ziua imediat următoare primului interogatoriu, că- 
pitanul a apărut întovărășit de acesta, adresîndu-i-se cu 
„tov. locotenent. Era îmbrăcat într-un costum bine croit. 
L-am denumit însă „Oacheș“ pentru că avea o piele măs- 
linie, păr negru ca smoala şi ochii mari, tot negri. Pe-a- 
ceastă faţă de culoare închisă numai dinţii regulaţi și albi 
străluceau, cînd zîmbea, ca tăișul unui stilet ascuţit. 

— Locotenent Janicki — mi -se prezentă, după care 
adăugă cu o sinceritate surprinzătoare: — Ceea ce nu 
înseamnă că acesta este numele meu adevărat. 

— În schimb pe mine mă cheamă într-adevăr Skoron 
— i-am răspuns liniștiţă — lucru pe care dumneavoastră 
îl știți, dealtfel, destul de bine. 

— Bineînţeles! spuse rizînd. În acest fel însă am res- 
pectat regulile etichetei! 

— Locotenentul Janicki va prelua acest caz — îmi 
anunţă căpitanul, cu o severitate rece. Vă rog să luaţi 
asta la cunoștință şi să vă subordonați tuturor dispoziţii- 
lor lui. j 

— Nu e vorba de nici un fel de dispoziţii! replică 
“locotenentul. 

„— Ce se va stabili vom stabili împreună după ce ne 
vom pune de comun acord! Domnul căpitan va fi ocupat 
cu treburile din domeniul lui, iar noi vom sta undeva 
deoparte şi vom discuta. Unde ne stabilim pentru a nu 


fi deranjaţi? — mi se adresă uitîndu-se la mine cu 
înţeles. 

— Poate în cabinetul lui tata. Acolo sînt niște fotolii 
comode. 


— Perfect! Ne vor folosi de minune! Vă urmez... 

Cînd ne-am așezat unul în faţa celuilalt, despărțiți de 
o măsuţă, cum făcusem mai înainte cu căpitanul, mă privi 
un moment în linişte ca şi predecesorul său. Mi-am dat 
seama însă că de data asta mă cercetau o pereche de 
ochi mult mai pătrunzători, iar aprecierea spuselor mele 
va fi făcută de un alt gen de inteligență. Acolo a fost 
rutina și meseria bine stăpiînită, aici aveam de-a face cu 
agerimea şi o imaginaţie capabilă de improvizații crea- 
toare. În plus, după cum mi-am dat seama în curînd, 
acest om a știut să creeze din primul moment al întîlnirii 
noastre o atmosferă liberă, colegială. 

Primele lui cuvinte au confirmat deja această impresie 
iniţială. z 

— Scuzaţi-mă că vă privesc cu atita indiscreție — mi 
se adresă punînd capăt tăcerii — dar ne vedem pentru 
prima dată și aș dori să mă orientez cît mai repede po- 
sibil în valorile principalului mew aliat. 

— Şi la ce concluzie aţi ajuns? 

— Ca bărbat sînt învins, ca funcţionar mulțumit și plin 
de optimism. 

— Ciudat — am zîmbit eu — aveți doar de-a face cu 
o persoană asupra căreia planează bănuiala! | 

— Bănuiala? De unde aţi mai scos-o și pe-asta? 

— Mi s-a dat clar de înţeles. 

— Vă rog să nu rideţi de asta! 

— Cum de aveţi altă părere? 

— Lăsînd deoparte diferite cauze mult mai subtile, 


nu văd cîtuşi de puţin motivul. Nu am intenţia să vă 


ascund că aceasta nu este o hotărîre luată ad-hoc. 

— Îmi face plăcere să aud asta. 

— Considerăm deci tema ca epuizată căci altfel nu 
vom putea ajunge la o colaborare armonioasă ... Iar fără 
ajutorul dumneavoastră nu vom dezlega această enigmă. 

— Am să mă străduiesc cât pot pentru a vă ajuta. Sînt 
datoare să fac asta în memoria tatălui meu. 

— Să trecem deci la treabă. Am să vă spun de la 
început ce vreau. Problema are două aspecte: cine a comis 
şi în ce fel? Din interogatoriul desfășurat ieri mă orien- 
tez deja puţin în această chestiune. Vă rog acum, însă, 
fără să vă mai pun întrebări, să-mi povestiţi despre oa- 
menii cu care aveaţi legături. Vă rog, totodată, să vă 
reamintiți dacă nu cumva cineva, chiar și din cunoștințele 
cele mai îndepărtate, s-a aflat în ultimul timp, în preajma 
dumneavoastră, fie și pe o perioadă scurtă de vreme. Vă 
rog să vorbiţi, eu vă voi asculta cu toată atenţia. 

În timpul relatării mele a stat nemişcat, cu mîinile 
împreunate uitindu-se la covorul de sub picioare. Cînd 
am isprăvit s-a interesat, spre uimirea mea, nu de încer- 
carea de spargere la noi ci de vizita la familia Tworzni. 
A trebuit să-i povestesc încă o dată desfășurarea. După 
aceea m-a întrebat de Robert, de întîlnirea cu el, subiec- 
tele noastre de discuţii interesîndu-se de pildă, lucru de 

neînțeles pentru mine, dacă Robert l-a compătimit vreo- 
dată pe tata pentru boala lui de ficat. 

Cînd am terminat acest capitol al discuţiilor locotenen- 
tul le-a rezumat, adresîndu-mi-se cu un zîmbet: . 

"— După cum vă daţi cu siguranţă seama, toate acestea 
se referă mai degrabă la primul aspect al problemei adică 
la eventualul făptaş. Pentru că sîntem puţin obosiţi, vă 
propun o scurtă pauză, înainte de a trece la cel de-al 
doilea aspect. 

— Mă voi odihni cu plăcere căci, într-adevăr, gîndu- 
rile încep să mi se amestece. Cred că o cafea va fi bine- 
venită. | 

— Dacă aveţi în casă — votez pentru! 

— Bineînţeles că avem. O rog îndată pe femeia de 
serviciu să ne servească. 


M-am ridicat din fotoliu iar locotenentul mi-a urmat 


exemplul. Mă îndreptam spre uşă cînd m-a oprit. 

— Un moment... şi arătă spre ușiţa de metal vizibilă 
în perete. Asta este cu siguranţă “ascunzătoarea care a 
făcut obiectul. spargerii? 

— Da. 

— Şi tata, desigur că nu a anunţat miliția? 

— Din păcate, nu. 

— Hm... Unde aţi fost în seara aceea? 

— La cinematograf. 

— Aţi amintit despre o reîntoarcere mai rapidă. Care 
a fost motivul? Aţi ieşit înainte să se sfiîrşească filmul? 

— Nu — dar după film nu ne-am mai dus la restau- 
„rant cum plănuisem, pentru că tata se simţea rău. 

— Aţi fost numai în doi? 

— Nu, cu noi a fost și domnul Molski. 

— Şi-acum însemnările se află în casă? 

— Teri după-amiază au fost luate. 

— Erau parţial cifrate? 

— Numai fragmentele cele mai importante. 

— Am să vă rog să-mi daţi cheia cifrului. Este o pre- 
cauţiune elementară, la care nu trebuie să renunţăm. O 
să mai revenim la problema aceasta. 

Locotenentul Janicki a folosit timpul cît a așteptat 
cafeaua ca să se pună la curent cu stadiul şi situaţia lu- 
crării lui tata. Mai tîrziu, nu o dată, acest subiect a fost 

discutat într-un cerc mai larg de oameni, mult mai de- 
taliat, deocamdată însă seria de întrebări pe care mi 
le-a pus a avut un caracter pur orientativ. 

Cînd Salomea a apărut cu ceştile aburinde discuţia 
a căpătat caracterul unei conversații amicale. Cu toate 
acestea am văzut cum interlocutorul meu, dirijînd-o, nu 
“pierdea nici un moment din vedere țelul principal. În 
prezent se folosea de ocazie pentru a mă cunoaşte per- 
sonal mai îndeaproape. Știa însă să imprime conversaţiei 
noastre un ton uşor, presărat ici și colo cu glume bune. 

— Este foarte plăcut să discut cu dumneavoastră, dom- 
nișoară Justyna... daţi-mi voie să vă numesc așa... — 
spuse după o clipă. 

— Cu atît mai mult regret că, acum, trebuie să reve- 
nim la problema numărul doi. Îmi dau seama că o nouă 
analiză la rece a detaliilor morţii, care constituie drama - 
dumneavoastră personală, va fi dureroasă dar va trebui 
să trecem și peste asta. 

— Înţeleg această necesitate. 

— Întrebarea fundamentală şi unică sună: cum a fost 
- administrată otrava tatălui dumneavoastră? 

Pentru că tăceam, continuă: 

— Vă rog să vă gîndiţi şi să-mi spuneţi ce posibilităţi 
vedeți. 

— Otrava nu a putut fi dată în timpul mesei normale. 

— Asta e un lucru cert, chiar și numai datorită orei 
la care a avut loc decesul. Mincarea nu se consumă în 
timpul nopţii, iar acţiunea acestei otrăvi este doar instan- 
tanee. 

— Deci, concluzia? 

Se uită la mine dintr-o parte. ș 

— Vă rog să nu mai folosiţi tonul ăsta rigid.- Am sta- 
bilit doar baza relaţiilor noastre. Să analizăm deci posi- 
bilitățile reale. 

— Şi care. ar fi după dumneavoastră? — l-am întrebat 
eu curioasă. 

„__— Că otrava a fost dată într-un astfel de aliment care 
putea fi consumat numai de tatăl dumneavoastră, în plus 
numai în timpul nopții. 3 

— Deci, apa, medicamentele sau mărul pe care l-ar 
fi putut mînca, dacă s-ar fi trezit noaptea. 


69 


— Bravo. Nu avem deci de-a face cu stafii. Tatăl 
dumneavoastră a fost otrăvit de un om în carne și oase 
— calculat şi abil. Există aici însă un mic obstacol. Și 
anume: am constatat că aceste articole nu conţin otravă. 

— Ce spuneţi? Deci şi această urmă se întrerupe? 

— Pînă la un anumit punct. Ca urmare a acestei situa- 
ţii apare întrebarea dacă decedatul a consumat ceva, fie 
şi o bucăţică cît de mică, neambalată, care s-ar fi aflat 
în preajmă căci nu s-a găsit nici un ambalaj la locul 
crimei. Ce ar fi putut să fie? O ciocolată mică pusă pe 
noptieră, vreun sandviş, o bucăţică de brînză, poate o 
“pastilă de Vichy?... Asta din urmă mai curînd, căci 
restul de apă din pahar nu conţinea otravă? 

— O astfel de explicaţie nu mă convinge. Vă rog să 
nu uitaţi că în timpul ultimelor zile, înainte de accident, 
n-a venit la noi nimeni. Era timp suficient deci ca să 
poată fi observat acest „aliment“ în cameră, lăsînd de- 
oparte faptul că și tata ne-af fi întrebat, cu siguranţă, de 
unde a apărut pe noptiera lui această aprovizionare supli- 
mentară. 

— Siînteţi pe deplin convinsă că nu a fost nimeni? 
„Poate cineva necunoscut său un meseriaș, cineva de la 
administraţie? 

— Aş fi ştiut cu siguranţă despre o astfel de vizită. 

— Poate decedatul nu v-a vorbit despre ea? 

— "Tata nu deschidea niciodată singur ușa. 

— Hm... curios... Deci numai asta... Otrăvirea cu 
mărul nu intră la socoteală, deoarece în fructieră erau 
mai multe. Făptașul nu putea ști pe care îl va alege 
victima, așa că ar fi, trebuit să le otrăvească pe toate şi 
atunci am fi găsit o urmă de otravă în celelalte fructe. 
Asta este valabil și pentru apă: deci numai medicamen- 
tele. .. Cine le-a cumpărat? 

— Eu însămi. 

— Unde? 

— La o farmacie din apropiere. I-am dat adresa pe 
care şi-a notat-o. Acolo cumpăr în permanenţă. 

— Cunoașteţi pe cineva din personalul de acolo? 

— Pe nimeni îndeaproape. Numai în măsura în care 
cunoşti pe cineva cumpărind din acelaşi loc de ani de 
zile. . 

— Şi asta este ceva. O să vedem. 3 

— Presupuneţi că otrava i-ar fi putut fi dată în medi- 
camente? Aţi constatat doar că nici acolo nu era? 

. Locotenentul stătu un timp privindu-mă în ochi. 

— Șeful meu — spuse în cele din urmă — pentru că 
într-adevăr există şi un şef, deoarece fac și eu parte 
dintr-o organizaţie anumită, a emis unele ipoteze lăsîn- 
du-mi, la alegere, posibilitatea de a vă împărtăși şi dum- 
neavoastră părerile lui: Îmi face impresia că va fi bine să 
știți și dumneavoastră cum a fost administrată otrava în 
cazul de faţă. 

— De ce aţi ajuns la convingerea că va fi mai bine 
dacă aflu și eu de părerile şefului dumitale? 

— O să înţelegeţi îndată. Iată această sticluță: conţine 
zece pastile. Din care au fost folosite șase. Acum să ne 
imaginăm că tocmai a şasea a fost cea otrăvită. Restul nu 
conţin nici o urmă de otravă deci asupra medicamentului 
nu planează nici o bănuială. Tatăl dumnevoastră luînd la 
un interval de timp aceste pastile trebuia în cele din 
urmă s-o ia și pe cea otrăvită. Trebuia să aibă loc la 
cîteva zile după cumpărarea medicamentului în așa fel 
încît timpul să șteargă legătura directă dintre cumpărare 
şi moartea victimei. Aceasta este o crimă perfectă. Dum- 
neavoastră aţi fost cea care aţi adus singură medicamen- 
tul acasă, iar victima, aproape cu o siguranţă matematică, 
îl va lua tot singură. Urme? Nu există nici un fel de 
urme. faze 

— Groaznic... am gemut eu. De asta aţi hotărît să-mi 
povestiți toate acestea pentru a-mi da seama că, totuși, 
eu am fost cea care, în mod inconștient, mi-am otrăvit 
tatăl. 

— Nu, nu asta am urmărit — îmi răspunse pe un ton 
hotărît. Vă rog să mă înţelegeţi bine. Iresponsabilitatea 
dumneavoastră în această situaţie, dacă într-adevăr totul 
s-a desfășurat așa cum presupunem, va trebui să vă eli- . 
bereze de orice fel de remușcări de conștiință, pentru că 
acest gen de subtilități sentimentale nu sînt compatibile 
cu o gîndire sănătoasă. Am urmărit în schimb ca dum- 
neavoastră, cunoscînd modalitatea probabilă în care s-a 
comis crima, să vă concentrați memoria pentru redarea 
tuturor amănuntelor, chiar și a celor mai mărunte, care au 

întovărăşit cumpărarea acestui medicament. Mai mult ca 
sigur că printre ele se află rezolvarea enigmei. 

— Nu sînt în stare ca în situaţia actuală să mă conduc 
după rațiune... — am răspuns mai mult pentru mine. 
Sint... mă simt... îngrozitor. Conștiinţa că totuşi eu am 
fost cea care am adus această otravă, că din mina mea... 
Nu... Vă rog să mă iertaţi, domnule locotenent, dar nu 
am putere să mai continui această discuţie... 

Janicki se ridică și se apropie de mine. 

— Vă rog încă o dată să reflectaţi la această situaţie şi 
nu mă îndoiesc cîtuși de puţin că raţiunea va ajunge și 
ea la cuvînt. De acum înainte ne vom vedea foarte des, 
poate chiar în fiecare zi. Bineînţeles că nu este vorba 
de nici. un fel de restricţii în ceea ce priveşte deplasarea 
dar vă rog să reţineţi că trebuie să am posibilitatea să 
iau legătura cu dumneavoastră imediat ce apare o ase- 
menea nevoie. În situaţia de față este vorba şi de secu- 
ritatea dumneavoastră. Nu vreau cîtuși de puţin să vă 
ascund că trebuie să fiți deosebit de atentă. Noi, din 
partea noastră, vă vom asigura, fără-ndoială, paza nece- 
sară. Vă rugăm însă să nu uitaţi că adversarului îi place 
să lucreze cu otravă. În plus vă cerem să păstraţi o discre- 
ție absolută. Aceasta nu este o rugăminte ci un ordin 
oficial. 

Mi-a zîmbit de parcă ar fi dorit să atenueze cumva 
asprimea ultimelor cuvinte. 

Seara mi-am petrecut-o în tovărăşia familiei Tarski. În 
afară de noi au mai rămas jos Ulmer, Nata, deci și, Wojski, 
domnişoara Zak şi Robert. 

Iniţial am vrut să urc la mine în cameră dar perspectiva 
singurătăţii, împotrivirea lui Robert şi o anumită idee 
m-au făcut să-mi schimb hotărîrea. 

M-am așezat deci lîngă Mada care se uita într-o revistă 
veche de o lună. 

— Imaginează-ți — mi-a spus fără să înceteze de-a se 
uita la un costum de baie — că peste cîteva zile ne des- 
părţim. Sînt furioasă pe Zenon! 

— Dar ce are Zenon comun cu asta? 

— l-a venit brusc ideea că trebuie să fie la Varşovia 
înainte de zece ale lunii. Așa că trebuie să plecăm pe trei! 

Cu o săptămînă mai devreme decît planificasem şi în plus, 
pe o astfel de vreme! 

— Lasă-l să plece singur. Tu rămfi cu mine şi ne întoar- 
cem amîndouă. 

— Asta e o idee! Mă duc să i-o spun imediat! 

— Nu mă mir că domnul profesor a hotărit să fugă de 


aici — se băgă în vorbă Ulmer. E adevărat că vremea! 
nu e rea, dar mîncarea de aici... Ceva insuportabil! Ți 


se face silă şi de soare și de mare... 

— Și chiar de compania unor femei frumoase ca noi — 
îl ajută Mada. 

— O, nu! N-am vrut să spun asta! — negă zîmbind. 
Zîmbetul i-a adîncit pe obrajii lui plini două gropiţe. 

— Aşa e Mada, răutăcioasă — am adăugat eu provoca- 
toare. Noi știm că dumneavoastră aveţi înclinații roman- 
tice ... 

— Euu?... Uimirea lui era caraghios de sinceră. 

— Aţi uitat de întîmplarea de acum cîteva seri, cînd 
ne-am întâlnit în plimbarea nocturnă? za 

— Ce întîlnire? — se amestecă și Robert. 

— Nimic deosebit! Vă felicit însă pentru vigilenţă .. . 

Înţepătura era evidentă dar spusă cu un umor blajin. 

— Deci şi dumneavoastră intenţionaţi să părăsiţi lito- 
ralul? îl întrebă Mada pe Ulmer. 

— Nu sînt încă hotărît. Cred însă că peste cîteva zile mă 
voi gîndi să-mi fac şi eu bagajele. 

— Am ghinion —— spuse Robert — Abia am venit şi 
“toţi se gîndesc deja la plecare. 

— Despre ce vorbiţi? — întrebă Wojski apropiindu-se 
de noi — Cine vrea să ne părăsească? 

— Domnul Tarski — l-am informat — şi domnul Ul- 
mer. 

— Așa se întîmplă — oftă el — ne adunăm să ne des- 
părțim. Dealtfel, în curînd toţi ne vom face valizele. Ce 

părere aveţi, doamnă Nata? 
. — Rămin aici cu soţul atîta timp cît va fi vremea îru- 
moasă — răspunse hotărît doamna Deresz. 

— Dar dumneavoastră? — Wojski mi se adresă cu un 
zîmbet ușor, aruncînd mai întîi o privire spre Robert. 

— Cred că nu mă mișşc de aici înainte de jumătatea lui 
septembrie. Informaţia asta are 'vreo legătură cu pla- 

nurile dumneavoastră? — am adăugat privindu-l drept 
în faţă. 

Nu se aştepta la o astfel de întrebare. Am Glisarvat că 
s-a tulburat dar îmi răspunse imediat: 

— Cred că nu, căci, din cei mulţi chemaţi, puţini sînt 
aleși... Cu toate acestea însă voi rămîne, deoarece șede- 
rea la mare totdeauna îmi face bine. 

Venise, în fine, momentul prielnic să-mi realizez ho- 

tărîrea luată. I 
--— Înseamnă că dormiţi bine? 

— De ce mă întrebaţi? — era evident surprins. 

— Pentru că îl caut pe proprietarul unui obiect pier- 
dut. Cred însă că nu sînteţi dumneavoastră, avînd în ve- 
dere cele spuse mai înainte. 

— Și ce-aţi găsit? 

— O sticluţă cu tablete „Phanodorm“* — i-am răspuns 
cît se poate de tare observîndu-i, totodată, pe toţi cei de 
faţă. 

Sprîntenele lui Ulmer se ridicară pentru un moment 
în sus. Domnișoara Zâk, vădit interesată își întoarse capul 


spre -mine, Mada mă privi cu o expresie de surpriză în- 


tipărită pe faţă, Wojski se uită şi el la mine cercetător 
iar Nata, spre uimirea mea, păli brusc la faţă. Își duse 
cu un gest nervos mîna la gît, îl atinse cu degetele, după 
care o lăsă în jos şi zîmbi într-un mod tipic pentru oa- 
menii aflați în încurcătură. 

— Ce e acest „Phanodorm“? Vocea lui Robert sparse 
momentul de liniște. 

— Un somnifer cunoscut — răspunse Ulmer cu o urmă 
de sarcasm în voce. 

— Care din dumneavoastră este proprietarul obiectului 
pierdut — am repetat eu întrebarea. 

— Dacă nimeni nu se prezintă să nu ne mai batem 
capul cu-prostia asta — spuse Wojski cu nerăbdare. Vă 
sfătuiesc să lăsaţi sticluţa la direcţie sau să-i folosiţi con- 
ținutul dacă aveţi nevoie. 

— Voi încerca să nu vă uit sfatul — i-am răspuns în- 
țepată. 

— Are vreo importanţă ce o să faceţi cu ea? dădu din 
umeri. O sticluţă ca asta costă cîţiva zloți! 

— Văd că domnul Wojski,e bine informat — se făcu 
auzită vocea domnișoarei Zak — nu-i așa, doamnă Nata? 

— Ce-mi pasă mie?! replică furioasă aceasta. 

— Am crezut că dumneavoastră aţi pierdut-o declară 
cu o mină nevinovată Zak. 

— De unde pînă unde?! 

— Pentru că am văzut la dumneavoastră un medica- 
ment asemănător — domnișoara Zak vorbea în continua- 
re cu o linişte provocatoare. De aceea m-am mirat că nu 
aţi declarat că vă aparţine. 

Nata vru să spună ceva dar Wojski nu o lăsă. 

— Ei, la naiba, ce ne mai învîrtim atît în jurul acestei 
prostii? Vă propun să dăm drumul la radio şi să dan- 
săm. . 

— Nu, lăsaţi radioul în pace! protestă Mada. 

Intrarea lui Sudra puse capăt definitiv incidentului pro- 
vocat de mine. 

Se opri în prag şi-i privi pe rînd pe toţi cei de faţă. 
Îmi făcu impresia că își opri cu o secundă mai mult pri- 
virea asupra lui Robert. 

— Domnule Emil! — strigai eu cînd îl zării. Poftiţi, - 
aveţi aici un loc liber! — şi i-am indicat fotoliul de lîn- 
gă- mine, prefăcîndu-mă că nu văd uimirea de pe faţa lui 
Robert. 

Sudra îmi primi propunerea cu jena lui obişnuită. 

— De ce atît de tirziu? — l-am întrebat. Nu aţi fost 
nici la cină?.. 

— Într-adevăr... Am întîrziat puţin. Am fost pînă în 
satul de pescari. 

— Și pe dumneata te atrag plimbările romantice? 

— Nu... adică, da. 

— E ceva interesant pe- -acolo? — l-am întrebat pe un 
ton ușor, cu toate acestea le plimbării lui Sudra mi se 
păru ciudat. 

— Am acolo un prieten pescar . „Şi cum îmi place 
foarte mult ţiparul proaspăt afumat . „„ cîteodată... 

— Ce spuneţi? — i se adresă Ulmer cu interes. Asta-i 
o adevărată raritate! Trebuie să mă duceţi şi pe mine 
acolo! 

— Cu plăcere... 

— Aţi adus cumva şi cu dumneavoastră? 


. 

— Da, desigur... poate şi dumneavoastră aţi dori ... 
mi se adresă mie. 

Privirea lui Ulmer se opri pe faţa mea dar o bănuială 
născută brusc îmi porunci să-mi concentrez toată aten- 
ţia asupra lui Sudra. 

În ochii care mă priveau citeam timiditate şi jenă. Dar 
această imagine dispăru brusc şi am zărit, pentru un 
moment lucirea rece a pupilelor lui îndreptate spre mine. 

— Nu, vă mulțumesc — i-am răspuns — nu-mi place 
ţiparul afumat. 

Ulmer scoase un oftat dă ușurare. Apoi Robert a fost 
cel ce mi s-a adresat: 

— Nu trebuie să-l refuzi pe domnul Sudra. Sărmanul 
s-a deranjat atita ca ca să-ţi facă plăcere... = 

-Era suficient de jignitoare expresia de „sărmanul“ —. 
dar Robert o mai accentuă şi cu o intonanţă dispreţui- 
toare în glas. 

L-am privit din nou pe Sudra, curioasă să-i văd reac- 
ţia. Ochii îi erau acoperiţi de pleoape iar pe buze îi flu- 
tură același zîmbet obișnuit, nesigur şi temător. 

— Nu e nici un deranj — protestă încet. 

— Asta e cruzimea femeilor, domnule Sudra! Țiparul 
acesta trebuie să înlocuiască buchetul de trandafiri, nu-i 
aşa? Robert nu înceta de-aş bate joc în continuare, de 
Sudra. 

— Nu... cîtuşi de puţin.. vocea acestuia se făcuse 
şi mai scăzută — îmi pare rău că am amintit de el... 

Oare papă-lapte ăsta nu e în stare să ia o atitudine 
mai fermă în fața acestor provocări? M-am miîniat brie 
atît pe el cît și pe Robert. 

— Domnule Emil — m-am adresat lui — vă sînt foar- 
te recunoscătoare că nu m-aţi uitat. Dar să-l oferim mai 
bine domnului Ulmer... 

— Iată o decizie înţeleaptă! strigă bucuros. 

Se făcu auzit un hohot de rîs general. 

— Bine, domnişoară Justina — răspunse Sudra. I-am 
prins, totodată, privirea îndreptată spre mine. 

A cîta oară m-a uimit pe mine omul acesta? În privi- 
rea lui nu era nici urmă de jenă, ci mai curînd de vă- 
dită desfătare. E posibil ca în tot acest timp să se fi 

“amuzat de excitarea de care s-a lăsat cuprins Robert? 
L-a provocat oare prin atitudinea lui pasivă? 

0o..., domnule Sudra îmi plăceţi din ce în ce mai 
puţin! Sau poate tot mai mult? ... 


II VIII 


„Dimineaţa, cînd am coborit la micul dejun, Robert era 
deja în sufragerie. Lukasz şi avocatul Deresz se aflau, 
de asemenea, la masă. Domnișoara Zak a venit imediat 
în urma mea. 

După ce i-am salutat am început să mănînc în grabă 
pentru a nu-l obliga pe Robert să mă aștepte căci trebuia 
să mergem împreună la plajă. 

— Am auzit că familia Tarski pleacă în curînd — se 
adresă Deresz după un anumit timp. 

— Probabil numai el. Mada ar vrea să mai rămînă. 

— Se pare că toţi ne scurtăm șederea — declară, ca 
deobicei, oarecum solemn, Lukasz. Barometrul indică 
schimbarea vremii. . 

— Ce spuneţi? — spuse Robert. Ce ghinion! Abia am 
venit! 

— Barometrul poate să indice numai o furtună trecă- 
toare după care vremea să se facă iar bună — îl liniști 
avocatul. | 

— Numai să fie aşa, căci nu-i deloc plăcut să-ţi pe- 
treci concediul într-o cameră de hotel. 

— Cînd vremea-e uriîtă cel mai bun remediu e o par- 
tidă de bridge. Deresz nu putea să nu amintească de 
asta. Jucaţi? 

— Desigur. 

— Atunci, dacă vremea se strică, facem un complet 
pentru o partidă? se întoarse spre mine cu o privire în- 
trebătoare. 

— Dar cine e al patrulea? 

— Desigur, domnul Lukasz. 

— Numai dacă voi termina cartea pe care o citesc. 

— Cartea puteţi s-o lăsaţi pe mai tirziu! 

— Pe asta nu — pe faţa lui Lukasz apăru pe neaștep- 
tate un zîmbet. Trebuie să aflu cît mai repede dacă Jus- 

tyna va scăpa de încurcături. E amenințată cu IpO RER 
dintr-o clipă în alta! 

— Ce vorbiţi! Linguriţa mi-a scăpat din mînă. 

— Oh, scuzaţi-mă... Lukasz mă privi oarecum stîn- 
jenit. — Am uitat că aveţi același nume. Îmi plac la ne- 
bunie cărțile polițiste și am acum un roman formidabil! 
Printr-o ciudățenie, eroina principală se numește așa. 

— Puteţi să mi-o împrumutaţi și mie? — l-am rugat 
cu anumită insistenţă. 

— Cu cea mai mare plăcere. O iau cu mine acum la 
plajă. „Veniţi pe la mine după-amiază. Am să caut s-o 
termin cît mai repede! 

— Vă mulţumesc anticipat şi la revedere! M-am scu- 
lat de la masă. Robert, ai terminat? 

—Ce părere ai despre Lukasz? mă întrebă Robert după 
ce ne îndepărtasem puțin de vilă. Vorbele alea ale lui 
au fost surprinzătoare: 

— Da, semănau parcă a avertisment. 

— Poate Lukasz este omul care veghează asupra ta? 

— Și mie mi-a venit ideea asta. Dar cele spuse pot tot 
atît de bine să nu însemne nimic. Faptul că eroina are 
acelaşi nume ca și mine nu dovedeşte încă nimic. 

— A subliniat însă vădit situaţia ei, iar aceasta obligă 
la reflectare. 

— Să așteptăm să ne dăm o părere definitivă pînă în 
momentul în care voi primi cartea. Dacă în roman într- 
adevăr se află situaţia despre care a vorbit Lukasz, atunci 
totul este un simplu concurs de împrejurări. 

— Pe care el l-a sesizat și l-a subliniat. Asta e ceea ce 
remarc eu. E 

— Să lăsăm! Dacă vom proceda în continuare așa vom 
cădea în mania persecuției! lar dacă avem în vedere o 
altă eventualitate? Atunci se pune întrebarea: Criminâlul 
ar putea să-și prevină victima? 

— Cine ştie? Sînt maniaci care anunţă comiterea unei 
crime. 

— Dacă Lukasz este aici pentru a mă păzi ar fi pu- 
tut să se folosească de ocazie pentru a reaminti de ne- 

„voia de vigilenţă. 

— Îţi propun să facem o listă cu persoanele cele mai 
suspecte și să le analizăm pe fiecare în parte, fără a mă 
exclude nici chiar pe mine! 

*— Pe tine? Am zîmbit. Dar tu ești cel mai suspect din- 
tre toți! i-am aruncat cu fermitate. 

Robert se opri şi mă privi cu uimire. 

— Euu? De ce tocmai eu? 

— Cînd am sosit aici și am reflectat mai mult asupra 
situaţiei mele, am ajuns la concluzia că trebuie să mă 
feresc, în mod deosebit, de omul care va veni aici în urma. 
mea. Am impresia că așa e logic, adevărat? 

— Pînă la un punct... 

— Nu numai pînă la un punct! Locul unde mă aflu a 
fost doar ţinut în secret!? 

— Ceva nu se potriveşte!. Dacă, aşa cum spui, venirea 
ta aici nu a fost cunoscută de nimeni, nici asupra celor 
ce ar fi sosit aici după tine nu trebuie să planeze nici o 
bănuială. În ce fel ar fi putut afla făptașul unde te afli? 

— În același fel în care l-ai aflat şi tu! 

— Înţeleg! Atunci nu-mi rămîne altceva decît să plec 
de aici cît mai repede cu putinţă. În vocea lui se simțea 
o furie stăpinită. 

— Aşteaptă! Vorbeşti ca întotdeauna stăpinit de pri- 
mul impuls. Încă nu ştii că cineva a încercat să submi- 
neze această supoziţie. 

Discutam stînd unul în faţa celuilalt. Iritarea l-a făcut 
pe Robert să se miște din loc. 

— Situaţia începe să fie pur şi simplu obsedantă! Eu 
și bănuit! Poţi să mori de rîs. 

— Te-ai băgat singur în toată povestea asta şi acum te 
înfurie 

— Eu nu mă înfurii, mă simt doar prost. Dar, să lă- 
săm asta! Spune-mi, cărui lucru datorez că ai din nou 
încredere în mine? 

I-am povestit despre revizia din camera mea. 

— Ai anunţat asta organelor de resort? 

— Cui anume? E greu să telefonez la miliția din oră- 
şel şi să le spun că firișoarele de tutun au dispărut de 
pe cartea mea! 

— Poate cineva din personalul de serviciu în timp ce 
făcea curăţenie? 


G 79 - 


— Sertarul era închis cu cheia, iar cheia o aveam la 
mine. 

— Într-adevăr, se pare că supoziţiile tale iniţiale sînt 
greșite. De-aici concluzia că făptașul acestei percheziţii 
a fost cineva care se afla aici cînd ai venit tu. Trebuie să 
urmărim pe toate persoanele care locuiesc în vilă. 

— Ai dreptate. Nu înţeleg însă deloc cum s-a întim- 
plat. Ajunserăm la locul meu, iar după o scurtă căţărare 
ne-am putut întinde pe nisip. Mi-am expus faţa la soare 
protejîndu-mi ochii cu ochelarii de culoare închisă şi stă- 
team întinsă simțind pe corp arşiţa soarelui. Vocea lui 
Robert ajungea la mine dintr-o parte în acompaniamen- 
tul vuietului valurilor care se spărgeau de mal. Fierbin- 
ţeala sporise atît de mult încît ne era greu să şi respi- 
răm. În pofida acestor condiţii nefavorabile am hotărit 
să pun în discuţie subiectul care constituia laitmotivul 
tuturor gîndurilor mele de pînă acum. Aceasta îmi dădea 
cea mai mare bătaie de cap. Ceva se ascundea în adincu- 
rile memoriei, urmele unei discuţii avute cîndva, o anu- 
mită situaţie pe care nu puteam să mi-o reamintesc de- 
oarece mi-era greu s-o localizez atit în timp cît şi în 
spaţiu. Erau niște încercări epuizante de îndepărtare a 
stratului de impresii acumulate de-a lungul altor trăiri. 
Acestea acoperiseră ca o piclă imaginea hotăritoare a ace- 
lor momente, de care. aveam acum mare nevoie, cînd 
cumpărasem și adusesem acasă medicamentul... 

— Ascultă, Robert — m-am adresat lui. Trebuie să mă 
ajuţi într-o problemă foarte importantă pentru mine. 

— Bineînţeles! Poate pot şi eu, în sfîrşit, să-ţi fiu cu 
ceva de folos! 

— E vorba să mă ajuţi la rememorarea unor eveni- 
mente. 

— Și anume? 

— Cu o săptămînă aproape înainte de a muri tata, i-am 
cumpărat medicamente. Ţin minte că după aceea m-am 
întîlnit cu tine la cafenea. În timpul anchetei am trecut 
sub tăcere acest amănunt, nesemnificativ pentru cauza în 
sine, considerînd că ţi-ar produce unele neplăceri. Îți mai 
aduci aminte de această întîlnire? 

— Stai puţin ... ajunse pînă la mine vocea lui Robert. 
L-am zărit că stătea cu sprîncenele adunate. După o cli- 

pă, se întoarse pe-o parte şi sprijinindu-și capul în mînă 
spuse de parcă ar fi vorbit cu sine însuși. 

— Da... Mi-aduc aminte. Era la etajul unu al cafene- 

„Orologiul de aur. Te-am așteptat destul de mult, 

iar Ea mi-ai spus că la farmacie a fost aglomeraţie şi că 
de asta ai întîrziat.... Dar despre ce e vorba? 

— A mai fst cineva cu noi atunci... însă nu-mi pot 
aminti cine . 

— Era Mada. S-a aşezat la măsuţa noastră și a 'plecat 
după o jumătate de oră. Dar la ce îţi folosește asta? 

— Trebuie să-mi reamintesc împrejurările pis de 
cumpărarea acestui medicament. 

— Nu mă dumiresc deloc de ce mă întrebi de toate 
acestea? 

— Pentru că, vezi... Am ezitat pentru o clipă, după 
care avînd în faţa ochilor numai țelul principal, m-am 


_ hotărît să-i explic lui Robert cauza interesului pe care-l 
- manifestam pentru acest lucru. 


— În conformitate cu una din concepţiile anchetei, otra- 
va a fost dată tatei odată cu medicamentele. Vreau să 
aflu deci dacă nu mi-a fost substituită cumva sticluţa în 
drum de la farmacie spre acasă. E 

— Te-ai mai întîlnit cu cineva în afară de mine și 
Mada? 

— Nu. Asta ţin minte precis. Nu-mi puteam reaminti 
numai episodul de la cafenea. 

— Aţi mers amîndouă la toaletă şi aţi lipsit vreo cinci . 
minute. Poate atunci? 

— Da, da! Îmi aduc aminte din ce în ce mai bine! Deci 
s-ar putea să fie Mada!... Cu toată surpriza am simţit 
parcă o alinare, aveam impresia că după o lungă rătăcire 
reușisem să ies în sfîrşit din desiş la loc deschis. 

— Ţi-a fost de folos ajutorul meu? 

— Foarte, Robert. Dar Mada?... E pur și simplu ab- 
surd! 

— Persoana doamnei Tarski se pare că-ţi complică pro- 
blema. . . 

— Nu mai înţeleg nimic din toate astea... 

— Tocmai asta e! De aceea sînt de părere că toate 
aceste căutări nu au nici un fel de sens. Lasă-le în pace, 
nu-ţi -mai bate capul cu ele! E sarcina miliției să-l gă- 

sească pe făptaş și să descopere modul în care a comis 
crima. 

— Nu ar trebui să vorbeşti așa. Trebuie și eu să con- 
tribui, în măsura posibilităţilor, la prinderea ucigașului 
tatălui meu! 

— Ai, fără îndoială, dreptate. Te rog să mă ierți. 

A întins mîna, acoperind cu ea mîna mea întinsă pe 
nisip. 

— Te iert — i-am răspuns, uitîndu-mă la el prin len- 
tilele de culoare închisă ale ochelarilor. Faţa lui mi se 
părea, în acest colorit artificial, aspră și enigmatică. 

— Vreau să văd în ochii tăi sclipirea uitării — mi-a 
spus scoțindu-mi ușor ochelarii. 

Aflîndu-se întins lîngă mine şi-a cufundat privirea în 
ochii mei. Pentru că nu mi i-am întors, mă îmbrăţişă 
ușor şi mă atrase spre sine. Sărutul a fost lung. L-am 
întrerupt abia în momentul în care am simţit că mîna 
lui Robert devine prea îndrăzneață. Asta m-ar fi amenin- . 
țat să-mi pierd controlul asupră-mi, “lucru care nu voiam 
să se întîmple. 


După ce am citit descrierea acestei scene am: vrut în 
primul moment s-o şterg. În cele din urmă însă, după 
cum vedeţi domnule locotenent Janicki, scena a rămas to- 
tuşi. Aşa că, în numele imparţialității relatării, te rog 
s-o citeşti iar odată cu dumneata, cu siguranţă, și șeful 
dumitale legendar cu care nu mi-a fost dat să mă întîl- 
nesc vreodată. Am promis doar că nu voi ascunde nimic 
în însemnările mele, așa că m-am ţinut de cuvînt. 

După-amiază m-am dus la Lukasz nerăbdătoare să pri- 
mesc cartea promisă. 

Stătea lîngă fereastră, scufundat în fotoliu, şi-şi făcea 
manichiura. * 

— Aţi venit după carte? Se sculă din fotoliu. V-o dau 
imediat. Se duse pînă la noptieră şi trase sertarul. Am 
zărit o copertă colorată în negru şi roșu, iar alături, pe 
o bucată curată de hirtie, o-seringă demontată în bucăți. 
Trebuie că mi-a zărit privirea deoarece a scos iute cartea 
închizînd brusc sertarul. 

— Iat-o. Cred c-o să vă placă. 

— Ce s-a întîmplat cu tiza mea? A scăpat? 

„ Lukasz mă privi cercetător. 

— Vă interesează chiar aşa de mult problema asta? 

Am zimbit puțin forţat. 

— Interesul mi-a fost trezit de coincidenţa numelor. 

— 'Trebuie că aveţi o imaginaţie deosebit de sensibilă 
— spuse, zîimbind uşor. 

— Aa, vă gîndiți la linguriţa scăpată! i-am replicat pe 
un ton cît mai natural. Nu era o manifestare a sensibi- 
lităţii imaginaţiei, ci pur şi simplu o neatenţie! 

— Am crezut că v-au înspăimîntat vorbele mele refe- 
ritoare la moartea ce o amenința pe Justyna. 

— De ce aş fi avut să mă tem? 

— Tocmai asta e! Mi-am. pus şi eu aceeași întrebare. 

Am preluat cu curaj subiectul. tocmai pentru a-mi da 
seama care erau intenţiile interlocutorului meu. 

— Şi eu mi-am pus unele întrebări . . 

Lukasz îmi aruncă o privire rapidă. 

— Care anume? 

— De ce aţi încercat să mă speriaţi şi, în plus, într-un 
astfel de mod? 

— Cînd am spus vorbele acelea n-am avut nici un gînd 
ascuns! Dealtfel, în momentul acela nu mi-am dat seama 
că aveţi acelaşi nume. Se pare că v-am mai spus asta şi 
atunci! D 

Nu știam ce să mai cred despre toate astea, aveam însă 
impresia că Lukasz spune adevărul. Am hotărît să curm 
această discuţie. 

— Vă mulţumesc pentru carte. N-o s-o ţin prea mult! 
M-am îndreptat spre ușă. 

Lukasz mai avea însă chef de vorba. 

— Nu vă grăbiţi așa! Cum vă simţiţi aici? Avem o 
vreme minunată, nu-i așa? 

— De aceea mă folosesc şi eu de ea cît pot. 

— Aveţi dreptate. Vine iarna şi nu ne mai rămîn de- 
cît amintirile din timpul verii. Deci familia Tarski vrea 
să părăsească litoralul? 

— Mada a reușit să-şi convingă soţul, în cele din ur- 
mă, să plece singur. 

— Iar dumneavoastră? 

— Deocamdată nu am intenţia să plec. Avem o vreme 
mult prea frumoasă. 

— Domnul Wojski o să se bucure. Deși, de cînd a ve- 
nit domnul Molski, poziția doamnei Nata a început să se 
consolideze din nou. 

Am ris: 

— Nu v-am crezut în stare să vă orientaţi atît de bine 
şi să fiți atît de răutăcios! 

— Oamenii observă în general destul de multe. 

— Acum trebuie să plec. Vă mulțumesc încă o dată 
pentru carte. 

— N-aveţi pentru ce... Mi-a ai mîna și timp de o 
clipă m-a privit în ochi. 

— Vă sfătuiesc să fiți atentă cu Wojski. Vă rog să mă 
credeţi, e un om periculos . . 

Cînd am ajuns la mine în cameră am încercat să mă 
apuc imediat de citit dar discuţiile purtate atît de Robert, 
cît şi cea de-acum cu Lukasz, nu m-au lăsat să mă con- 
centrez. 

Ce vroiau să însemne aluziile lui Lukasz? De ce mă 
tot avertizează despre Wojski? Cum de am uitat că Mada 
a stat cu noi la masă un moment, care a durat o jumătate 
de oră? 

Acum, datorită lui Robert, mi-am reamintit toată scena 
cu precizie. 

Ajunsesem cu sufletul la gură la cafenea. Robert se . 
afla deja acolo cu o ceaşcă de cafea goală în față. L-am 
salutat cu o explicaţie. 

— Scuză-mă că am întîrziat, dar cozile astea la farma- 
cii sînt insuportabile! Am pierdut o jumătate de oră ca 
să cumpăr o sticluţă cu Cholamid! 

— Cholamid? Pentru cine? mă întrebă mirat Robert. 

— Bineînţeles că nu pentru mine. Doar ştii că tata 
suferă de ficat. i 
„— Aa, iartă-mă că am uitat... Mi-a luat geanta din 

mînă şi a așezat-o pe scaunul liber. Geanta în care se afla 
medicamentul cumpărat s-a aflat acolo tot timpul cît am 
stat la cafenea. 

A venit Mada, am vorbit cu ea o bucată de vreme după 
care ne-am dus amîndouă la toaletă. În total ea a stat 
cu noi aproape o jumătate de oră apoi ne-am despărțit. 
În curînd am plecat şi noi. De la cafenea am mers di- 

rect acasă împreună cu Robert, care m-a condus aproape 
pînă la uşă. 

Traseul medicamentului a fost deci: farmacie, cafenea, 
casă. Numai pe acest drum s-a putut face substituirea 
sticluţei, dacă supoziţiile șefului necunoscut erau juste. 
În joc intra deci numai cafeneaua și dacă era așa, schim- 
bul l-a făcut Mada. . 

Concluzie absurdă. Mada să fie făptașa? Lăsînd deo- 
parte toate celelalte considerente — ce motiv ar fi putut 
s-o determine la o asemenea faptă? Influenţa soţului? 
Ajungea oare: un astfel de imbold ca să comită o crimă? 

Sau poate Robert? Oare un băiat atît de impulsiv însă 
inteligent şi cult ar fi putut comite o astfel de faptă? El 
— agent al unui serviciu de spionaj străin? Ucigaş? Nu, 
nu pot să cred asta! Trebuie că s-a întîmplat cu totul 
altfel! Asta nu putea s-o facă nici Mada, cu care eram 
prietenă din copilărie, și nici Robert, ale cărui sentimente 
faţă de mine păreau sincere. 

Este imposibil! Și cînd s-a putut face acest schimb? La 
toaletă am avut tot timpul geanta la mine, iar apoi s-a 
aflat pe scaun şi n-am pierdut-o nici o clipă din ochi... 

Și din nou, la fel ca în urmă cu cîteva zile, o imagine 
încerca să iasă la suprafaţă din străfundurile memoriei, 
dispărînd apoi şi lăsînd în urma ei sentimentul de ne- 
liniște şi neajutorare. 


Seara am zărit primii norișori pe cer de cînd venisem 
pe litoral, colorați de lumina rubinie a soarelui ce apu- 
nea în mare. 

Aerul ardea fără a fi tulburat nici de cea mai mică 
adiere de vînt. După ce ieşeam din mare apa se evapora 
imediat de pe piele, aceasta rămînînd însă udă de transpi- 
rația abundentă. Intram atunci din nou în mare, iar va- 
lurile leneșe, ce se loveau de corpul încins, aduceau o 
uşoară alinare. 

Cînd m-am întors la vilă globul roșu uriaș al soarelui 
coborise dincolo de linia orizontului, ascunzîndu-se încet 
în spatele peretelui întins de nori. Ici şi colo mai străbă- 
teau prin el sclipiri ruginii. Părea că cineva întinsese în 
faţa focului ce ardea dincolo de oglinda întunecată a mă- 
rii o draperie găurită din loc în loc. 

După masă Robert se apropie de mine. 

— E zăpușeală insuportabilă! îmi spuse oftînd. Ce vrei 
să faci acum? 

— Dar tu? 

— Mă duc la plimbare. Poate vii cu mine? 

— Acum? m-am mirat eu. Furtuna poate să înceapă 
doar dintr-o clipă în alta! 

Ca o confirmare a spuselor mele, în spatele ferestrelor 
negre s-a aprins brusc o lumină albastră iar un moment 
mai tîrziu se rostogoli ca o avalanșă bubuitul tunetului. 

Robert privi spre fereastră. 

— Ei, dar pînă în sat nu e departe. Am putea ajunge. 
Dealtfel nu știm dacă nu cumva o să ne ocolească. 

— „Dar ce ţi-a mai trecut prin cap? De ce vrei să mergi 
acolo? 

— Vreau pur şi simplu să mă smulg din zăpușeala asta 
a casei! De va veni furtuna avem unde să ne adăpostim. 

— N-are nici un rost! Furtuna vine cu siguranţă și de 
ce să căutăm un adăpost în altă parte cînd avem deja 
acoperiş de-asupra capului? - 

— Eu nu mă tem de furtună și chiar de m-o uda un 
pic nu mă topesc! Cel puţin mă mai înviorez. După aceea 
a adăugat ridicînd din umeri: Dacă ești fricoasă rămiîi 
aici, eu mă duc singur! 

Eram iritată şi surescitată. Neliniștea ultimelor zile își 
punea tot mai mult amprenta pe reacțiile mele, iar fur- 
tuna ce se apropia făcuse această stare și mai acută. Pro- 
babil că acestia a fost motivul pentru care i-am răspuns 
lui Robert înţepată: 

— Eşti complet inconştient! De ce vrei să mă atragi 
cu tot dinadinsul în .acesată expediţie nocturnă? 

Robert n-a răspuns nimic. Ne-am măsurat o clipă din 
priviri, după aceea s-a întors şi a plecat fără să mai scoa- 
tă o vorbă. 

M-am îndreptat spre camera mea cu ochii plini de la- 
crimi. După o jumătate de oră s-a dezlănţuit un adevă- 
rat infern în care alternau fulgerele ascuţite cu vîntul ce 
ar fi vrut să dărîme casa, apa ce curgea şiroaie cu vuie- 
tul furios al mării. 

A doua zi dimineaţa soarele strălucea din nou iar ae- 
rul era reavăn. M-am sculat mai devreme pentru a nu-l 
întilni pe Robert şi, imediat după micul dejun, am plecat 
la plajă. 

Întinsă pe nisip, la locul meu obişnuit, ca deobicei mă 
gîndeam la același lucru. 

Chiar pentru a-şi apăra propria viață omul nu este ca- 
pabil să facă fapte ce nu sînt compatibile naturii sale. 
S-ar putea, de pildă, ca Mada, sub impulsul unei furii 
puternice, să lovească cu cuțitul însă numai cînd l-ar 
avea la îndemînă, dar niciodată atunci cînd ar trebui să 
meargă după el în altă cameră. Iar substituirea făcută în- 
tre sticluțele cu medicamente avea toate caracteristicile 
premeditării. 

Oare — să fi fost Robert? Nu — nici această posibili- 
tate nu puteam s-o accept. Pe tata l-a omorît cineva care 
era legat de spionajul străin. Ar putea fi oare Robert 
acela? E posibil oare să se fi prefăcut atît — și modul 
de-a fi și interesul manifestat persoanei mele? Ori sînt 
pur şi simplu o gîsculiță naivă care nu cunoaște jungla 
în care trăiesc astfel de ființe? 

Dar dacă era aşa? Ce idioată aș fi, idioată căreia — îi 
era dor de el şi abia îl aștepta să vină s-o ocrotească! 

Surescitată de aceste gînduri m-am așezat pe nisip. Vu- 
ietul mării, neliniștită încă după furtuna din noaptea tre- 
cută, era puternic. Direle albe de spumă a valurilor ce se 
spărgeau, avansau spre mal. Cu cît te îndepărtai de mal 
cu atit aceste dire se micșorau iar în larg nu se mai zărea 
decît suprafața netedă a apei, despărțită de fişiile fumu- 
rii ale umbrelor norilor ce alunecau pe cer. 

Departe, în zare, aproape dincolo de linia crestelor 
albe ale valurilor, am zărit un punct mic, roşu. 

L-am privit intrigată o bucată de vreme. Punctul părea 
însă că stă nemișcat pe mare. Abia după puţin timp cînd 
m-am uitat din nou în direcţia lui, am observat că se 
apropiase de mal. 

Nu era deci o iluzie, cum bănuisem iniţial, ci un îno- 
tător curajos şi foarte bun. Priveam acum fără încetare 
„la îndrăzneţul necunoscut. 

Punctul roşu creştea încet, însă evident. Trecuse mai 
bine de o oră pînă ce a ieşit din valuri un trup bronzat. 
Era bărbat, iar figura lui mi se părea cunoscută. 

leși la mal, își scoase casca roșie şi abia atunci l-am 
recunoscut. 

Sudra! Din nou, şi nu ştiu pentru a cîta oară, acest 
om mă uluiește! Eram totodată, plină de admiraţie. Cît de 
bine trebuie să știi să înoţi pentru a te aventura singur, 
fără nici o asigurare, atît de departe în larg! Ce inimă 
trebuie să aibă un asemenea înotător... 

„Am o inimă slabă şi m-am enervat foarte tare...“ 
Cînd am auzit eu vorbele astea? Aha, în timpul discuţiei 
purtate la primul mic dejun de la „Diana“. lar mai tîr- 
ziu baia noastră comună... Am înotat atunci nu mai 
mult de cîteva sute de metri și domnul Sudra a zis că-i 
e destul. 

„Am o inimă slabă“ ... și așa mai departe... Și iată, 
din pură întîmplare, am reuşit să descopăr minciuna asta. 
Deci acest om se ascundea față de mine... De ce? 

Curioasă cum se va comporta după confruntarea decla-, 
raţiilor anterioare cu faptele actuale, mi-am pus mîinile 
la gură şi l-am strigat, făcîndu-i apoi din mînă: 

— Domnule Emil! Hei, hei! 

Într-o clipă a fost lingă mine. S-a așezat pe nisip fără 
să spună o vorbă, cuprinzîndu-şi genunchii cu mîinile. 
„Casca de baie, din care mai picura apă, o ţinea atîrnată 
de un deget. 

Am zîmbit puţin ironic înainte să-i pun întrebarea pre- 
gătită. Mi-a luat-o însă înainte. Zîmbetul cu care mi s-a 
adresat de data asta nu mai era jalnic. Domnul Sudra 
zimbea ca un ştrengar căruia-i reuşise o poznă. 

— Vă citesc în ochi o ironie răutăcioasă — îmi declară 
cu francheţe şi o dorință vădită de a mă surprinde cu o 
întrebare care să mă pună în încurcătură ... 

— Cu ce fel de întrebare? i-am răspuns pe un ton pe 
care l-am vrut cît se poate de indiferent. 

— „Domnule Sudra, ce vă face inima?* = 

Miînia mi-a luat brusc graiul. Am tras aer în piept, în- 
cercînd să mă stăpînesc. 

_— Ei... ei... ştiţi ceva?! abia am putut articula, în 
cele din urmă. Asta e culmea culmilor. 

— Ce anume? mă întrebă liniștit. 

— Tupeul dumneavoastră! Mai întîi o serie de min- 
ciuni, iar cînd aţi fost prins, îmi rideţi în faţă? 

— Dar nu rîd cîtuși de puţin! Pe dumneavoastră vă E 
furie nu minciunile mele ci faptul că v-am zădărnicit 
prin-întrebarea mea, planul de a mă elene cu-uișatt, 

Trebuia să-i dau în gînd dreptate. 

— Nu mi-aţi zădărnicit nimic! Cred însă că ar trebui 
să discutăm problema asta mai Be atei Cred că am şi 
eu dreptul la niște justificări! 

= Poate mai curînd explicaţii . . . 

— Ce pedanterie în alegerea cuvintelor! Dar această 
conștiinciozitate nu prea se potriveşte cu înclinația spre 
minciuni! 

— Dar domnişoară Juto... Aprecierile dumneavoastră 
sînt... hm... prea în grabă făcute... 

— Poate aflu, în sfîrşit, de: ce m-aţi minţit? Dacă însă 
nu puteţi fi sincer putem schimba subiectul. 

— Eu... înot într-adevăr bine... Dar nu suport... 
mi-e pur şi simplu silă să mă laud. 

— Şi de aceea spuneţi că suferiţi de inimă? Ca să nu 
exageraţi? Nu vedeţi că toate astea nu se ţin la un loc. 

— De ce?... mă întrebă ridicîndu-și sprîncenele într-o 
expresie dezarmantă de uimire. 

— De ce, de ce!... Am repetat întărîtată. Pentru că 
persistaţi în continuare, în minciuni în ciuda logicii evi- 
dente! Vreţi să mă convingeţi că motivul denaturării ade- 
vărului este modestia! Frumos din partea dumneavoastră, 
n-am ce zice! 

Sudra zîmbi. 

— Pot să mai adaug încă un „de est 

— La ce vă gîndiţi? 

— Anume: de ce vă irită toate astea pe dumneavoastră? 
Își înălță capul şi mă privi drept în ochi. 

Întrebarea asta m-a surprins prin precizia ei. Într-ade- 
văr, de ce constatarea că cineva a încercat să mă inducă 
în eroare într-o problemă banală și fără însemnătate, mă 
irita atîta? Am observat totodată cu uimire că în privirea 
lui liniștită şi, oarecum distrată, se afla o forță ciudată. 
Nu puteam să-mi desprind ochii din privirea lui ce părea 
că-mi pătrunde pînă în străfundul inimii. Era o impresie 

tulburătoare de imobilizare. Am simţit cum mă înro- 
şeam. 

— Se pare... că vă eschivaţi de la răspuns... i-am 
zis, lăsîndu-mi stînjenită capul în jos,” pentru a-mi as- 
cunde roșeața stupidă. 

— Se prea, poate — îmi replică liniștit — asta înseam- 
nă că nu vreau să răspund. 

Asta era iarăşi ceva nou la domnul Sudra. Declaraţia 
asta fermă şi chiar puţin morocănoasă nu mai avea în ea 
nici o urmă din ezitările sau bilbiiala obişnuită. Pentru 
prima dată am remarcat în vocea lui un ton aspru, ne- 
șovăitor. A devenit pentru mine clar că şi modul lui de 
a fi este numai o aparenţă, un joc, o mască! El se ascun- 
dea în dosul acestei măști cu perfidie și în mod inten- 
ționat. Mi-am adus aminte de una din observaţiile nota- 
te în jurnal. Oare nu era acesta omul care, cu zîmbetul 
amabil pe faţă, se pregătește cu sînge rece să mă omoare? 
Oare nu-l am pentru o clipă în fața ochilor fără masca 
pe care și-a lepădat-o? A trecut momentul meu de jenă, 
am uitat de îmbujorare. Îl priveam în faţă simțind cum 
mă cuprindea spaima. 

„ Deci el era! Acest omuleţ bilbiit, timid ... Oh, ce proas- 
tă sînt, iată cît de bine cunosc eu viața! „Oricare, numai 
el nu“. 

M-am uitat de jur-împrejur fără să vreau. La o sută 
de metri de noi plaja roia de oameni. În momentul de 
faţă nimic nu mă putea ameninţa. 

Am simţit cum mi se umple inima de mîndrie. Am reu- 
şit totuși să-l demasc singură, fără ajutorul nimănui! Sînt 
curioasă ce va spune de toate astea „Oacheșul“. 

L-am privit pe Sudra. Stătea fără să scoată o vorbă şi 
mă privea cu un zîmbet fin, ușor ironic. Muşchii bra- 
țelor, cu care ţinea încă genunchii încrucișaţi, desenau 
sub piele tot felul de arabescuri. 

— Vă e.frică de mine? întrerupse brusc tăcerea. 

— Cine v-a spus că mi-e frică?! Vă trec prea multe 
prin cap, domnule Sudra. = 

Dădu din cap. 

— Desigur... desigur... Nici nu mă aşteptam să re- 
cunoaşteţi. Dar spaima bruscă din ochii dumneavoastră 
a fost prea vizibilă ca să n-o observ. 

— Se prea poate — i-am răspuns cu încăpăţinare — 
dar nu era spaimă... 

— Dar ce? 

— Ştiu de ce sînteţi aici! Dar să nu aveţi impresia 
cumva. că o să reușiți! Am vorbit repede și cu însufleţire 
căci mă iritasem din nou. +a] . 

— Nu înţeleg... se miră el. Nu vă înţeleg deloc cu- 
vintele ... Ce n-o să-mi „reuşească“? 

— Nu puteţi măcar acum să nu minţiţi! Oamenii de 
teapa dumitale au minciuna în sînge! Masca se lipeşte 
cu timpul de propria piele! Atunci voi fi eu sinceră şi am 
să-ți spun cine ești! Eşti un șarlatan obişnuit, ticălos şi 
cu siguranţă că şi un ucigaș plătit! Sînt furioasă în pri- 
mul rînd pe mine că atit de tîrziu te-am descoperit. „Mi-e 
rușine de simpatia care am avut-o pînă acum faţă de 
dumneata. Mă simt prost că... 4 

Mi-am muşcat limba. Asta mai lipsea. Încă puţin şi în 
focul mîniei eram gata să-i spun nu știu ce prostii! 

— Vă rog, terminaţi, domnişoară Juto... 

I-am aruncat o privire scurtă, furioasă. Faţa îi era li- 
niștită numai un zîmbet fin îi flutura în colțul gurii. Am 
simţit brusc că aș fi dorit să mă sărute. 

Asta era culmea culmilor! Acrobaţii psihice demne de 
ultima isterică! Mi s-a făcut scîrbă de mine. Eram atît 
de furioasă însă m-am ridicat şi fără nici o vorbă am por- 
nit-o spre casă, trăgînd halatul de baie după mine. 
__Sudra nu s-a mișcat din loc, dar simţeam cum mă ur- 
măreşte cu privirea. 

După-amiază n-am mai ieşit din cameră absorbită fiind 
de aventurile Justynei din cartea lui Lukasz. Am consta- 
tat că, într-adevăr, în urma unei schimbări bruște de si- 
tuaţiei, sărmana s-a aflat la un moment dat în faţa unui 
pericol mortal. ă 

“Cuvintele lui Liukasz erau deci îndreptăţite. Dacă au 
îost spuse însă în mod intenţionat, urma să aflu mai 
tîrziu. 

Lectura mi-a fost întreruptă de un ciocănit la ușă. La 


„răspunsul meu de „da“ Robert apăru în prag. 


— Servus, Jut! Bănuiesc că nu mă dai afară? 
— Crezi că meriţi? 

— Șerpoaico! spuse rîzînd. Dimineaţă ai fugit iar la 
prînz te-ai făcut că nici nu mă vezi! i-am căzut oare 
în dizgrație? 

Neîncrederea apărută odată nu poate fi așa uşor în- 
lăturată, dar voiam mai ales să şterg impresia pe care o 
lăsase comportarea mea nefericită din seara trecută. 

— În dizgrație? m-am prefăcut eu uimită. Nu cumva 
exagerezi? Se pare că tu ești cel care amplifici micile ne- 
înţelegeri care apar între noi. -- : 

— Mă bucur că gîndeşti așa! Ne-am împăcat deci? 

Se apropie cu mîna întinsă încercînd să-mi întilnească 
privirea. : 

— Desigur! 

Am simţit însă imediat nota de rezervă din vorbele 
mele. 

— Simt că nu spui asta cu toată sinceritatea! Vezi, cît 
de mult ţin la tine — îşi cobori vocea pînă la șoaptă. 
Chiar mai eşti supărată pe mine? 

Mi-am ridicat privirea. 

— Nu, cu atît mai mult cu cît şi eu am remuşcări. 

Prin vorbele mele de ieri am vrut numai să te ne- 
căjesc. 

— M-au atins foarte rău — vocea îi tremura de emo- 
ţie, despre care neîncrederea mea ivită îmi spunea că este 
artificială. 

— Tare aş dori ca între noi să fie iarăși armonie . 

Mă cuprinse brusc cu braţul încercînd să mă atragă 
spre el. M-am încordat, opunînd rezistenţă, însă mă bi- 
rui. În ochii lui citeam dorinţa. 

— Scumpa mea, nu te mai opune... 

Am încercat să mă smulg din îmbrăţişare dar mă strîn- 
gea puternic. Obrazul lui era aproape lipit de-al meu. În 
acel moment am zărit în faţa mea altă faţă, cea îngrijo- 
rată a unui clovn de circ... 

— Nu, Robert! Nu așa! I-am pus ambele miîini în piept 
reuşind să scap din îmbrăţișare. 

— Fiecare mijloc e bun, numai să te cuceresc! spuse 
repezindu-se din nou spre mine. 

Îl ţintui pe loc numai o ciocănitură în ușă. Mi-am aran- 
jat în grabă părul spunînd, totodată, tare, „poftiţi“. 

În prag apăru domnul Radtke. De această dată l-am 
salutat cu un zîmbet. 

— Scuzaţi-mă că vă deranjez — spuse indiferent, ca 
şi cum n-ar fi observat situația ambiguă. Doamna direc- 
toare v-a rugat să treceţi pe la dînsa. 

— E ceva urgent? 

— Nu ştiu. Cred că nu — spuse cu subînțeles și fără 
să se mai uite la noi, ieşi'din cameră. 

Domnul Radtke îmi apăru clar acum. sub înfăţişarea lu- 
minoasă a unui înger păzitor. 

Tulburarea unei astfel de scene zădărnicea continuarea 
ei. După plecarea portarului, Robert se limită la o simplă 
discuţie prietenească ca și cum nimic nu s-ar fi întîmplat 
între noi. 

Înainte de masă am plecat într-un grup mai mare în 
oraș. N-am avut, ca ceilalți, cui să trimit vederi cu va- 
luri înspumate și stoluri de pescăruși. Dealtfel nu aveam 
voie să fac asta. 

În schimb mi-am cumpărat niște struguri zemoşi, care 
tocmai apăruseră pe piaţă. 

Imediat după masa pe care am servit-o într-unul din 
restaurantele locale, am plecat înapoi. Ne aștepta un marș 
de cinci kilimetri. Cu toată arșiţa l-am străbătut fără un 
efort prea mare. Robert mi-a fost tot timpul un tovarăș 
credincios. Cu toate acestea se schimbase mult în aceste 
cîteva zile! Compania lui îmi trezea acum un sentiment 
de împotrivire şi nerăbdare pe care trebuia să le ascund 
sub o mască de amabilitate falsă. 

Unele din cauzele acestei schimbări îmi erau clare, de 
altele mă feream ca de un biziit sicîitor. De asemenea, 
faptul că domnișoara Zak Şi-l „însuşise“ fără nici o jenă 
pe “Sudra, mă zgîndărea și mă forţa să nu dau pe față 
această iritare. 

Tocmai perechea respectivă o luase înainte. Cînd am 
ajuns în sat se opriseră ca să ne aştepte. Am avut astfel 
ocazia să schimb cîteva vorbe cu Sudra. 

„— Nu vă supără inima, după această plimbare, dom- 
nule Emil? - 

Mă privi cu zîmbetul lui obișnuit, stînjenit. 

— Nu prea... poate şi pentru că nu am mers prea re- 
pede“... 

— Am avut un moment de teamă — am mormăit — 
eraţi însă pe mâini destul de bune. ate 

Sudra își frecă nasul cu un gest de jenă fără să-mi răs- 
pundă nimic. Mi se adresă abia în momentul în care 
ne-am aflat printre casele din sat. Folosindu-se de o clipă 
în care discuţia generată era mai înfierbîntată se apropie 
de mine. 

— Miine dimineaţă plec cu unul din pescari la pescuit. 
Poate veniţi și dumneavoastră cu noi? 

— Cu plăcere! — am fost eu de acord pe moment. 
N-am văzut niciodată cum se pescuiește pe mare! 

— 'Trebuie să vă sculaţi la ora cinci... 

— Nu face nimic! Mă bucur de pe acum de escapada 
asta! 

— Cu toată opinia-rea pe care o aveţi despre mine? 

L-am privit puţin, speriată, deoarece mi-am amintit 
de discuţia noastră de ieri. Fac oare bine că particip la 
această expediţie? Dacă este o capcană? 

— Văd că v-am înfricoșat... 

— Merg cu voi! am hotărît eu. V-am spus doar că 
nu mă tem de dumneavoastră. 

A zmbit uşor fără să-mi răspundă nimic. Abia după 
un moment adăugă: 

— Bine. Vin la dumneavoastră diseară pentru a stabili 
definitiv lucrurile. Trebuie să obţin şi aprobarea pesca- 
rului. O coti şi dispăru printre casele de lemn. 


“Îmi vine greu să scriu. Sînt cutremurată. Am desco- 
perit în sfîrşit adevărul. Adevărul groaznic, înfiorător . . . 

L-am demascat definitiv pe Robert. Mi-am adus amin- 
te cînd și în ce moment a fost substituit medicamentul! 
A fost ca o revelație de moment care mi-a dat acea 
siguranță interioară, incontestabilă pe care o căpătăm 
în momentele de cumpănă și care risipește brusc cele 
mai adînci îndoieli. 

După ce ne-am întors din oraș, în locul mesei de 
prînz ne-au fost servite nişte gustări copioase. Pe urmă 
Robert a venit în camera mea. Iniţial, m-am temut că 

| se va repeta scena de ieri. Am hotărît să nu las să se 
ajungă la nici un fel de discuţii intime sau la alte în- 
cercări de a crea „atmosfera corespunzătoare“. 

Temerile mele însă au fost de prisos. Am avut ocazia 
să mă conving încă odată ce fel de „nas* avea Robert. 
Era plin de însufleţire şi foarte prietenos însă fără nici 

„o umbră de intimitate. M-a atras într-o discuţie pe tema 
posibilităţilor de evoluţie a întîmplărilor şi reacţiilor psi- 
hice ale persoanelor din jurul nostru. La un moment dat 

mă întrebă: 
e - — Te-ai mai gîndit la episodul cu sticluţa de somni- 

fere găsită? i 

E. — Nu, după discuţia aceea din salon nu am mai re- 

venit la subiectul ăsta. 

ş — Interesant, să fi fost doar o întîmplare că ai găsit-o 
„. chiar în faţa ușii tale? a 

— Probabil. Cu ce scop să îi fost pusă acolo? Să o 
folosesc eu? De obicei nu se consumă produse găsite, 
și, mai ales, medicamente. 

— Ar îi fost bine dacă i-ai fi controlat conţinutul. 
Arată-mi sticluţa! 

Am scos sticluţa din sertar. Robert o răsuci o bucată 
de vreme în mînă, uitîndu-se la eticheta de pe ea, după 
care, zimbind, mi-o întinse. 

— Interesantă poveste ... Ia-o. 

“Luînd medicamentul, fără să vreau i-am întîlnit pri- 
virea. Și brusc, acel moment căutat se desprinse din 
întunericul uitării cu o scînteiere de bliţ. 

„... bambriurile întunecate din lemn de la antresol și, 
cu toate că era ziuă, o semiobscuritate. 

Tocmai îmi luasem rămas bun de la Mada și mă întor- 
sesem spre Robert. Pe faţa lui același zîmbet ca şi 
acum... Îmi întindea geanta ușor aplecat, pe care o 
ridicase de pe scaunul din spatele meu. Geanta avea 
două închizători dar acum era uşor întredeschisă ... iar 
deasupra strălucea sticluţa .. . 3 

— A căzut pe jos — spuse Robert — fii atentă să 
nu-ţi pierzi lucrurile din ea... 

„L-am mulțumit și am închis-o. Bineînţeles c-am făcut 
aceasta mecanic, uitind, pe moment, de toată întim- 

plarea. 

Acuma aceeași mișcare, aceeași privire şi — sticluța. 

Era cât pe-aci să ţip! A trebuit să-mi string puternice 
buzele ca să nu se vadă că tremură. Însă ceva din senti- 
mentele care mă frămîntau probabil că s-au răsfrint pe 
faţa mea deoarece Robert m-a întrebat pripit: 

— S-a întîmplat ceva? Arăţi de parcă ai fi văzut o 
stafie? 

— Se prea poate... se prea poate... am reușit eu să 
îngîn. lartă-mă, dar mi s-a făcut dintr-o dată rău. Cu 
siguranţă că plimbarea asta pînă în oraş m-a epuizat... 
Mi-am şters fruntea cu mîna. 

— Să-ţi dau poate ceva pentru inimă? 

Prin comportarea lui lăsa să se vadă îngrijorarea dar 
i-am zărit privirea rece și cercetătoare în care chiar dacă 
se citea neliniște, nu mi-era mie adresată. 

— Îţi mulțumesc, îmi trece... Aș dori numai să rămin 
singură ... 

— Nu e prea riscant? 2 

— Nu, nu! Lasă-mă acum, isprăvim mai tîrziu dis- 
cuţia. 

— Cum vrei — spuse și după un moment uşa se 
închise în urma ucigașului tatălui meu, a omului de a 
cărui grijă si bunăvoință îmi fusese dor, pe care-l săru- 
tasem ... 


Pină la cină am stat la mine în cameră, gîndindu-mă tot 
timpul la descoperirea făcută. Nu erau gînduri vesele și 
nici concluzii utile. În cap aveam un haos şi nu eram în 
stare să sintetizez lucrurile şi nici măcar să le analizez 
în liniște. Am reușit însă, după o bucată de vreme, să 
mă răcoresc niţel, mi-am aranjat faţa iar înainte să cobor 
la masă am spălat strugurii aduși din oraș. Nu am avut 
însă poftă să-i gust. 

Nici de mincare nu m-am atins. Eram abătută şi nu 
mai ştiam cum să mă comport în situaţia de faţă. Să evit 
oare discuţia cu Robert sau din contra, să o provoc şi 
să-i arunc acuzaţia în față? Problema asta numai „Oache- 
şul“ putea s-o rezolve. Aveam posibilitatea să-i dau de 
ştire că am nevoie de o întîlnire cu el. Ce bine am făcut 
că i-am respectat indicaţiile şi nu i-am dezvăluit totul lui 
Robert! Din fericire nici despre jurnalul meu nu ştie! 

Acum a sosit momentul să-l chem pe Janicki. Mă gîn- 
deam la toate acestea în timp ce stăteam la masă fără 
să-mi dau prea bine seama de tot ce se petrece în jurul 
meu. Am surprins 6 singură dată o privire cercetătoare, 
scurtă, pe care Sudra o îndreptase spre mine. 

Robert nu era la masă. A apărut după o bucată de 
vreme și şi-a ocupat, ca de obicei, locul lîngă mine. 

— Cum te mai simţi? mă întrebă cu jumătate de voce. 

— În continuare rău. Mă urc la mine imediat şi mă 
bag în pat. 

— Nu te pot ajuta cu nimic? az 

— Nu — i-am replicat pe un ton rece — întorcîndu-mă 
cu spatele la el. 

După ce am revenit în cameră şi mi-am pregătit jur- 
nalul pentru a însemna la cald ultimele evenimente, am 
auzit un ciocănit la ușă. Crezînd că iarăşi e Robert, m-am 
încordat toată în mine, hotărîndu-mă să mă explic pe 
loc cu el. Era însă Sudra. Sub influenţa ultimilor trăiri 
uitasem complet că trebuia să „vină pe la mine. 

— Nu vă deranjez? mă întrebă cu vocea lui obișnuită, 
temătoare. 

— Nu... nu... i-am răspuns însuflețită, mulțumită 
că am scăpat de efortul de a purta acum discuţia hotă- 
„Tîtoare cu Robert. 

— Am venit să vă comunic că plecăm la ora cinci... 
Numai dacă nu v-aţi schimbat părerea... - 

— Voi fi gata la timp. 

— În timpul mesei păreaţi indispusă... Vi s-a întîm- 
plat ceva neplăcut? 

— Nu merită să vorbim despre asta. Veniţi să mă 
luaţi? 

— Desigur... 

Mă gîndeam că acum cînd ştiu cine este făptașul crimei 
nu mai aveam nici un motiv să mă tem de Sudra. 

— Deci am să vă aștept gata îmbrăcată. 

Se uită la mine cu privirea lui grijulie, după care şi-o . 
coborî spre masă unde alături de farfuria cu struguri se 
afla jurnalul meu deschis. 

— O să vă treziţi singură? 

„_— Cu siguranţă... După care văzînd că privirea i se 
îndreptă din nou spre struguri i-am spus: 

-— Poate vreţi să gustaţi? şi i-ai 
„— Nu, mulțumesc... Pe mii 
— Noapte bună, domnule Emil. 3 isi 
După ce Sudra a ieșit, m-am apucat să scriu. 
de această activitate nici nu am observat cum a t 
timpul. PEiră: 

: A, e trecut deja de unsprezece! Ajunge pentru azi 
“Trebuie să mă culce ca miine să mă pot scula la... si 


pa 


za . 
' 
| 
) 
Li 
. 

= v 

; / RI , 
Lă 
pda 
) 
dă 
. 
« 
Zradbr 
Li . 
N 
. , 
: 
4 


Cetăţeanul Sudra, referent principal cu proble- 
. mele de aprovizionare la fabrica de autoturisme, a ieșit 
la ora cinci din camera sa şi s-a îndreptat spre ușa pe 

care se afla numărul 12. 

Casa mai era cutundată încă în liniștea somnului. Sudra 
se uită pe coridor, de jur-împrejur, apoi călcînd pe vîrfuri, 
o porni înainte. 

Pe ușa de culoare crem apăru cifra neagră 12. Era 
camera domnișoarei Skoron căreia-i- promisese cu 0 seară 
înainte că o va lua la pescuit. Se opri din nou, se uită 
iarăși de jur-împrejur şi, în cele din urmă, ciocăni uşor. 
“Deoarece nu se auzi nici un răspuns, apăsă pe clanţă. 

' Uşa se deschise şi domnul Sudra dispăru în interior: 
Trecu o bucată de vreme pînă să apară din nou. Ieșind, 
întoarse cheia în broască, o scoase şi o ascunse în buzunar. 
Se mai opri un moment pe coridor cu capul aplecat, în- 
gindurat, după care o porni repede spre scări. 

- Ştia unde se află telefonul. Trecu fără nici un fel de 
jenă în spatele biroului de recepţie și se îndreptă spre 
camera direcţiei aflată de cealaltă parte. Aruncă o privire 
pe lista cu numere de telefon de serviciu, ce atîrna pe 
„perete şi formă un număr. După o clipă se auzi în recep- 
tor o voce bărbătească căreia îi spuse: 

— „Vorbesc de la vila „Diana“! Mă numesc Sudra și 
sînt unul din locatari. Acum. cîteva momente am găsit 

*  eadavrul domnişoarei Skoron aflat pe dușumeaua came- 
rei ei. A 
— Un moment —. în receptor se auzi un foșnet de 
+ hîrtie. — Sinteţi sigur că persoana respectivă e moartă? 
Poate a leșinat numai? 
— Din păcate, nu am nici un fel de îndoială. 

— Vă rog să nu mișcaţi nimic în cameră, să îneuiaţi 
uşa cu cheia şi să o ţineţi la dumneavoastră pînă ce vom 
veni noi. , 

— Așa am şi făcut. 

— Nu spuneţi nimic nimănui! Peste un sfert de oră 
vom fi la faţa locului. Pînă atunci veţi răspunde de înde- 
plinirea indicaţiilor primite. , 

Discuţia a fost întreruptă. Sudra a mai auzit zgomo- 
tul făcut de așezarea receptorului în furcă. Pe al său îl 
mai reţinu o clipă după care îl aşeză cu grijă de parcă 
ar fi fost fragil. i 

În același moment ușa se deschise brusc și în prag 
apăru portarul vilei. : 

— Ce faceţi aici?! îl întrebă autoritar. j 

— Ce fac?... Sudra îl privi pe Radtke puţin înspăi- 
miîntat. Am telefonat în oraș. 

— La ora asta? De ce? 

— Hm... Cum să vă spun... Sudra se șcărpină în 
cap cu un gest de jenă. Motivul e foarte important... 
dar.mi s-a interzis să vorbesc... . i 

— Cine v-a interzis? 

— Miliția. 

_— Miliția? Ce s-a întîmplat? Dar spune odată domnule! 

— V-aş explica dar nu ari voie. Am primit un ordin 
clar în această privinţă. cps 

— La dracu cu ordinele! Trebuie să aflu imediat ce 
s-a întîmplat aici! Oare nu cumva... se întrerupse și. 
fără să-şi deslipească privirea pătrunzătoare de pe faţa lui 
Sudra își sfîrşi întrebarea după un moment: Nu cumva 
se referă la domnişoara Skoron? 

— Exact. Fie — am să vă spun. Numai să nu mă 
turnaţi cînd vor veni. E moartă. I-am găsit cadavrul lingă 
masă, pe podea. E îmbrăcată complet. Probabil că a avut 
un atac de inimă încă aseară... 

Radtke a deschis gura de parcă ar fi vrut să spună 
ceva dar o închise imediat. Trecu un timp pînă ce putu 
să vorbească. Mustaţa neagră îi tremura împreună cu 
buza: 

— Cum s-a întîmplat? Cum s-a putut întîmpla așa ceva, 
la naiba?! Sînteţi sigur că nu trăieşte?! ! 

— Acelaşi lucru m-a întrebat și miliția. Nu am nici 
cea mai mică îndoială. 

Radtke se așeză pe marginea biroului și îşi plecă capul. 
După o clipă se îndreptă şi îl privi bănuitor pe Sudra. 

— Dar dumneata ce-ai căutat la ora asta la ea? 

— Am stabilit aseară că vom merge împreună la pes- 
cuit. Trebuia să trec s-o iau la ora cinci. 

„ Făcu cîţiva paşi spre uşă. Se opri și se întoarse din 
nou spre portar. 

— Miliția va veni aici dintr-un moment în altul. Sînt 
la mine. Vă spun asta, căci cheia de la camera domni- 
şoarei Skoron o am în buzunar, în conformitate, dealtfel, 
cu dispoziţiile lor. Dacă sînteţi curios să aflaţi mai multe 
amănunte, vă rog să citiți protocolul ce se va încheia 
după interogarea mea. Nu vreau să! repet același lucru 
de două ori. - p 

“Organele de anchetă au fost foarte active. Nici nu 
trecuse o jumătate de oră de cînd veniseră, că doi sani- 
tari au şi scos pe targă trupul neînsufleţit al Justynei 
Skoron, care lăsa să se întrevadă sub pătura ce îl acoperea 
o formă suplă. Targa a trecut printre toţi locatarii şi 
personalul de serviciu adunaţi în hol. Privirile femeilor 
care întovărăşeau această procesiune erau pline de spaimă 
iar ale bărbaţilor — de îngrijorare. Ecoul ritmic al paşilor 
sanitarilor a fost întrerupt de un hohot de plins neaș- 
teptat. cb 

Mada Tarska, acoperindu-şi faţa cu batista îşi întoarse 
capul, zguduită de plins. 

Trecînd de ușa de ieșire, targa s-a clătinat un rioment ! 
în mîinile celor care o ţineau, apoi a coborit uşor pe 
scări şi, împinsă în mașina salvării, a dispărut în spatele 
uşilor închise. Motorul hurui puternic, un nor de nisip 
se ridică de sub roţile din spate'și Justyna Skoron părăsi - 
„Diana“. 

Rămase în schimb „Citroenul“ negru, ce stătea nemiș- 
cat în faţa intrării. - 
„În jurul orei zece camera moartei a fost sigilată. Cu 
toate încercările curioşilor, nimeni nu a reuşit să afle ce 
cercetări se făcuseră acolo pînă la ora asta. După ce au 
fost notate toate datele personale și controlate documen- 

tele, toţi locatarii au fost rugaţi să se Suita în sutra- 
gerie. 

Îi aștepta acolo un bărbat bine făcut, suplu îmbrăcat 
după 'ultima modă. Era un timp meridional. Brunet cu 
o piele măslinie şi ochii negrii ca smoala. Care cum intra 
în cameră era examinat insistent şi fără nici o jenă de 
privirea pătrunzătoare a acestor ochi. Ultimul care a apă- 
rut a fost Sudra. Se oprise modest, deoparte, ascunzîn- 
du-se în spatele umerilor largi ai lui Wojski. 

— Mă numesc Janicki — li se adresă brunetul. Am fost 
însărcinat să conduc ancheta legată de această crimă, 
deoarece am constatat că domnișoara Skoron a murit 
otrăvită cu cianură de potasiu, care, dizolvată, a fost 
injectată în strugurii cumpăraţi de ea în ziua morţii. Nu 
avem nici un fel de îndoieli în acastă privință pentru 
că în unele boabe am descoperit prezenţa acestei otrăvi. 

Tăcu un moment observînd reacţiile celor de față, după 
care reveni la subiect. 

— Nu poate fi vorba aici de vreun accident nefericit 
sau de sinucidere. Vreau să subliniez acest lucru de la 
început. Domnișoara Skoron a fost omorită din motive 
cunoscute organelor de anchetă, care, la fel ca și ea, pre- 
supuneau posibilitatea acestui atentat. În prezent, ne-a 
rămas doar sârcina de a-l descoperi cît mai repede pe 
făptaș. 

Privi din nou la feţele celor adunaţi, continuînd după 

o clipă. 
„_— Această sarcină — descoperirea ucigașului — repre- 
zintă motivul care m-a făcut să iau hotărîrea ca, în această 
situaţie, să nu vă ascund nimic. Vinovatul și așa se 
orientează foarte bine în problemă, iar dacă acum m-ascul- 
tă, şi sînt convins că așa se întimplă, nu va auzi nimic 
nou. În schimb eu urmăresc ca toţi ceilalţi, orientîndu-se - 
cel puţin în linii mari despre ce este vorba, să-mi poată 
furniza, eventual, unele informații. 

Se opri din nou un moment, după care continuă: 

— Trebuie deci să vă dezvălui un amănunt foarte im- 
portant. Cunoaştem că decedata ţinea un jurnal de în- 
semnări la zi, în care descria șederea ei aici, în mijlocul 
dumneavoastră. Am constatat că aceșt caiet a dispărut. 


. 

Sin / 
Bănuim că decedata a menţionat în el numele făptașului 
sau chiar a doi din autorii morţii tatălui ei. Dacă cineva 
din dumneavoastră a văzut sau a zărit acest caiet — avea 
o învelitoare verde — vă rog să ne aduceţi imediat la 
cunoştinţă.. Asta-i tot. Vom trece acum la un interogatoriu 
în- camera alăturată. Janicki a arătat cu creionul spre 
uşa ce ducea în sală. Toţi ceilalți vor aştepta aici, în su- 
îragerie. Și încă ceva. Interzic părăsirea terenului indi- 
ferent de împrejurări. Aveţi întrebări? 

— Deci... criminalul este unul din noi?... întrebă 
Mada Tarska cu vocea frîntă. 

— Da, nu există nici o îndoială în această privinţă. 

Următorul care vorbi a fost Tarski: ă 

— Protestez împotriva limitării libertăţii noastre per- 
sonale! Trebuie să aveţi unele bănuieli — este un nonsens 
să extindeţi această interdicţie asupra noastră, a tuturor! 

— De unde ştiţi că dumneavoastră nu vă numărați 
printre cei bănuiţi? . 

Tarski tăcu, strîngîndu-şi furios buzele și îndreptîn- 
du-și privirea turbată spre Janicki. 


— Eu am o întrebare — Ulmer ridică două degete 
plinuţe în sus. : 

— Vă ascult. 

— Cuvintele... scuzaţi-mă, nu ştiu ce grad aveţi... 


— Sînţ locotenent. 

— Deci, interdicția dumneavoastră, domnule locotenent, 
se referă la părăsirea acestei localităţi sau şi a vilei? După 
părerea mea umilă limitarea libertăţii de deplasare numai 
la zidurile acestei vile ar fi o dispoziţie mult prea drastică. 

— Sînt întru totul de acord cu părerea dumneavoastră 
umilă, domnule... se pare Ulmer?... Nu-i aşa? Deci, 
domnule Ulmer, interdicţia părăsirii terenului o înțeleg 
ca referindu-se la toată localitatea și nu numai la. vilă. 
Asta înseamnă că veţi putea să mergeţi, în continuare, 
la plajă și baie. Accentuez însă că m-am îngrijit să asi- 
gur respectarea întru totul a acestei dispoziţii. Persoanei 
care va încerca să se sustragă i se va acorda o atenţie 
deosebită ... . 

— Vă mulțumesc pentru această explicație, domnule, 
locotenent — vocea lui Ulmer trăda o uşoară ironie. 

— Cine ne-a anunţat de descoperirea cadavrului? Ja- 
nicki îşi plimba privirea peste cei prezenţi — unde e 
domnul Sudra? 

Cel chemat ieși înainte cu o expresie de tulburare pe 
față. 

— Pe dumneavoastră vă poftim primul. 

Îl lăsă pe Sudra să o ia înaintețiar funcţionarul îmbră- 
cat în civil care-l însoțea a închis uşa în urma lor. În 
sală a rămas numai un miliţian în uniformă, așezat discret 
"deoparte. 

— Sînt foarte curios dacă o să-mi răscolească mult lu- 
crurile — mormăi avocatul Deresz spre Wojski. 

Acesta își ridică pentru un moment sprîncenele în sus. 

— Credeţi? 

— Dacă cred? — pufni Deresz. Cred că nu vă îndoiţi 
că în momentul de faţă ne scotocesc prin camere. 

— De ce? — se amestecă în discuţie domnișoara Zak. 

— Dar sînteţi într-adevăr o naivă! Avocatul nu renunţă 
la tonul său impulsiv. Printre altele caută şi carnetul 
acela. 

Domnișoara Zak îşi duse degetele cu unghiile vopsite 
roșu la tîmplă. / 

— Nu pot deloc să-mi revin din emoţie!... Sărmana 
Justyna ieri era încă printre noi vie şi atît de încîntă- 
toare... , 

— Fiecare moarte pe care o vedem şochează instinctul 
nostru de viață, spuse filosofic Lukasz. Recunosc însă că 
moartea acestei fete a făcut şi asupra mea o impresie 
puternică. Era într-adevăr o ființă încîntătoare, inteli- 
gentă și plină de graţie... 

— Numai să-l prindă pe criminal... mormăi Ulmer... 
Deși nu prea cred că o să reușească dacă. nu au fost în 
stare să-i salveze viața acestei fete! 

— Trebuie să facem totul pentru a ajuta organele de 
anchetă — luă cuvîntul Robert. Eu, în orice caz, voi face 
tot ce voi putea pentru a contribui la prinderea uciga- 
şului! 

(! — „Tot ce voi putea“! mormăi ironic Deresz. Sună 
foarte frumos, dar să vedem ce va ieşi din toate astea... 

— Nu se ştie! replică cu o mină plină de sine Robert. : 
Poate mai mult decît vi se pare... 


[i 

— V-a spus cumva că bănuiește pe careva dintre noi? 
întrebă plin de curiozitate Ulmer. i 

Timp de o clipă Robert tăcu, apoi răspunse: 

— Chiar de ar fi fost așa, nu am de gînd să vă spun. 
Tot ceea ce ştiu o voi spune în timpul interogatoriului. 

— Am întrebat fiind mînat numai de o curiozitate pe 
care o înţelegeţi, căci şi eu doresc, ca şi dumneavoastră, 
ca vinovatul să-şi primească pedeapsa meritată. Domni- 
şoara Skoron se bucura de simpatia generală... 

Se auzi din nou un suspin. Tarski se întoarse spre 
soție cu un rictus de mînie pe faţă. i 

„— Nu te mai smiorcăi! M-am săturat de toate astea 
şi în plus ne-au mai şi interzis să plecăm! Trebuie să 
ajung la Varşovia, am probleme mult mai importante de 
rezolvat decît toată ancheta asta neîndemînatică. lar tu 
te mai dai şi în spectacol cu lacrimi și smiorcăieli des- 
gustătoare! 

— Domnule profesor, lăsaţi! — protestă domnişoara 
Zak. Nu e frumos ceea ce spuneţi! 

— Puțin îmi pasă de asta! Tarski se întoarse spre fată. 
Nu am deloc intenţia să-mi redactez spusele după gustul 
dumitale! Și nici nu am de gînd să zac în locul ăsta că 
aşa doreşte nu știu cine! 

Se întoarse în mod demonstrativ cu spatele și luînd un 
scaun de lîngă masă, se: îndreptă cu el spre fereastră. 

— Nu e bine cînd în astfel de situaţii omul își pierde 


stăpînirea de sine — spuse Lukasz. Cînd încetează de 
a-şi mai controla vorbele şi atrage toată atenţia asu- 
pra sa. 


— Credeţi că Tarski are, nevoie de un asemenea con- 
trol? se amestecă în silă şi Deresz. . 

— Nu cred nimic — puîni Lukasz. Am făcut şi eu, / 
aşa, o remarcă generală. 

— Conţinea însă unele sugestii. Trebuie să fii atent 
cînd faci asemenea remarci. 

— Mulţumesc pentru lecţie! De data aceasta tonul lui 
Lukasz a fost înţepat. 
— Domnilor, păstraţi-vă calmul! se amestecă Nata. Toţi 
avem nervii zguduiţi, dar asta nu înseamnă că trebuie 
acum să ne înţepăm unul pe altul! 

— Ar fi bine să le dăm ceva de calmare... de pildă 
„Phanodorm“ ... spuse cu jumătate de voce domnişoara 
Zak, cu o vădită notă ironică. 

— De ce tocmai ,„Phanodorm“? se interesă Ulmer. 

— Pentru că, în ultimul timp, a devenit foarte căutat 
— completă, fără a se sfii, fata, pîndindu-l însă semni- 
ficativ pe Deresz. 

Doamna Nata îşi coboră pleoapele şi rămase nemișcată, 
cu capul ușor plecat. Își ridică însă după o clipă, pri- 
virea. 

— Vipero — spuse imperceptibil. O să-mi plăteşti pen- 
tru asta... Știu mai multe decît crezi... |! 

Se părea că nimeni, în afară de Zak, nu auzise aceste 
cuvinte, căci Ulmer continuă, cu însufleţire: 

— Ah, mi-am adus aminte! Se pare că, acum cîteva 
zile, domnişoara Skoron, a amintit ceva de asta! Sînt tare 
curios ce a vrut să spună! Ce părere aveţi? 

— Habar n-am — Wojski dădu indiferent din umeri. 
“În schimb nu pot să-mi revin din senzaţia pe care mi-a 
produs-o perfidia ucigaşului. Ce metodă diabolică să in- 
jecteze otrava în boabele de struguri! A acţionat. așa fără 
să se teamă că va da greș, deoarece ştia că vor fi con- 
sumaţi. 

— Înfiorător! şopti doamna Tarska. Și criminalul se 
află printre noi! ... 

— Da, stimată doamnă! ... se amestecă Deresz în dis- 
cuție. Un om necruţător şi fără nici un serupul. 

; . — Locotenentul a vorbit despre injectarea otravei — 
adăugă giînditor Ulmer. Sint tare curios, cum a făcut 
oare asta? 

— Cu siguranţă că s-a folosit de o seringă — replică 
Wojski. A umplut-o cu cianura dizolvată, iar apoi a 
introdus-o în diferite boabe. Acul e doar subţire așa că 
n-a rămas nici o urmă după înţepătură. 

— Dar avea nevoie de timp, pentru asta! Trebuie să 
ai într-adevăr sînge rece pentru a face așa ceva! strigă 
doamna 'Tarska. 

— Cu siguranţă c-a făcut-o foarte repede, sînt curios 
numai cînd? — se întrebă Deresz. 

— Fără îndoială că aspectul acesta nu va fi omis din 
cadrul anchetei, așa că să-i lăsăm să-și bată capul ei cu 

asta!  Wojski zîmbi- uşor. În plus, făcînd percheziţie 
în camerele noastre — şi așa cum, domnul avocat bă- 
nuiește, această revizie are loc tocmai acum — vor căuta 
nu numai caietul dispărut ci şi seringa, ca instrument 
al crimei! 

Privirea lui se opri asupra lui Lukasz provocatoare şi 
batjocoritoare. 

— Seringa nu este un obiect prea neobişnuit — spuse 
liniștit Lukasz. Faptul că va fi descoperită nu va învinui 
în mod special pe posesorul ei. 

— Dacă tot vorbim despre diferitele amănunte ale 
acestei drame — interveni domnişoara Zak — îmi reamin- 


tesc un episod al cărui autor a fost domnul Lukasz. Vă 


mai amintiți de micul dejun de acum cîteva zile cînd ne 
vorbeaţi despre eroina din cartea pe care o citeaţi atunci? 

— Da, ştiu la ce vă referiţi. Avea acelaşi nume ca dom- 
nişoara Skoron. 

"— Exact. Atunci aţi făcut afirmaţia că pe Justyna o 
ameninţă un pericol de moarte! Ţin minte perfect ce 
impresie au produs aceste cuvinte asupra sărmanei. Am 
fost pur şi simplu surprinsă cum a pus la inimă vorbele 
acestea. 

— Da, îmi reamintesc . 

-— Nu înţeleg, de unde vă orientaţi atît de bine în 
situație? , 

— Devine din ce în ce mai interesant — mormăi 
Wojski. 

Lukasz își plimbă privirea pe fețele celor de faţă. Toţi 


„ochii erau îndreptaţi înspre el. Un zîmbet fin, puţin 


nesigur îi flutură în colțul buzelor. 

— M-am orientat în situaţie? repetă el ultimele cu- 
vinte ca şi cînd ar fi vrut să cîştige timp. Ce insinuare 
mai e şi asta? A fost un simplu concurs de împrejurări. 
Cartea o am şi fiecare se poate convinge că remarca mea 
se referea la conţinutul ei. 

— Nu vă puneţi la inimă prea mult toate vorbele astea 
ușuratice — spuse împăciuitor Deresz. Toţi sîntem sub 
influența dramei petrecute aici și a psihozei generale de 
a găsi sensuri ascunse în cele mai banale abia pi 8) 

Se întoarse spre cei de faţă: 

— Lăsaţi pentru mai târziu toate discuţiile astea lip- 
site de sens! O să aveţi ocazia să vorbiţi la interogatoriu! 
Acolo cel puţin vor şti să aleagă pleava de seminţe! 

Absența lui Sudra se prelungea. Cînd în cele din urmă 
a apărut, pe obraji ușor îmbujoraţi îi flutură un zimbet 
ambiguu, nici a stinghereală nici a ușurare. 

* În urma lui apăru capul celui care redacta procesul 
jorbal. Următorul a fost chemat Wojski. 


Si 


Interogatoriul tuturor s-a sfîrşit abia după-amiaza tîr- 
ziu. Concomitent, așa cum prevăzuse, pe bună dreptate, 
Deresz, a avut loc şi o revizie amănunţită a camerelor. 
Rezultatele erau neînsemnate. S-a declarat că nu s-a găsit 
caietul. 

În toată vila domnea o atmosferă grea, apăsătoare. Tot 
„mai des apăreau semne de neîncredere reciprocă, iar pe 
măsură ce timpul se scurgea această neîncredere sporea. 
Moartea următoare a răspîndit teama care, la rîndul ei, 
a devenit stăpiînă peste toate inimile. ? 

Sudra s-a sculat de la masă după cina servită tîrziu şi 
luînd-o spre ieşire a ajuns aparent întîmplător în apro- 
pierea lui Robert. Mergînd alături de el, i se adresă cu 
jumătate de glas, după cîțiva paşi făcuţi împreună... 

— Peste un sfert de oră la mine. O problemă impor- 
tantă. 

Pentru un moment sprîncenele lui Robert se ridicară 
a mirare dar reuși să-și stăpinească uimirea. Singurul 
semn exterior care lăsă să se vadă că aceste cuvinte au 
ajuns pînă la el a fost o uşoară înclinare afirmativă din 
cap. După aceea mări pasul şi-l depăşi pe Sudra. Acesta 
se opri pentru moment în hol aruncînd o privire rapidă, 
cercetătoare de jur-împrejur. 

Aplicele din perete erau stinse. Întunericul era risipit 
doar de fişia de lumină ce cădea pe podea prin ușa 
deschisă a sufrageriei. Reflexele acestei lumini marcau 
marginea treptelor. Liniştea generală era uşor tulburată 
de svonul slab al vocilor ce străbătea din sufragerie. 

Sudra stătu locului un moment pînă ce privirea i se 
obişnui cu întunericul. Abia atunci recunoscu conturul 
unei siluete întunecate ce stătea nemișcată în spatele 
biroului de recepție. 

O luă în cele din urmă din loc. Omul din spatele birou- 
"lui nu-și schimbă poziţia. Sudra îl depăși, părînd a fi 
indiferent la misterele ce se ascundeau prin colţurile te- 
nebroase ale holului, şi începu să urce scările. 

După un moment se afla deja în camera lui. Deschise 
fereastra şi, aplecat în afară, căută ceva sub pervazul 
de tablă. Cînd reveni în cele din urmă în interior, ţinea 
în mînă caietul verde. Îl aruncă pe masă şi începu să se 
plimbe dintr-un colț în altul al camerei. 

Un ciocănit uşor se auzi la uşă. Sudra deschise şi cu 
un gest îl pofti înăuntru pe Robert. Apoi își duse degetul 
la buze, spunîndu-i în șoaptă: 

— Linişte! Pentru'amîndoi va fi mai bine dacă nimeni 
nu va auzi ce vom discuta. 

— Despre ce e vorba? Robert ţinu cont de dorinţa 
gazdei și vorbi în şoaptă. 

— Luaţi loc, Sudra indică cu un 'gest scurt scaunul 
„de lîngă masă. Aici vă veţi simţi bine, dar restul. . . hm 
am să caut să vă explic. pi 

Robert se aşeză pe locul indicat fără a încerca să-și 
ascundă mirarea. 

- — Ce înseamnă tot spectacolul ăsta? 

Sudra îşi privi cu ezitare musafirul. 

— O să stăm şi-o să discutăm puţin. 

Se aşeză de cealaltă parte a mesei și îl privi o bucată 
de vreme pe Robert cu o expresie de îngrijorare pe faţă. 
După aceea întinse mîna spre caietul verde... 

— Aveţi aici însemnările decedatei, cele despre care 
ne-a vorbit astăzi simpaticul locotenent . . . Cum îl chea- 
mă? Aha, Janicki ... 

Vorbea încet cu privirea aţintită la caietul pe care-l 
ținea în mînă. După un moment îşi mută privirea spre 
musafir. Acesta își încruntase sprincenele şi își pironise 
privirea.pe faţa lui Sudra. 

__ Însemnările Justynei? Deci dumneata le-ai umflat? 
De ce mi te destăinui mie şi nu locotenentului? - 

Sudra continuă de parcă nici n-ar fi auzit întrebarea 
pusă: 

— Am reușit să le iau în momentul în care am desco- 
perit cadavrul. Caietul era deschis pe masă iar alături 
stiloul . . Probabil că-i căzuse din mînă în momentul în 

care otrava a începuț să-și facă efectul... M-am uitat 
pe cele notate. Eram curios să ştiu ce scria fata aceasta 
cu un moment înainte să moară? Citeva file citite, m-au 
determinat să rețin acest caiet... hm... temporar ... 
Pe urmă, după ce l-am citit pe tot, m-a cuprins un senti- 
ment plăcut pe care-l trăiesc întotdeauna cînd văd că 
am posibilitatea să-mi ajut aproapele... * 

— Despre ce este vorba, în fond? 

— E vorba despre otrăvirea fetei aceleia... Crimina- 
lul a folosit o metodă asemănătoare și în altă împreju- 
rare — acolo era vorba însă de o sticluță cu medica- 
mente... Un moment, nu mă întrerupeţi vă rog, vreau 
să citez un anumit fragment din însemnările fetei... 
Bine? 

— Ce tot vorbiţi?! Molski își luă mîinile de pe masă 
care începuseră să-i tremure şi le lăsă pe genunchi. 

— Stăpîniți-vă... Putem discuta în liniște, avem 
timp ii: 

Robert își lăsă pleoapele în jos fără să-și ia privirea 
însă de pe faţa lui Sudra. 

— Nu am nici un motiv să mă enervez. Mai curînd vă 
admir calmul şi nerușinarea cu care aţi recunoscut în 
faţa mea că aţi furat acest jurnal! 

Sudra dădu aprobativ din cap. 

— O, este mai bine așa. Atunci, ascultați — răsfoi 
cîteva pagini, le ţinu cu mîna şi înainte să înceapă să 
citească, mai spuse: . 

— Domnișoara Skoron descrie scena cînd i-aţi făcut 
o vizită în cameră, după ce v-aţi întors din oraş. Veţi 
putea aprecia singur dacă detaliile acestei vizite au fost 
prezentate exact, căci aici nu este vorba de altcineva 
decît despre dumneavoastră. În felul acesta veţi scăpa de 
unele eventuale bănuieli că, hm... aș fi mistificat eu 
ceva... Fragmentul începe cu cuvintele: „Îmi vine greu 
să scriu. Sînt cutremurată. Am descoperit în sfîrşit ade- 
vărul...% Și acum mai departe: „L-am demascat deți- 
“nitiv pe Robert. . Mi-am adus aminte cînd şi în ce mo- 
ment a fost substituit medicamentul! « 

„___Molski sări în picioare şi se aplecă peste masă. Sudra 
lăsă caietul pe genunchi şi ridică capul. 

— Stai jos! spuse pe un ton imperativ. Tonul acesta 
dur la un om care în permanenţă se bilbiia fu atât de 
surprinzător încît Robert îl ascultă fără să vrea, căzînd 
la loc pe scaun. Se apucă însă atît de puternic cu mîinile 
de marginea mesei încît vîrfurile degetelor i se albiră 
complet. - 

— Acum, pot citi mai departe. Trebuie să vă spun, 
în paranteză bineînţeles, că nu supori mișcările violen- 
te... Şi acum la oile noastre. Am să sar peste unele 
momente mai puţin importante și mă voi opri la cuvintele 
„care vă interesează mai mult: 

„...„Am scos sticluţa din sertar. Robert o răsuci o 
"bucată de vreme în mînă, uitîndu-se la eticheta de pe 
ea, după care, zîmbind, mi-o întinse. 

— Interesantă poveste. .. la-o. 

Luînd medicamentul, fără să vreau i-am întîlnit pri- 
virea. Și brusc, acel moment căutat se desprinse din 
întunericul uitării cu o scînteiere de bliţ...“ 

„... Tocmai îmi luasem rămas bun de la Mada și mă : 
întorsesem spre Robert. Pe faţa lui același zîmbet ca şi 
acum ... Îmi întindea geanta ușor aplecat, pe care o Ti- 
dicase de pe scaun din spatele meu. Geanta avea două 
închizători dar acum era uşor întredeschisă iar deasupra 
strălucea sticluţa . . .“ 

„Acuma aceeași mişcare, aceeași privire și — sticluţa. 
Era cît pe-aci să țip! A trebuit să-mi string puternic 
buzele ca să nu se vadă că tremură . ..* 

Sudra se opri un moment şi aruncă o scurtă privire. 

—  Ascultaţi mai departe! Dacă aţi avut ceva îndoieli 
cred că aceste cuvinte sînt destul de clare! 

„...după un moment se închise în urma ucigașului 
tatălui meu, a omului din a cărui grijă şi bunăvoință 
îmi fusese dor, pe care-l sărutasem . . .“ 

Robert se aruncă înainte cu o mișcare bruscă. Scoase 
fulgerător mîna de sub masă şi încercă să apuce caietul 
fatal. Sudra însă a fost mai iute. Lovitura lui îl trimise 
pe agresor în -spate, iar Robert se menţinu, pe picioare 
numai datorită peretelui de care se sprijini cu spatele. 

Sudra aruncă caietul în sertarul mesii, întoarse cheia, 
o scoase şi o ascunse în buzunar. 

— A fost bună la ceva masa asta între noi, nu-i âșa? 
V-am prevenit doar că nu suport violenţe. Cu toate aces- 
tea simt de datoria mea... hm... să vă exprim regre- 
tele mele... Poate reacția mea a fost prea dură... Dar 
cred că mă scuzaţi ... 

— Mizerabilule... De ce-mi citeşti toate prostiile as- 
tea! Spune mai repede ce ai de spus şi nu încerca să 
mă sperii! Eşti un copoi şi crezi că o să mă prinzi cu 
stupidităţile maniacei acesteia? 

Se sprijini cu amîndouă miinile de masă, gifiind. 

Pe faţa lui Sudra apăru un Zimbet de plăcere. 

— Minunat, domnule Molski! Deci ați întrezărit şi 
dumneavoastră unele aspecte ale acestei probleme? Ce 
document prețios este acest caiet pentru Janicki? În ceea 


ce privește bănuiala că aş fi — cum m-aţi numit dum- 
neavoastră ... copoi...? Pt... de unde pînă „unde... 
Nu, părerea asta e prea pripită... Dacă într-adevăr aş 


îi, v-aş fi poftit la această discuţie? Pentru ce? Mult 
mai eficace ar fi fost un interogatoriu, două, zece... Tot 
timpul interogatorii, după care v-aţi fi întors în celulă 
și v-aţi fi gîndit asta n-a fost bine, cealaltă puteam s-o 
formulez altfel... Singurătatea, meditaţia, chinul nesi- 
guranţei, calculele zadarnice şi apoi, din nou, interogato- 
riul şi din nou celula... Patru pereţi goi, o mică fe- 
răstruică cu gratii, un pat acoperit cu o pătură... Noap- 
tea şi numai gîndurile... Pe unde să te strecori din 
plasă? 

Sudra vorbea fără întrerupere privindu-și musafirul 
în faţă. 

— Ce vreţi în fond? spuse cu gravitate Robert. Pe 
frunte îi apăruse broboane de sudoare dar se străduia 
încă să se stăpinească. Privirea 'sălbatică nu-i dispăruse 
- din ochi deşi se străduia să zîmbească. 

— Cred, că sînt niște posibilităţi... hm... de... a 
cădea la învoială ... mormăi Sudra. 

— Ajunge atunci cu prostiile și toată literatura asta! 
Ce vreţi? 

Sudra se strîmbă, apoi se scărpină la nas cu un gest 
de jenă. 

— Să spunem — trei sute de mii. 

— Pentru caietul ăsta? 

— O, nu sînt chiar atît de prost! Pe urmă să trăiesc 
într-o vigilență continuă? Nu, asta nu-mi suride. Trei 
sute de mii pentru tăcere, căci caietul va rămîne la mine. 
Așa, atit dumneata! cît şi eu ne asigurăm securitatea.. ( 

— lar. dumneata posibilitatea unui nou șantaj? aruncă 
ironic Robert. 

— Da de unde, nu voi mai avea această posibilitate 
„— oftă Sudra, fără să se arate uimit de temerile parte- 
nerului. Presupun că nu veţi mai rămîne aici, în ţară? 

— Trei sute de mii e prea mult. N-am atita. 

— Îmi pare foarte rău. În paranteză fie spus îmi pare 
Tău acum că am aruncat cifra asta fără să mă gîndesc 
mai -profurid. Viața şi libertatea valorează doar mult mai 
mult. : i 

— Și dacă le pierd n-o să mai capeţi nimic. Mai bine 
o sută de mii decît nimic. În afară de asta dacă eu pic 
o să pici şi dumneata pentru că ai șters urmele crimei. 
Vă sfătuiesc să vă mai gîndiţi. S 

— Nu vă faceţi grijă pentru mine. Eventualele dumi- 
tale acuzaţii că aş fi reţinut acest caiet vor fi fără aco- 
perire. Risc un nou interogatoriu, nimic mai mult. 

— O sută de mii, domnule Sudra. 

— Nici nu discut. Am prins şi eu o ocazie și nu am 
de gînd să mă mulţumesc cu orice. 

Robert clipi din ochi. : 

— Aţi prins ocazia? Ha, ha... se prea poate... Atunci 
fie o sută cincizeci de mii. 

— Nu. ; 

— Dar cît vrei?! Nu întinde prea mult coarda, că... 

Sudra îşi ridică privirea spre interlocutorul său. 

— Că ce? Crezi că mă omori şi pe mine, prostule? 
Bine — dă-mi două sute şi gata. Dacă nu, chiar în noap- 
tea asta acest caiet va ajunge în mîinile lui Janicki! Știu 
„să mă descure fără să mă compromit. 

Timp de un moment Robert tăcu. Cind vorbi, pe faţa 
lui tremură un zîmbet ușor. 

— Bine, de acord. Banii ţi-i voi da în momentul în 
care vom putea să ne deplasăm în voie. Cred că înţelegi 
că nu am asupra mea o sumă atît de mare. După ce ne 
întoarcem la Varşovia o să eapeţi banii și să te ia dracu! 

— Cred că glumiţi? Tonul lui Sudra trăda indignare şi 
deziluzie. Credeţi că sînt chiar atît de idiot încît să 
amîn totul pînă în momentul în care se va ivi posibili- 
“tatea să fugiți? Nu, domnule Molski, nu mă aşteptam la 
asta din partea dumneavoastră... Un om atit de ager 
și inteligent să-mi propună așa ceva? ... 

— Eşti bătut în cap? De unde să-ţi aduc aici două sute 
de mii de zloți?! În văgăuna asta?! -/ 

— Atunci du-te la Janicki și mărturisește că tu ai - 
„omorât-o pe fată și pe tatăl ei. Poate astfel obţii cir- 
cumstanţe atenuante. Te sfătuiesc de bine. Nici n-ai ne- 
voie să-l cauţi. Omul lui se află în hol. 

— Înţelege, la dracu! De unde să procur aici atiţia 
bani? Sint de acord să-ți plătesc dar n-am nici o posibi- 
litate! 

— Vorbeşte cu tovarășul tău, poate îţi va da vreo 
idee? 

— Despre care tovarăş' vorbeşti? Ce prostii mai sînt 
şi astea? Sudra făcu un gest cu barba spre masă. 

— În caietul ăsta scrie clar că nu ești singur. Asta 
pe mine dealtfel puţin mă interesează — dădu din umeri 
şi adăugă în continuare: Dacă capăt banii... : : 

— Mizerabilule! Te-aş strînge cu mîinile mele de gît! 

Robert vorbea în șoaptă însă tremura de îuria pe care 
cu greu şi-o stăpînea. 

Sudra zîmbi ironic. 

— Invectivele şi amenințările nu te ajută la nimic! 
Banii trebuie să-i am, cel mult, în douăzeci și patru de 
ore căci altfel... : 

Molski căzu la loc pe scaun şi se sprijini cu coatele de 
masă. Se vedea efortul pe care-l făcea ca să se stăpi- 
nească. După un moment începu să vorbească complet 
liniştit. | 

—  Înţelegeţi, domnule Sudra... Vreţi doar bani. Tot- 
odată puneţi asemenea condiţii că nu am posibilitatea să 
-xvi-i înmînez! În plus, valoarea acestei sume pune sub 
semnul întrebării eficienţa întregii învoieli. Căzînd de 
acord să o plătesc nu înseamnă cîtuși de puţin că recu- 
nose că am otrăvit-o pe fata asta. Faptul că'i s-a părut 
ei: ceva cu sticluţa aia nu reprezintă, de asemenea, nici 
o dovadă. Vederile cuiva nu pot fi luate drept bază 

pentru punerea sub acuzare! În mîinile 'unui avocat bun, 
din caietul dumnitale nu va mai rămîne nimic şi chiar 
cel mai bun apărător nu mă va costa atît cît mă coști 
dumneata! Am fost de'acord să plătesc pentru că nu 
vreau să fiu tîrît prin tribunale, nu vreau să devin obiec- 
tul de interes al presei, ca presupus ucigaș. Prefer să 
plătesc — dar, dacă mă vei strînge prea mult cu ușa, 
o să-mi rămînă la nevoie apărarea juridică. Oricum banii 
nu vi-i pot da la termenul cerut. ! 

Sudra îşi încreţi fruntea iar buzele şi le strînse de 
parcă ar fi fost gata să izbucnească în plins. Cînd Molski 
isprăvi tăcu o bucată de vreme. 

— Ce pot eu să vă sfătuiesc?... adăugă după un 
moment. — Dacă aș accepta să aştept, toată tranzacţia 
noastră n-ar mai valora nici cât o ceapă degerată, pentru 
că o s-o ştergeţi şi n-o să mai eapăt nimic! . 

Tăcu din nou, privind pe geam în întunericul nopții. 

== IM, bine... — îşi întoarse capul — poate că 
vom găsi în cele din urmă o ieşire... Am să scriu cîteva 
cuvinte unei persoane-de încredere ca să se prezinte la 
adresa pe care o veţi indica. Cînd îmi va da de știre că 
a primit banii, voi considera afacerea încheiată. 

— Sîntețţi optimist! Doar nu vor lăsa să trimitem de 
aici nici o ştire fără să fie citită şi fotografiată din zece 
părți! 

— Dar cine v-a spus că o să scriu de aici? Probabil 
că ați uitat că nu ne-au interzis să mergem pînă la alte 
vile. Tot pe calea asta puteţi și dumneavoastră să scrieți 
cui trebuie ca să dea banii. Să înştiinţați dar să nu vă 
lăsaţi demascat. Nu cred ca sarcina asta să vă depăşească 
forțele .... 

Robert îşi plecă capul şi stătu aşa, fără să vorbească, 

'o bucată de vreme. Abia după un moment mai îndelungat 
se îndreptă şi-l privi în ochi pe Sudra. 

— Trebuie să mă gindesc cum să fac. Poate voi găsi 
o posibilitate mai puţin riscantă. Pînă dimineaţă mai sînt 
cîteva ore, iar dimineaţă vă voi da un răspuns. 

— Vrei să te sfătuieşti cu cineva? Sudra zîmbi uşor: 
Nu sînt de acord, domnule Molski! 

— De ce? 

„— V-am spus o dată că v-am făcut ultima concesie. 
În plus consider că a căuta un sfat în situaţia dumitale 
este cam... hm... periculos. Dacă vei dezvălui altei 
persoane situaţia în care te afli — te rog nu da din 
umeri — pot apărea complicaţii neaşteptate .. . Și s-ar 
putea ca dimineaţă să nu mai am de la cine să primesc 
bani! Nu, nu sînt de acord! 

Robert își coborî: pleoapele. 

— Nu înţeleg... Ce urmăriţi? 

— Vă apăr pielea, pur și simplu, pentru că valorează 
două sute de mii. Şi cu asta, basta — spuse hotărit — e 
tîrziu. Ori-ori. 

După un moment de ezitare Robert aruncă printre 
dinţi: 

— Bine! Să se ducă la magazinul alimentar de pe 
strada Mestecenilor 8 şi să întrebe de Lern. Să-l trateze 
cu o ţigară „Mewa“ şi să-i dea şi un foc. Cutia de chi- 
brituri trebuie să fie barată cu o linie trasată cu cretă 
albă. Va fi suficient. 

— De ce nu mi-ai spus asta de la început? Am fi eco- 
nomisit atîta vorbărie inutilă! Ă 

— Eşti un tip grozav — n-am ce să spun... Și eu 
care te credeam cel mai mare fraier de pe lume! În 
vocea lui Robert se simţi batjocura dar și o notă de 
apreciere. 'Ţi-aș putea da posibilitatea să cîştigi bine cînd 
vom scăpa din toată afacerea asta... . 

" Sudra făcu un semn negativ din cap. 

— Cred că nu voi accepta... Nu este specialitatea 
mea. Fiecare să-și facă meseria lui. 

— Fie, cum vrei... Robert întinse mîna pe care Sudra 
o strînse. Noapte bună, acum trebuie să mă întorc la 
mine. 

— Noapte bună. Sînt bucuros că am ajuns la înţelegere. 

— Cred — mormăi nu fără ironie Robert, îndreptin- 
du-se spre ușă în virful picioarelor. 

A doua zi dimineaţă locotenentul Janicki l-a zărit pe 
Wojski întins pe unul din şezlongurile aflate pe terasă. 
Se hotărî să-i ţină companie o bucată/de vreme. 

Se așeză pe şezlongul de alături şi se întinse cu un 
oftat de uşurare. Wojski își întoarse capul spre el și îi 
zîmbi. 

— Obositoare ancheta, nu? 
" — Da. Cu toată rugămintea mea toţi fac un secret 
chiar şi din cel mai banal amănunt. Dacă oamenii ar dori 
să fie așa întotdeauna, epidemia birfii ar dispare com- 
plet!: 

— E vreo speranţă să ridicați în curînd carantina? 

— Nu, dacă 'aș şti măcar! 

— Ancheta nu progresează deloc?. 

— Credeţi că voi da un răspuns? 
„Wojski rîse. 

— Într-adevăr, întrebarea a fost indiscretă, dar toţi 
vă dorim succes! Domnișoara Skoron a fost iubită de toţi. 

— Aveţi în vedere și femeile? 


— Hm... în general da... Doamna Tarska și dom- 
nișoara Zak sînt profund impresionate de moartea «ei, 
chiar și doamna Deresz — Wojski făcu o mică pauză 


— după cîte ştiu, îi pare foarte rău de moartea ei. 

— Sinteţi sigur de asta? Janicki aruncă o privire bat- 
jocoritoare spre interlocutorul său. Wojski, drept răspuns, 
zîimbi ușor 

— Pot fi sigur numai de mine, şi asta nu mereu. 

— De aceea, nici nu prea cred în durerea doamnei 
Deresz. 

— Văd că vă orientaţi destul de bine în relaţiile de 
aici. 

— Ceva, ceva. Nu văd nici un motiv să vă ascund că 
nu e prima discuţie pe care o duc pe această temă, iar 
interogatoriile oficiale mi-au furnizat şi ele un anumit 
material. De aceea aș vrea să aud ce aţi putea dumnea- 
voastră să-mi spuneţi pe această temă. 

—' Nu am nimic de spus. În ceea ce priveşte pe doamna 
Deresz? În general femeia acordă prea mare importanță 
unor probleme care pentru noi, bărbaţii, sînt în fond 
neînsemnate . 

— Care a fost atitudinea dumneavoastră faţă de loa” 
nişoara Skoron? 

— Nu neg că m-a impresionat foarte mult, căci era 
o fată frumoasă. Femeia, care se interesează de un anu- 
mit bărbat, are o privire extrem de sensibilizată la tot 
ceea ce-i amenință posesiunea. Interesul meu manifestat 

faţă de domnişoara Skoron nu a scăpat atenţiei doamnei 
Deresz. De aici şi aversiunea ei faţă de decedată. 

— Aversiune? Poate mai curînd ură? 

Wojski ezită. 

— Nu cred. Ura e un sentiment puternic. Şi chiar dacă 


„am accepta această definiție, ea se poate exprima pe o 


gamă diferită. 

— E frumos din partea dumneavoastră că o menajaţi 
pe doamna Deresz. Trebuie însă avută în vedere impulsi- 
vitatea caracterului ei şi gradul de intensitate al urii. 
Nici unul din noi nu este în stare să constate ce se 
petrece în inima unei femei cuprinse de gelozie... 

Wojski tuşi. 

— Credeţi că ar fi fost capabilă să-şi otrăvească rivala? 
Eu spun că este exclus! Trebuia să-și fi dat seama totuşi 
că eu nu mă bucur de atenţie din partea domnișoarei 

koron. Mai curînd Molski. Dar nu despre asta e vorba, 
n cele din urmă! Din cîte ne-aţi explicat nouă pînă acum, 
la începutul anchetei, rezultă că organele competente 
cunosc care este motivul crimei. Cum să interpretez 
atunci această nouă discuţie în căutările dumneavoastră? 

— Totdeauna există posibilitatea unor complicaţii. 

— Cu toate acestea însă afirm categoric că doamna 
Deresz nu este o persoană-capabilă de crimă. 

— Din păcate acesta nu este un argument. Dar nu vă 
iau în nume de rău că încercaţi să-mi daţi peste cap ipo- 
teza. Janicki zimbi uşor. Dar bărbaţii? Poate rivalizau 
între ei pentru a o cuceri pe domnişoara Skoron? 

— Cine? Wojski făcu cu mîna un geșt dispreţuitor. 
Deresz, pe care-l interesează numai ce va fi la prînz de 
mâncare? Tarski sau Lukasz? Nu, ei nu intră la socoteală! 
Dealtfel, domnişoara Skoron îşi avea aici simpatia ei. 
A venit la cîteva zile după ea. 

— Apropo de Lukasz. L-aţi cunoscut dinainte? 

— Da, îl cunosc de mai mult timp. Tonul răspunsului 
era rece şi echivoc. 

— Îmi face impresia că nu-l prea simpatizaţi? 

— Și vice versa cred. 

— Puteţi să-mi explicaţi ce se află la baza acestei 


"aversiuni reciproce? 

— O cauză foarte banală. Lukasz este convins că eu 
am fost motivul pentru care l-a părăsit soţia. 

— Aşa a fost într-adevăr? 

— Da de unde! Ea era tipul de femeie căreia, aşa cum 
se spune, îi plăceau bărbaţii. Era foarte bine şi nu-i lip- 
seau prietenii. În schimb, Lukasz e tipul de om plicticos 
şi care face pe mentorul. Se săturase demult de el și 
atunci l-a părăsit rupînd dealtfel, și legătura cu mine. 
Eu eram, însă, pe atunci „partenerul“ doamnei Lukasz. 
Am devenit deci pentru soţul ei, care în urma situaţiei 
apărute a aflat despre asta, cauză unică a nefericirii lui. 
Și pentru că acesta este un om care are clasificate toate 
părerile, aprecierile şi opiniile iar în funcţie de situaţie 
scoate numai sertărașul respectv,. verdictul era gata — 
de unde şi ura față de mine. 

— Nu este însă un prost. 

— Eu îl consider drept un prost lipsit complet de ima- 
„ginaţie. Este înverşunat și meticulos în comportare dar 
fantezie n-are nici de sămînţă. 

— Hm... Nu prea sînt eu atît de sigur de asta. 
Aceasta este părerea dumneavoastră despre el, care tre- 
buie confirmată cu a lui despre dumneavoastră. 

— Nu am cîtuşi de puţin intenția să țin morţiș la păre- 
rea mea. În fond, fiecare părere umană se învîrteşte în 
cercul unor iluzii. - 

— Asta e. E foarte greu să ajungi pînă la adevăr și 
foarte rar se poate reuși. Dar asta nu înseamnă că nu 
trebuie să încercăm. Acum vă mulțumesc, trebuie să 
plec... 

O oră mai tirziu îl întilni pe Ulmer pe cărarea ce 
ducea spre plajă. 

— Bună ziua. Mergeţi la plajă? 

Ulmer trebui şi el să se oprească. 

— Bună ziua! Bună ziua! Ce întîmplare plăcută! Mă 
gîndesc însă numai dacă e întîmplător sau intenţionată? 
Rise cu putere. În acest rîs, urechea sensibilă a locote- 
nentului remarcă însă o notă de încordare. 

— Întîmplătoare, vă rog să mă credeţi. Am şi eu o 
fereastră (de-o oră, pe care am hotărît s-o petrec ca un 
muritor de rînd. 

— Atita treabă cu duşmanii poporului? 

— Destulă. Printre altele și datorită dumnitale. 

— Datorită mie? Ulmer se opri locului. Cum să înţe- 
leg asta? 

— Să nu ne oprim. Soarele arde atît de puternic în- 
cîţ vreau cît mai repede să mă arunc în apă. Janicki o 
luă înainte. Datorită dumnitale deoarece trebuie să vă 
păzesc liniştea somnului. 

—Dorm atît de bine încît chiar lipsa dumnitale de 
vigilenţă nu mi-ar dăuna prea mult — aruncă Ulmer cu 
un sarcasm Uşor. 

— La fel ca domnul Deresz? 

— Exact! Se pare că aerul de la mare îi face foarte 
bine! 

— Aţi avut totuşi și dumneavoastră neplăceri cu som- 
nul? 

„— La ce vă gândiţi? 

— La seara aceea cînd aţi plecat la plimbare. Som- 
nul nu se prindea de dumneavoastră atunci, nu-i așa? 

— Și despre asta știți? Ulmer se uită amuzat înspre 
Janicki. ; 

— Da, sînt curios să aflu motivul exepdiţiei dumnea- 
voastre nocturne. Z 

În tonul vocii lui Janicki se simţi un accent mai pu- 
ternic, care nu trecu neobservat de Ulmer. A înţeles că 
aceasta este o întrebare cheie pentru toată discuţia. 

I-a răspuns deci atent, alegîndu-și cuvintele: 

— Motivul expediției mele nocturne, cum o numiţi, 
a fost într-adevăr greutatea pe care am avut-o cu ador- 
mitul. Nu o să mă încure în afirmaţii, după cum s-ar 
putea crede. Pur și simplu, în seara aceea a fost o zăpu- 
şeală neobișnuită că nici nu putea fi vorba să adorm. 

“Cred că nici un prunc n-ar fi putut închide ochii. Aceasta 


este cauza plimbării mele pe malul mării. Întîlnirea mea 
cu domnișoara Skoron şi Deresz — bănuiesc că asta ar 


fi fost următoarea dumneavoastră întrebare — va con- * 


firma numai că v-am spus adevăratul motiv. 

— Credeţi că a fost un simplu concurs de împreju- 
rări? O astfel de întîlnire între trei persoane din ace- 
eaşi vilă? 

— Nu există prea multe direcţii de plimbare — Ulmer 
dădu ușor din umeri. Bănuiesc că s-a întîmplat așa pen- 

tru că, fiecare din noi, piu de zăpușeală, s-a îndrep- 
tat spre mare. , 

— Hm... Trebuie să recunosc că sună ouă convin- 
gător. Şi de aceea... — Janicki se opri o clipă — nu-i 
prea dau crezare. : 

— Care sînt atunci presupunerile dumneavoastră? 
Ochii albaştri ai lui Ulmer sclipiră cu'interes. 

— O întîlnire întîmplătoare putea avea loc, la urma 
urmelor, numai cu unul din voi. Dar cu amindoi? 

— Deci? Credeţi că eu sau Deresz am urmărit-o pe 
această fată? 

— Da. 

— De ce? Aţi reușit, deja, în cadrul anchetei să limi- 
taţi, în așa măsură, cercul celor bănuiți că am rămas 
numai noi doi? Deresz i, cu mine? 

Janicki rîse. 

— Oh, dacă ar fi măcar aşa! 

3 A, mulțumesc. Ulmer se înclină cu o ironie exa- 
gerată. Nu vreau să fiu ţapul ispăşitor şi cu preţul de a 
vă face dumneavoastră plăcere. 

Ajunseră pe malul mării. 

— Veniţi în apă? îl întrebă Janicki, dînd cu asta de în- 
țeles că a încheiat discuţia. 

— Puțin mai tîrziu. Halatul ăsta de baie frige înfio- 
rător. Ulmer își scoase halatul şi-l întinse pe nisip. 

— Atunci, la revedere. Janicki își “luă rămas bun cu 
un gest din mînă. 

După-amiază, Tarski a fost cel care l-a căitat pe Ja- 
nicki. Locotenentului i-a convenit de minune acest lu- 
cru, deoarece tocmai voia să discute din nou cu acesta. 

După ce s-au așezat în fotoliile din sala de lectură, 
Tarski, fără nici o introducere, trecu la subiectul care-l 
interesa cel mai mult. 

— Aş vrea să ştiu cît mai aveţi de gînd să ne ţineţi 
aici? Vă anunţ că am probleme profesionale foarte im- 
portante la Varşovia! Anul universitar începe la 1 oc- 
tombrie. Prezenţa mea din timp la Politehnică este in- 
dispensabilă! 

Locotenentul îl întrerupse cu un gest al mi.inii. 

— Cunosc. Nu dăm nici o dispoziţie fără a ne gîndi 

în prealabil. În momentul de faţă însă prezenţa dumnea- 
voastră este indispensabilă aici! 

— Cred că eu ştiu mai bine dacă vă sînt sau nu de 
vreun folos! 

— În situaţia aceasta punctul meu de vedere contează. 
Să nu mai discutăm, deci, pe această temă. » 

— Protestez, categoric! Eu trebuie să fiu la Varşovia! 

— N-o să fiţi. Desigur, pînă ce terminăm ancheta. 

Tarski încercă evident să-și stăpînească iritarea. Îşi ri- 
dică cu un gest nervos ochelarii în sus și se aplecă spre 
Janicki. 

— Atunci, cînd? Cît timp voi mai sta aici, imobil? 

— întrebarea e puţin naivă. 

Tarski se rezemă de fotoliu. Cu degetele de la mîna 
îndoită începu să bată un ritm nervos pe rezemătoare. 

— Nu-mi prea pot da seama care sînt motivele ener- 
„vării dumneavoastre — continuă Janicki. Problemele de 
la facultate, desigur foarte importante, nu reprezintă însă 
cauza principală. Poate veţi încerca totuși să fiți mai 
sincer? Despre ce este vorba? 

— De nimic altceva! Cursurile încep peste cîteva 
săptămîni iar eu stau aici pasiv! Vă asigur însă că nu 
teama este cauza nerăbdării mele ... în vocea lui Tarski 
tremură o uşoară ironie. 

— Să spunem că nu este teama. Dar să avem în ve- 
dere şi alte posibilități. Nu cumva oare moartea profe- 
sorului Skoron a creat pentru docentul Tarski șansa 
preluării catedrei? Nu pentru asta se grăbeşte oare, atît 
de tare, ca să fie la faţa locului? 

Tarski se încruntă şi tăcu posac. 

— De ce nu îmi răspundeţi? = 

— Nu am nimic de răspuns! Dumneata nu crezi în ne- 
gaţii iar eu nu am chef să confirri niște aberaţii. 

Janicki îşi aplecă capul cu un zîmbet imperceptibil. 
Era însă un gest care se referea mai curînd la propriile 
lui gînduri. 

— Cu toate astea — răspunse liniștit — vă propun 
să ne oprim la acest subiect. 

— Un nou. interogatoriu? izbucni Tarski. 

— O, nu. Câteva răspunsuri la unele întrebări și nimic 
mai mult. Fără nici un fel de document sau însemnări! 

— Vă ascult. 

— Care au fost relaţiile dumneavoastră cu profesorul 
Skoron? 

Tarski ridică capul şi îl privi un moment pe Janicki. 

— Din nou? Întrebarea aceasta a fost pusă de zeci de 
ori în timpul interogatoriului ce a urmat morţii profe- 
sorului! 

— Da, revenim din nou. Și știți de ce? Pentru că atunci 
ne-aţi asigurat că relaţiile au fost cît se poate de bune 
dovadă fiind, printre altele, contactele pe: care le între- 
țineaţi în afara serviciului, cît şi faptul că soţia dum- 
neavoastră era vară cu decedatul. Cercetările noastre au 
scos la iveală, domnule docent, cu totul altceva! Dum- 
neata îl urai pe profesorul Skoron. Ura asta dura de 
mult timp. Ea se baza pe invidia profesională, deoarece 
Skoron, cu mult mai capabil, v-a depășit în cariera şti- 
inţifică. Vă domina prin valoarea lui ca om şi ca specia- 
list, vă domina printr-o mai mare popularitate. Trebuie 
să răspund deci la întrebarea dacă nu cumva această ură 
v-a împins la fapta criminală? 

Tarski sări în sus. 

— Nemaipomenit! O să-mi daţi socoteală pentru cu- 
vintele astea! Se aplecă deasupra lui Janicki de parcă 
ar fi vrut să se arunce asupra lui. 

— Luaţi loc — îi răspunse liniștit loctenentul. N-am 
terminat încă discuţia. 

După o clipă de ezitare Tarski se lăsă să cadă în fo-' 
toliu. Nu-și luă însă privirea plină de ură de pe fața 
locotenentului. 

— Aria dumneavoastră de informaţii este uimitor de 
mare — îi spuse cu sarcasm — păcat că nu pot spune 

acelaşi lucru și despre exactitatea lor. 
„.— "Nu vom discuta pe această temă. Vă rog însă să-mi 
răspundeţți dacă aţi vorbit deseori cu soția dumneavoas- 
tră despre Skoron și fiica lui? 

— Cu Mada? spuse uimit Tarski. Ce legătură are? 

Janicki nu-i răspunse, așteptînd în tăcere răspunsul. 

— Desigur, nu neg, destul de,des — continuă după un 
moment Tarski. Moartea profesorului şi ancheta care, i-a 
urmat ne-au creat ocazii suficiente. 

— Dar în perioada care a precedat moartea lui Skoron? 

Tarski şovăi un moment după care răspunse cu pru- 


- denţă: 


— Din cînd în cînd vorbeam despre ei. 

— Soţia dumneavoastră îşi dădea seama ce sentimente 
nutreaţi față de Skoron? 

Tarski îşi ieși din nou din sărite. / 

— Sînt obligat să protestez din nou! Presupunerile as- 
tea ale dumnitale nu se bazează pe nimic! 

— De ce atita teatru, domnule Tarski? V-am spus doar 
odată că sînt bine informat. Sentimente atît de puter- 
nice nu pot fi ascunse ușor, e nevoie de o structură psi- 
hică specială. Hai să fim sinceri — dumneata nu ai o 


„ asemenea structură, nu ai reușit mereu să-ţi ascunzi ura. 


Ai scăpat cîte o vorbă, comentarii sau explicaţii care au 
demascat adevărata dumnitale atitudine faţă de decedat. 
Oamenii sînt, în general, foarte atenţi şi ţin minte mult 
timp una sau alta. 

Tarski își aplecă capul și se prefăcu că-și priveşte vâr- 
ful pantofilor. 

— Aşa că, vă rog să-mi răspundeţi la întrebări — îl 
zori Janicki. "Aţi avut astfel de discuţii cu soția? 

— Cred că da... Se prea poate să-i fi făcut unele des- 
tăinuiri . 

— Era deci orientată în ceea ce priveşte atitudinea 
dumneavoastră faţă de decedat, cît şi în faptul că moar- 
tea acestuia v-ar fi deschis dumneavoastră drumul spre 
catedră? 

— Vreţi deci s-o treceţi și pe soţia mea pe lista celor 
bănuiţi? Și căutați un motiv cu orice preţ! Credeţi cum- 
va că ambițiile soţului ar fi inspirat-o la această faptă, 
la crimă? 

— Putea să vă împărtășească ambițiile. Ambiţia nu 
reprezintă chiar un imbold de neglijat. Cu atît mai mult 
cu cît nu numai ea ar fi fost cauza crimei. 

— Mai aveţi şi alt motiv? 

— Mă gîndesc la serviciile străine de informaţii. Ast- 
fel de ambiţii ar fi putut fi incitate în mod intenţionat 
de alţii, iar apoi folosite — sub forma unei fapte nemij- 
locite sau a obţinerii unui ajutor. 

— Se vede c-aveţi o imaginaţie debordantă, domnule 
locotenent . . . 

— Se prea poate. Dar. mai există un aspect care mă 
obligă să merg în această direcţie. 

Tarski își şterse fruntea cu un gest involuntar. 

— Care anume? 

— Intenţia de a pleca brusc de aici aţi manifestat-o 
încă înaintea morţii fetei. Nu lasă oare asta să presupu- 
nem „că aşteptaţi această moarte? 

Janicki spuse ultimele cuvinte încet şi apăsat, fără 
să-şi ia privirea de pe fața interlocutorului său. Tarski 
se îndreptă brusc, ca şi cînd ar fi înțepenit în această 
poziţie. Locotenentul zări prin lentilele ochelarilor lui 
două lumini îndreptate spre el ca tăișul a două stilete. 

— Ce aveţi de spus? 

''Tarski se aplecă brusc de parcă s-ar fi frînt. Căzu pe. 
spatele fotoliului și aruncă în şoaptă: 

— Nu mă simt bine... Poate întrerupem discuţia... 


Doamna Deresz acceptă invitaţia de a face o scurtă 
plimbare. Locotenentul se întreţinu o bucată de vreme 
cu ea spunînd glume la care doamna Nata îi răspundea 
cu plăcere fără a 'se da înlături chiar de la ochiade 
cochete. 

După un timp vila rămăsese în urma lor acoperită de 
dune. 

— Vreau să mă refer acum la comentariul dumnea- 
voastră, puţin cam câustic, în legătură cu lăcomia lui 
Ulmer — continuă locotenentul discuția — îmi face im- 
presia că astfel de trăsături cum ar fi lăcomia, predis- 
poziţia spre exagerare cînd e vorba să cazi pradă unor 
stări, cît şi laşitatea merg mînă-n mînă cu înclinația spre 
cruzime. 

— Nu pot deloc să mi-l imaginez pe Jasiu al nostru 
în rol de călău sau ucigaș. îi 

— Crima, numai în rare cazuri, este rezultatul încli- 
- naţiei spre cruzime. Puteau să existe şi alte motive. 

— Se prea poate. Cu toate acestea nu cred ca Ulmer 
să fi fost capabil de-o astfel de faptă cum este crima. 
Gurmand şi laș — acestea sînt trăsăturile lui de caracter 
caracteristice. Nu se potrivesc nicicum cu imaginea unui 
ucigaș. 

Locotenentul sata, ca după un moment să adauge. 
brusc: i 

— Dar cs inoata Zak? 

Observă cum doamna Deresz înlemni subit. Apoi dădu 
drumul prin buzele strînse la o avalanșă de cuvinte. 

— Intrigantă! Vicleană, intrigantă josnică! Dacă vreţi 
să știți părerea mea, ea ar fi capabilă de o asemenea fap- 
tă cum este crima! Cu atît mai mult cu cît otrava este 
instrumentul crimei la care apelează în special femeia! 

— Hm... nu am avut în vedere încă acest punct de 
vedere. 

— Vă sfătuiesc să-l aveţi de-acum! 

Janicki zîmbi. 

— Fiţi atentă, doamnă. Și dumneayoastră sînteţi fe- 
meie. 

— Deci şi pe mine mă bănuiţi? 

— Din păcate, nimeni nu este scutit de a fi bănuit. 
Și asupra dumneavoastră cad unele umbre. 

— Ce fel de umbre? 

— Somniferul acela?... Cum se numea... „Phano- 
dorm? 

Doamna Deresz tăcu un moment, mergînd cu capul 
plecat. În cele din urmă se îndreptă și aruncă locote- 
nentului o privire provocatoare. 

— Deci, v-a spus deja?! Desigur, recunosc, a fost al 
meu. Îl foloseam cînd aveam insomnii. 

— Insomnii? . 

—— Bineînţeles! Cred că nu e nimic rău în asta? 

— Cu siguranţă. Vă cred pe cuvînt. Recunosc însă că 
îmi treceau prin cap şi alte idei. 

— Care? 

— Dacă nu cumva se dădea un somnifer victimei, pen- 
tru a uşura înfăptuirea crimei? 

— Fata a fost doar otrăvită, iar pentru asta nu trebuia 
să fie adormită victima! 

— Putea să existe şi altă concepţie a crimei. 

— Nu ştiu, dar nu mă convingeţi deloc. 

— Trăim aceleași impresii. Același lucru s-a sri pag e 
"şi cu mine cînd v-am auzit explicaţiile. i 
— De ce? Presupuneţi, cumva, că am minţit? 


126 


— Din păcate, da. Medicamentele care le-aţi folosit 
v-au ajutat? k 

Doamna Deresz se: opri şi fără să scoată o vorbă se 
uită lung la tovarășul său de plimbare. e răspunse 
cu vizibilă ezitare: 

— Da... desigur. Altfel nu Je-aș îi luat . 

— Atunci cum se întîmplă că aţi fost văzută noaptea 
plimbîndu-vă pe culoar? 

Janicki văzu cum o roşeaţă subită îi coloră obrajii, iar 
pe urmă întreaga faţă. În ochi îi sclipeau scîntei răută- 
cioase. 

— Știu cine v-a îndrugat prostiile astea! Nu am vrut 
să vorbesc dar dacă lucrurile stau așa, atunci să ştiţi că 
turnătoarea asta... asta... nu este chiar atît de nevi- 
novată după cum vi se pare. 

— Oare?.. mormăi cu îndoială Janicki. 

Provocată de acest ton, doamna Deresz adăugă cu vio- 
lenţă: 

— Aţi spus că domnişoara Skoron a - fost otrăvită GU 
struguri, nu-i așa? Atunci, aflați că am văzut în camera 
ei struguri! 

— Şi ce-i cu asta? Nu văd legătura... 

— Nu vedeţi... Interesant!... Numai față de mine 
vă arătaţi atît de pătrunzător! Nu v-a trecut oare prin 
minte că otrava nu a trebuit să fie injectată neapărat la 
locul crimei? Era doar mai uşor să furi un ciorchine sau 
să-l schimbi cu altul — otrăvit! ... Ea n-a avut struguri, 
i-a turat de la fata aia şi după ce i-a otrăvit i-a pus 
la loc! 

— Faptul că aţi văzut Oa în camera domnișoarei 
Zak — căci la ea vă gîndiţi desigur — nu dovedeşte încă 
nimic. 

— Dar de unde i-a avut? Struguri am cumpărat atunci 
numai trei persoane: domnișoara Skoron, Ulmer şi eu! 
Ulmer i-a mîncat imediat, pe ai mei i-am mîncat pe 
drum și numai domnişoara Skoron i-a adus pe-ai săi, 
pînă la vilă. În schimb domnișoara Zak nu a cumpărat 
struguri! Acest lucru pot să-l confirme toţi, deoarece în 
timpul plimbării nu ne-am despărţit! 

— Cînd aţi văzut strugurii la ea în cameră? 

— Seara, înaintea cinei! 

— Ce aţi făcut la ea?. 

— Am vrut s-o întreb ceva, nu mai ţin minte ce. Cind. 
am ciocănit la ușă nu mi-a răspuns nimeni, atunci am - 
încercat uşa. Era descuiată însă domnişoara Zak lipsea. 
Am zărit -un ciorchine pe toaletă, învelit într-un - şer- 
“veţel. / 

— V-a mai reţinut atenţia ceva în camera domnișoa- 
rei Zak? 

Doamna Deresz căzu pe gînduri. 

— Nu... Cred că nimic. ” 

— O să cercetez. Să revenim însă la subiectul nostru. 
Cum a fost! şi-a făcut efectul sau nu somniferul? 

Fără să scoată o vorbă doamna Deresz o luă înainte. 
Răspunse abia după un moment mai îndelungat. 

— Fie, vă spun adevărul. Sper însă că n-o să-mi pro- : 
vocaţi niște neplăceri suplimentare. 

— Ceea ce voi auzi rămîne între noi doi. 

— Eu.. Nu eu luam somnifere. Le dădeam soţului. 

— În ce scop? 

— Ca să am libertate de mișcare... 

— Şi să-l vizitaţi în secret pe domnul Wojski? 

— Da. 

— A cui a fost ideea? A dumitale sau a lui? 

— A domnului Wojski. 

— De cînd o foloseaţi? 

— Am început la cîteva zile de la sosire. 

— În timpul acestor întilniri, Wojski nu v-a amintit 
cumva de sosirea cuiva — concret a ai dea Skoron? 

— Nu. 

— Poate v-a amintit de ea cu altă ocazie? Poate v-a 
dat unele indicaţii sau v-a îndemnat la unele acţiuni le- 
gate de persoana ei? . 

— Da. A spus că e o fată drăguță și m-a îndemnat să 
mă apropii de ea... 

— Și dumneavoastră? 

— l-am făcut scene de gelozie dar rîdea de mine, ba- 
gatelizînd învinuirile mele. 

— Nu v-aţi temut că vor fi descoperite aceste esca- 
pade nocturne? 

— Eu mi-am pierdut capul. Eram nebună după omul 


/ 


— Dar acum? 
— Acum, privesc cu alţi ochi la toate acestea... În 
cuvintele ei vibră amărăciunea. Domnul Wojski s-a do- 


vedit a fi un bărbat ca toţi ceilalţi . . . 
— Haideţi să ne întoarcem. Am. mers deja o bucată 
bună de drum — îi propuse locotenentul. 


Pe Lukasz, locotenentul l-a găsit în camera lui. Stă- 
tea lingă fereastră şi-şi cosea un nasture la haină. La ve- 
derea musafirului își lăsă lucrul deoparte și se ridică 
de pe scaun. E ala 

— Vă deranjez? întrebă uşor Janicki. 

— Da de unde, vă rog! Cu toată amabilitatea aparen- 
tă în vocea lui Lukasz se simţea încordarea. 

— Am cîteva probleme pe care aș dori să le discut cu 
dumneavoastră — începu locotenentul, întorcîndu-şi fo- 

-toliul spre gazdă şi aşezindu-se fără nici o ceremonie 
în el. 

— În continuarea anchetei? 

— Numai într-o anumită măsură. 

— Vă rog. Despre ce este vorba? 

— Despre Wojski. Care este părerea dumneavoastră 
despre acest om? > 

— Cît se poate de rea — răspunse scurt Lukasz — şi 
îşi strînse buzele. 

Janicki zîmbi: 

— Afirmaţie scurtă și care spune multe. Totuşi, prea 
scurtă, pentru gustul meu. Poate aţi dori să vă justificaţi 
această opinie? Pentru a vă ușura sarcina, vă declar că 
unele amănunte din trecutul dumneavoastră îmi sint cu- 
noscute. 

Lukasz tăcu o bucată de vreme, uitindu-se pe fereas- 
tră. Apoi îşi întoarse faţa spre locotenent. 

* — Bine. Îmi voi justifica părerea cît mai bine posibil. 
„Dealtfel, nu văd motivele pentru care aş ascunde por- 
căriile acestui om. Îl cunosc pe Wojski încă înainte de 
război. Pe vremurile acelea eram chiar prieteni. El ter- 
minase şcoala de ofițeri — cu siguranţă că ştiţi că este 
ofițer de profesie — şi lucra pe atunci în armată în sec- 
ţia „a doua“. Eu absolvisem studiile economice. Amîndoi 
aveam în jur de douăzeci de ani și abia pășeam în viaţă. 

După aceea războiul ne-a aruncat în diferite părţi. În. 
urmă cu cîţiva ani ne-am întîlnit întîmplător la Varşo- 
via. Am reluat legăturile deși nu atît de prietenești, de- 
oarece se ştie că anii mai atenuează din sentimente. Eram 
căsătorit cu o femeie frumoasă, plină de calităţi cu care 
formam o pereche de soţi ce se iubeau. Apariţia lui 
Wojski însă a sfărimat această armonie. Krystyna şi-a 
pierdut capul şi m-a părăsit în cele din urmă. 

— Și s-a căsătorit cu Wojski? 

— Da de unde! S-a purtat josnic nu numai cu mine! 
A părăsit-o şi pe ea la scurt timp după aceea! 

„— Și dumneavoastră nutreaţi aceleaşi sentimente faţă 
de ea, în continuare? 

Lukasz tăcu un moment după care adăugă în șoaptă: 

— Da, recunosc că nu am putut s-o uit. Am încercat 
chiar să reiau legătura cu ea, în speranţa că poate uită 
şi se va reîntoarce la mine. - 

— Cu ce rezultat? 

— Banditul ăsta trebuie că a fermecat-o! Desigur toa- 
te astea sună caraghios dar nu știu cum aș putea altfel 
să-mi explic faptul că m-a refuzat atît de categoric! Dar 
nu numai atît! Și-a bătut pur și simplu joc de mine! 
Mi-a spus aproape mot ă mot: „Nu mai trăncăni şi du-te 
la dracu“... După tot ce ne-a unit, după toate cele 
trăite împreună ... Fie ce-o fi, am fost soţ şi soţie timp 
de șapte... nu şase ani și jumătate... 

— Da, e foarte trist. Janicki îşi permise un ușor oftat 
de compătimire. Vă înţeleg acum părerea dumneavoastră 
negativă despre acest om. 

— Vedeţi! — replică Lukasz cuprins de o înviorare 
subită. În afară de asta, trebuie să vă atrag atenţia asu- 
pra unui anumit amănunt, care poate a trecut neobser- 
vat în timpul relațării mele. După cum v-am spus, 
Wojski a lucrat în armată în secţia „a doua“, iar dum- 
neavoastră cu siguranţă că ştiţi că aceşti oameni nu sînt 
prietenii noştri. Pe cuvîntul „noștri“ Lukasz puse un ac- 
cent confidenţial. 

— Vă asigur că nu mi-a scăpat nimic din cele ce 
mi-aţi relatat. 

— Sper, deci, că veţi reţine această informaţie. În 
omorirea acestei fete se pare că sînt amestecate serviciile 

de informaţii străine, iar asta vă schiţează de la început 


urma. Se ştie doar care sînt legăturile acestor domni! 


— Un punct de vedere foarte APO iale O să reflec- 
tez, cu siguranţă, asupra lui. 

— Sînt convins că acesta va fi drurul adevărat. 

— Să revenim acum însă la subiectul anterior. Presu- 
pun că şocul prin care aţi trecut s-a răsfrint asupra să- 
nătății dumneavoastre? 

— Foarte, domnule locotenent — oftă Lukasz. M-am 
îmbolnăvit foarte greu. 

— Ceva pe bază de nervi? 

— Am avut greutăţi cu inima. 

— Cînd s-a întîmplat? 

— Acum doi ani. 

— V-aţi tratat? 

— Da. M-am tratat. Eram sub îngrijirea profesorului 
Dobrowolski. 

— Ce medicamente aţi folosit?, 

— Mi-ar fi greu să le enumăr acum. Tratamentul a 
fost foarte complicat. 

— Suferiţi şi astăzi de ceva? 

Lukasz se îndreptă pe scaun. 

— De ce mă întrebaţi? 

Janicki zîmbi dezarmant. 

— Mă interesează următoarea problemă: de ce aveaţi 
nevoie de seringă? 

— Mă aşteptam la întrebarea A Eram Sigur că 
scumpii mei tovarăşi își vor da toată silința ca să mi-o 
puneţi. 

— Nu-i de mirare. După cum știți, se presupune că 
otrava a fost administrată cu ajutorul ei. 

— Folosesc acest instrument în alte scopuri. Am dia- 
bet şi îmi fac injecții cu insulină. 

— Nu este greu să controlăm. Poate a folosit-o altci- 
neva? Nu aţi observat cumva dacă v-a lipsit? 

— Nu. Era la locul ei. 

— Unde? 

— În sertarul noptierei. 

— Să considerăm problema elucidată, deocamdată. Ta 
cotenentul se ridică din fotoliu. 

— De ce deocamdată. Doar nu bănuiţi că eu, în calita- 

te de făptaș al crimei, am folosit în acest scop instru- 
mentul pe care, după cum singur v-aţi convins, nu-l as- 
cund. Atunci l-aș fi ascuns cu mai multă grijă sau aș fi 
folosit altă metodă. Cred că e clar? 

— Majoritatea cazurilor sînt clare dar numai la pri- 
ma vedere — i-a răspuns pe un ton puţin sentenţios Ja- 
nicki. Pe urmă, cu cît le privim cu mai multă atenţie cu 
atit devin mai întunecate... adăugă cu mîna deja pe 
clanţă. 

Se lăsă seara, iar locotenentul amină restul convorbiri- 
lor pentru a doua zi. 

În timpul cinei, la masă, nu mai era atmosfera însu- 
flețită de altădată. Toţi mîncară aproape în tăcere. Din 
cînd în cînd, mai cădea cîte o scurtă frază sau o expre- 
sie de politeţe. În aer plutea o animozitate şi o bănu- 
ială reciprocă. 

Ulmer a fost primul care s-a sculat de la masă, după 
el s-a ridicat Sudra, apoi familia Tarski și Robert. La 
„masă mai rămaseră Janicki şi Deresz care-şi bea obiș- 
nuita ceaşcă de ceai. 

La un moment dat i se adresă lui Janicki: 

— Vă mai amintiţi de discuţia noastră, mai curînd de 
interogatoriul neoficial în legătură cu plimbarea din sea- 
ra aceea cu domnișoara Skoron? 

— Desigur. 

— M-am gîndit din nou la asta şi am ajuns la conelu- 
zia că ar trebui, ca în afara relatării făcute, să vă îm- 
părtăşese şi unele concluzii de ale mele. Sînt cu sigu- 
ranţă niște observaţii subiective. 

— Au apărut cumva împrejurări noi care v-au îndem- 
nat să faceţi acest lucru? 

— Nu. Nu s-a schimbat nimic. Dar aceste observații 
sînt îngrijorătoare. 

Deoarece Janicki tăcu de astădată, limitindu-se să-l 
invite să vorbească numai cu un gest al capului, Deresz 
continuă: . 

— În primul rînd m-am gîndit şi eu la această întâl- 
nire în timpul nopţii. Ce făcea acolo Ulmer? Cu un mo- 
ment înainte am auzit în întuneric zgomotul făcut de 
nisip sub pașii cuiva, ba chiar aș putea spune sub pașii 
unui om care se furișa. Să fi fost el? Iar apoi, în timp 

ce ne întorceam, cînd eram deja în trei, o umbră se fu- 
rişă în spatele unei dune de nisip, aflată chiar lingă că- 
rare. Cînd am ajuns la vilă l-am găsit, pe domnul Sudra 
întins în șezlong. Aş fi putut să jur că se străduia să-și 
stăpînească respiraţia accelerată ca un om care nu vrea 
să-şi trădeze efortul fizic. 

— Și ce concluzie trageţi de aici? 

— Mă gindesc cine pe cine a împiedicat atunci — şi 
în ce acțiune? 

Janicki îl privi o bucată de vreme pe' Deresz, după 
care mormăi sculîndu-se de la masă: 

— Vă mulţumesc. Voi încerca să nu uit cele ce mi- aţi 
relatat. 

Deresz urmă exemplul locotenentului şi porni spre ie- 
şire. Sufrageria se golise iar casa' părea că se pregătește 
în linişte şi pace de culcare. 


Trecuse de ora unu noaptea cînd milițianul care făcea 
de gardă în hol a auzit niște sunete ciudate, care veneau 
din spatele uşii. Era ca un bîrgiit întrerupt din cînd în 
cînd de ciocănituri mai puternice. După o scurtă pauză 
sunetele se repetau iar. 

Ascultă un moment, intrigat. Pe urmă, cînd i s-a părut 
că aude un vaiet slab se i preple repede spre ușă și în- 
trebă încet; A 

— Cine-i acolo? 

Din nou se auziră acele sunete ciudate venind de un- 
deva de jos, de pe pămînt. Miliţianul își scoase pistolul 
și cu o lanternă în mînă crăpă ușor ușa. 

Dincolo de prag se afla peretele negru al nopții. Stră- 
punse bezna cu o fiîşie de lumină. Ochiul alb se lăsă în 
jos, mătură pămîntul din faţa treptelor de beton şi apoi 
o luă pe verandă. 

Nu era nimeni. Miliţianul, crezind că a fost totuși vic- 
tima unei iluzii, vroia tocmai să închidă uşa, cînd din 
spatele ei auzi din nou un icnet scurt. Atunci, cu pistolul 
într-o mînă și lanterna în cealaltă, trecu pragul. 

În momentul în care se află afară o lovitură puterni- 
că îl dobori. Lanterna se rostogoli cu zgomot pe trepte iar 
în urma ei corpul miliţianului. O secundă mai tirziu o 

umbră întunecată sări peste cel întins pe jos și dispăru 
pe uşa întredeschisă. 

Agresorul ascultă un moment în hol. Liniște deplină 
domnea peste tot. Cu două mișcări rapide își scoase pan- 


tofii din picioare şi ţinîndu-i în mînă se strecură ca o- 


umbră pe scări, dispărînd în întunericul coridorului. 

Jos, în fața ușii deschise rămăsese corpul nemișcat. 
Lanterna, căzută pe aleea de beton, mai ardea aruncînd 
o diră de lumină spre capul întors pe o parte şi braţele 
' larg desfăcute. 


La scurt timp după această întîmplare, domnul Radtke 


îşi făcea obișnuitul rond de noapte. 
Zări mai întii lumina ce se strecura prin crăpătura ușii 


unuia din dormitoare. Lumina se stinse imediat de par-. 


că locatarul acelei camere i-ar fi auzit paşii. Domnul 
Radtke reținu însă că fusese vorba de camera e sl 
de domnul Sudra. 

Apoi, în timp ce își urma drumul prin casă, zări prin 
fereastră o nouă lumină de data asta însă care venea din 
exterior. Cînd ajunse în hol, zări ușa larg deschisă iar 
afară trupul întins al unui om, luminat. 

Îl trase în hol şi încercă să-i dea primul ajutor. Mi- 
lițianul nu-şi reveni însă. Atunci Radtke alergă la Ja- 
nicki., Îl găsi pe locotenent și-i raportă în cîteva cuvinte 
despre accident. Apoi se întoarse jos ca să cheme. ajutoa- 
re conform ordinului primit. 

Singura informaţie pe care Janicki o primise deocam- 


dată a fost cea făcută de Radtke în legătură cu insom- 


nia domnului Sudra. 


Locotenentul trecu prin toate camerele, trezindu-i pe 
locatari fără nici un ceremonial. Privirea Tapidă, scrută- 
toare cu care cerceta camera și ordinul de a se prezenta 
imediat jos încheia vizita. 

Cu această ocazie a constatat că Molski nu se află în 
cameră. Aşternutul proaspăt aranjat denota că locatanul 
nu se întinsese deloc în pat, în timpul nopții. 

Cînd a ajuns în sufragerie, toţi erau prezenţi. Discu- 
tau în șoaptă între ei, îşi puneau întrebări, făceau comen- 
tarii. 

O diră argintie anunța zorii zilei. Lumina electrică 
combinată cu cenuşiul deschis al zorilor arunca pe feţe 
reflexe fantomatice, accentuind trăsăturile și subliniind 
expresia de oboseală. sa 

Locotenentul Janicki, ca şi în urmă cu cîteva zile, se 
adresă din nou celor prezenţi: 

— Aţi primit dispoziţia să vă adunaţi aici, deoarece 
„acum o jumătate de oră, unul din locatarii vilei l-a ata- 
cat pe miliţianul care făcea de gardă în hol. Vă rogsără- 
mîneţi în sufragerie pînă ce va veni un funcţionar ca să 
facă o percheziţie a camerelor. Sînt toţi prezenţi? își 
plimbă privirea pe feţele care-l înconjurau. 

— Molski lipseşte — spuse domnișoara Zak. 

— Cine l-a văzut după masa de seară? 

Tăcerea a fost răspunsul. 

— Protestez împotriva percheziţiei! — se auzi vocea 
înfuriată a lui Tarski. Aveţi dreptul să faceţi asta?! 

— Nu vă fie teamă, domnule docent! Vi se va arăta 
mandatul. 

În acel moment afară se auzi zgomotul unui motor. 
Apoi prin ferestre pătrunseră două lumini, iar în faţa 
casei se opri o maşină. Motorul stopă. Vocile celor care 
sosiră se apropiau de uşă. 


După ce Janicki dădu unele dispoziţii echipei sosite, 
se întoarse spre toţi cei prezenţi în sufragerie. 

— Vă rog să luaţi loc — li se adresă el. Vreau să sta- 
bilesc cum și-a petrecut timpul, fiecare din dumneavoas- 
tră, de la masa de seară pînă la ora două noaptea. 

Așteptă pînă ce se linişti rumoarea; și zgomotul scau- 
nelor hîrşiite, după care continuă: 

— Începem cu... îşi purtă privirea peste cei de faţă, 
ca un profesor care se gîndeşte pe care din elevi să scoa- 
tă la tablă. 

— Ce-ar fi, cu domnul Wojski... Vă rog să ne 
“spuneţi ce aţi făcut ieri seara? | 
— Cu puţin înainte de crimă m-am întors de la vila 


„Neptun unde am fost la dancing. După masă m-am 


dus la mine în cameră și am citit. Pe la douăsprezece 
m-am culcat. Asta e tot ce am să vă spun. 

— Molski a fost la masă împreună cu noi. L-aţi mai 
văzut mai tîrziu? ; i 

— Nu, nu l-am văzut. - 

Domnișoara Zak îi aruncă lui Wojski o privire scurtă, 
în care se citea la început surprinderea, apoi disprețul. 
„_— Urmează domnul Deresz. Janicki își mută privirea 
spre avocat. După masă am stat un timp împreună. Ce 
aţi făcut pe urmă? - 

— M-am urcat în cameră. : 2 

— Dar soţia? 

— Am fost tot timpul cu soţul meu, din momentul în 
care Alfred s-a întors în cameră. Înainte, am fost la fami- 
lia Tarski. Cînd am ieşit de la ei după un sfert de oră, 
l-am zărit pe soțul .meu care urca. Din acel moment nu 
ne-am mai despărţit. 

— Cît să fi fost ceasul? 

— În jurul lui unsprezece. ; 

— Aţi adormit imediat? | N 

Doamna Deresz îi aruncă lui Janicki o privire puţin 
speriată. Însă nici expresia feţei locotenentului și nici 
tonul vocii nu aveau în ele vreo urmă de ambiguitate. 


Aaa 


Liniștită, cu o voce stăpînită i-a răspuns: ; 


—. Da, draga mea — aprobă Deresz, pe un ton, care 


— Nu aţi auzit nici un fel de zgomote ciudate înainte 
să adormiţi? 

Soții se uitară unul la altul. 

— Nu, nu am auzit așa ceva — răspunse sec ea. 

— Cînd l-aţi văzut ultima dată pe Molski? 

— La masă. 

— Nu aţi observat cumva încotro a luat-o? 

— Nu. 

— Poate cineva, din dumneavoastră, îmi răspunde la 
întrebarea aceasta? 

Nimeni nu-i răspunse. 3 

— Hm... Bine. Acum poate domnul Tarski ne va da 
unele informaţii? 

— Înainte de masă am stat în sala de lectură — era 
cu noi și domnișoara Zak. Ochelarii domnului Tarski se: 

îndreptară spre fată. Vorbesc la plural deoarece o am 


în vedere și pe soţia mea. După masă ne-am dus pe te- 


rasă, iar după o oră am fost în camera noastră. Am citit 
cam pînă la miezul ropţii. Mada s-a culcat o oră mai 
devreme. 

— Dar, dragul meu — interveni însuflețită doamna 
Tarska — ai uitat că, înainte să dorm, mi-ai spus că 
te doare capul şi ai ieşit să te plimbi? 

— Eu?... Am ieşit?... vocea lui Tarski şuieră uşor. 
— Da, da, într-adevăr... mi-aduc aminte... Datorită 
soţiei pot să-mi completez declaraţia. Din cauza durerii 
de cap am întrerupt lectura şi am ieșit la plimbare. 

— La ce oră v-aţi întors? 

— E greu să vă dau o oră precisă. Nu m-am uitat 
la ceas. Dar cred că nu era încă douăsprezece. Să vă con- 


firme acest lucru milițianul care era de gardă în hol.. 


— Nici nu mă îndoiesc, domnule profesor. Și acum 
ce ne va spune domnul, Ulmer? 
— Imediat după masă m-am urcat la mine, iar pe la 


“ora zece am ieșit să-mi fac plimbarea de seară. În paran- 


teză fie spus, plimbările astea de seară sînt un obicei 
al meu. Le fac pentru sănătate căci nu-mi face bine 
dacă mă culc imediat după masă. M-am întors în jurul 
orei unsprezece. Întorcîndu-mă am schimbat cîteva vorbe 
cu milițianul din hol, lucru pe care-l subliniez nu fără 
motiv. A 

— Vă înţeleg. Fără-ndoială că acest amănunt este 
foarte important. Mai tirziu n-aţi auzit nimic suspect? 

— Nu, domnule locotenent. M-am întins imediat ce 
m-am întors de la plimbare și am adormit buștean. 


— Acum dumneavoastră — Janicki se întoarse spre 
: | 


Lukasz. 

— Înainte de masă am fost la o vilă din apropiere, 
unde am niște cunoştinţe — Lukasz relata -cu exactitate 
și importanţă. — Mai precis, am fost la „Meduza“. După 
masă m-am dus la mine în cameră. Din fericire nu am 
mai ieşit pe urmă nicăieri deoarece: nu prea mă simţeam 
bine. 

— Nimeni nu v-a vizitat în timpul acesta? 

— Nu, nimeni. 

— La ce oră v-aţi culcat? 

— În jurul orei unsprezece. 
„. — Dormiţi adînc? 


— Nu prea. 

— Aţi auzit ceva? 

— Tocmai... Tocmai vroiam să vă spun însă între- 
- bările dumneavoastră . . N-are importanţă. La un mo- 


ment dat m-am deșteptat și stînd aşa, așteptind să mă 
cuprindă somnul, mi-a făcut impresia că cineva se furi- 
şează pe culoar. Era un zgomot uşor, imperceptibil de 
pași. Apoi, ca niște cuvinte rostite în şoaptă, ceva ce 
semăna cu o înjurătură .. . Dar pentru corectitudine tre- 
buie să vă spun că eram pe- jumătate adormit şi nu știu 
(agea u mi s-a părut numai. 
um se numesc cunoştinţele de la „„Meduza“? 

— Familia Solar. 

Locotenentul tăcu o clipă, fără să mai pună nici o 
întrebare. Apoi se întoarse spre domnișoara Zak. 

— Vă rog să povestiţi. 

— Așa cum v-a spus domnul Tarski, înainte da masă 
am fost în sala de lectură, dar perioada aceasta se pare 
că nu vă interesează. în schimb, imediat după masă 
m-am dus la mine în cameră. Am urcat cu domnul 
Ulmer. 

— Aşa e! — adăugă cu însufleţire cel menţionat. 

— Apoi? N-aţi mai ieşit nicăieri? 

— Ba da, dar pentru scurt timp. Mi-am uitat cartea în 
sala de lectură şi m-am dus s-o iau. 

— La ce oră? 

— În jur de nouă jumătate. 

— Nu v-a frapat nimic? 

— Nu, nimic. Casa părea. deja adormită, peste tot 
domnea liniștea. În sufragerie era pustiu doar o lampă 
ardea pe o măsuţă de colț. Mi-am luat cartea și m-am 
întors la mine... Aha... era să. uit, un amănunt... 
adăugă cu un ton neglijent. La întoarcere l-am întîlnit 
în hol pe domnul Wojski care se îndrepta spre ieșire. 

— Hm... Ce-aţi făcut acolo, domnule Wojski? Poate 
ne explicaţi neconcordanța asta? În declaraţiile făcute 
aţi spus că nu aţi părăsit camera după masă. O acszaji 
cumva de falsitate pe domnișoara Zak? 

Toate privirile erau îndreptate spre Wojski. Acesta 
răspunse zimbind: 

„__— Nu, domnişoara Zak are dreptate! Am uitat complet 
că am ieşit și eu la o scurtă plimbare. A durat însă, nu 
mai mult de o jumătate de oră. Am vrut și eu, ca şi 
domnul Ulmer, dealtfel, să fac puţină mișcare înainte 
de culcare! Dar, a propos... Mi-aduc acum aminte că 
pot confirma, cu această ocazie, declaraţiile domnului Ul- 
mer. Cînd veneam deja spre cameră, la înapoiere, am 
auzit cum în hol a intrat domnul Ulmer care a discutat 
„cu miliţianul. 

— Domnule Ulmer, ce aveţi de spus? L-aţi văzut pe 
domnul Wojski? 

— Nu, nu l-am văzut. Însă, cu siguranţă, numai pentru 
că nu m-am uitat în sus. 

— Nu mă putea vedea deoarece în acel moment eram 
după colţul zidului . 

— La ce oră era? 

— Aşa cum a spus domnul Ulmer. În jurul lui unspre- 
zece. 

Urmă din nou o scurtă tăcere. Argintiul iniţial al zori- 
lor se transformase acum în roz. Se luminase. Lumina 
electrică parcă s-ar fi stins topindu-se în limpezimea zilei 
care venea. Numai feţele celor prezenţi erau în continuare 
cenușii şi ofilite. 

— Vom mai reveni la această problemă, domnule 

' Wojski. Deocamdată, aș vrea să-l ascult acum pe domnul 
Sudra. 

Din locul unde se afla cel menţionat se auzi cum cineva 
tuşește de cîteva ori, pentru a-și drege glasul. Toate pri- 
virile se îndreptară acum spre el. 

Sudra se ridică. De la tîmplă, de-a lungul obrazului se 
întindea o zgirietură lată roşie. 

— Unde aţi căpătat-o? îl întrebă cu ușoară ironie 
Janicki. 

Sudra privi în jur uşor descumpănit după care tuşi din 
nou, jenat. Nu reuşi însă să spună ceva deoarece în ace- 
laşi moment prin dreptul ferestrelor trecu în fugă o 

„persoană pe care, după o clipă, cei de față putură s-o 
zărească prin ușa deschisă dinspre hol. Cismele de gumă, 
șapca bleumarin și pulovărul gros vorbeau, de la sine că 

e vorba de un pescar. Se apropie de miliţianul care ! 
stătea lîngă ușă. | 

— Care-i șeful vostru? 

— Ce doriţi dumneavoastră? 

— Vreau să vorbesc cu el. Am găsit un cadavru sub 
barca mea. Janicki se apropie în grabă de noul venit. 

— Cine sînteţi? 

— Konkol mă cheamă, sînt pescar în acest sat. Am 
găsit mai înainte, un cadavru! Are capul complet stări- 
mat! Veniţi cu mine să vă arăt! 

— După ce se termină percheziţia pot să se ducă în 
camere — spuse Janicki milițianului ieșind din sufra- 
gerie. 


Marea semăna cu o tablă înroşită în foc. De pe supra- 
faţa ei se reflecta o lumină purpurie iar săgețile scînteie- 
toare ale soarelui, ce tocmai se ridica, străpungeau norii 
răspîndiţi ici şi colo, colorîndu-i în roz. Umbre vineţii, 
ascuţite, se întindeau pînă departe pe pămînt tîrîndu-se 
pe urmele celor care mergeau. 

Grupul de bărbaţi era condus de pescar. Mergeau re- 
pede pe nisipul ud al plajei şi nu după mult timp au 
ajuns la primele case ale satului. 

Aici se odihneau bărcile scoase pe uscat. Citeva, anco- 
rate la mal, se legănau ușor pe valurile leneșe.: 

Pescarul i-a dus la una din bărcile aflate în interiorul 
plajei. Era întoarsă cu gura în jos; de sub ea ieșeau 
picioarele nemişcate ale unui om. | Ă 

— Cînd l-aţi descoperit? — întrebă Janicki oprindu-se 
lîngă cadavru. 

— Acum o jumătate de oră, cînd voiam să ies | 
pescuit. 

Jumătatea de sus a corpului era băgată sub barcă. Cu 
tot întunericul care mai dăinuia recunoscură trăsăturile 
feţei. Era Molski. Stătea pe o parte cu o mînă aruncată 
în spate iar cealaltă îndoită sub cap în mod nenatural. 
Partea posterioară a craniului era zdrobită. 

Era evident că fusese tirit pînă aici, pe plajă, de 
undeva de printre primele case. O urmă dublă clară, ca 
o linie ferată, indica drumul pe care l-au făcut picioarele 

țîrâte. Janicki îl lăsă pe medic şi funcţionarul serviciu- 
lui de anchetă lîngă cadavru iar el o luă pe această urmă. 

Ducea la un șopron aflat în interiorul plajei. Locote- 
nentul împinse ușa și intră în bezna din interior. 

Scîndurile pereţilor nu erau bătute strîns una lîngă 
alta, formînd crăpături înguste prin care pătrundea stră- 
lucirea zorilor. În această semiobscuritate zări resturi de 
scînduri, umbra unei șalupe vechi, putrezite, adusă să 
se odihnească aici după îndelungata-i activitate, un ca- 
bestan din lemn ce servea la tragerea pe uscat a bărcilor, 
scule ruginite, o ancoră mică cu o gheară ruptă, legături 
de frînghii şi cîteva butoaie cu gazolină. 

Janicki se uită în fugă prin interior apoi se retrase 
pentru a nu şterge cumva eventualele urme. Acest teren 
trebuia cercetat centimetru cu centimetru. Aici sau un- 
deva prin apropiere se comisese crima. 

Reveni la cadavru. Medicul care tocmai terminase con- 
sultaţia îi spuse: 

— Moartea e datorată unei lovituri cu 0 biîtă groasă, 
din lemn, în occiput. Decesul a avut loc în jurul orei 
unu noaptea. i 

Fără să spună un cuvînt Janicki dădu din cap şi se 
întoarse spre sergentul care-l întovărăşea: 

— Crima s-a săvîrşit fie în şopronul acesta fie undeva 
pe-aproape. Mă gîndesc numai de ce făptașul a „târit 
cadavrul la această barcă? 

— Se pare că a vrut să-l ascundă. 

— Dar nu l-a ascuns. Dealtfel această barcă întoarsă 
e o ascunzătoare foarte proastă. 

— Atunci ce presupuneţi — întrebă atent sergentul. 

_— Îmi face impresia că criminalul a vrut să ascundă 
cadavrul într-adevăr, numai că nu aici. Janicki privi de 
jur-împrejur. — Hm... Da... Cu siguranță a vrut să-l 
arunce în mare. lar apoi să şteargă urmele de pe nisip. 

— Atunci de ce nu și-a îndeplinit planul pînă la capăt? 

— Da — de ce? Sau cineva l-a împiedicat sau s-a 
convins că tirîrea cadavrului acestui bărbat tînăr pînă 
la mal şi apoi. urcarea lui într-o barcă îi depăşeşte pu- 
terile. Se vede că a trebuit să renunţe la intenţia sa 
iniţială și a ascuns cadavrul cum a putut. 

— Deci făptaşul nu a fost prea puternic? 


, 

— Da, dacă acceptăm a doua eventualitate. 


— Dar lovitura? I-a sfărimat aproape complet capul! 


„— Cu o bită groasă — să nu uităm. În plus, crima 
ar fi putut să aibă loc sub influența unei emoţii de mo- 
ment în care şi un om slab e capabil de un efort mare. 

— Da, aveţi dreptate. 

— Mai există şi altă posibilitate. Te rog să însărcinezi 
pe unul din oamenii dumitale mai dezgheţaţi ca să se 
intereseze printre localnicii satului. Poate pe această cale 
obținem vreo informaţie referitoare la cele petrecute în 


cursul nopţii. Nu este exclus ca făptașul să fi fost spe- 


riat de cineva. În plus, trebuie cercetat cu atenţie terenul 


„iar lîngă cadavru să fie postată o santinelă pînă ce va ; 


veni mașina! 

Reîntorcîndu-se la vilă, Janicki găsi sufrageria pustie. 
Probabil că percheziţia se terminase. Trebuiau discutate 
acum rezultatele ei şi vorbit cu domnul Sudra. 

Sala de lectură era, în continuare, locul unde se insta- 
lase echipa de anchetă. Află în curînd că percheziţia nu 


a dat nici un rezultat iar discuţia cu Sudra trebuia ami-, 


nată căci i se raportase că părăsise vila îmbrăcat în halat 
de baie. 

Reveniră şi oamenii lăsaţi lîngă cadavrul lui Molski. 
Ambulanţa îl luase deja iar cercetarea amănunţită a tere- 
nului nu a relevat nimic. A fost descoperit numai instru- 
mentul crimei. Era o bită scurtă de stejar, ruptă la un 
capăt. Fusese aruncată în spatele șopronului. Pe ea erau 
vizibile urmele de sînge coagulat și firișoare de creer. 
Exista încă o slabă speranţă că se vor putea descoperi 
pe ea amprenete digitale, așa că a fost trimisă la analiză. 

În sat rămase un funcţionar pentru a obţine unele in- 
formaţii. Trebuia să aștepte însă cel puţin pînă la prînz 
pentru a primi primele rezultate. 

Locuitorii vilei începură să se adune treptat în sufra- 
gerie pentru a-şi lua micul dejun întîrziat. Apăru şi 
Sudra. 

Toţi erau deprimaţi şi neîncrezători. Perioada discuţii- 
lor și glumelor generale trecuse ireversibil. 

Janicki se așeză la masă şi se întinse să-și ia ceașca 
de cafea. Vocea Doamnei Deresz se făcu auzită: 


142 


— Ce-aţi constatat, domnule locotenent... Era... 
era ... domnul Molski? 

__ Da — răspunse scurt Janicki. Era domnul Molski. 

__ Înfiorător — şopti Nata aplecîndu-și capul. 

__ Eu nu mai rezist! Vreau să plec de aici! — se auzi 

 ţipătul isteric al doamnei 'Tarska. 

_— Acum cu atît mai mult nu vei pleca — aruncă cu 
sarcasm 'Tarski. Ancheta se desfăşoară cu ajutorul meto- 
dei eliminaţiei. Vor să vadă cine va rămîne în viaţă și, 
poate numai aşa, Vor descoperi criminalul? 

— Măsuraţi-vă cuvintele, cetăţene Tarski — îl avertiză 

rece Janicki. Nu vă bizuiţi prea mult pe răbdarea mea. 

__ Cum a fost omorît acel sărman Molski — întrebă 
Lukasz. 

— Cu o lovitură de bită în cap. ! 

_— Cînd s-a întîmplat? întrebă Ulmer, la rîndul său. 

— În jurul orei unu noaptea. Janicki nu avea nici O 
reţinere în a răspunde la întrebări. De aceea, acuma, cînd 
am isprăvit cu toţii micul dejun, vom încerca să stabilim 
cine şi cînd l-a văzut ultima dată pe Molski! Apoi — în- 
toarse capul spre Sudra — doresc să vă ascult ce aţi fă- 
cut ieri, după masa de seară, pentru că nu am reușit 
încă să aflu. i 

— Sînt... hm... la dispoziţia dumneavoastră, stimate 
domnule locotenent — îi răspunse oarecum oficial Sudra. 

În acelaşi moment, în sufragerie intră un miliţian care 
se apropie de Janicki înmînîndu-i 0 scrisoare. 

_— De la cine? întrebă cu jumătate de voce locote- 
nentul. 

— Nu se ştie. Era băgată în crăpătura uşii de la ca- 
mera dumneavoastră. Janicki întoarse încet plicul. Nu- 
mele lui era scris pe el cu litere mari de tipar, cu cerneală 
verde. 

_— Hm... interesant... la să vedem. " 

Toate privirile erau aţintite spre fila de hirtie pe care 
locotenentul o scoase din plic. Ținînd hîrtia chiar de 
margine își aruncă repede privirea pe scrisoare. 

— Văd că vă interesează ce conţine această filă. Sint 
gata să vă citesc conţinutul. Iată-l: 

— „Sint pe urmele pesesorului caietului dispărut. În 


A 


cel mult trei zile voi putea să vă indic această persoană“. 


143 


f 3 
Și, bineînţeles, cum se întîmplă de obicei cu astfe] de, 


informaţii — lipsește semnătura. | a 

— Caracterul scrisului nu vă spune nimic? întrebă 
Deresz. 

— Nu, căci scrisoarea şi adresa de pe plic sînt scrise 
cu litere de tipar. 

— Curios, de ce acest informator enigmatic nu vă 
împărtășește acum cele cunoscute? ! 

— Oricum, avem un nou subiect de conversație — de- 
clară locotenentul. — Mai înții aş dori însă să stabilese 
cine l-a văzut ultimul pe Molski? 

— Voi putea să elucidez această problemă — luă cu- 
vintul Wojski. Atunci, cînd după plimbarea de seară 
m-am întors, l-am întîlnit pe coridor pe Molski care se 
îndrepta spre scară. Nu am acordat nici o atenţie acestui 
fapt pe moment, dar acum îmi reamintesc precis această 
întîlnire. > 

— Ce oră era? 

— Cred că unsprezece ... 

— Hm... deci cu două ore înainte de moarte. Pe 
„urmă a putut să-l mai vadă domnul Ulmer, care se afla 
doar în hol. Discutînd cu milițianul nu aţi observat înco- 
iro a luat-o Molski? 

Ulmer s-a gîndit o bucată de vreme. 

— Un moment... — spuse el în cele din urmă — 
nu pot să-mi reamintesc 'dacă a trecut tineva prin hol... 
Deci cu siguranță nu l-am observat! Dealtfel nici nu e 
de mirare căci eram cu spatele spre scară și se putea 
strecura fără să văd. 


— Putem deci accepta că domnul Wojski a fost cel 


care l-a văzut ultima dată pe Molski în viață — declară 
“locotenentul, adăugînd apoi cu uşoară ironie: Bine că 
măcar acum v-aţi amintit de această întîlnire... - 


— Mai rămîne milițianul care a fost de serviciu în 


hol — mormăi Deresz, 


— Bineînţeles. Nu l-am uitat, dar starea în care se află. 


nu ne permite să-l întrebăm încă. 

— Careva... din noi e cumva amenințat de vreun 
pericol? ... — se auzi vocea tremurătoare a Madei Tarski. 
Mi-e atît de frică, domnule locotenent... 

— Cred că nu, dacă 'nu e amestecat în această pro- 
blemă. 

— Poate să fie amestecat fără să ştie — adăugă cu 
spaimă doamna Deresz. ; 

— Fără să exagerăm! răspunse scurt Janicki, după 
care fără să-şi schimbe tonul i se adresă lui Sudra: Acum 
aş vrea să aud ce aţi făcut ieri după masa de seară 
și de unde acest semn frumos pe fața dumneavoastră? 

— E vina... vina... dumneavoastră, domnule loco- 
tenent . .. bolborosi jenat Sudra. 

— A mea? se miră Janicki. 

— Da... trezindu-mă dimineaţă, nu aţi aprins lumina. 
Aţi lăsat totodată ușa deschisă... Cînd m-am îndreptat 
spre întrerupător, somnoros, m-am lovit de marginea 
ei... A fost o lovitură foarte dureroasă... şi de acolo 
urma... . 

— Ce căscat sînt! Trebuie să-mi cer scuze! Deci ușa 
v-a lăsat pe față această zgirietură? 


— Da... : 
— Vă rog să mă iertaţi, domnule Sudra! Primiţi &x- 
presiile mele de compătimire — nu se ştia dacă locote- 


nentul vorbea serios sau își bătea joc. 

— Nu face nimic, domnule locotenent... Îmi dau sea- 
ma că aţi fost... hm... puţin iritat de întimplarea cu 
miliţianul. Și pe mine m-a impresionat neplăcut. Nu su- 
port brutalitatea . . . 

— Bine, bine. Dar ce aţi făcut după cină? 

— M-am întors la mine în cameră. Mai întîi am citit, 
pe urmă.., 

— Ce aţi făcut în cameră nu mă interesează. Vreau să 
știu numai cînd aţi părăsit-o? 


— Cum așa — cînd? Atunci, cînd mi-aţi spus să 
vin Jos. 
— Dar seara? 


— V-am spus doar, că nu am ieşit nicăieri! 
— Dormiţi bine? 
— Aşa şi-așa. Cîteodată mai bine, cîteodată mai rău. 
— Și cum aţi dormit noaptea asta? Nu v-a trezit ni- 
mic? 
— Cred că nu... 
— Atunci de ce aţi aprins lumina? 

Sudra se gîndi timp de o clipă. 

— A, da! Am aprins lampa, într-adevăr. M-am trezit, 
noaptea şi am vrut să văd ce oră e! 

— Cât era? 

— Se apropia de două. 

— Ce aţi făcut apoi? 

— Cum ce? Am dormit. 

— V-am trezit doar imediat după două. Ai adormit 
așa, dintr-odată? 

— Se poate, dacă a trebuit să mă treziţi. 

— După cum am auzit, aţi aprins lampa ca să vă 
uitaţi la ceas. Nu-i aşa? 

— Exact. 

— Atunci de ce cînd v-am trezit eu v-aţi dus pe 
întuneric pînă la întrerupătorul din perete, în loc să 
aprindeţi din nou lampa de lîngă pat? 

— Eram foarte somnoros. Se poate că din această cau- 


ză m-am îndreptat, fără să mă gîndesc, spre întrerupător.. 
Și drept pedeapsă m-am lovit... Sudra zimbi ușor după 


care adăugă cu timiditate: Aș dori, acum, să vă rog să-mi 
arătaţi scrisoarea . 


Janicki îl măsură pe Sudra cu o privire plină de 


interes. 

— De ce? | 

— Am unele... hm... calități... cu totul deosebite... 
Pot cîteodată să simt din caractenul scrisului cine a scris. 
Numai dacă persoana respectivă este, desigur, de faţă. 
Pentru că sînt toţi adunaţi la un loc, aş putea face o 
încercare. 

— Ce prostii?! strigă Tarski. | 

— De ce le spui prostii — îl apostrofă soţia. — Sînt 
oameni şi oameni! ii minte ce ne-a povestit Jas despre 
Ossowiecki? 

— Doamna are dreptate! o susţinu pe Mada soţia lui 
Deresz. Lăsaţi-l pe domnul Sudra să încerce! O să fie 
foarte interesant şi poate vom afla cine scrie anonime! 

— Foarte interesant! adăugă domnișoara Zak. 

Janicki stătea cu capul plecat. Nu se știe dacă opinia 
comună a femeilor sau vreo concepţie proprie l-au deter- 
minat să-şi dea consimțămîntul. | 

— Fie — spuse înmînîndu-i lui Sudra scrisoarea — în- 
cercaţi. Vă rog numai să ţineţi scrisoarea de margine. 
Considerăm această experienţă drept proba focului. 

Sudra luă scrisoarea după cum i se spusese şi, indife- 
rent faţă de interesul pe care îl trezea, privi o bucată bună 
' de vreme la literele trasate. Totul,se scufundă în tăcere. 
“Toate privirile erau aţintite asupra omului îmbrăcat în 
costum de culoare închisă. Janicki îl privea şi el pe Sudra 
însă cu un ușor zîmbet batjocoritor. Pe urmă, cînd acesta 
își ridică pleoapele şi se uită pe rînd la cei de faţă, îi 
urmări cu privirea căutătura. 

Cel mai apropiat era Deresz. Avea pe faţă un zîmbet 
puţin ironic şi puţin îngăduitor, care nu i se şterse tot 
timpul cât a fost cercetat. 

Apoi Sudra își mută privirea asupra lui Lukasz. Se 
măsurară din ochi. La un moment dat pe obrajii lui 
Lukasz apăru o ușoară roşeaţă. 

în privirea lui Ulmer sclipi o veselie stăpinită, întovă- 
răşită fiind de un zîmbet puţin batjocoritor. La un mo- 
ment dat însă, ridurile de la colţurile ochilor se adînciră, 

pleoapele i se apropiară uşor şi atunci, în această frîntură 
de secundă zîmbetul îi dispăru de pe îaţă. 
Pe Wojski, Sudra îl privi deosebit de mult. Acesta, la 
rîndul lui, îl măsură cu o uitătură ironică. Spre sfîrşitul 
perioadei de observaţie Wojski îşi muşcă uşor buza de jos 
însă, o clipă mai tîrziu, buzele i se strînseră din nou 
într-o linie îngustă. 
Tarski stătea cu mîinile sprijinite de masă. Cînd Sudra 
își opri privirea asupra lui, îi aruncă sfidător: i 
" — Să-mi scot ochelarii? Sau poate doriţi să mă dez- 
brac? | 
— Lăsaţi. ochelarii — îi răspunse încet Sudra. Nu mă 
deranjează. 
Expresia feţei lui Tarski nu lăsa nici o îndoială asu- 
pra sentimentelor care-l stăpîneau. Gura strinsă dispre- 
_ţuitor, privirea dușmănoasă şi tăioasă l-au întovărășit tot 
timpul cît a durat observaţia. 
Privirea, lui Sudra alunecă apoi pe rînd pe feţele femei- 
„lor iar la urmă reveni asupra hîrtiei pe care o ţinea în 
mînă. Își trecu apoi mîna peste frunte cu gestul lui obiş- 

nuit, puţin stîngaci şi, parcă în silă, întinse scrisoarea 
spre Janicki. ; 

— Aşteptăm opinia dumneavoastră prețioasă — îi spu- 
se locotenentul luînd 'hîrtia. 

— O sarcină deosebit de grea. .. Deocamdată nu știu... . 
Scrisoarea este scrisă cu un caracter schimbat şi, de : 
aceea, este greu de descifrat... Dacă-mi permiteţi însă, 
aş vrea să repet această experienţă ... poate peste o zi 
sau două o să am mai mult succes... 

Tarski pufni ironic fără să spună însă nimic. să 

— Vom fi întotdeauna la dispoziţia dumneavoastră — 
îi declară curtenitor Ulmer. 

— Eu însă nu mai am chef să particip la astfel de 
idioţenii! — spuse iritat Wojski. 

— Încercarea aceasta nereușită nu înseamnă că totul 
a căzut — adăugă doamna Tarska —.de aceea, la fel ca 
domnul Ulmer, consider că, de va fi nevoie, va trebui 
să fim de acord cu încă o experienţă! : 

— Vorbeşti prostii ca întotdeauna! bombăni Tarski. 
Domnul Sudra nu va descoperi nimic! Asta e o tîmpenie! 

— Sper că nu spaima este cea care vă dictează cuvin- 
tele acestea — îi replică Sudra reașezindu-se la locul 
său. 

Tarski vru să-i răspundă ceva însă Janicki își ridică 
mîna în sus. , 

— Linişte, vă rog! După această mică digresiune din 
domeniul metafizicii să trecem la lucruri concrete. Vom 
analiza desigur, această scrisoare în laboratoarele noastre, 
iar acum vă rog să-mi arătaţi pixurile dumneavoastră. 

Primul care răspunse a fost Wojski. Locotenentul luă 
o filă pe care trase cîteva linii scriind în dreptul lor 
numele posesorului .stiloului cu pastă. Toţi ceilalți îi ur- 
mară exemplul în afara domnului Tarski și. Sudra care 
nu aveau pixuri. 

Cînd probele s-au terminat, Janicki îşi aruncă privirea 
asupra celor prezenţi spunînd: 

— Am terminat deci şi acest experiment. Cu singura 
diferenţă că am obţinut ceva. După cum aţi observat, 
scrisoarea a fost scrisă cu pastă verde, iar aceasta în- 
seamnă că a fost folosit un pix. Culoarea verde se întil- 
neşște foarte rar. Chiar acum pot să vă spun că singurul 

„exemplar care are mina verde este cel al domnişoarei 
Zak ... 

— La naiba! scoase un strigăt cea menţionată. 

— Nu am intenţia să mă opresc mai mult asupra aces- 
tui lucru. El va reprezenta un nou punct al anchetei, 
iar domnișoara Zak va putea să-mi explice ce a îndem- 
nat-o să scrie această scrisoare, cît şi ce cunoaşte în legă- 
tură cu caietul dispărut. O voi ruga, la timpul potrivit, 
să-mi dea acesţe informaţii — vocea lui Janicki căpătă 
rigiditatea oficială. Acum sînteţi liberi. Vă mulţumesc. 


Cîteva ore mai tîrziu unul din milițieni îl căută pe 
Janicki pe terasă unde locotenentul, mutîndu-și şezlongul 
la umbră, se lăsase în voia gîndurilor. Chemat de miliţian 
o porni pe urmele acestuia spre etaj. 

— Uitaţi-vă, vă rog, domnule locotenent. Acum zece 
„minute această inscripţie nu era aici. 

Janicki zări pe peretele cenușiu al coridorului cîteva 
'cuvinite scrise cu cretă albă. Inscripţia era făcută cu litere 
mari de tipar și avea următorul conţinut: „Fie, însă 
schimb“. 

Se uită o clipă mai îndelungat la cele scrise. 

— Să nu ştergeţi — îi spuse milițianului — pînă ce nu 
se va fotografia. Vă trimit fotograful imediat şi să nu 
plecaţi de aici. iad 

Cînd reveni pe terasă observă că cineva îi luase locul. 
Era Deresz. Locotenentul își luă deci alt șezlong și îl 
puse în apropiere, asigurîndu-se însă înainte că soarele 
nu-l va ajunge prea repede. 

Tocmai se gîndea dacă prezența lui Deresz pe terasă 
e întîmplătoare cînd acesta, adresîndu-i-se, îi şi răspunse 
la întrebare: 

— Bănuiam că veţi reveni aici şi de aceea am ocupat 
acest loc. 

— Lăudabilă însuşire de a intui. Și ce v-a determinat 
la asta? 

— Am vrut să vă împărtășesc noile mele observaţii din 
dimineaţa aceasta. 

— Vă ascult. 

— După cum ştiţi sînt jurist şi încă cu o practică des- 
tul de îndelungată. Aș putea deci să vă ajut în munca 

dumneavoastră, se pare destul de solitară, legată de acest 
caz. 
— Vă apreciez iniţiativa, domnule avocat. Ascult cu 
“plăcere observaţiile dumneavoastră — îi răspunse destul 
de rece Janicki. i 

Deresz îşi înclină capul. 

— Vă înţeleg rezerva. Nu am intenţia să vă pun nici 
un fel de întrebări legate de anchetă. În timpul interoga- 


toriului de azi mi-au venit unele ginduri pe care aș vrea 


să vi le împărtăşesc. 

— Sînt foarte curios. Despre ce e vorba? 

— Să începem cu scena a cărui autor a fost Sudra. 

N-aţi avut impresia că propunerea lui a avut un ţel 
lăturalnic? Nu neg, desigur, existența unor însușiri tele- 
patice, dar în toată practica mea nu am reușit încă să mă 
întîlnesc cu o folosire a lor practică . .. 

— Credeţi, deci, că totul a fost un bluf? 

— Da. Numai că în ce scop a făcut asta? Ce urmărea? 

— Sînt de acord cu obiecțiile dumneavoastră cu atît 
mai mult cu cît şi eu le-am avut. 

—— Atunci de ce i-aţi permis lui Sudra să se dea în 
spectacol? 

— Îmi convenea, deoarece reprezenta un fel de examen 
pentru autorul scrisorii. Examenul de stăpînire a nervi- 
lor. Exista posibilitatea să se trădeze într-un fel. 

„ Deresz dădu din cap. 

— Recunosc că şi eu i-am observat pe cei de faţă 
stăpînit de aceeiaşi intenţie. Revenind însă la problema 
ridicată de mine: n-ar fi oare interesant să vedem ce a 
urmărit Sudra inițiind această scenă? 

Janicki zîmbi. 

— Chiar foarte interesant! Dar nu-mi trece prin minte 
nimic convingător! Dar dumneavoastră? 

— Un lucru pare a fi clar. Domnul Sudra e amestecat 
într-un. fel în povestea asta. 

— Bravo, domnule avocat! Mergem pe acelaşi drum! 
Trebuie să fiu prevăzător ca să nu mi-o luaţi înainte! 

— Nu vă fie teamă! — rise Deresz. — Cunoştinţele 
acumulate de dumneavoastră crează un obstacol pe care 
nu-l pot depăşi! Iar la aceste informaţii nu am acces! 

Janicki privi un timp la panorama întinsă. a mării. Se 
întoarse apoi spre tovarășul său de discuţie. 

— A propos... Avem o nouă enigmă. Sînt curios ce 
părere aveţi? 

Deresz îl privi cu interes pe locotenent. 

— Ce mai e? 

— A apărut o inscripţie pe peretele coridorului. Scris 
cu cretă: „Fie, însă schimb. Ce părere aveţi? 

— Interesant! Mi-e greu să-mi fac o părere cît âi bate 
din palme. Îmi face impresia însă că avem de-a face cu 
un anumit joc, al cărui fragmente apar din cînd în cînd 
la suprafaţă. Iar la acest joc participă şi Sudra, după cum 
îmi spune bătrînul meu nas. Întrebarea este numai în ce 
fel — de făptaș sau viitoare . victimă? 

Janicki aruncă avocatului o privire rapidă, scrutătoare 
dar nu ajunse să-i răspundă deoarece pe terasă apărea 
unul din oamenii săi care se îndrepta spre el. 

) 
„__ Avocatul Deresz ar fi putut să afle răspunsul la între- 
barea sa mult mai uşor dacă ar fi cunoscut conținutul 
scrisorii pe care o primise în dimineața aceea domnul 
Sudra. 

Cînd, după primul interogatoriu de dimineaţă, se în- 
toarse aproape ultimul în camera sa, zări pe podea, nu 
departe de ușă o foaie de hirtie. O ridică și o destăcu cu 
un viu interes. : 

Literile imitau pe cele de tipar şi erau scrise cu pastă 
verde. Scrisoarea suna astfel: . ; 

„Capeţi pe caiet o sută de mii bani gheaţă. la cîteya 
ziare şi în ultimul bagă caietul. După cină așează-te cu 
ele lîngă lampa din sala de lectură, ziarele pune-le pe 
măsuţa de alături. Citeşte zece minute primul ziar, apoi 
împătureşte-l și ieși afară. Întoarce-te sus. Vei fi ob- 
servat. Dimineaţa vei fi înștiințat unde se află banii“. 

Domnul Sudra își scărpină nasul. 

„Hm... deci mi s-a adresat... Anonima de azi lăsa 
să se întrevadă asta... A vrut, desigur, să mă sperie, şi 
amenințindu-mă că mă demască să mă oblige să fiu de 
acord... Ce bestie vicleană... Da, dar cred că l-a costat 
ceva nervi experimentul acela, în fond destul de pros- 

tesc... Cred că a înţeles despre ce este vorba..: Dacă 
aș ști cu siguranţă care din ei este...% 

Se îndreptă cu paşi lenți spre fereastră, unde se opri. 
Pe cărarea care ducea spre mare mergeau doamna Deresz 
şi Wojski. Îi observă o clipă cufundat în gînduri. 

„Hm... o sută de mii... $mecherul!... Numai o sută 
de mii! Dacă vrea atît de mult să capete caietul înseamnă 
că Molski i-a spus ceva... Şi asta l-a speriat... Acum 
vînează nu numai jurnalul dar și pielea sărmanului 
Sudra... Și numai o sută de mii! Sint curios de unde-i 
scoate cînd o să-i cer să mi-i dea în mînă... Numai așa 
trebuie să pun problema căci altfel nu iese nimic din 
toată afacerea asta! 

Asta e... Deci... riscul același, dar cel puţin... Cum 
să-i transmit însă hotărîrea mea dacă nu ştiu cine e?% 

Sudra se întoarse de la fereastră și începu să se plimbe 
prin cameră cu mîinile în buzunare. Fereastră... uşă.. 
ușă ... fereastră... 


Milițianul raportă: 

— Mă trimite sergentul Kowalski. Vă roagă să veniţi 
imediat. A 

— Unde e? 

— În camera din spatele sufrageriei. 

anicki se scuză faţă de Deresz şi plecă spre sala de 

lectură. Îl găsi aici pe sergent cu o fată tînără de șapte- 
sprezece ani. O adusese un agent trimis în sat. 


— l-am notat deja datele personale — completă ser- 
gentul raportul prezentat. ş 
— Mulţumesc, sergent. Luaţi loc, domnișoară — se 


adresă fetei. Fata îşi strînse fusta și se așeză cu grijă. 

— Ce s-a întîmplat în noaptea asta? 

„— M-am speriat îngrozitor... | 

— S-o luăm de la capăt. Ce oră era? 

— Trecuse demult de miezul nopţii. Pusesem peştii la 
afumat. Mama s-a dus să se culce iar eu am mai ieşit 
în curte... Fata se înroşi şi-şi lăsă privirea în jos. 

„__— Bine, bine... Nu vă rușinaţi, asta n-are impor- 
tanţă ... Ce s-a întîmplat pe urmă? 

— Am plecat de acasă spre șopronul lui Konkol. Noap- 
tea era întunecoasă dar nu prea căci stelele mai strălu- 

ceau puţin. Cînd m-am apropiat de șopron mi s-a părut 
că aud niște șoapte. M-am oprit şi am început să ascult. 
La început am fost numai curioasă. Pentru că nu puteam 
să disting cuvintele m-am furișat mai aproape. Ei erau 
amîndoi prin apropiere deoarece îi auzeam clar... Unul 
vorbea în şoaptă de parcă ar fi şuierat un şarpe: Si i-ai 
promis?« Celălalt: „Era vorba doar de tine... nu uita 
ce ţi-am spus...% 'Ce şi-au șoptit pe urmă n-am mai 
înţeles. În cele din urmă primul vorbi aproape tare: 
„Prostule! Întoarce-te și vezi să nu...“ 

Peste o clipă apăru un braţ cu o biîtă! Ieși din întuneric: 
și se: profilă pe fundalul cerului, de aceea l-am văzut. 
Apoi s-a auzit lovitura, surdă ca și cum ar fi căzut pe 
o saltea.:. Cineva a gemut... Brusc, mi s-a făcut așa 
de frică e m-am întors şi am fugit ca năucă pînă acasă. 
N-am țipat căci m-am temut că o să mă urmărească. 
Dimineața i-am povestit totul mamei... M-a sfătuit să 
nu suflu o vorbă dar cînd am aflat că tînărul acesta este 
de la voi i-am spus totul pentru că domnul învăţător 
ne-a învăţat la şcoală că trebuie să ajutăm miliția... 

— Foarte bine. I-aţi văzut cumva pe acei oameni? 

— Nu. Erau sub șopron iar acolo era întuneric com- 
plet!. Am văzut numai mîna pentru că cerul se uriiinâse 
puţin de la stele. 

— Era cumva mîna unei femei? 

Fata se gîndi un moment după care dădu din cap. 

— Nu ştiu... Era prea întuneric ca să recunosc . 

— Dar siluetele? Cum erau? Înalte, grase, slabe? 

— Eu nu i-am văzut, domnule . 

— Poate aţi putea recunoaşte “vocile? Amîndoi erau 
bărbaţi? 

— Vorbeau în şoaptă, așa că era greu să disting... 

— Aţi făcut foarte bine, domnişoară, că nu aţi ascuns 
ceea. ce aţi auzit. Janicki se ridică de pe scaun. Vă eg să 
nu mai spuneţi nimănui asta, de acord? 

— Da, domnule — fata aprobă din cap. 

— Vă mulțumesc. Iscăliţi vă rog această hîrtie şi ieşiţi 
pe ușa de serviciu. Va fi mai bine așa. 

După ce plecă tinăra, Janicki ordonă să fie căutată și 
chemată domnișoara Zak. 

Apăru după zece minute. 

— Luaţi loc şi fiţi atentă — îi spuse uitîndu-se la ser- 
gentul care întocmea procesul verbal. Cred că bănuiţi de 
ce v-am chemat? 

— Bineînţeles. Vreţi să aflaţi de ce am scris Sica 

— Exact. Deci — recunoaşteţi? — Janicki zîmbi. 

— Vă face plăcere? 

— Enormă. Aş fi foarte încântat dacă v-aş ţine deja 
sub cheie! 

— Cînd mă voi îndrăgosti de dumneavoastră voi fi 
gata să mă sacrific. În prezent însă nu am. ajuns la acest 
stadiu. 

— Păcat. Ar fi fost atît de minunat să fi putut încheia 
problema acestei anonime! 

— Pe socoteala mea? Vă foarte mulțumesc. 

— Atunci, să revenim la concret. Aţi scris sau nu 
această anonimă? 

— Nu. 

— Pixul cu pastă verde s-a dovedit a fi unicul — pînă 
în prezent, aşa stau ua ie, Atunci cum de s-a putut 
întîmpla? 

— Asta e. Cum de s-a said întîmpla? 

— O, stimată doamnă, nu abuzaţi prea mult de răb- 
darea mea. 

Locotenentul se plimbă prin cameră, după câre se 
așeză pe marginea mesei, lîngă domnişoara Zak. 

_— V-a fost furat sau, l-aţi pierdut undeva? 

— În sfîrșit! Începeam să cred că opinia fatală despre 
mine nu vă va A sa iei să-mi puneţi această întrebare 
simplă! 

— Gândiţi-vă acuma și răspundeţi-mi la întrebare. Cînd 

s-a întîmplat? 

— M-am gindit deja la aceasta. Ieri seară am vrut 

să-mi notez ceva şi am constatat că nu am pixul. L-am 


ș: 


căutat zadarnic, apoi mi-am amintit că l-am lăsat în sala / - 
de lectură cînd am coborit să-mi iau cartea. Era tirziu |, 


şi nu am vrut să mai cobor o dată. Recunosc că mi-a 
fost şi puţin frică.. Sentimentul că eriraa se află un- 
deva aici, nu este prea plăcut. 

— Dar dimineața? 

— Dimineaţa a fost interogatoriul şi-am uitat. Abia 
înainte de micul dejun am coborit în sala de lectură şi 

mi-am găsit pixul acolo unde-l lăsasem. Pe pianină. Aces- 
ta-i adevărul. 
„.— Sper — mormăi ironic locotenentul. Vă mulțumesc, 
nu mai am întrebări. 

— Păcat — îi răspunse domnișoara Zak cu o mină ne- 
vinovată lăsîndu-și privirea în jos. Așa de plăcut e să 
discut cu dumneavoastră. 

Deşi micul dejun fusese servit cu întârziere, prinzul a 
fost la ora obișnuită. Cînd toţi se aflară la masă, subiectul 
nou, viu comentat, i-a absorbit tot timpul. Vestea apari- 
ției inscripţiei, cît și conţinutul acesteia, a făcut rapid 
ocolul întregii vile. 

Pe fundalul ultimelor evenimente, acesta din urmă, în 
aparenţă banal, a produs însă o puternică impresie. Se 
țeseau diferite, de cele mai multe ori sumbre, păreri. 

Janicki mîncă în tăcere fără să piardă însă nici un 
cuvânt din discuţiile purtate. Era doar vocea opiniei pu- 
blice — deși atît de puţin numeroasă. Nu-i scăpa deci 
că în vorbele celor prezenţi începură să apară tot mai 
des accente mascate, cu toate acestea însă destul de evi- 
dente, ale criticii la adresa organelor de anchetă. Cele 
două crime care au avut loc la un scurt interval de timp 
iritau în subconștient sentimentul dreptăţii, care începea 
să revendice tot mai tare răzbunarea. Cercetările și an- 
cheta se prelungeau, activ fiind doar făptașul necunoscut, 
numai el dădea dovadă, în mod tragic, de activitate. 

Janicki înţelegea aceste stări dar nu încercă să le 

“combată. Pentru că numai el știa că se apropie momentul 
critic al 'anchetei, că viitorul foarte apropiat va aduce 
dezlegarea enigmei şi, odată cu ea, și terminarea cazului. 

După masă, locotenentul ieşi pe terasă. Era în conti- 
nuare o vreme însorită, caniculară. Căldura devenise in- 
suportabilă şi cu toate problemele care trebuia să le mai 

' rezolve hotărî să se învioreze cu o baie. Se gîndea tocmai , 
dacă poate să-și permită să-şi sacrifice o oră. cînd auzi 
pași în spatele său. Era Lukasz care se opri în faţa lui. 
Tăcu un moment, observînd ca şi Janicki suprafaţa scîn- 
teietoare a mării. 

După o clipă Lukasz i se adresă: 

— Veniţi la plajă? 

— Tocmai mă gîndeam dacă pot să-mi permit acest 
lucru. 

— Aş vrea să schimb cîteva cuvinte cu dumneavoastră. 

— Îmi rezolvaţi în felul acesta îndoiala — zîmbi Ja- 
nicki indicîndu-i un; șezlong. Putem să ne aşezăm aici. 
Vom avea puţină umbră. 

— Ce părere aveţi despre inscripţia de pe perete? — 


îl întrebă, ca de Gica, puţin oficial Lukasz, după ce se 
aşezară. 

Janicki îşi făcu viat cu batista apbi își şterse cu ea 
fruntea și gîtul. 


— Îmi aminteşte întrucitva de vremurile copilăriei şi 


de corespondenţa în genul „Ana e o proastă“. 

— Exact — corespondenţă. E clar că cineva transmite 
pe această cale altuia o ştire. 

— Nu e nici o îndoială în asta. 

— Vă admir calmul — mormăi, uşor sarcastic, Liukasz. 
Sintem înconjurați de un grup de bandiți care se înţeleg 
între ei sub nasul miliției! e j 


— Subiectul conversaţiei noastre este cumva aprecie- 


rea critică a mersului anchetei? 
— Nu... departe de mine asta... Altceva urmăresc. 


Aţi comparat scrisul de pe perete cu caracterul scrisului 


persoanelor din vilă? 

— Nu văd scopul acestei comparații. Pe perete era 
scris cu litere de tipar, așa că o astfel de comparaţie nu 
aduce nimic nou. 

— Hm... nu se știe. Dacă v-aţi uita mai atent la 
această inscripţie, cum am făcut-o eu, aţi ajunge la desco- 
perirea senzaţională. Vă spun pe scurt, știu cine a scris! 

— Interesant! Înainte să-mi dezvăluiți numele, spu- 


" neţi-mi vă rog după ce aţi recunoscut? 


„— După un amănunt caracteristic. Priviţi vă rog atent 


codița de la litera „e“. Este adevărat că litera e de tipar, 


dar cel care a scris a fost neatent şi nu a schimbat codiţa. A 


Ea este identică cu cea care apare în scrisul domnului 
Wojski. 

— Sînteţi sigur? 

— Cît se poate de sigur. 

— Dar eu — nu. Nu vreau să neg: domnului Wojski 
eventuala atribuire a paternităţii, dar la fel de bine putea 

să serie aceasta şi altcineva. A zărit întîimplător această 
caracteristică, cum aţi făcut şi dumneavoastră, de pildă, 
şi a folosit-o intenţionat în această inscripție. 

— Se poate... Dar am pentru dumneavoastră şi o 
altă informaţie, mult mai importantă. Nu știam despre 
asta în timpul interogării, dealtfel nu m-aș fi trădat de 
faţă cu toţi, și mai ales-cu el... Ar fi putut să mă dea 
gata, ca pe Skoron sau Molski! i 

— Ce mai ascundeţi? îl întrebă Janicki trecînd 'sub 
tăcere ultimele cuvinte ale lui Lukasz. 

— Wojski are două pixuri. Unul, cel arătat la intero- 
gatoriu, cu mină neagră, celălalt cu verde. 

_— Asta e foarte interesant! De unde știți? Percheziţia 
din camera lui nu a găsit nimc! 


— Pentru că nimeni n-a căutat un pix, anonima a - 


venit doar după percheziţie. 

Locotenentul aruncă o privire rapidă spre Lukasz. Oare 
omul acesta este într-adevăr atît de lipsit de vioiciune? 
Cu siguranţă însă că a dat dovadă de stăruinţă în acţiuni 
și că a reușit să fie perspicace. 

— Să revenim însă la întrebarea mea — i se adresă 
— şi anume de unde ştiţi? 

— Am aflat din pură întîmplare. Mi-a căzut în mînă 
cartea de imobil. Rubricele referitoare la datele perso- 


nale au fost completate de Wojski cu pastă verde. Și 


semnătura, dealtfel. Puteţi să. vă convingeţi foarte uşor. 
Janicki se îndoia în ceea ce privește pura întîmplare 


care a făcut să-i cadă în mînă lui Lukasz cartea de imo-, 


bil, dar l-a uimit, în special, ingeniozitatea de- care a 
dat dovadă. Era o mărturie a ceea ce poate face un om 
stăpînit de un simțămînt puternic. 

— Asta e ceva — spuse cu recunoștință. S-ar putea 
să ne fi furnizat o indicație prețioasă. Am să controlez 


şi eu. 


— V-am spus de la început că Wojski e o pramatie. 
Nu degeaba a lucrat în fostul „servici doi“. 


În uşa care dădea pe terasă apăru Deresz. Zărindu-i 


pe cei doi, ezită un moment, după care se apropie de 
aceştia. 

După-amiază, Sudra se duse pentru a doua oară la 
plajă. Întins la soare şi ascultând susurul mării putea să 
se gîndească în voie la toate subtilităţile problemei pe 
care într-un fel sau altul trebuia s-o ducă la capăt. Se 
simţea ca un schior ce-și luase avîntul de pe trambulină, 
în jos, și dintr-un moment în altul trebuia să sară. Nimic 
nu-l mai putea reţine din viteză iar el trebuia să execute 
săritura în mod inevitabil. Cînd i-a venit în minte această 
comparaţie a oftat cu ciudă — săritorul ştia cel BI de 
îl așteaptă dincolo de pragul trambulinei. 

Se giîndea cînd va primi cea de-a doua scrisoare? Poate 


chiar azi? Poate în acest moment în crăpătura de sub 


ușa de la camera lui apare din nou fila albă? Acum, 
cînd stă aici întins, simțind sub spate nisipul fierbinte 
iar pe piele arșiţa soarelui . 

Celălalt se, grăbeşte, așa că nu ar trebui să mai amîne. 
Interesant, cine o fi? Să fie oare omul pe care l-a bănuit 
de la început? 

Dar şi Molski... L-a prevenit doar destul de clar... 
Cu toate acestea s-a lăsat prins în capeană! Lovitura în 
occiput, deci cînd s-a întors cu spatele la celălalt. Nu 
trebuie să uite acest lucru . 

De ce ucigașul nu a folosit pistolul? Nu are sau nu a 


vrut să se audă zgomotul împușcăturii? Această problemă 


e importantă pentru că istoria se „va repeta cu sigu- 


ranţă. . 


"La ce 'stratagemă să se aștepte ...? Molski, care l-a cu- 


_noscut nu a fost suficient de atent, dar celălalt trebuie 


să aibă în vedere că el va fi atent. 


Deci, în ce fel va încerca să-l lichideze? Căci e impo- 
sibil ca toată istoria să se termine aşa, în mod obișnuit 
— din mînă în mînă — și la revedere, domnule Sudra, 
eu pe drumul meu dumneata pe al dumitale? ... 

Se izimbă în semn dezaprobator şi silabisi în șoaptă: 

„exclus . 

dei la care ajunsese nu era îmbucurătoare şi-l 
obligă să analizeze mai departe. Afectă acestei probleme 
toată după-amiaza aşa că atunci cînd se întorcea spre 
vilă, soarele ajunsese deja pe partea de apus a bolţii 
cereşti iar arşița scăzuse din intensitate. 

Cînd a ajuns în camera sa a avut posibilitatea să se 
convingă că una din presupunerile lui a fost justă... Se 
vede că ucigașul se grăbea foarte tare căci pe podea se 
afla deja a doua scrisoare. De astă dată, scrisă cu creion 
obişnuit, suna astfel: 

„Le temi că te voi trage pe sfoară? Sint de acord cu 
schimbul. Am să-ți dovedesc că intenţia mea este să 
obţin numai caietul. Vino astăzi, la unsprezece seara în 


_şopronul de lingă mare, în dreptul celei de-a patra case, 


numărînd dinspre vilă. Adu cu tine caietul, vei primi 
banii. Dacă nu aprinzi lanterna, nu te amenință nimic. 
Fii atent, să nu te urmărească cineva“. 

Sudra împături hîrtia şi-şi lovi cu ea de cîteva ori mîna. 
Apoi o ascunse cu grijă în buzunarul interior al hainei 
și-şi începu plimbarea obișnuită prin cameră. 

— Da... mormăi pentru sine... — Vrea deci să-și * 
ușureze munca... Dar — dacă va reuşi — cum se va 
întoarce de această dată? Nu va putea să-l surprindă 
pentru a doua oară pe milițian. Dealtfel, asemenea lu- 
cruri nu se repetă ... Poate, mai bine, șă nu merg? Poate 
voi reuși să rezolv altfel problema? Dar cum? Cum?... 
“ Mormăitul încetă iar Sudra se lăsă cuprins de gînduri 
în tăcere, fără să-şi întrerupă însă plimbarea. 


Deresz se apropie de cei întinşi în şezlonguri și întrebă: 

— Vă deranjez? 

— Nu, vă rog, luaţi-vă un șezlong! — îi propuse 
Janicki, gîndindu-se că de la Lukasz nu. va mai auzi? 
nimic esenţial. 

— Vi-l las pe-al meu — spuse Lukasz, ridicîndu-se. 
Mă duc să profit de soare. Așezaţi-vă pe locul meu, vă 
rog — i se adresă lui Deresz. 

— Eu prefer umbra — mormăi avocatul, aşezîndu-se 
pe locul eliberat. — Prăjirea asta continuă la soare este 
prea epuizantă. 

Cînd Lukasz se îndepărtă, adăugă: 

— Ce-a mai vrut plicticosul ăsta de la dumneavoastră? 

— Am vorbit despre una şi alta. Printre altele a tre- 
buit să mă apăr de acuzaţia că fac ancheta cu prea multă 
neglijenţă! a 

— Sper că i-aţi dat peste nas! 

— Nu-l suferiţi? 

— Simt o aversiune față de un astfel de gen de oameni. 
După părerea mea ei sînt capabili de orice! 

— Inclusiv crimă! 

— Bineînţeles! Practica mea îndelungată m-a făcut 
de mult să ajung la concluzia că infractorii sînt, în primul 
rînd, oameni lipsiţi de imaginaţie! Un om fără imagina- 
ție este un miop și fiind așa nu poate să vadă inefica- 
citatea infracțiunii! 

— Sînt însă infractori . .. 

— Să nu vorbim de excepţii! Acestea există întot- 
deauna dar citarea excepțiilor lipsește discuţia de carac- 
terul ei concret. Nu asta am urmărit însă... 

— Bănuiesc. Aveţi cu siguranţă noi observaţii? 

— Noi, vechi, dar le am. Mă refer la acele declaraţii 
pe care le-am auzit datorită tacticii noi folosite de dum- 

' neavoastră. Aș vrea să ini unele aspecte. 

— Vă rog. 

— Mă gîndesc în primul nd la contradicţiile din de- 
claraţiile domnului Tarski şi Wojski. Și bineînţeles, la 
cicatricea de pe fața domnului Sudra. De unde o are? 
Și asta imediat după crimă? Putem s-o. considerăm ea un 


concurs de împrejurări și să credem în cele declarate. 


de el? 

— Mai curînd nu... 

Deresz îl privi strîmb pe locotenent. 

— Și cu toate acestea nu v-aţi oprit mai mult asupra 
sexplicaţiilor date de el. Mi-a făcut impresia că le-aţi 
luat drept bune deşi au fost atît de puţin convingătoare! 

— De ce? Le-am acceptat deoarece mi-am amintit că 
într-adevăr nu i-am aprins lumina în cameră. Omul, 
smuls brusc din somn, putea să se comporte aşa, iar lo- 
virea cu faţa de uşa interdeschisă putea foarte bine să-i 
lase o, astfel de urmă. Este dealtfel și opinia medicului 
care, din ordinul meu, a observat discret această zgirie- 
tură. 

— Atunci la ce părere aţi ajuns? 

— Asta e o întrebare cheie, domnule avocat! 

— Aveţi dreptate. Fie, las problema asta nerezolvată. 
Dar încercările făcute de Tarski şi Wojski de a ascunde 
că au mai ieşit odată din vilă? Nici ele nu v-au stîrnit 

nici o bănuială? Ş asta este o întrebare la care nu pot da 


explicaţii? 
— "Toate acestea sînt, fără îndoială, foarte interesante! 
Fie... Consider că intenţiile celor doi puteau fi diferite 


şi nu trebuiau să aibă, neapărat, un caracter criminal! 

— Ca ofiţer al serviciului de contrainformaţii daţi do- 
vadă de o uimitoare lipsă de suspiciune — îi aruncă De- 
resz puţin ursuz, vizibil iritat de răspunsul primit. 

— Dacă aș fi atît de suspicios, cum aţi dori — îi repli- 
că rece Janicki — ar trebui să încep prin a-mi pune în- 
trebarea de ce tot încercaţi să mă atrageţi în discuţie. 
Din interes pur profesional sau din dorinţa de a afla care 
este stadiul anchetei? 

— Ha, ha, m-aţi prins! Deresz rise. Acum nu-mi mai 
rămîne altceva decît să închei discuţia! 

— A fost numai răspunsul la acuzaţia dumnitale — îi 
răspunse împăciuitor locotenentul. Și o acuzaţie ne- 
dreaptă. Suspiciunea trebuie să fie reglementată de ra- 
țiune, iar aceasta impune o mare atenţie în judecăţile 
emise. 

— Atunci este interesant de aflat care sînt conside- 
rentele care vă impun să nu trataţi cu suspiciune răs- 
punsurile false date de cei doi? Cred că nu v-a trecut 
prin minte, nici un moment, că ei ar fi uitat într-adevăr 
de cea de-a doua lor ieşire? 

— Este un lucru evident câ nu au uitat? Cauzele pen- 
tru care au minţit pot fi diferite. Tarski, de pildă, a pri- 

„mit din partea mea acuzaţii destul de serioase așa că se 
temea să nu şi le agraveze — de aici și încercarea de a 
ascunde ce de-a doua ieșire. 

— Dar Wojski! 

— EI a fost la „Neptun“. Probabil că rezultatul aces- 
tei vizite a fost vreo întîlnire cu caracter romantic pe 
care nu vroia s-o facă cunoscută public. Janicki a folo- 
sit o definiţie generală, nedorind să-i indice lui Deresz 
de cine se mai temea Wojski, în plus, în afara organelor 
de anchetă. 

— Din cele ce-mi spuneţi rezultă că ați găsit răspun- 
sul la întrebarea în ce fel făptașul — dacă nu a fost unul 
din cei doi — a reuşit să se strecoare din vilă? 

— Dar eu nu-i elimin cîtuși de puţin pe cei doi din 
cercul celor bănuiţi! se apără Janicki. Ieșirea lor, cît şi 
faptul că au încercat să o ascundă, îi acuză în mod deo- 
sebit. Sînt mult mai bănuiţi decît toţi ceilalți! 

— Inclusiv femeile? 

— Din păcate, da. | 

— Dar lovitura cu bita? O femeie poate da o lovitură 
atît de puternică? 

— O femeie puternică, cu siguranță. Iar sub influen- 
ţa unei furii violente chiar şi una mai slabă. 

— Daaa... Deresz tărăgănă acest cuvînt şi tăcu. După 
un moment reluă convorbirea: 

— Foarte interesantă ar fi declaraţia miliţianului. Dacă 
a văzut reîntoarcerea lor s-ar dovedi că prudența dum- 
neavoastră a fost justă. Cînd credeţi că-l veți putea as- 
culta? 

— Aveţi nevoie neapărat de această informaţie? 

Deresz zîmbi. 

— Sînt un incorigibil? Am să trec atunci la următoa- 
rea problemă, pe care aș vrea s-o discut. Și anume — 
instrumentul crimei. Nu cumva v-au scăpat din atenţie 
urmările folosirii acestuia? 

— Cum să înţeleg asta? 

— Cînd se dă o lovitură cu o bîtă trebuie să aibă loc şi 
o împroşcare de sînge. E imposibil să nu fi rămas urme, 
cel puţin pe partea de sus a îmbrăcăminţii. N-aţi desco- 
perit nimic în acest sens? 

— Dumneavoastră ce credeţi? 

— Înţeleg. Percheziţia nu a avut nici un rezultat căci 
atunci l-aţi fi avut deja pe făptaş sub cheie. Este mult 
prea șiret. Nu aţi constatat totuşi absenţa vreunei piese 
de îmbrăcăminte — de pildă o haină? 

— Credeţi că ţinem o evidenţă a lucrurilor aduse de 
fiecare locatar al vilei? 

— Da... criminalul a acţionat cu o anumită premedi- 
tare și s-a străduit să nu i se găsească nici o urmă pe 
haine, așa cum şi-a pregătit din timp şi modul în care 
se va reîntoarce în vilă ... 

— Puneţi prea multă inimă în toate acestea, domnule 
avocat... 

— Pentru că mă incită. În plus, mă las cuprins de do- 

“rul după vechea meserie, să mă aflu din nou în vîrtejul 
problemelor cu care am lucrat cu mulți ani în urmă. 

— Dacă aş fi crezut altceva nu aș fi avut această dis- 
cuţie — îi răspunse Janicki cu un zîmbet uşor. Cu toate 
acestea, după ce Deresz se îndepărtă își scoase carnetul 
și-și notă în el unele probleme abordate. Ajunsese la con- 
cluzia că această discuţie necesită o analiză mai apro- 
fundată. 


Șezlongurile așezate în unghiul făcut de zidul casei, 
se aflau în umbră. Din acest loc se putea vedea o por- 
țiunea din plajă și — lucru care-l interesa cel mai mult 
pe Wojski acum — ușa de intrare a vilei. 

Se întinse pe un şezlong şi printre pleoapele pe jumă- 
tate închise observa dunele de nisip. Printre culmile lor 
domoale se zărea, ici şi colo, suprafaţa strălucitoare a 
mării. 

Era liniște şi zăpuşeală. Casa părea un cuptor încins, 
iar la umbră dogoarea era la fel de mare. 

Timpul se scurgea încet și Wojski tocmai se gîndea 
dacă merită să zacă în colţul ăsta lipsit de aer, cînd, în 
uşă, apăru domnișoara Zak. Un maiou portocaliu îi su- 
blinia silueta frumoasă. Părul negru ca abanosul făcea 
un contrast perfect cu culoarea stridentă a costumului 
de plajă. 

Wojski se ridică de pe şezlong şi se grăbi să-i iasă în 
întîmpinare. 

— În sfîrşit! Vă pîndesc de o groază de vreme! 

— M-aţi pîndit? Ce cuvînt neliniştitor! 

— Vă rog să nu vă fie teamă! Numai cu intenţii prie- 
tenești. 

— Adică? 

— Nu din cele „serioase“. Nu folosesc niciodată aceas- 
tă tactică! În rest, vă stau la dispoziţie! 

Domnișoara Zak zîmbi şi-i aruncă lui Wojski o privire 
zeflemitoare, nu lipsită însă de cochetărie. 

— Între o bucăţică şi alta aţi mai „gusta“ ceva? 

— De ce între una şi alta? 

— Mi-au ajuns la urechi succesele pe care le-aţi re- 
purtat la „Neptun“. Să consider deci că „Diana“ a fost 
deja exploatată la maximum? 

—— Nu, nu complet! După cum vedeți, fac şi eu ce pot. 

-— Și; cu adevărat, în sudoarea frunţii! 

— Aveţi dreptate. E o zăpușeală nemaipomenită. De 
aceea am o propunere: nu aţi vrea să facem o scurtă 
plimbare cu barca? Ne va răcori cu siguranţă. 

-— Poate aveţi dreptate... cu atât mai mult cu cît 
declaraţiile dumneavoastră sună atît de ispititor . .. 

— Deci, de acord! S-o luăm spre sat! 

— O să găsiți vreo barcă? 

„— Am o autorizaţie generală a unui corsar cu barba 
albă. Știu unde i se află barca. 

Nu după mult timp se apropiară de primele case ale 
satului și o luară pe fişia lată de nisip care despărțea 
marea de primele clădiri. Trebuiau să fie atenţi pentru a 
nu se împiedica de frînghiile care țineau bărcile lăsate la 
mal. În cele din urmă Wojski o coti spre mare şi se opri 
lîngă apă. 

— Asta e corabia piratului? Domnișoara Zak își scoase 
papucii de plajă şi plescăind prin apă cu tălpile goale se 
apropie de barcă. 

— Da de unde corabie? Nu mai recunoașteţi gondola? 
îi răspunse cu seriozitate Wojski. Apoi intră nonşalant 
cu pantofii de pînză în apă. 

— Ştiţi să visliți la fel de bine cum faceţi curte? — 
îl întrebă domnișoara Zak, cînd se aflară deja în barcă. 


— Suficient pentru a pluti — îi răspunse aranjînd 
vislele. 

— În cele din urmă pot risca. Marea e complet li- 
niştită. 


Într-adevăr, valuri mici formate chiar la suprafaţa 
apei, se loveau delicat de nisip. În depărtare, în schimb, 
marea era acoperită de valuri mari ce avansau lenţ spre 
mal. Pe fundul bărcii se aflau cîteva pietre, o pereche de 
saci şi o cutie de tablă. Deoarece apăruse puţină apă în 
urma balansării bărcii, domnişoara Zak își sprijini pi- 
cioarele de una din aceste pietre. Wojski se aplecă în față 
şi lăsă vislele în apă. E 

Timp de o clipă tăcură amîndoi. Se auzea doar sctr- 
țiitul făcut de vislele ce se roteau în lagărul încheieturii. 
Fata stătea pe banca din spate. Se aplecase şi își bă- 

gase mîna în apă încercînd să prindă unul din peștişorii 
ce îndtau la suprafaţă. 

Malul începu treptat să rămînă în „urmă, casele sa- 
tului se micșorau iar fiîşia de apă din urma lor se lăţea 
văzînd cu ochii. 


Domnul Lukasz ieşi din vilă cu intenţia de a merge 
spre mare. Pe drum îl întilni pe Ulmer care tocmai se 
întorcea de la plajă. 

_— Nici un fel de întrebări noi nu mai sînt prevăzute 
în program? îl acostă pe Lukasz, oprindu-se lingă el. 

— Nu știu. Janicki e în sala de lectură. A anchetat-o 
nu demult pe domnişoara Zak. 

— În frumoasă poveste sîntem amestecați, n-am ce 
spune! — Ulmer își întoarse capul. 

Lukasz dădu din umeri. 

_— N-avem ce face. Trebuie s-o suportăm. 

Stăteau pe o ridicătură de nisip — două figuri clar de- 
senate pe fundalul albastru al cerului. Brusc, Lukasz își 
prinse tovarășul de mînă. 

— Priviţi! Acolo! — întinse mîna indicînd cu degetui. 
Nu cumva e Wojski cel care se urcă în barcă?! 

Ulmer, surprins de surescitarea tovarăşului său, se în- 
toarse brusc. 

— A, da — confirmă indiferent. El şi domnișoara Zak. 
Se vede că nu prea ţin cont de anchetă. Se pare că și-a 
schimbat obiectul flirtului. 

„— O ia cu barca! Vrea să iasă în larg! Haideţi, trebuie 
să împiedicăm acest lucru! 

_— Dar... De ce să-i împiedicăm? Nu cumva... hm 
ţineţi și dumneavoastră la fata asta? Ulmer îl privi pu- 
ţin ironic. 

_— Nu mai vorbiţi prostii! îi replică morocănos Lukasz. 

— Haideţi, o ameninţă un pericol! Fără să se mai uite 
în uzmă, o porni repede spre sat. 

— Ce spuneţi?! strigă Ulmer luînd-o pe urmele lui. 
Nu cumva presupuneţi . . . 

— Nu presupun nimic! Eu ştiu! Trebuie să-i ajungem 
“neapărat! Începu aproape să fugă, iar Ulmer, uimit, se 
ţinu după el. 

Primul care rupse tăcerea fu Wojski. 4 

— În sfîrşit, singură, în mijlocul apei... Nu-i aşa că 
e romantic? 
Domnișoara Zak se îndreptă și își privi tovarășul care 
vîslea. 

— O să faceţi în curînd bășici la miîini. Atunci o să vă 
treacă gîndurile romantice ... . 

- — Sînt mişcat de grija pe care mi-o arătaţi. 

— Am şi eu o inimă bună. 
E Atunci nu dumneata l-ai omorit pe Molski? 

— Mă simt umilită de deziluzionarea dumneavoastră. 
Însă, vă rog, să mă iertaţi, bita nu este specialitatea 
mea. 

— De unde știți că a fost omorit cu bita? 
„_— Dar dumneata nu știi? Domnișoara Zak îşi ridică 
sprîncenele cu uimire. Janicki nu a ascuns asta deloc! 

— Sinteţi o persoană foarte ageră. Chiar prea ageră 
pentru gustul meu... 

— Ce schimbare bruscă? Credeam că sînteţi complet 
fermecat de mine! 

__— Farmecul dumnitale este tot atât de periculos ca şi 
alte atribute! — îi replică cu un zîmbet Wojski. 

Malul se îndepărtase simţitor. Casele satului arătau 
ca niște boabe negre de fasole împrăștiate. Ici şi colo, fe- 
restrele sclipeau în soare. Erau din ce în ce mai singuri 
pe întinsul nesfîrșit al apelor. Aveai impresia că toată 
marea se deplasează spre mal. Aici se ridica ca într-o 
inspirație ritmică, aici cobora de parcă s-ar fi dus spre 
fund, încît ei aveau impresia că zboară în jos ca un leagăn. 
Acest balans continuu începu să-l simtă domnișoara Zak. 

— Poate ne întoarcem? 

— Încă un pic. Aș vrea să mai discutăm ... 

— Avem doar destule prilejuri la vilă. 

— Dar aici nu ne aude cu siguranţă nimeni. 

„— Aveţi ceva atiîţ de important să-mi spuneţi? 

— Important?... Știu eu... Wojski își aruncă privi- 
rea de jur-împrejur. — Pentru mine poate că da. 

— Mă intrigaţi . .. 


Lukasz împreună cu Ulmer, din ce în ce mai suresci- 


tat, ajunseră în cele din urmă în sat. y 

— 'Trebuie să luăm prima barcă care se află la mal și 
şi s-o pornim în urma lor! spuse categoric Lukasz. Poate 
reuşim să prevenim o nenorocire! 

— Despre ce nenorocire vorbiţi? — spuse în spatele 
lui, cu o voce gîfiită, Ulmer. Spuneţi odată, de ce vă este 
teamă! 

— De ce?! De viaţa acelei fete! 

— Credeţi deci, că Wojski este cel care... ? Ulmer 
aproape că se opri în loc: 

__ Mai iute! îl zori imediat Lukasz. Nu mai face na- 
" zuri! Uite aici o barcă! 

— Ce o să spunem proprietarului? O să facă scandal! , 

— O să-i explicăm noi cumva! Asta nu mai are nici 
o importanţă! 

Împroşcînd apa, Lukasz sări în barcă iar Ulmer îi ur- 
mă exemplul. Tovarășul lui, cu mîinile tremurînd de 
emoție desfăcea barca de la mal şi se apucă să pună 
vîslele! 

— Aranjaţi cîrma și orientaţi-o în direcţia lor! ordonă 
Lukasz uitîndu-se în spate. În acelaşi moment apucă 
vînjos de visle. Sînt foarte departe, trebuie să ne gră- 
bim! 

într-adevăr barca pe care vroiau s-o ajungă arăta 
acum ca o gămălie neagră de ac înfipt într-o mătase 
argintie. 


— Sînteţi curioasă? Atunci, ascultați. Am citeva între- 
pări la care aș vrea săprimesc răspuns. 

— Începe să fie foarte interesant! Care sînt întrebă- 
rile? 

— Prima: de ce aţi scris anonima aceea? Știţi într- 
adevăr cine are caietul? 

Domnişoara Zak își coborî pleoapele. 

— "Vă interesează chiar atît de mult? 

— Numai atît încît să-mi dau seama de ce aţi încer- 
cat să mă implicaţi şi pe mine în cabala asta! 

— Eu?... Pe dumneata?... 'strigă plină de uimire 
fata. În ce fel? 

— Autorul anonimei şi autorul cuvintelor de pe pere- 
tele coridorului e una și aceeaşi persoană! Și aici şi aco- 
lo a fost folosit acelaşi tip de litere! Dar în înscripţia 


167 


de pe perete s-a încercat, în mod perfid, să se îndrepte 
bănuielile asupra mea. : 

— Care este acest mod perfid? ; 

— Unele mici adausuri la literile de tipar, cum ar fi, 
de pildă, codiţa de la „E“, sînt identice cu, caracterul 
scrisului meu. 

— Și credeţi că eu am scris? 


— Ancheta a dovedit că anonima a fost scrisă cu pixul ! 


dumneavoastră. În plus, doamna Deresz afirmă că a vă- 
Zut cum ieri seară scriaţi ceva pe o filă de hîrtie asemă- 
nătoare cu cea din plic. 

— Aha, doamna Deresz! Acum încep să înţeleg sigu- 
ranţa de nezdruncinat cu care mă acuzaţi! Datorez, deci, 
invitația la această plimbare dorinţei de a-mi transmite 
aceste acuzaţii? 

Wojski o privi pe fată cu ochii îngustaţi. 

— Poate de asta sau poate de altceva... 

— Din păcate trebuie să vă deziluzionez! Nu sînt nici 
autoarea anonimei și nici a anunţului de pe perete! 

Wojski dădu din umeri. 

— Negaţi probele evidente cu simple vorbe goale. 

— N-am ce face! pufni fafa. Dacă toate suspiciunile 
dumitale „valorează cît asta, nu mai avem ce discuta! 

— Ba avem şi avem timp destul — spuse rece Wojski. 
„— Începeţi să mă iritaţi! 

— Nici nu mă miră, pentru că Ştiţi că am dreptate. 
Dar asta nu este totul. V-am spus doar, la începutul con- 
vorbirii noastre, că am cîteva probleme de discutat! 


— Atunci, daţi-i drumul! Să epuizăm acest subie | 


plăcut! 

— Mă interesează ce v-a determinat să-mi negaţi de- 
claraţia că n-am ieşit din vilă în seara în care a murit 
Molski? Puteaţi la-fel de bine să treceţi sub tăcere, așa 
cum am vrut și eu s-o fac. Dar dumneata ai urmărit ade- 
vărul obiectiv! Pentru binele - anchetei! V-au animat, 
cumva, şi alte sentimente nobile? 

— Ce s-a întîmplat cu dumneata? Ai fost atît de dră- 
SUț i i 
— Și acum sînt-altfel? — Wojski rîse. Să consider nu- 
nai această observaţie drept răspuns? Cred, că şi pe mai 
departe, nu voi mai fi prea drăguţ... 


Nasa 

Apucă brusc vîrsla şi o ridică în sus. 

— Ce s-a întîmplat cu vîsla asta? 

— A sărit din lagăr. Dar o aranjez îndată. 

Wojski tocmai: scotea visla grea, cînd le ajunse la ure- 
chi o chemare: 

— Hei. hei, domnișoara Zak! Venim după voi! 

Wojski privi în direcţia din care venea vocea. O barcă 
se apropia de ei. 4 
_— 0oo... nici nu am observat în timpul discuţiei că 
sîntem urmăriţi! Se pare că sînt domnii Ulmer și Lukasz. 

— Le sînt recunoscătoare c-au pus capăt acestei dis- 


cuţii. Aţi devenit un tovarăș nu prea plăcut. 


— Și nu am avut dreptate? 

— Câtuşi de puţin! Dacă o să vă gîndiți mai bine o să 
ajungeţi la concluzia că reacţia mea a fost naturală și 
cred că justă. Oare nu cumva, într-o astfel de situaţie, 


"sențimentul colegialităţii trebuia să cedeze în faţa senti- 


mentelor datoriei? 

Wojski nu-i răspunse nimic, ocupat fiind cu aranjarea 
vislei. Între timp barca ce venea în urma lor se apro- 
piase considerabil. i 

— Noi ne întoarcem! le strigă domnișoara Zak: Dar 
dumneavoastră încotro? Nu cumva spre Malm?! 

— Am vrut să ne convingem dacă vă putem ajunge 
impunînd un astfel de ritm! — strigă Ulmer. Acum ne 
întoarcem cu voi! 

Ambele bărci se întoarseră. Ridicînd şi coborînd ritmic 
aripile înguste ale vislelor pe suprafața nemișcată a mă- 
rii începură să se apropie de malul învăluit în aerul 
fierbinte. 

Cu o oră încă înainte de cină -toţi se striînseră jos. O. 
parte din ei ocupau șezlongurile întinse pe terasă iar 
restul luă loc în sala de lectură. Discuţiile deveniră tot 
mai aprinse. Primul şoc provocat de cea de a doua moar- 
te trecuse, acum începea să iasă la iveală, din spatele 
rezervei şi a neîncrederii reciproce, curiozitatea ome- 
nească firească, dornică de un schimb de păreri şi infor- 
maţii. Erau incitaţi mai ales de inscripţia enigmatică de 
pe peretele coridorului. Era dealtfel faptul cel mai co- 
mentat şi în jurul lui gravitau toate presupunerile şi su- 
poziţiile. 

După excursia cu barca, domnișoara Zak era îmbuf- 
nată pe Wojski care se făcea însă că nu observă. Reve- 
nise, în conversaţia cu ea, la tonul său obișnuit-șarmant, 
fără să bage în seamă replicile ei înţepate. Se făcea, de 


asemenea, că nu înţelege ocheadele bănuitoare și duş- 


mănoase ale lui Lukasz, cu toate că acesta nu căuta de- 
loc să şi le mascheze. 

Sudra, care se așezase lîngă Wojski şi domnișoara Zak, 
nu se amesteca în discuţie la fel ca Lukasz. Stătea ne- 
mișcat, cu mîinile împreunate și era greu să-ţi dai sea- 
ma dacă urmăreşte sfera de foc uriașă a soarelui ce co- 
bora spre apus sau pur şi simplu aţipise. 

După o bucată de vreme, domnișoara Zak se lăsă îm- 
bunată în cele din urmă de Wojski, iar în momentul în 
care Frania apăru în ușă și anunţă că masa este servită, 
o porniră în bună înţelegere spre sufragerie. 

Toţi ceilalți se aflau deja în jurul mesei peste care se 
întindeau direle roșii ale luminii soarelui ce cobora spre 
asfinţit. Această lumină tremurătoare lăsa pete calde, 
strălucitoare şi pe feţele celor prezenţi. Fania aprinse lu- 
mina şi trase draperiile la ferestre izgonind în felul aces- 
ta resturile zilei din interiorul camerei. 

- Janicki nu era la masă. Se prea poate ca și această 
absenţă să fi influențat asupra atmosferei. 

Ulmer, după ce avu un schimb de păreri cu Deresz pe 
tema expertizei grafologice ca probă juridică, tăcu ocu- 
pîndu-se de conţinutul farfuriei. Abia după o vreme in- 
terveni în discuţie: ş 

— Datorită domnului Lukasz am făcut azi o plimbare 
plăcută cu barca! 4 

Ce: menţionat îi aruncă numai o privire fără să spună 
un cuvînt. : 

— De ce, datorită domnului Lukasz? se interesă Tarski. 

Ulmer îl privi puţin ironic pe Lukasz. 

— A hotărit să ajungă din urmă o altă barcă în care 
erau domnişoara Zak şi domnul Wojski. Avînd în vedere 
distanța considerabilă, nu a fost un lucru prea ușor. 

— De aici pot să înţeleg că urmărirea a reușit? inter- 
veni în discuţie doamna Deresz. 

— Bineînţeles! Domnul Lukasz s-a dovedit un vîslaş 
remarcabil! - 

— Deci ne-aţi urmărit intenţionat? se miră domni- 
şoara Zak. 
— Da, că domnul Lukasz se temea pentru dumnea- 


“voastră. 


— Domnul Lukasz? Pentru mine?... Fata își ridică 
sprîncenele mirată. 


— Cunoscînd perspicacitatea în aprecieri a domnului 


Lukasz, presupun că se temea de o a treia crimă — de- 
clară zimbind Wojski. De astă dată victima urma să fiţi 


- dumneavoastră. 


— De ce tocmai eu? — domnişoara Zak nu putea să-şi 
revină din uimire. 

— Nu cred că ştia. A fost suficient că v-am invitat la 
o plimbare solitară. 

— Am zărit de departe cum v-aţi urcat în barcă — le 
explică Ulmer. 


— Vedeţi! Vă rog să-i mulţumiţi pentru că v-a salvat 


viaţa. 

Lukasz dădu farfuria la o parte şi declară liniștit: 

— Nu este vorba de nici un fel de mulţumiri. E ade- 
vărat că am crezut şi cred și în prezent că v-aţi aflat 
în pericol. 

— Ce înţelegeţi prin asta?! strigă Deresz. Toţi ceilalţi 
tăcură urmărind cu atenţie întorsătura neașteptată pe 
care o lua discuţia. 

— Părerea mea, sprijinită dealtfel, pe baze reale, este 
că nimeni altul decât domnul Wojski este autorul... 
hm ... evenimentelor petrecute! 

Momentul de linişte, care a urmat după aceste cuvin- 
te, a fost străpunș de strigătul lui Wojski scos printre 
dinţii strînși: 

— Prostule! 


— Acuzaţia dumneavoastră este foarte categorică. în : 


caz că vă lipsesc însă argumentele, puteţi fi dat în jude- 
cată de către domnul Wojski! îl preveni Deresz pe Lukasz. 
— Și cu siguranţă că așa am să și fac. | 
— Mă îndoiesc — îi răspunse zeflemitor Lukasz. Pînă 
vom ajunge acolo, dumneata vei sta pe banca acuzaților! 
— Dar dovezile! Pe ce vă sprijiniți această acuzaţie?! 
îi vceăminti Deresz. 
— Iată-le. În primul rînd, unele detalii ale inscripţiei 

de pe perete indică mîna acestui domn. În al doilea rînd, 
a fost prins cu minciuna de către domnişoara Zak, lucru 
pentru care urma să plătească azi. În al treilea rînd şi 
el avea un pix cu pastă verde pe care, după cum cred, 
a reuşit să-l ascundă cînd s-a făcut percheziţia. 

— De unde știți asta? 

— Fiecare poate constata acest lucru uitîndu-se la ru- 
bricile completate de el în cartea de imobil. Sint scrise 
cu pastă verde. 

De data aceasta toate feţele se întoarseră spre Wojski. 

— E adevărat? îl întrebă Deresz, care preluă în mod 
evident conducerea întregii anchete. 

— Bineînţeles că da! Trebuie să fii cel mai mare idiot 
ca să-ţi poţi sprijini acuzaţiile pe astfel de argumente! 
Am un singur pix dar i-am schimbat mina care mi s-a 

„terminat după venirea mea aici. Aceasta, pe care o am, 
am cumpărat-o în orășel. Asta-i tot ce am de spus pe 
această temă! 

— Dar celelalte acuzaţii? 4 

— În ceea ce priveşte restul acuzațiilor voi da expli- 
caţii în altă parte, dacă va fi nevoie! Dar vă pot spune 
de pe acum că dintre noi toți eu singur voi avea alibi 
pentru perioada critică de timp în care a fost omorit 
Molski! Domnului Lukasz să-i ajungă deocamdată atit, 
restul îl voi spune în faţa judecătorului! * 

— Un incident foarte neplăcut — mormăi Ulmer către 
doamna Deresz. Îmi pare rău că l-am provocat dar cine 
ar fi putut presupune că vorbele mele hazlii vor atrage 
după sine o astfel de furtună! Trebuie să recunosc că, 
de la început, am tratat toate temerile domnului Lukasz 
mai mult în glumă... 

— Se pare că v-am spus o dată părerea mea — de- 
clară Deresz — trebuie să lăsăm ancheta în mîna facto-— 
rilor competenţi. Domnul Lukasz vrea însă s-o facă sin- 
gur — atunci îl priveşte. 

— Consider ca o comportare necorespunzătoare căuta- 
„rea şi aducerea unor acuzaţii, provenite din resentimente 
personale — își spuse şi părerea sa Tarski., | 

— De comun acord cu dumneavoastră — îl aprobă 
avocatul. Cu atit mai mult cu cît asupra noastră a tutu- 
Tor celor prezenți planează, după cum mi se pare, nişte 

umbre. Domnul Wojski nu a spus adevărul, la fel a pro- 
cedat şi domnul 'Tarski. Singurul care avea seringă era 
domnul Lukasz şi, după cum ştim, ucigașul domnișoa- 
rei Skoron s-a folosit toemai de un astfel de instrument. 


Numai domnişoara Zak are un pix cu pastă verde şi încă 


ceva, în ceea ce o priveşte, nu a fost se pare elucidat. La 


domnul Sudra se mai vede încă pe faţă așa-zisa zgirie- 


tură, iar ce a făcut soția mea cu somniferele nici eu 
nu știu. În schimb domnul Ulmer... hm... domnule 
Ulmer, amintiţi-mi vă rog şi mie ce grevează ipoteca 
dumneavoastră? Deresz se întoarse zîimbind spre cel men- 
ţionat. : 
— Dar a dumneavoastră, domnule avocat? îi răspunse 


"cu un zîmbet identic printr-o întrebare cel chestionat. 


= 


Se ridicară cu toţii de la masă şi părăsiră sufrageria 
împărţiţi în grupuri. Zumzetul vocilor umplu holul. Su- 
dra, folosindu-se de un moment de neatenţie, ieşi în 
curte pe neobservate. 

Ultimele sclipiri ale zilei mai înroşeau încă orizontul pe 
partea de apus a bolţii. Întunericul care se lăsă stinse însă 
şi aceste resturi de lumină care dispărură dincolo de su- 
prafaţa mării, neagră acum, misterioasă şi amenințătoare. 

Sudra ocoli repede raza de lumină ce dădea prin feres- 
tre cuprins fiind imediat de beznă. 

Cunoştea bine drumul spre sat, de aceea mergea pe că- 


- rarea nisipoasă fără nici O ezitare. În curînd se iviră pe 


d 


fundalul cerului contururile primelor acoperișuri. Coti şi 
strecurîndu-se printre garduri ajunse la o casă. 
Ferestrele erau luminate în faţă, iar pe lingă unul din 
pereţi urca o scară îngustă cu o balustradă instabilă. Trep- 
tele se terminau cu un mic cerdac, susținut de două birne 


- işite în afară. 


Se cățără pe treptele nesigure, scoase din buzunar 0 
cheie şi descuie ușa ce dădea în cerdac. 

„Se afla în întuneric complet. întinse mîna şi o purtă un 
timp pe pereţi căutînd întrerupătorul. După o clipă se auzi 
un zgomot sec iar lumina invadă camera. 

Controlă mai întîi dacă gemuleţul era bine acoperit. 
Apoi întoarse cheia. pe dinăuntru şi o răsuci în broască. 
Se afla într-o cameră mică, curată dar foarte modest mo- 


„bilată. Un pat de fier acoperit cu o cuvertură roasă, un 

dulap puţin descleiat, o măsuţă şi un scaun reprezentau 
tot mobilierul. În afara unei scoarțe, ce atîrna deasupra 
patului, cu doi îngeri graşi ce ridicau în sus o inimă de 
un roșu aprins — pereţii nu aveau nici o podoabă, lucru 
care era în favoarea, lor. 


Se așeză pe marginea patului Și îşi privi ceasul. Era . 


deja zece şi douăzeci de minute. Stătu o bucată de vreme 
nemișcat cu privirea fixată în podea. În cele din urmă se 
sculă și se apropie de fereastră. Pereţii laterali ai cămă- 
ruţei erau din scînduri vopsite în alb. Întinse mîna şi 
„scoase caietul verde. Întinse mina a doua oară. De astă 


dată scoase o cutie metalică alungită, pe care era lipită | 


o. etichetă “colorată, şi care avea o închizătoare specială. 


Băgă caietul sub cămaşă iar cutia în buzunarul inte- 


rior al hainei. Din sertarul mesei scoase o lanternă pe 
care o introduse în buzunarul de la pantaloni. 

Imediat după asta se auzi un ciocănit uşor. 

206... toc, t0e toe..; 


Se apropie de ușă. După un schimb scurt de cuvinte 


rostite în şoaptă răsuci cheia în broască. 

Era ora zece şi patruzeci de minute. În vremea asta 
o umbră se furișa spre şopron. Cel sosit se opri un. mo- 
ment lingă poartă şi privi de jur-împrejur, bezna. era 
„atoteuprinzătoare. Își plecă capul într-o parte și ascultă 
un timp mai îndelungat. Clădirea întunecată a şopronu- 
lui era însă cufundată într-o linişte totală. După o bu- 
cată de vreme, din spatele scîndurilor ajunse la ure- 
chile celei care asculta un chițăit şi un ronţăit încet.: 

Zgomotul însemna pentru el un semnal verde. Prezen- 
ţa şobolanilor arăta că şopronul e pustiu și de abia acum 
cel venit se strecură înăuntru. 


La ora unsprezece fără zece minute Sudra a stins lu- 
mina, a închis ușa în urma sa și ţinîndu-se cu grijă de 
balustradă a coborit pe treptele înguste. 

Era înconjurat din toate părţile de case. Le cunoștea 
foarte bine de cînd fusese pe aici la alte ore din zi. Erau 
„şoproane, depozite şi magazii amplasate în mod haotic, 
construite una peste alta, dînd naştere unui adevărat la- 
birint de treceri şi străduţe scufundate acum în beznă 
completă. 

Stătu şi aşteptă o bucată de vreme pînă ce privirea i 
se obişnui cu. întunericul. După aceea, cînd zări deasu- 
pra sa cerul înstelat, o porni de-a lungul unui gard 
scund. Gardul îl conduse pînă la drumul de nisip ce tre- 
cea prin mijlocul satului. Începuse să se vadă puţin mai 
bine. 'Tăie drumul de parcă ar fi fost o stafie şi se afun- 
dă din nou în întunericul ce învăluia ulițele satului. 

Se orientă după zgomotul mării care ajungea pînă la 


el. Nu-i prea ajuta recunoașterea locului care o făcuse 


- > 


în timpul zilei. | se: părea că noaptea răutăcioasă a 


schimbat de la locul lor toate casele şi şoproanele din 


sat. Cînd mergea trebuia să fie atent să nu se agaţe, ca 


"ieri, de vreuna din frînghiile întinse pe nisip ce ţineau 


bărcile lăsate pe apă. 

În acel moment, de undeva dintr-o parte, noaptea a 
fost sfîşiată de un lătrat înverşunat, ca o chemare la 
luptă. La acest semnal toţi ciinii de prin împrejurimi 
răspunseră printr-un urlet prelung. 

Sudra se opri o clipă. Dinspre mare adia o briză care 
mîngîia obrajii. Cîinii treptat, treptat se liniştiră, numai 
cel din apropiere nu se dădea bătut. Fără să-i mai acor- 
de nici o atenţie o luă din loc. După cîteva secunde în 
fața lui apăru umbra confuză a șopronului. 

Îşi privi cadranul fosforescent al ceasului. Era unspre- 
zece fără două minute. Celălalt trebuia să-l aştepte deja, 
prevenit dealtfel de către cîini de venirea lui. 

Se apropie de şopron şi cu urechea ciulită se opri lîn- 
gă poartă. 

Ciinele din apropiere se linişti şi el în cele din urmă. 
“Tăcerea era tulburată doar de susurul uniform al valu- 
rilor. La o mică depărtare sclipeau luminiţele caselor 
pescăreşti însă aici, lîngă perete, unde se afla, bezna era 
deplină. Liniştea şi întunericul erau stăpîne şi în in- 
terior. 

După cîteva secunde de așteptare se adresă în șoaptă 
întunericului. , 

„_— Eşti acolo? 

_— Intră! îi răspunse o voce înăbușită venind de un- 
deva din adiîncul şopronului. Concomitent se aprinse şi 
o luminiţă albă, albastră. 

Sudra trecu pragul. În scînteierea slabă a acestei lu- 

miniţe zări conturul unei bărci vechi întoarsă pe-o parte, 
o ancoră ruptă de pe un cuter pescăresc ce zăcea în apro- 
piere şi umbrele unor lăzi vechi. Înaintînd în interio- 
rul şopronului nu-și luă privirea de la luminiţa albastră 
ce sclipea spre el. S 

Cînd se apropie, se convinse că lumina atîrna parcă 
deasupra unui șir de butoaie de tablă puse unul peste 
celălalt. Deasupra lor se afla o bucată de scîndură iar pe 
ea două pachete de bancnote de cinci sute de zloți. 

Beci, partenerul său pregătise această întîlnire în cele 
mai mici amănunte. Se înconjurase cu butoaie. pentru a 
fi la adăpost de un atac brusc, iar schimbul urma să se 
facă pe, scîndura pusă în acest scop. 

Sudra se opri analizînd situația. Tăcu, așteptind ca 
celălalt să-și spuie primul cuvînt. Poate din sunetul gla- 
sului va putea deduce ceva... 

— Pune caietul alături de bani. Îl voi verifica iar la 
semnalul meu vei putea să iei banii! 

I se păru că recunoaşte vocea. Totuși faptul că era înă- 
bușită nu-i dădu o siguranţă deplină. 

Deschise încet nasturele cămășii și scoase caietul. Atit 
timp cît îl avea în mînă nu-l amenința nimic. Dar 
apoi? ... Cînd, în ce moment va apare pericolul? De răs- 
punsul la această întrebare depindea totul. 

Se aplecă la fel de încet şi puse caietul. Concomitent 
își duse mîna stingă pe neobservate spre buzunarul pan- 
talonului. 

Luminiţa alunecă pe scîndură oprindu-se deasupra ca- 
ietului. În sclipirile ei Sudra zări un contur confuz. O 
şapcă trasă adînc pe ochi, iar sub ea o basma colorată 
de damă ce acoperea faţa. O mînă înmănușată ieşi din 
întuneric, apucă taietul şi se retrase cu el în beznă. Lu- 
miniţa merse și ea pe urmele caietului. 

Sudra se gîndea cu înfrigurare ştiind că momentul 
critic se apropie. Apoi îşi aminti gestul său cînd a pus 
- caietul. Scîndura era mai jos şi fusese nevoit să se- aple- 
ce... În curînd se vor auzi cuvintele care-i vor permite . 
să ridice banii și atunci va trebui să se aplece din nou... 

Apucă cu mîna lanterna şi o scoase din buzunar. Con- 
comitent își îndoi ușor genunchii, încordindu-și mușchii. 
În acel moment se auziră cuvintele: ; 

— Bine. Poţi să iei banii... luminiţa albastră se în- 
“dreptă din nou spre el. 

începu mișcarea pregătită. Se aplecă uşor în așa fel 
încât întinderea miinii să pară în această situaţie un gest 
natural ... Înclinarea trunchiului creştea iar mîna în- 
tinsă atinse aproape pachetul cu bancnote cînd, brusc, - 
picioarele încordate îi aruncară capul în sus într-un salt 
puternic. Aflat încă în'zbor, aproape aterizînd de partea 
cealaltă a butoaielor, smulse fulgerător basmaua colo- 
rată. Simultan răspîndi lumina albă, puternică a lanter- 
nei sale. 

Apăru faţa lui Ulmer cu ochii larg deschişi şi cuțitul 
ridicat pentru lovitură. Cu un moment însă mai devreme 
din mîna lui Sudra se răspîndi un nor uşor ceţos. 

Cuţitul căzu cu zgomot pe butoaiele de tablă iar Ul- 
mer se apucă cu mîinile de faţă strigînd: 

— Ochii mei! ... ochii mei! 

Un fluierat strident acoperi însă acest țipăt. Prin poar- 
ta dată de perete cu violență pătrunseră lumini de lan- 
terne iar şopronul se umplu cu oameni. 

După cîteva secunde de luptă Ulmer şi Sudra stăteau 
acum liniștiți unul lingă celălalt cu mîinile încăţușate. 
Ulmer încercă să-și şteargă, cu miinile legate, ochii de 
ultimele resturi ale gazului lacrimogen. 

Locotenentul J anicki se apropie de ei. 

_ Ta te uită!... Pe cine văd?! spuse zeflemitor. Deci, 
toț domnul Ulmer! Și, desigur, domnul Sudra! - 

Unul din oameni se apropie de Janicki înmînîndu-i 
banii, caietul şi cuțitul pe care-l ţinea de lamă. 

— Aha, iată şi caietul! Pe cuţit nu vor fi cu siguranţă 
urme, așa că prudenţă e de prisos! Se întoarse din nou 
spre cei prinși: ; 

_— Jocul s-a terminat, domnilor, vă rog să mă ur- 
maţi! y 

" Primul o luă din loc Ulmer. Mergea fără să scoată o 
vorbă, cu capul plecat, între doi oameni din escortă. Nu 
avea nici o iluzie, se apropia de capătul drumului său. 

lată ce înseamnă obișnuinţa! Acum, cînd nu mai 
sînt obligată să-mi notez impresiile, o fac însă în con- 
tinuare, scriindu-mi mai departe jurnalul! Poate acum 
intervine nu numai obișnuinţa ci și plictiseala. Nu am 
pur şi simplu ce face aici, între acești patru pereţi și 
în plus, încuiată cu cheia... 

Camera în care mă aflu e mobilată modest, însă plă- 
cut. Unica fereastră (prevăzută cu gratii) dă într-o mică 
grădină în care crese cîțiva pomi fructiferi. În grădină 
lucrează destul de neglijent un om. Îl văd de: sus, căci 
camera mea se află la etaj. 

Cînd am intrat azi dimineaţă în această vilă, situată 
pe o străduţă liniștită de la periferia orășelului, am ză- 
rit pe poartă firma: „Dr. Jozsf.  Pawlak. Primeşte în- 
tre...“ Nu am reuşit să zăresc și orele de primire, dar : 
asta mă interesează prea puţin. 

Am fost apoi condusă pe scări, acoperite cu covor, 
pînă la etaj. O doamnă în vîrstă ne-a ieşit în întîmpi- 
nare, a indicat ușa acestei camere şi apoi a pătruns aici 
cu mine. Mi s-a recomandat drept soția doctorului și 
mi-a propus, foarte amabilă, micul dejun. Eram însă 
prea surescitată pentru a înghiţi ceva, așa că am refuzat 
categoric. Acum am remușcări întrucît îmi face impresia 
că nu am fost prea politicoasă. Cu toate acestea însă 
doamna și-a exprimat speranța, în continuare amabilă, că 
mă voi simţi bine aici. Când a închis ușă în urma ei am 
auzit zgomotul făcut de cheia răsucită în broască. 

şa stau lucrurile, deci? Din lac în puț! Bănuielile 
mele, apărute însă prea tirziu, încep să capete forme 
reale!, 

Agitaţia mi-a luat nu numai pofta de mîncare dar şi 
somnul cu tot coşmarul pe care l-am trăit în noaptea 
care s-a scurs. M-am plimbat prin cameră fără să pot 
să-mi stăpinesc gîndurile tulburate. Uitindu-mă, din fe- 
ricire, prin sertare. şi dulap am găsit puţină hirtie şi 
câteva creioane. M-am apucat atunci să-mi fac aceste în- 
semnări. În felul acesta îmi voi linişti cel mai bine ner- 
vii răscoliţi. 

Dar şi am ce scrie! Mai întâi despre acea întorsătură 
neașteptată pe care au luat-o lucrurile în seara trecută, 
apoi, noaptea ce i-a urmat și în cele din urmă, sosirea 
la această vilă misterioasă. : 

Dar, pe rînd, Justyno! Limitează-ţi descrierea impre- 
siilor şi ocupă-te în special de fapte. 

Să începem deci cu seara de ieri. 

„În caietul meu verde (pe care mi l-a luat Sudra) am 
descris scena. apariţiei lui în camera mea și discuţia 
noastră. Prin forța împrejurărilor acea scenă încheie în- 
semnările. : 

“Cu toate acestea însă descrierea, după cum se va ve- 
dea, nu a fost în concordanță cu adevărul. Este fidelă 
numai pină în momentul în care Sudra s-a uitat la stru- 
guri, apoi totul s-a desfășurat complet altfel. 

Deci, s-a uitat la struguri apoi şi-a ridicat privirea 
spre mine şi strimbîndu-se în felul lui, m-a întrebat: 

__ Hm... Aţi intrat acum o clipă în cameră? 

_— Da — i-am răspuns uimită de această întrebare. 

— Vă rog să nu vă atingeţi de acești struguri. l-aţi 


spălat de mult? 


— De ce vă interesează? 

Musafirul nu mi-a dat însă nici un răspuns. 

__ Da... mormăi. Așa... Apoi mă privi drept în ochi. 

— Vă rog să mă ascultați cu atenţie şi să faceţi totul, 
exact aşa cum vă voi spune. Vă sînt prieten şi ştiu mai 
mult ce se întîmplă aici decit vă închipuiţi. Am să iau 
asta — întinse mîna spre farfurie şi luă ciorchinele îru- 
mos care se afla chiar deasupra, apoi luă o hîrtie din 
coş şi îl înveli cu grijă. De restul, aşa cum v-am Spus, vă 
rog să nu vă atingeţi! les pentru un moment. Vă rog să 
închideţi uşa cu cheia. Revin imediat. Se apropie de mi- 


ne foarte aproape şi-mi spuse în şoaptă: 


j 

—Nu voi bate, voi apăsa pe clanţă de două ori. Nu- 
mai la acest semnal aveţi voie să deschideţi ușa! 


Formidabil de uimită am reușit să dau numai din cap. 
“În tonul vocii era ceva care nu permitea nici o împo- 
trivire. Nu îmi mai dădu alte explicaţii. Forţa sugestivă | 


pe care o dezvălui brusc, obliga la supunere. De aceea, 
cînd peste o jumătate de oră clanța se mișcă în modul 
convenit, am dechis ușa fără nici o ezitare. 

O închise încet în urma sa şi oprindu-se în mijlocul 
camerei se uită în tăcere de jur-împrejur cîteva clipe. 
Curioasă, aşteptam să văd ce-mi va spune. Speram să 
aud cîteva cuvinte de explicaţii, care să mă orienteze în 
situaţie, dar dintr-o dată s-a dovedit a fi departe de 
asta. 

— Trebuie să vă solicit un anumit efort — vorbi. 
Această noapte nu va fi uşoară. Nu veţi putea să vă cul- 
caţi în pat. După ce voi pleca vă veţi încuia cu cheia și veţi 
limita la minimum deplasarea prin cameră. Aici trebuie să 
domnească neapărat liniște absolută. La ora cinci fix, veţi 
descuia uşa cu cea mai mare atenţie. La cîteva minute 
după ora cinci voi veni aici şi va trebui să găsesc ușa des- 
cuiată. Dimineaţa nu va mai fi timp de discuţii. Sudra 
vorbea în şoaptă stînd chiar lîngă mine. Așa că vă rog 
să ţineţi minte instrucţiunile mele. Cu cât zorii zilei se 
vor apropia, cu atît va fi mai importantă liniștea păstra- 
tă în cameră. Dimineaţa voi intra numai pentru un mo- 
ment şi vă rog să nu-mi vorbiţi nimic. Apoi voi ieşi şi 
vă voi încuia cu cheia. O jumătate de oră mai târziu 
ușa va fi deschisă şi vor apărea oameni cu targa și un 
medic... Vă veţi întinde pe targă şi veţi fi acoperită 
complet cu o pătură. Cînd vă vor scoate, vă rog să staţi 
complet nemişcată şi să respiraţi cît se poate de imper- 


bulanţă şi mașina va porni veţi putea să daţi deoparte 
pătura. Ţineţi minte toate indicaţiile mele? 

Buimăcită de cele auzite am fost în stare să dau doar 
în tăcere din cap pentru a doua oară. ip 

— Bine. Acum vă rog să luaţi loc și să scrieţi! 

Cînd îmi reamintesc acel moment nu pot înţelege cum 
de mi-am pierdut atît de bruse gindirea independentă, 
dorința de împotrivire sau demonstrarea propriei voin- 

„ceptibil. În momentul în care targa va fi introdusă în am- .. 


ţe. M-am aşezat pur şi simplu, am luat stiloul în mînă 
și l-am privit întrebătoare pe Sudra. 

" Atunci mi-a dictat desfășurarea scenei cu care s-a în- 
cheiat jurnalul meu, cît şi șederea mea în acel loc. După 
ce am seris mi-a luat caietul şi l-a ascuns sub haină. 

— Îl iau cu mine. Aveţi vreo întrebare? 

_— Domnule Emil... am încercat eu să-mi adun gîn- 
durile împrăștiate. Ce înseamnă toate astea? Cine sîn- 
teți? 

Sudra a zimbit uşor. 

— V-am spus doar. Sînt prietenul dumneavoastră. 
Trebuie să vă încredeţi în mine pentru că nu am nici O 
dovadă care să-mi susțină vorbele. Și de felul în care 
veţi asculta depinde în momentul de faţă totul, inclusiv 
siguranța dumneavoastră! 

— Dar ce înseamnă asta? Ce sens au instrucţiunile 
astea? ; 

— Nu am timp acum să vă dau explicaţii- mai amă- 
nunţite. A sosit pur și simplu momentul critic. Făptașul 
trebuie să creadă că sînteţi moartă. Trebuie să-l lăsăm : 
în eroarea sa... 

— Cum să înţeleg asta?! Din cauza uimirii am ridicat 
„ fără să vreau vocea. 

— Sstt... — Sudra își duse degetul la gură în chip 
de avertisment și zimbi. 

— Cadavrul nu are voie să ridice glasul! Apoi adăugă 
serios: În strugurii pe care i-am luat a fost cianură. S-ar 
putea ca și în alte boabe să fie otravă, de aceea vă rog să 
nu vă atingeţi de struguri. 

— Deci mi-aţi salvat viaţa? ... mi-am coborit ascultă- 
toare vocea pînă la şoaptă. 

Sudra se strimbă. 

_— Să lăsăm asta... Nu avem timp acum să analizăm 
aspectele marginale. Nu putem prelungi discuţia. Vă rog 
să închideţi ușa şi să nu uitaţi ce v-am spus. Lumina tre- 
buie să ardă în cameră, dar să vă aşezaţi în așa fel încît 
să nu fiți văzută pe gaura cheii. A 

„.— S-o astup, poate? 

__ Nu! Asta ar da de bănuit ucigașului dacă ar avea 
chef să se uite înăuntru! : 

În acel moment mi-a venit în cap o idee. 

— Dar ce se întîmplă cu locotenentul Janicki? Cred 
ă-l cunoaşteţi? De ce nu este şi el aici? 

Sudra căzu parcă un moment pe gînduri. ga 

„— Cu Janicki? îmi răspunse cu un zimbet. Nu vă fie 
teamă, va apărea la momentul oportun. 

Vorbele acestea au fost întovărăşite de un gest negli- 
jent al miinii. Ă 

— Domnule Emil — m-am apropiat de Sudra apucîn- 


du-i mîna cu mîinile mele. — Acum... nu mă mai ame- 

ninţă nimic? 
— Doamnă dragă... scuzaţi... Sudra s-a tulburat 

ciudat. Stimată domnișoară Justyna... v-am spus doar 


să vă încuiaţi cu cheia. În plus vom... voi veghea ca nu 
cumva să apară unele împrejurări neașteptate. Vă rog 
numai să păstraţi o liniște desăvîrșită! Este foarte impor-. 


tant acest lucru. Acum plec, discuţia noastră s-a pre- 


lungit prea mult. Cît e ceasul dumneavoastră? Trebuie 
să ni le potrivim. 

— Unsprezece fără cinci. 

— Perfect, la fel. Nu uitaţi să răsuciţi cheia! 

Acestea au fost ultimele lui cuvinte. A dispărut fără! 
zgomot în spatele ușii pe care, conform indicaţiilor lui 
am încuiat-o cu cheia. 


Și aşa a început coșmarul nopții de aşteptare. Mi-am | 


pus o perină sub spate aşezîndu-mă în colţul canapelei, 
lingă peretele pe care se afla ușa. Mi-am pus la îndemînă 
o carte şi ţigări. Lampa din tavan ardea așa cum îmi spu- 
sese Sudra. 

La început am încercat să citesc dar după scurt timp 
am pus cartea deoparte deoarece nu puteam să înţeleg. 
nici o frază. Casa'era scufundată în liniște. Nici cel mai 
mic zgomot nu o tulbura. M-am uitat la ceas după o bu- 
cață de vreme (mi se păruse că au trecut două ore). Era 
însă abia unsprezece jumătate! 

Gindurile mele s-au concentrat în special asupra per- 
soanei lui Sudra. Rolul lui în toată istoria asta, compor- 
“tarea de pînă acum, intervenţia neașteptată, chiar şo- 
cantă a cărei urmare este situaţia mea actuală. 

Deci m-am aflat tot timpul sub ocrotirea lui! El era 
acel om, căutat de mine, care îmi păzea viaţa?! ! 

Atunci aveam gînduri încă destul de frumoase la adre- 
sa lui. 

Meditaţiile astea mi-a umplut timpul care se scurgea 
groaznic de încet. În cele din urmă însă oboseala m-a 
doborât şi am început să moţăi ca un. pasager într-un 
tren de noapte. ' 

„Era ora două şi zece minute cînd m-am trezit dintr-o - 
"astfel de stare de aţipire. Intenţionam. tocmai să-mi iau 
cartea, cînd am auzit deodată un fişiit în, spatele pere- 
telui de care mă rezemam. Deoarece aceasta s-a întîm- 
plat aproape imediat după trezirea mea din somn, în 
primul moment am crezut că am halucinaţii, luînd drept 
realitate ceea ce era vis. După un moment însă. zgomotul 
s-a repetat şi atunci am înlemnit de spaimă. Asta nu 
mai era iluzie... Zgomotul uşor, chiar perceptibil se li- 
niști ca apoi să se repete din nou, de data aceasta chiar 
lingă uşă...-O clipă mai tirziu clanța se mişcă uşor în. 
jos. Rămase un timp în poziţia asta ca apoi să se ridice 
din nou în sus. 

Mi-am ţinut respiraţia şi am stat nemișcată privind 
ușa de parcă aş fi fost fascinată. 

Nu s-a mai întîmplat însă nimic. Clanţa a rămas ne- 
mișcată, iar dincolo de ușă coborise din nou liniştea ab- 
solută. Cu toate acestea stăteam fără să mă mișc, ţinîn- 
du-mi în continuare respiraţia. 

Abia după o bucată de vreme s-a făcut din nou auzit 
zgomotul uşor, abia perceptibil. Și- asta a fost totul. 
Liniştea profundă care ne învăluia părea că a pus întrea- 
ga casă sub semnul morţii. Undeva însă, în această casă, 
se mișca un om care păşea fără zgomot și care purta 
moartea prin tăcerea şi întunericul nopţii. 

Acest incident îmi alungă din nou somnul. Abia cînd 
ferestrele camerei mele începură să capete o culoare ce- 
nuşiu-argintie am simţit o oboseală imensă. 

Cu toate acestea am vegheat în continuare, de teamă 


ca nu cumva, tocmai acum, cînd se apropia momentul în 
care trebuia descuiată uşor, să adorm şi să dau peste cap 
această ocazie atît de precis stabilită. 

La ora cinci fără cinci (ultima jumătate de oră m-am 
uitat. la ceas în permanenţă) m-am. ridicat ușor de pe 


canapea şi m-am apropiat de ușă. 

La cinci fără două minute am răsucit uşor cheia în 


broască și sprijinită de tocul ușii am ascultat. Nu după 
mult timp pe coridor s-au auzit niște paşi. Se apropiau 
de ușă, apoi răsună un ciocănit uşor. 


Nu am răspuns nimic ținîndu-mi minte rolul. După. o. 


secundă ușa s-a deschis şi în prag a apărut Sudra. 

La vederea mea şi-a dus degetul a gură şi a închis ușa 
în urma sa. S-a aplecat la urechea mea şi mi-a șoptit 
următoarele cuvinte: 

— Totul e în ordine. Trebuie să domnească în conti- 
nuare o liniște absolută. Mai ales acum e important. 
Încă o jumătate de oră... Apoi merse prin cameră, se 
uită jur-împrejur, privi pe fereastră, se întoarse, îmi în- 
dreptă perina care-mi servise de sprijin dîndu-i o formă 


de parcă nici n-a fost atinsă, mută cartea și fără să 


scoată, în continuare, nici'o vorbă, se întoarse spre ie- 
şire. 

Am auzit zgomotul făcut de cheia răsucită, de scoa- 
terea ei. din broască şi de paşii ce se îndepărtau. Din 
nou am rămas singură. De astă dată din fericire numai 
pentru o jumătate de oră, dar fără posibilitatea de a 
părăsi camera. 

Această situaţie schimbată mi-a produs pentru prima 
dată sentimentul inconştient încă, dar de pe acum ne- 
liniştitor, al unei jene fizice. Era ca o primă boare a unui 
vînt rece. 

M-am așezat pe pat. Într-o jumătate de oră vor veni 
cu targa după mine? Trebuie să mă prefac moartă?... 
Ce înseamnă această regie? Cu ce scop sînt toate astea? 

Această ultimă întrebare nu-mi ieșea deloc din cap. 
Era ca un sunet de „clopot insistent, de avertizare auzit 
în ceaţă. 

Au trecut zece miriute, douăzeci, douăzeci şi cinci. 
Așşteptam fără să-mi mai iau ochii de pe cadranul cea- 
sului . 

În sfirşit, pe coridor s-au auzit paşii puternici, sita 
mici ai unor persoane și frînturi de discuţie. Pașii s-au 
oprit în faţa uşii mele, cheia a fost răsucită şi în praz 
au apărut noii veniţi. * 

Erau trei. Au intrat în cameră, au închis fără un cu- 
vînt uşa în urma lor şi au întins lîngă pat targa adusă. 

“Doi erau îmbrăcaţi în halate albe, al treilea într-un cos- 
tum obișnuit. Purta ochelari cu rame de aur și avea o 
„expresie jovială, blajină. Semăna puţin cu Ulmer, nu- 
mai că era mai în vîrstă ca el, cu tîmple cărunte și o 
“privire puţin obosită. Puse pe masă geanta care o ţinea 
" în mînă și scoase din ea... un termos. Apoi, punîndu-și 
degetul la gură ca şi Sudra,a deschis termosul şi a tur- 
nat în pahar un lichid închis la culoare. Mirosul plăcut 
de cafea se răspîndi prin cameră. 

Păstrînd în continuare tăcerea îmi întinse cu un zîm- 
bet paharul. ei 

Cafeaua fierbinte, după noaptea nedormită, era deli- 
cioasă şi mi-a făcut bine. În timp ce o beam, bărbatul cu 
"ochelari discuta cu unul din cei veniţi cu el. Acesta era 
un bărbat cu nişte trăsături posomorite. Discuţia se refe- 
rea la detaliile legate de transportul meu pînă. la ambu- 
“lanţă c aştepta afară. Se adresă domnului în vîrstă cu 
titlul de doctor. 

După ce am băut cafeaua am restituit doctorului cu un 
zîmbet de recunoștință paharul gol. Acesta l-a pus pe 
masă şi cu un gest curtenitor mi-a arătat targa. 

M-am întins ascultătoare pe aceasta fără să-mi mai 
reamintesc de bănuielile din timpul nopţii. Am fost aco- 
perită pînă peste cap cu o pătură iar cînd am simţit că 
mă 'ridică în sus am mai auzit o şoaptă la ureche: „Acum, 
liniștită şi fără nici o mișcare!“. 

Îmi făcea impresia că plutesc în aer aşezată într-un 
leagăn. După un moment targa s-a înclinat și am sim- 
țit că mă duc în jos. Am trecut şi de scări. Apoi mi-a 
ajuns la urechi un zvon de voci, un.plinset al cuiva și 
targa a fost ridicată în sus. Picioarele ei au zgîriat pardo- 

- seala maşinii, se auzi ușa trîntită și duduitul motorului. 

Am simţit o zgilțiitură. Mașina o luă din loc iar eu 
„mi-am smuls pătura de pe mine și m-am așezat normal. 
Abia atunci, în acel moment, cînd era prea tirziu pentru 
a opune rezistenţă, am avut o străfulgerare bruscă, si- 
gură, care a pătruns în gîndurile mele ca o rază de lu- 
mină puternică: 

Am fost răpită! 


Li 


A 

M-am ridicat de pe targă dar zgilţiielile mașinii care 


mergea pe un drum de cîmp m-au aruncat la loc. Băr- - 


batul care stătea într-un colţ mormăi un avertisment; 

— Fiţi atentă, o să vă spargeţi capul. Pînă ce ajungem 
pe asfalt o să ne mai scuture puţin. Rămîneţi mai bine 
la locul dumneavoastră .. . | 

— Unde mă duceţi?! i-am aruncat cu o voce tremu- 
rîndă. 

— Conform ordinului... vă rog să nu aveţi nici o 
teamă ,.. 

Acest răspuns a avut însă un efect contrar. Mi-a inci- 
tat temerile. Se vede că i s-a interzis acestui om să-mi 
răspundă la întrebări iar asta ilustra cît se poate de eloc- 
vent situaţia! / 

M-am uitat prin ferestruica din faţă. Lîngă şofer se 
mai afla un bărbat. Le era deci foarte ușor să înăbușe 
orice rezistență. Nu mai avea nici un sens să cer expli- 
cații sau să încerc să mă opun închiderii mele. 

Am străbătut restul drumului în tăcere, cu atît mai 
mult cu cît nici însoţitorul meu nu avea chef de vorbă. 
A scos însă la un moment dat un pachet de ţigări pe 
care mi l-a întins cu o invitaţie mută: : 

— Mulţumesc, n-am chef să fumez, i-am răspuns şi 
acestea au fost singurele cuvinte pe care le-am rostit 
pînă în momentul în care mașina s-a oprit. 

Bărbatul care stătea lingă şofer a sărit repede jos, 
ușa s-a deschis și am auzit ordinul: 

— Coboriţi, vă rog. Am ajuns. . 

M-am sprijinit de mîna care mi-a fost întinsă și am 
sărit pe pămînt uitîndu-mă totodată de jur-împrejur, cu- 
rioasă unde m-au adus. 

Ne oprisem pe o străduţă mică, îngustă, pe care se 
aflau cîteva vile construite ici şi colo. Era linişte şi pus- 
tiu. De-a lungul trotuarelor se întindeau garduri de fier 
de pe care atîrnau flori și plante agăţătoare. Geamurile” 
sclipeau în razele soarelui dar nu am reuşit să zăresc pe 
nimeni în ele. | 

Unul din bărbaţi se apropie de cabină, schimbă cîteva 
vorbe cu şoferul, pe care nu le-am auzit, și mașina o luă 
din loc. Am rămas pe trotuar între cei doi însoțitori ai 
mei. , 

— Încă cîţiva pași, doamnă, şi vom ajunge — spuse 
unul dintre gi. După acest colț — şi arătă cu capul. 

Era încă foarte devreme așa că pe drum n-am întâlnit 
pe nimeni. După un timp ne-am apropiat de o poartă în- 
_ tredeschisă pe care era o tăbliță. Aici trebuie să fie deci 
domiciliul meu forţat. - 

Am aruncat o privire curioasă de jur-împrejur. Vila 
era cu etaj, construită în stil „fin de siecle“, cu o gră- 
 dină plăcută în jur, plină de tufișuri, iar în față cu un 
mic gazon presărat cu flori. gi 

Soarele scădea totul în lumina sa, iar liniștea şi pa- 
cea domneau în acest colţișor. Închisoarea mea nu părea 
a fi cîtuşi de puţin un loc sumbru. 


După ce am scris aceste cîteva file, m-am oprit căci 

mi s-a făcut somn. Prima surescitare trecuse, iar noap- 
"tea chinuitoare pe care o trăisem se făcea simțită. 

M-am întins pe pat, m-am acoperit cu un pled și am 
adormit imediat. 

Acum, cînd îmi scriu mai departe însemnările, este de- 
ja seară, patul este înfăţat pentru noapte și simt că cu 
tot somnul din timpul zilei (cîteva ore bune) nu va dura 
prea mult şi mă voi culca din nou. Mai întîi îmi voi nota 
impresiile din cea de-a doua parte a zilei şi în special dis- 
cuţia cu soţia doctorului. 

Această discuţie a adus o nouă cotitură în analiza si- 
tuaţiei pe care am făcut-o pînă în prezent. La drept vor- 
bind, nici nu știu ce să mai cred despre toate astea! 

Am fost trezită din.somn de deschiderea ușii. Am să- 
rit brusc în picioare, conştientă pe loc, și pregătită pen- 
tru ce era mai rău. M-am uitat instinctiv la ceas. Era 

„trei. 

În prag apăru doamna în vîrstă pe care o cunoşteam. 

Trebuie să recunosc că lăsa o impresie foarte plăcută. 
„Avea o faţă cu trăsături subtile, domoale, care mai vor- 
beau încă de frumuseţea trecută, iar modul de compor- 

tare şi de a fi dezvăluiau o mare cultură. TŢinea în mînă 

0 tavă cu toate cele necesare pentru un prinz. Mirosul 

apetisant ajunsese pînă la mine şi mă apucă o poită de 
lup. Mi-am adus aminte că de dimineaţă, în afara ca- 
felei, nu am mai pus nimic în gură! 


187 


i 


„Pe masă a fost întins un şervet, tacimurile au sunat şi 
o farfurie umplută cu vîrf își făcu apariţia. 

Doamna în vîrstă mi se adresă: : 

— Cu toate că v-aţi opus, am venit cu micul dejun însă 
dormeaţi atit de profund că am preferat să nu vă trezesc. 
Sper că veţi mînca acum cu o poftă mai mare. 


— Recunosc că sînt într-adevăr foarte flămîndă! i-am 


„răspuns eu sinceră. : 
— Vă rog să mă scuzaţi că nu vă invit în sufragerie 

dar am primit niște indicaţii foarte severe în ceea ce vă 

priveşte încît nu îndrăznesc să le încalc. i 


— Ni s-a spus să mă încuiaţi în cameră — am între- i 


bat-o cu o mină nevinovată. 
nită. 
afară din această cameră! Numai eu am voie să intru 


aici! Soţul meu mi-a dat ordin să vă aduce personal mîn- 
carea. Vă păzesc aici ca pe o comoară nepreţuită! 


— Într-devăr?... am rostit aceste cuvinte pe un ton 
neîncrezător, în mod intenţionat. : 
— Bineînţeles — mi-a confirmat cu fermitate doam- 


na. Trei bărbaţi! Pe unul îl puteţi vedea pe fereastră se 
face că se ocupă de grădină! Al doilea se învirteşte prin 
faţa vilei şi vinde nişte mărunţișuri de galanterie, iar al 
treilea se află jos în hol. Dar noi vorbim iar mîncarea. se 


răcește! Vă rog să mîncaţi! — încheie cu o severitate 
prefăcută. 
— Vă foarte mulţumesc — m-am așezat la masă fără 


tragere de inimă. Vă rog să-mi mai spuneți încă, cine 
se mai îngrijeşte de securitatea mea? 


— Cum cine?! uimirea doamnei în vîrstă părea sin- 


ceră. Nu știți? 

M-am prefăcut ocupată cu mîncarea pentru a putea 
să mă gindesc o clipă la modul cum va trebui să vorbese 
mai departe. Se pare deci că această doamnă nu fusese 


pusă la curent cu aspectele de culise ale acestei proble- 


me sau poate chiar fusese amestecată din eroare. Dar 


cine a dat aceste dispoziţii? Dacă într-adevăr soţul ei, 
atunci din ordinul cui acţionează? Care e rolul lui Su-. 

Doamna în vîrstă nu se. simţi cîtuşi de puţin stînje- 


— Desigur, draga mea! îmi răspunse cu însuflețire. Și 
dacă ar fi numai atit! N-aveţi voie să scoateţi nici nasul 


v 

_dra în toată treaba asta? Pentru că el este cel care m-a 

"băgat în toată cabala astă... Și ce se întîmplă cu Ja- 
„ nicki? Ş 

„ Atitea probleme, atitea întrebări şi numai o singură 

sursă: de informaţii şi aceea destul de slabă! Dar tre- 
„ buie. cel puţin să mă orientez la care din aceste între- 
„ bări voi căpăta un răspuns. 

| — Cunoştinţele mele în această situaţie sînt destul de 


Ă generale — am răspuns în cele din urmă, alegîndu-mi 
CATI cu grijă cuvintele. Detaliile au fost stabilite fără mine. 
i d — Aşa... doamna dădu din cap. Nu a fost cu sigu- 


" ranţă timp ca să discutați mai pe larg. Trebuie să vă 
spun că nici eu nu știu prea multe. Am fost treziţi din 
somn azi noapte. Era pd la unu cînd a sunat telefonul. 

Nu ştiu cine a fost căci soţul meu a ridicat receptorul. 

"Un sfert de oră mai tîrziu a venit la noi un tînăr, în pa- 
ranteză fie spus, un brunet foarte drăguţ. A discutat în 
cabinet cu soţul meu iar cînd a plecat a schimbat şi cu 
mine cîteva cuvinte, scuzîndu-se pentru deranjul pro- 
| vocat. 

— Soţul dumneavoastră este medic? 

||. Da, este directorul spitalului de aici şi totodată me- 
dic legist. j 
La aceste cuvinte furculița, care tocmai o duceam la. 
gură, mi s-a oprit pentru un timp în aer. 

— Legist? y 

— Da! Nu ştiţi nimic despre asta? Probabil că de asta 
l-au rugat să vă primească la noi. Se bucură de mare 
încredere. . i 

— Deci soţul dumneavoastră a dat toate dispoziţiile 
referitoare la șederea mea aici? P 

—— Numai în ceea ce mă priveşte pe mine. Restul a fost 
aranjat de brunetul care a fost azi noapte la noi. | 

— Brunet? Nu ştiţi cumva cum îl cheamă? 
”— Mi s-a recomandat dar nu am reţinut. 

— înalt, cu un ten măsliniu, dinţi albi? ... 

— Exact, aşa arăta! 

— Jamicki? 

_— Daaa! ! ! Aşa, acum mi-aduc aminte! 

Această veste mi-a înlăturat toate temerile de pînă 
acum. M-am lăsat pur şi simplu cuprinsă de imaginaţia 

mea prea bogată! Mă aflu, deci, în continuare sub gri- 
ja oficialităților! Ce ușurare! 


— Domnul Janicki nu va spus cît trebuie să rămîn în 


acest arest? 

— Şi-a exprimat numai părerea că ar fi vorba de cîte- 
va zile. 

— Nu v-a anunţat dacă mă va vizita? 

— Nu, așa ceva n-a spus. 

Doamna în vîrstă, văzînd că termin mîncarea, se ri- 
dică de pe scaun. Au 

— Vă aduc îndată un ceai. Sau poate doriţi cafea? 

— Dacă-mi este permis să fac nazuri, aş dori o cafea. 

— Cu plăcere, draga mea! Vă rog însă să mă scuzaţi 
dacă voi încuia din nou ușa. Trebuie să mă conformez 
dispoziţiilor primite! : 

Luă tava și ieși din cameră, iar pe mine mă cuprinseră 
din nou îndoielile. Oare Janicki a fost cel care a dat 
aceste dispoziţii? lar în. afara declaraţiilor făcute de 
doamna în vîrstă de unde ştiu eu că doctorul Pawlak 
este într-adevăr medic legist? 


4 IX 


Cu toate aceste îndoieli eram mult mai liniștită. Am 
dormit profund toată noaptea într-o pijama împrumutată 
de gazda amabilă. 

Dimineaţa m-am apucat din nou de scris reamintin- 
du-mi din nou pas cu pas desfășurarea acelei seri 'apoi 
noaptea şi zorii zilei. Din nou am început să mă tem că 
nu cumva bănuielile mele născute subit să fie adevărate. 
Și toate acestea s-au întîmplat pentru că sub un impuls 
oarecare şi o întunecare de moment a minţii l-am cre- 
zut pe acel blestemat de Sudra, ca cea din urmă gîs- 
culiță! i 
„Orele dimineţii mi s-au scurs cu aceste amintiri şi gîn- 
durile ce le întovărăşeau. După aceea, în timp ce citeam 
am auzit paşi repezi de bărbat pe coridor apoi câteva 
cuvinte rostite de o voce cunoscută, cheia răsucindu-se 
în broască şi în prag apăru „Oacheșul meu“. 

Am sărit în sus stăpînindu-mi dorinţa de ai mă arun- 
ca de git. 

_—_ Bună ziua — îmi spuse zîmbind. Am venit să vă 
văd, cum vă simţiţi? , A 
Nu am fost deci răpită! am strigat eu cu bucurie în 

loc să-i răspund la salut. 

Uimirea lui Janicki era caraghioasă. 

— Răpită?! Despre ce vorbiţi? 

Îmi reveni echilibrul sufletesc clătinat şi am încercat 
să-i explic despre ce era vorba. 

— Cum aţi ajuns la nişte concluzii atît de dramatice? 
de data aceasta am simţit în vocea locotenentului o notă 
uşor zeflemitoare. 

(i — De unde era să ştiu că domnul Sudra acţionează din 
"ordinele dumnitale?! i-am replicat eu puţin întăriîtată. 

Nu aţi avut plăcerea să-mi daţi nici o explicaţie! Și nici 

măcar să fiți prezent cînd cadavrul meu a fost scos din 

vilă! . 

Janicki rîsă. 

— Vă rog să mă iertaţi! Am avut însă atunci prea 
mult de lucru şi am dat dispoziţiile oamenilor mei să 
execute totul! Am acţionat dealtfel conform ordinelor: 
şefului meu! 

'— Îmi tot vorbiţi de acest şef! Vă spun sincer că nu 
prea cred în existenţa lui, este un personaj mult prea 
enigmatic! 

— Desigur... mă aprobă Janicki. Spuse aceasta pe un 
ton serios dar care suna mai mult a zeflemea. 

— Puteţi să rideţi, n-am nimic împotrivă! Dar dacă 
văd în prezent, destul de bine, care a fost rolul domnu- 
lui Sudra şi Radtke, cu atît mai mult mă miră faptul 
că nu am avut încă ocazia să mă întîlnesc cu acest şef al 
dumitale! Dar, ă propos — cred că voi avea prilejul să 

| mulțumesc personal domnilor Radtke și Sudra pentru 


“grija lor? . i 
— La amîndoi la fel? 
Ye Am simţit că mă înroşesc. 
i — Ce-aţi vrut să spuneţi? i-am răspuns eu înţepată. 
| — Oh, nimic — îmi răspunse cu o mină nevinovată. 


) Am întrebat şi eu aşa... 
_— Însinuările dumneavoastră nu sînt la locul lor! i-am 
replicat furioasă. Am hotărît să schimb subiectul acesta 
|. periculos. 

— Strugurii au fost într-adevăr otrăviţi? 

— Da, cu cianură, ca și medicamentele. 

— Deci vigilenţa domnului Sudra m-a scăpat de ii 
moarte! Și dumneata mă iei peste picior că vreau să-i 
mulţumesc! 

— S-ar putea să aveţi acest prilej... Janicki zîmbi uşor. 

— Ancheta este terminată? Cine este cel de-al doilea 
asasin? 

Janicki se strimbă imperceptibil. 

—Ancheta încă nu s-a încheiat, este în curs, deşi ştim 
de pe acum suficient de mult ca s-o putem încheia. Ur- 
mărim însă ca asasinul să nu aibă nici o posibilitate de 


eschivare. Mă gîndesc la asasinul principal, deoarece 


Molski a jucat un rol de mîna doua. 

— Dar el l-a omorît pe tata? 

— Da, el. 

— A fost arestat? 

— Nu, căci a fost ombrit în noaptea asta — declară 
Janicki. 

M-am așezat pe scaun fără să vreau. 

— Omorît?! Cine... de către cine? 

— Nu pot să vă spun deocamdată. 

Cu toată teama de a fi luată peste picior l-am întrebat 
totuşi: 

— Pe... pe domnul Sudra îl ameninţă vreun pericol? 

Janicki mă privi drept în ochi şi, cu uimire, am obser- 
vat că privirea lui nu era, ca de obicei, hazlie. 

— Oameni ca Sudra se află în permanenţă în pericol 
— îmi spuse serios dar şi oarecum enigmatic. 

— Da, înțeleg... i-am răspuns eu încet. După un mMo- 
ment l-am întrebat din nou: 

— Voi sta mult aici? 

— Presupun că încă o zi sau două. 

— Neapărat trebuie să fiu încuiată? 

— Nu avem voie să ne permitem nici cea mai mică 
neatenţie. Încuierea camerei poate să nu mai fie atît de 
necesară dar niciodată prea multă prevedere nu strică. 
Aveţi aici cărți şi ziare? 

— Ah, asta nu contează! Mă bucur că am trecut de 


ce-a fost mai rău! Acum cînd știu cum stau lucrurile . 


:şi nu mai trăiesc cu frica-n sîn, restul nu contează! 

_— Da, nu vă mai ameninţă nici un pericol. Cu toate 
acestea noi mai veghem încă asupra dumneavoastră. 

— Știu... Vă rog să transmiteţi şefului dumneavoastră 
“mulţumirile mele... Și dumneavoastră vă mulțumesc, de 
asemenea, pentru tot, cît şi pentru faptul că aţi găsit o 
„clipă să mă vedeţi. 
|” Janicki se înclină. 

Bi — E vremea să plec. Îmi permiteţi să-mi iau ră- 
“mas bun. 
— Cînd vă voi vedea, domnule locotenent? Și poate 
„cu acea ocazie voi putea să vă cunosc şi şeful enigmatic? 
Janicki rămase o clipă pe gînduri. 
— S-ar putea mîine. Dacă totul va merge bine, cu 
siguranţă că va dori să vă vadă... aşa cel puţin îmi face 
“impresia ... 


5 IX 


„Am dormit foarte bine fără să ştiu nimic despre eveni- 

/ mentele care au avut loc în această noapte şi care, de 

fapt, au încheiat toată întîmplarea. Ceea ce s-a petrecut 
pe urmă este cu totul altă poveste! 

Abia mă sculasem şi-mi dereticam prin cameră când, 
la fel ca ieri, am auzit pe coridor pași repezi. M-am ridi- 
cat, de pe scaun. 

După cîteva secunde ușa s-a deschis şi în prag a apărut 
mai întîi Sudra, iar în spatele lui Janicki. 

Fără să mai ţin cont de prezenţa locotenentului, m-am 
aruncat de giîtul lui Sudra sub impulsul unei bucurii 
nestăpînite şi surde la orice raţionament. 

— Domnule Emil, ce bucuroasă sînt că vă văd! Acum 
trebuie să primiţi mulțumirile mele! l-am sărutat pe 
ambii obraji înainte ca el să apuce să se ferească ca 
opărit. i 

— Aţi făcut-o destul de călduros — aruncă Janicki 

„pe un ton apreciativ. 

- Sudra se uită la mine cu o expresie ciudată a feţii. 
În privirea lui concentrată tremurau unele scîntei de 
veselie. 

Pau Sînteţi un nesuferit cu toate înțepăturile astea! — 

m-am întors eu spre Janicki. Mă simţeam datoare să-i 
mulțumesc domnului Sudra! 

— Mă bucur că v-aţi schimbat părerea despre el. 

— Consideraţi că e momentul să-mi reamintiţi acum 
despre bănuielile mele? 4 

— Desigur, dar nu despre cele la care vă gîndiți. Aţi 
avut unele bănuieli în privința existenţei reale a șefului 
meu. Pentru a vă linişti vi-l prezint: domnul maior Gras- 
sus este cel sub ale cărui ordine am onoarea să lucrez şi 
cel care a condus toată acţiunea legată de persoana dum- . 
neavoastră. i 

Am înlemnit de uimire în primul moment. Apoi se 
pare că am bolborosit: : 

— Cum așa?! Dumneavoastră?! Mi-am aţintit privirea 
uimită pe faţa lui Sudra. Această faţă trăda o stînje- 
neală care depăşea tot ceea ce prevăzusem pînă acum. 

— Hm... da... într-adevăr așa mă numesc dragă 
doamnă. . .. scuzaţi stimată domnişoară Justyna ... . 

Era scumpul meu Sudra, cel dinainte! 

— Deci dumneavoastră aţi vegheat tot timpul asupra 
mea? 

— Da... adică.,. nu numai eu... tot grupul meu 
de oameni m-a ajutat în această misiune. Mai ales loco- 
tenentul — Sudra îl privi pe Janicki cu un zîmbet uşor. 
Apoi domnișoara Zak şi personalul vilei... mă gîndesc 
la Radtke, bucătăreasa şi Frania noastră... toţi. şi-au 
îndeplinit misiunea. et 

— Deci şi domnişoara Zak?! am strigat eu uimită. Și 
Frania?! 

— Acum pot să vă trădez secretul. Domnișoara Zak 
este o tînără și capabilă doctoriţă, specialistă în toxicolo- 
gie. Ea v-a asistat la toate mesele aşa cum Frania avea 
misiunea să păzească mîncarea în drum de la bucătărie 
spre sufragerie. Adversarul acţiona cu ajutorul otrăvii şi 
de aceea am avut o grijă deosebită de tot ceea ce aţi 
consumat. 

— Chiar atitea persoane aveau în grijă siguranţa mea! 
Sînt mișcată pur şi simplu! şi 

— Am urmărit să limităm la «minimum șansele asasi- 
nului — se amestecă în discuţie Janicki. De aceea stru- . 
gurii pe care i-aţi cumpărat au pus în stare de alarmă 
întreaga noastră echipă! : 

— Și nu v-aţi înșelat! Asta este o dovadă a spiritului 

mare de perspicacitate de care aţi dat dovadă! Dar de 
„ce tocmai strugurii v-au dat așa bătaie de cap? 

— Pentru că era unicul produs din exterior, ce scăpase 
„de sub controlul nostru. 

— Atunci cînd mi-aţi interzis să mănînc struguri ştiaţi 
"deja că sînt otrăviţi? m-am întors spre Sudra (Ah, nu 
mai era domnul Sudra! Aveam doar în faţa mea pe 
domnul maior Grassus!) 

— Nu ştiam, dar aveam bănuieli serioase. 

— Pe ce se bazau? 

— Printre altele pe faptul că toţi ciorchinii erau aco- 
1ă „ periți cu picături de apă, deci fuseseră spălaţi de curînd, 
"în schimb cel care se afla chiar în vîrf, deosebit de fru- 


i mos, era uscat. 


— Aveţi un spiriț de observaţie deosebit, domnule ma- 
„ior! Eu nu am observat nimic! 
— Hm... asta este o deformaţie profesională, stimată 
doamnă... L-am dat imediat, dealtfel, la analiză, dom- 
nişoarei Zak. 

— Şi cu această ocazie doamna doctor a căpătat şi o 
mustrare! completă Janicki. 

— Mustrare? ... De ce? 

— Pentru că a lăsat în mod ușşuratic ciorchinul în 
cameră. E adevărat că numai pentru un moment, însă 
a fost suficient ca să-l observe doamna Deresz. Asta a 
fost cauza însinuărilor ulterioare la adresa domnișoarei 
Zak. 

aa i ainiaa Deresz nu o agrea, la fel ca şi pe mine.- 

— Avea motivele ei pentru asta — locotenentul oil 
dim umeri. Dar asta nu mai are nici o importanţă.. 

— De ce stăm în picioare? Luaţi loc, domnilor — am 
intrat eu în rolul gazdei. Sînt atitea lucruri pe care aş 
vrea să mi le explicaţi! 

— Din păcate nu am prea mult timp — declară loco- 
tenentul. — Pe mine mă așteaptă foarte multă treabă. 
Ce dispoziţii aveţi, domnule maior? — se adresă direct 
lui Sudra (Confund în continuare numele!). 

Acest nou rol al lui era prea șocant pentru mine. 
Domnul referent șef, cel atît de timid şi stîngaci... Și 
cu toate acestea am simţit faţă de el o simpatie instinc- 
tivă... Dar acum? Acum, deși sînt uimită şi-l admir, 

simt o oarecare ciudă, ca orice om, care s-a convins că 
a fost tras pe sfoară... A 
Mă obişnuisem cu rolul lui de pînă acum Şi, sinceră să 


fiu, la început l-am cam luat ușor peste picior. Nevoia 


„de a-mi revizui. această atitudine a provocat un haos 
complet în sentimentele mele. Domnul Sudra îmi deve- 
nise atît de apropiat (da, Justyna e timpul să recunoști 
acest lucru), în schimb domnul maior Grassus mă 1mpre- 


siona, creea o distanţă şi totodată mă obliga să-l admir 


şi să-i fiu recunoscătoare ... . 


Aceste sentimente mă făcură să fiu nesigură, nemai- . 
știind cum să mă comport faţă de acest om complet nou, 


care stătea acum în fața mea şi mă privea în tăcere cu 
mie... 
La întrebarea lui Janicki își întoarse capul spre el. 
— Ulmer a fost transportat deja la Varşovia? 
— Da. Mașina a plecat la ora trei dimineaţa. 


— Ulmer? am strigat eu uimită, deoarece asaltată de. 


sentimentele mele mă depărtasem cu gîndul de făgașul 


principal al problemei. Deci Ulmer? Nu-mi vine să cred!. 


Acest gurmand și laş! Grassus zîmbi. 

— Actorii principali ai acestei drame nu au avut nici 
un interes să-şi arate adevărata faţă. El avea grijă de 
stomacul său, iar eu aveam problema cu inima... 


— Am văzut şi eu simptomele acestei boli. Aţi fost un. 


mare neajutorat, cicatricea de pe frunte v-a făcut-o cum- 
va o criză cardiacă? Y 

— Ah, asta... își duse mîna la obraz. În noaptea în 
care a fost omorît Molski, aproape că-l prinsesem pe 
asasin, dar se vede că aveţi dreptate, sînt un mare nea- 
jutorat, deoarece am căzut încurcîndu-mă într-o îrînghie 
întinsă. Din păcate atunci nu știam pe cine urmăresc căci 
era coniplet întuneric. 

— Dar acum l-aţi prins pe Ulmer? 

— Asta am să vă povestesc eu — mi se adresă Janicki 
— pentru că mă îndoiesc că domnul maior va dori să vă 
vorbească. 

— Ei, ei, domnule locotenent, fără exagerări! — mor- 
măi Grassus. 

expresia lui de stinghereală pe faţă, atît de apropiată 


Măi sal Di capii Lă 


— A fost atras în cursă datorită dorinţei lui de a pune 

mîna pe jurnalul dumneavoastră de însemnări. 
îi — Jurnalul meu? — l-am întrerupt uimită. Dar ce 
avea el comun cu toate acestea? 

— Foarte mult, deoarece a servit drept momeală. Aţi 
scris doar în el clar cine este asasinul tatălui dumnea- 
voastră şi aţi dovedit existența celui de-al doilea. Dom- 
nul maior i-a transmis aceste informaţii prin intermediul 
lui Molski. Asta l-a neliniștit atît de mult încît a început 
să şteargă urmele. L-a omorit pe Molski, apoi a încercat 
“să pună mîna pe caietul dumneavoastră. 

— Nu înţeleg. În ce fel am dovedit existenţa celui 
de-al doilea complice?! 

Grassus a zimbit. 

— Aţi uitat? Aţi constatat doar lipsa semnului pe 
care îl puseserăţi pe caiet încă înainte de a veni Molski. 
Precis în douăzeci şi nouă, iar Molski a venit pe treizeci 
august. Acum înţelegeţi? 

— Da... înţeleg — am şoptit. De ce nu mi-a trecut 
şi mie prin minte asia! 

Subiectul cu caietul îmi reaminti un anumit episod. 
Am întrebat deci: 

— Vă reamintiţi acea plimbare nocturnă în timpul că- 
reia i-am întîlnit pe Deresz şi Ulmer? De atunci oare. 
Ulmer a vrut să mă omoare? 

— Mi-e teamă că da. Eram însă în apropierea dum- 
neavoastră şi nu cred că ar fi reuşit să-şi ducă planul la 
îndeplinire. Cu toate acestea întîlnirea neașteptată cu 
Deresz i-a zădărnicit planul. 

— Şi eu care l-am bănuit atunci pe Dereszi 

— Știu. 

— Bineînţeles însemnările mele... V-am găsit doar 
întins în şezlong? 

— Am reuşit să ajung înainte deşi v-am înconjurat de 
departe... 

— Atunci Ulmer a fost cel care a încercat să intre în 
| "camera mea... Vroia să controleze efectul otrăvii? 

— Nu, nu a fost el. Era prea prudent. Constatarea cu 
cîteva ore mai de vreme că nu trăiţi nu i-ar îi adus nimic, 
şi, în plus, ar fi riscat să fie prins pe coridor. 

— Atunci cine a fost? 

— Radtke. A controlat din ordinul locotenentului dacă 
ușa este încuiată. 

— Pentru a păstra aparențele — interveni Janicki — 
domnul Sudra trebuia să fie tratat cu aceiași suspiciune 
ca toţi ceilalți. 

— Evident. Nu trebuia să lăsăm ca adversarul nostru 
să bănuiască cumva că în afara anchetei oficiale se mai 


tace alta, ascunsă ochilor celor prezenţi. [i 
Grassus tăcu. [| 
] — Deci, domnule maior — Janicki întrerupse tăcerea îi 


momentană — vă rog să-mi daţi dispoziţii. 

— Aşteaptă cu lichidarea echipei de la vilă pînă ce 
vor pleca toţi locatarii, bineînţeles în afară de domni- 
șoara Zak care poate pleca împreună cu echipa. Versiu- 
nea arestării mele trebuie să se menţină în continuare. 

— Arestarea dumneavoastră? am intervenit eu în dis- 
cuţia lor fără să-mi pot stăpîni uimirea. Ce înseamnă 
asta? 

— Domnul maior a apărut la vilă cu cătuşele la mîini 
la fel ca Ulmer, îmi explică zimbind Janicki, 

— Îmi închipui ce senzaţie a produs! 

— Bineînțeles — aprobă locotenentul. 

— Dar de ce a fost nevoie de asta? 

— Nu intenţionam să mă deconspir. Am vrut ca toţi 
cei de faţă, inclusiv Ulmer, să-l considere pe Sudra un 
infractor prins — mormăi Grassus, după care se întoarse 
spre Janicki: — Mă întore la Varşovia cu maşina, dă-i 
dispoziţii lui Stasik să fie pregătit — se uită la ceas — 
pentru ora paisprezece. Domnișoara Skoron dacă... do- 
SA rește poate să meargă cu mine... Dacă nu, are un tren 

la ora cincisprezece şi şase minute. 
— Doresc — am confirmat eu hotărît. Dar sînt în con- 
tinuare decedată? 
— Nu. Janicki se înclină în fața mea — aţi revenit 
pe pămînt. Am avut onoarea să anunț personal la vilă, 
i că aţi părăsit rolul de îngeraş ... 
: — Cum a fost primită vestea? A 
— Cu uimire dar și cu o bucurie generală. Doamna 
Tarska, ca de obicei, a vărsat o porţie de lacrimi. În 
schimb vestea l-a doborît pe Ulmer. 
— Scumpa de Mada — am șopiit mişcată. 

Janicki se ridică. 

„.— Mă voi ocupa singur după ce mă voi reîntoarce la 
Varşovia de lichidarea străzii Mesteacănului și eventua- 
lele legături. Grassus îi întinse mîna. 

Janicki strînse mîna maiorului fără o vorbă, iar apoi 
se întoarse spre mine: 

— La revedere domnişoară Skoron. Vă urez succese 
în activitate. Vă aflaţi acum în afara oricărui pericol — 
după care adăugă cu un zîmbet fin — şi veţi rămîne, cu 
siguranţă, sub o îngrijire desăvîrşită ... 

— Vă foarte mulțumesc, domnule locotenent. De la 
început mi-aţi fost foarte simpatic. 

Cînd am rămas singuri, Grassus s-a ridicat de pe scaun 
„şi s-a apropiat de fereastră cu mîinile la spate. 

— Domnule maior — m-am adresat lui — vă rog să-mi 
spuneţi cum s-a întîmplat că Ulmer a venit la vilă 
înaintea mea? 

— Pentru că, din ordinul lui, Molski a tras-o de limbă 
pe înțeleapta noastră Salomea înainte de a vă scrie. 

Se întoarse de la fereastră. 

— Noi i-am permis Salomeii să-i spună unde veţi pleca 
cu condiția să ne anunţe imediat cine s-a interesat de 
asta. După ce am primit informaţia de la ea, am con- 
statat că un oarecare Ulmer a cumpărat imediat un loc 
la „Diana“. Şi astfel a sosit înaintea dumneavoastră, iar 
eu am venit cu acelaşi tren cu el. De atunci l-am avut 
în atenţia noastră. 

— Atunci nu-mi mai rămîne altceva decît să mulţu- 
mesc încă odată scumpului domn Sudra pentru totul — 
„am spus cu căldură. 

— Acestui ucigaş plătit? Grassus se opri în faţa mea 
cu un zîmbet pe faţă. 

— Vă rog să nu-mi mai reamintiţi discuţia de atunci, 
de pe plajă? M-am purtat îngrozitor! 

— Numai pentru că aţi avut dorința să mă sărutaţi? 

M-am înroşit toată. 

— Siînteţi imposibil! 

„— Și comentariul acela referitor la domnişoara Zak, 
cînd ne-am întors din orăşel? 

— Însemnări blestemate! Comentariul s-a referit la 
Sudra nu la domnul maior Grassus! 

— Deci întruchipez două persoane diferite? 


-am privit pe sub gene. în fața mea se afla obrazul 


„Scump, îngrijorat de claun, acela zărit pentru prima dată 


pe plajă, pe fundalul valurilor mării. Se uitau la mine 


aceiași ochi întunecaţi, cercetători şi inteligenţi. Mi-am 
cutundat privirea în ei şi probabil că am citit ceva acolo 
pentru că dintr-odată m-am aflat în braţele lui. 


7.1 


De ieri sînt la Varşovia. Am ieşit în sfîrșit din ceață 
şi mă aflu în plin soare! Mă simt eliberată de coşmarul 


spaimei, plină de elan pentru munca ce mă aşteaptă și ş 


fericită, foarte fericită! 


Nu mai puteam pune capăt îmbrăţișărilor Salomeei, 


întrebărilor ei haotice, învîrtirilor fără rost, strigătelor, 
oftaturilor. Așa trăia iubita mea Sala reîntoarcerea acasă, 
Cînd m-am întins în aşternut, obosită de călătorie și. teri- 
bil de somnoroasă, ultimul lucru pe care mi-l mai amin- 
tesc a fost momentul în care sunînd la ușa casei m-am 
uitat la cartea mea de vizită. 

Va trebui s-o schimb în curînd. ,,Doamna Justyna 
Grassus“ va suna la fel de bine, dacă nu chiar şi mai 
bine. 

